
Un instrument al interesului 
naţional: generalul Nicolae Pleşiţă 


Domnul general (r) Nicolae Pleşiţă, care mă onorează 
menţionându-mă de câteva ori în paginile următoare, a dorit să 
prefaţez această carte, unică în felul ei şi menită a stârni reacţii 
diverse, afară de una singură: indiferența. Răspund dorinţei dom- 
niei sale, cu atât mai mult cu cât sunt unul dintre „autorii mo- 
rali“ (ca să folosesc o expresie din justiţie), împreună cu direc- 
torul revistei Lumea-magazin, Marian Oprea, căruia i se datorează 
de altfel şi paginile care transcriu emisiunile de la Tele 7 abc, mo- 
derate de dânsul. 

Autorul material este Viorel Patrichi, dar AUTORUL pur şi 
simplu rămâne Nicolae Pleşiţă, nume de aici înainte intrat şi în 
literatura română, chiar dacă n-a folosit stiloul, maşina de scris 
ori claviatura de computer, ci unul din instrumentele clasice ale 
profesiunii de bază: aparatul de înregistrat! Viorel Patrichi nu i-a 
„pus solniţa“, ci i-a plasat domnului general reportofonul la 
vedere, petrecând astfel sute de ore cu cel în preajma căruia 
mulți se considerau fericiţi cândva să fie admişi câteva minute. 
Convorbirile au apărut treptat, în revista Lumea-magazin, 
începând cu numărul 4 din aprilie 1999 şi până în ianuarie 2001, 
adăugându-li-se trei din cele patru apariţii televizate de la emi- 
siunea Lumea în clipa 2000, unde, pentru prima oară, a putut fi 
văzut şi ascultat cel ce devenise de mult o legendă vie, dar şi 
ţinta unor încercări sistematice de demonizare, împreună cu 
instituţia pe care o reprezenta. 

Apariţia acestei cărţi va consacra un autentic talent, chiar dacă 
nu stricto senso un scriitor, dar nici Homer n-a fost scriitor, deşi 
Iliada şi Odiseea rămân totuşi operele lui, nu ale celor ce le-au con- 
semnat prima oară în scris. Nicolae Ceauşescu a avut dreptate 
când i-a spus: „Iu eşti sensibil, Pleşiţă. Trebuia să fii scriitor.“ 

Scriitor nu te poate face nimeni dacă nu te naşti astfel. Dar 
destinul fiecăruia dintre cei ajunşi a fi aşa ceva şi-a avut totdeauna 
şiretlicurile şi reţetele sale. Dacă diaconul răzvrătit şi institutorul 
excepţional, şcolit de Maiorescu şi încurajat de Eminescu, n-ar fi 
fost mai întâi copilul năzdrăvan din Humuleştii Neamţului, por- 
nit în lume cu zestrea adunată timp de secole şi milenii de lumea 
al cărei Homer urma să devină, „Ion Creangă“ n-ar fi existat. 

S-a întâmplat ca alt fiu de țărani, din satul Noapteş, de la poa- 
lele Munţilor Făgăraş, nu departe de prima capitală a românilor — 
Curtea de Argeş - să ajungă - în urma unor transformări sociale 
radicale şi unor împrejurări istorice speciale — nu învăţător, ci 
asul de talie internaţională al unei meserii vechi de când lumea, 
universal răspândită şi, volens nolens, indispensabilă” şi, în 
această calitate, să cutreiere globul şi să se afle în faţa câtorva 
dintre „stăpânii lumii“ din timpul său. Ceea ce i-a permis să 
adune nu numai „informaţii“, ci şi acea materie primă, menită 
într-o zi să-i alimenteze cealaltă vocaţie, care aşteptase răbdă- 
toare să-i vină ceasul! Ea beneficiază acum deopotrivă - comutân- 
du-le în altă direcţie - de însuşirile esenţiale ale meseriei practi- 
cate 42 de ani: spiritul de observaţie, memoria fenomenală a 
oamenilor, a întâmplărilor şi cuvintelor, inteligenţa (fără de care 
eşti pierdut în „războiul inteligenţelor“) şi, nu în ultimul rând, 
cultura, acumulată într-o etapă când locul celor cu patru clase 
neterminate îl luau tot mai mult licenţiaţii în diferite discipline. 
In cazul generalului Pleşiţă, aceasta a fost Istoria, urmată la Cluj, 
cu Constantin Daicoviciu”? , mai înainte de a se afla față-n faţă cu 
ea, pe viu, în ţară şi în lume. 

Oricine va parcurge convorbirile din această carte va constata 
că ele poartă marca înzestrării speciale, a sensibilităţii, comple- 
xităţii umane şi a talentului scriitorului înnăscut Nicolae Pleşiţă, 
intuit de „comandantul suprem“, fie şi cu nuanţa de ironie şi cu 
înţelegerea uşor peiorativă a termenului, care reiese din context 
(vezi pagina 24). Dacă geniul lui Creangă s-a aplicat epopeii sa- 
tului românesc, al cărei Homer a devenit (după opinia lui 
Ibrăileanu), talentul generalului de Securitate Nicolae Pleşiţă se 
aplică unei istorii naţionale şi universale, văzute şi trăite pe 
scenă, dar mai ales în culisele în care de multe ori se puneau la 
cale „loviturile de teatru“ ori apăreau actorii fără fardul şi ţinuta 
solemnă de sub lumina reflectoarelor. Mulţi s-au ocupat în anii 
din urmă de aceeaşi faţă ascunsă a lumii în care am trăit, dar linia 

de demarcaţie între cartea generalului Pleşiţă şi tot restul este 
foarte clară şi ţine de acel inefabil pe care-l numim talent şi artă. 

Iată de ce cartea de față ni se impune în primul rând ca rea- 
litate literară. Cu deosebirea că în locul caprelor râioase ale 
Irinucăi, în locul păţaniilor lui Oşlobanu sau poveştii ursului 
păcălit de vulpe, ni se povesteşte „brichisirea“ lui Hruşciov la o 
vânătoare de urşi în Munţii Bistriţei şi păcălirea lui de către 
Gheorghiu-Dej şi Emil Bodnăraş - performanţă unică în istoria 
universală, deoarece, pentru prima oară, oştile ruseşti au părăsit 
fără a fi silite de nimeni, o ţară ocupată. 

Chiar dacă omul Securităţii nu are nici o înţelegere ori sim- 
patie pentru „lotrii“ din codrii şi munţii Argeşului, felul în care 
ni se înfăţişează istoria lor aminteşte imediat de un capitol al 
Scrinului negru călinescian. Iar humorul înnăscut şi ochiul cara- 
gialesc îl fac să reţină multe scene, situaţii, dialoguri încărcate 
de comic, pe care le deşartă acum din sacul cu amintiri, stimu- 
lat de interlocutor, dar fără nici o undă de sarcasm, cu veselia 
gratuită a ţăranului român, care şi-a făcut din humor una din 
resursele esenţiale ale rezistenţei la încercările vieţii. De neui- 
tat este relatarea călătoriei cu avionul, în Africa, prin furtună, 
cu soţii Ceauşescu morţi de frică, singurul dispus să mai glu- 
mească - spre scandalizarea „tovarăşei“ - fiind numai povesti- 
torul, deşi prăbuşirea ar fi însemnat dispariţia tuturor. Sau 
vizita lui Walter Roman, venit să peţească pe Zoia pentru fiul 
Petre, şi primind un răspuns la înălțimea fostei vânzătoare de 
seminţe din gara Găeşti. Despre ea mai aflăm cu stupoare că 
trebuia să suporte, la rându-i, exploziile rustice ale marelui con- 
sort, pe culoarele palatului din Primăverii, spre jena paznicilor 
care ar fi vrut să intre-n pământ: „Leanoo, unde eşti, fă, f... 
Dumnezeii mă-tii? “ 

Capacitatea de a înmagazina maximum de informaţie, precisă 
şi esenţială, în minimum de cuvinte, proprie „meseriaşilor“ 
informaţiei, al cărui prim strămoș atestat la noi este Neacşu din 
Câmpulung (oraş apropiat de satul natal al generalului Pleşiţă) 
se vede la fiecare pas şi-l serveşte admirabil pe povestitor. În 
numai câteva rânduri, el desenează un portret, caracterizează un 
om prin trăsăturile definitorii, surprinde holografic o situaţie, 
peste tot stăruind un fond de neistovită disponibilitate la echili- 
bru, seninătate şi bună dispoziţie, în ciuda atâtor „bubuieli“ de 
care a avut parte, pe lângă onoruri. Nicăieri cea mai mică urmă 

de ranchiună faţă de cineva, nici o dorinţă de a folosi prilejul spre 
a-şi plăti poliţe. Singurele două lucruri tratate cu gravitate, nefi- 
ind de glumit cu ele, sunt siguranţa naţională şi importanţa pen- 
tru ţară a meseriei căreia i s-a dedicat de la 20 de ani şi până la 
pensie. 


kkk 


Nu încape îndoială că, în viitor, această carte va sta la căpătâiul 
oricărui „instrument al interesului naţional“, (cum l-a definit pe 
atât de hulitul „securist“) şi datorez aceleiaşi convingeri comune 
frecvenţa cu care se foloseşte propria-mi definiţie, lansată rien 
prima oară în interviul acordat ziarului 24: ORE din laşi, î 
1993, şi apoi în prefața cărţii lui Cristian Troncotă, rien 
Cristescu — asul serviciilor secrete românești (Roza Vânturilor, 1994): 
structura de rezistenţă a naţiunii române. 

Alături de paginile să le zicem memorialistice, sunt nume- 
roase paginile în care specialistul de talie internaţională al muncii 
de informaţie dezvăluie — atât cât îi permit regulile unei profe- 
siuni din care încetezi a mai face parte numai odată cu viaţa — 
unele din performanţele instituţiei pe care o bună vreme a con- 
dus-o în sectoarele cele mai grele şi mai hotărâtoare pentru acel 
interes naţional, căruia şi-a închinat existenţa şi lupta. Nimeni 
n-a reuşit să sugereze, uneori cu jumătăţi de mărturisiri şi alte- 
ori prin aluzii, de câteva ori cu toate cărţile pe masă, amploarea, 
valoarea şi funcţia îndeplinită de Securitate, odată cu transfor- 
marea ei din instrumentul stalinist al lichidării neamului româ- 
nesc, în „instrumentul interesului naţional“. 

Sunt lucruri în faţa cărora rămânem perplecşi, şi ne întrebăm 
dacă este vorba de adevăruri girate cu autoritatea şi profesiona- 
litatea sa de marele şi celebrul general, ori suntem în faţa unor 
„intoxicări“ (acum cu ce rațiune?) sau pur şi simplu unor mituri 
ori zvonuri servite ca adevăruri. Cititorul îngheaţă pur şi simplu 
când aude reprodus tale quale dialogul dintre preşedinţii George 
Bush şi Mihail Gorbaciov pe nava de la Malta, şi-şi dă seama că, 
dacă nu avem de-a face cu o fantezie, înseamnă că efectiv putem 
înălța un imn de glorie şi mândrie „băieţilor cu ochi albaştri“. 

Aici este, de altfel, grandoarea şi posibila slăbiciune a cărţii 
celui mai celebru „securist“ român, alături de Mihai Caraman — 
celălalt as al „structurii de rezistență“ în a doua jumătate a se- 

colului ce s-a încheiat. Citim pe Creangă fără a ne întreba vreo- 
dată cât adevăr şi câtă poezie (Dichtung und Wahrheit şi-a intitulat 
Goethe însuşi autobiografia) s-au împletit în genialele sale 
Amintiri din copilărie, şi nu pierdem nimic dacă admitem că 
pupăza din tei sau povestea cu scalda buclucaşă s-ar putea să fie 
niţel produsele fanteziei. Dar aici este vorba de cu totul altceva. 
Marea importanţă a cărţii de faţă constă nu în valoarea ei lite- 
rară - indiscutabilă, după părerea mea -— care-i serveşte spre a-i 
face şi mai eficient mesajul, ci în faptul că este un veritabil „dis- 
curs către națiunea română“ al unuia dintre marii fii ai săi din 
ultima jumătate de secol; constă în informarea acestei naţiuni, în 
momentul în care o uriaşă plasă de minciună şi amăgire, de 
„crimă organizată“ a dezinformării, se revarsă potop asupra ei. 
Omul care, timp de 42 de ani, i-a servit pe stăpânii săi ie- 
rarhici, până la „comandantul suprem“, furnizându-le informa- 
ţia, devenită în zilele noastre una din „marile puteri“ ale lumii 
(contracarată adesea de minciună, de dezinformarea ce se vrea 
mai puternică) acest om nu înţelege să se retragă din joc, să se 
arunce singur la coş, ci găseşte o cale spre a-şi încununa destinul, 
devenind marele „informator“ al naţiunii române, la ceas de su- 
premă cumpănă. 
Ceea ce aflăm din această carte nu este doar anecdotica hazlie 
a trecutului şi „orele astrale“ în care s-a câştigat o uriaşă con- 
fruntare, cu mult mai periculoasă şi mai grea decât toate bătăliile 
voievozilor şi decât războaiele domnitorilor şi regilor; ea ne fur- 
nizează informaţia necesară azi, pentru a ne apăra şi a ne asigu- 
ra ziua de mâine. Sunt lucruri absolut esenţiale, dar pentru 
aceasta ele trebuie să fie neapărat adevărate. Dacă informaţiile 
generalului Pleşiţă despre coloanele de „turişti“, întâlnite de 
generalul Milea în Moldova, pentru a fi înregistrate apoi, în marş, 
spre Piaţa Comitetului Central la mitingul din 21 decembrie 
1989 sunt realmente adevărate, atunci se surpă un uriaş castel de 
cărţi de joc, la care se nevoia să lucreze până mai zilele trecute” 
însuşi „Fiihrerul revoluţiei române“, cum l-a numit presa ger- 
mană pe domnul Silviu Brucan, şi i-a plăcut atât de mult, încât a 
reprodus aprecierea pe coperta uneia din cărţile domniei sale. 
Înseamnă că în perdeaua de fum şi în cortina mai densă decât 
cea de fier, aşezată peste „evenimentele din decembrie 1989“, 
unul dintre exponenţii cei mai autorizaţi ai serviciilor române de 
informaţii trage acum un proiectil menit a face o breşă prin care 

multe adevăruri vor începe să iasă la iveală. Şi sunt multe aseme- 
nea proiectile ale unei informaţii ce ni s-a interzis până acum. 

Cea mai uluitoare dintre toate, aceea care ne-ar da cheia a tot 
ce s-a petrecut şi se petrece cu noi de 11 ani încoace, este însă 
aceasta: „Acelaşi Brucan avea să participe la asasinarea preşedin- 
telui, pentru ca apoi să-i ceară lui Iliescu să renunţe la 
preşedinţie în favoarea lui Petre Roman“ (p.195). Nu e singura 
dată când se face afirmaţia. O mai găsim şi la pagina 189: „Atunci 
i-a cerut Brucan lui Iliescu să renunţe la preşedinţie în favoarea 
lui Petrică Roman. Iliescu a refuzat şi s-au certat.“ 

Dacă numai aceste informaţii se vor dovedi exacte, ele singure 
ar justifica apariţia cărţii de faţă, precum şi interesul pe care — nu 
mă îndoiesc — o să-l stârnească. Dar nu sunt singurele, şi ceea ce 
este de importanţă capitală e faptul că oamenii care le pot con- 
firma sau infirma există. Generalul Olteanu şi misterioasa 
iniţială implicată în deconspirarea complotului contra lui 
Ceauşescu din 1986 sunt în viaţă şi în deplinătate mintală, deci 
pot confirma sau infirma informaţiile de aici. La fel cei trei actori 
principali ai „evenimentelor din decembrie“. Şi este posibil ca 
nu numai generalul Milea să fi văzut cârdul de maşini Lada cu 
„turişti“ porniţi spre Bucureşti ca să dezmintă asigurările lui 
Gorbaciov că nu se va băga în treburile românilor. 

Ceea ce va declanşa cu siguranță cartea generalului Nicolae 
Pleşiţă, indiferent de reacţiile la care se aşteaptă, va fi o veritabilă 
contraofensivă a ADEVĂRULUI, o renaştere a curajului de a ne 
apăra, a instinctului de conservare, al cărui exponent a fost şi a 
rămas legendarul general de securitate, „bestia neagră“ a tuturor 
celor ce au trădat interesul naţional şi s-au angajat să ridice tră- 
darea de ţară la rangul de virtute supremă în România „tranziţiei“. 

Atitudinea domniei sale va fi ca un sunet de bucium pe cres- 
tele dealurilor, spre adunarea plăieşilor în faţa năvălitorilor ce nu 
mai folosesc azi săgețile şi arcanul pentru prinderea viitorilor 
robi, ci mass-media şi plasa nevăzută a instrumentelor moderne 
de dominație şi exterminare. „Structura de rezistenţă a naţiunii 
române“ se va putea astfel reclădi, în pofida tuturor demolato- 
rilor, în ciuda tuturor ordinelor de a ne distruge singuri cetăţile 
de apărare, cum i s-a cerut lui Lăpuşneanu, revenit pe tron de la 
Stambul din mila sultanului. 

Nu pot decât să mă bucur, amintindu-mi că am fost primul in- 
telectual român care s-a ridicat întru apărarea unor oameni 

cărora le-am fost alături, fără a fi, în maniera clasică, unul de-al 
lor,” şi că, prin interviul acordat aceluiaşi distins prieten şi stră- 
lucit ziarist, care este Viorel Patrichi, interviu publicat în numă- 
rul din februarie 1999 al revistei Lumea-magazin, am deschis dru- 
mul cărţii ce o ţineţi în mână acum.” 


NOTE 


1. lată reflecţia celui mai autorizat să ne-o propună: 
„Serviciile de informaţii sunt organe odioase în opinia 
publică, dar absolut necesare în viaţa tuturor statelor, 
unde ele au existat, există şi vor exista întotdeauna“ 
(Eugen Cristescu). Ea îşi găseşte confirmarea în numeroasele 
cărți apărute la noi după 1989, despre aceste instituţii, printre 
care monumentala lucrare în două volume pe care o datorăm 
unor eminenţi specialişti români, Marian Ureche şi Aurel 
Rogojan, Servicii secrete străine, Editura Paco, Bucureşti (fără 
menţiunea anului de apariţie, care este, pentru vol. I 1999 şi pen- 
tru volumul 2 anul 2000). Mi s-a acordat privilegiul de a fi unul 
dintre prefaţatori, alături de generalul Iulian Vlad. Prefaţa mea a 
apărut şi în Opinia Naţională, nr. 273 din 21 februarie 2000, 
sub acelaşi titlu ca în carte: Cu luciditate şi profesionalism 
despre realităţi de neocolit. 


2. Un scurt curriculum vitae a însoţit primul interviu apărut 
în Lumea-magazin nr. 4/1999, în care se menţionează şi faptul că 
în anii 1964-1970 a urmat cursurile Facultăţii de Istorie a 
Universităţii din Cluj. 

3. Numărul din 10 mai 1993. Titlul interviului reproduce afir- 
maţia din cuprins: „O anumită latură a securităţii (orto- 
grafierea cu s aparţine redacţiei ziarului - n.n.) a fost structura 
de rezistenţă a acestui neam şi este în continuare“ afirma 
Dan Zamfirescu, directorul Editurii „Roza Vânturilor““. 
Cel care semnează interviul este ziaristul Constantin Ciochină. 


4. Vezi „Adevărul“, nr. de joi, 25 ianuarie 2001: A fost inter- 
venţție sovietică în decembrie ‘89 în România? Noi dezvă- 
luiri din arhivele secrete americane şi sovietice. Cu con- 
cluzia: „Din toate documentele scoase la iveală din arhivă şi 
cercetările istorice, se poate constata că nici măcar în ţările în 
care Tratatul de la Varşovia stipula staționarea trupelor sovie- 

tice (s.n.), acestea n-au intervenit în desfăşurarea revoluțiilor 
din 1989“. Ceea ce nu infirmă implicit expediţia „turiştilor“ şi 
isprăvile lor bucureştene, fiindcă acolo nu era vorba de trupe. Se 
ştie că trupele nu au intervenit nici în România, deşi inter- 
venţia lor, după modelul intervenţiei în Cehoslovacia din 1968, a 
fost chiar dorită şi n-ar fi produs nici o dezaprobare. Este revela- 
tor ce citim în cartea aşa de bine informată a lui Michael R. 
Beschloss şi Strobe Talbott, La cele mai înalte nivele. 
Relatare din culisele puterii referitoare la sfârşitul 
Războiului Rece, versiunea românească: Anca Irina Ionescu şi 
Radu Paraschivescu, Editura Elit, 1995, pag. 240-241: „Ceau- 
şescu şi soţia sa erau executaţi, trupurile lor ciuruite de gloanţe, 
în cadrul celei mai sângeroase din revoluțiile est-europene. După 
moartea dictatorului, forțele securităţii lui au continuat mani- 
festările de violență. Unii dintre români au întors armele 
împotriva etnicilor unguri care locuiesc în partea de vest a teri- 
toriului: Lawrence Eagleburger i-a avertizat pe Baker că războiul 
civil şi violenţa etnică se pot răspândi mult în afara frontierelor 
României. Viziunea sumbră a Europei postbelice care fusese cri- 
ticată în septembrie devenise brusc foarte aproape de adevăr. 


Unii dintre cei care îl răsturnase pe Ceauşescu au mers până 
acolo încât să facă apel la Gorbaciov ca să trimită trupe pentru 
a-i împiedica pe securiştii lui Ceauşescu să menţină dictatura. La 
Washington, Baker mormăia pe sub mustață că sovieticii „au şi 
motive şi capacitatea de a face ceva ca să oprească vărsarea de 
sânge“. Duminică, 24 decembrie, a declarat în cadrul emisiunii 
„Intâlnirea cu presa“ a canalului NBC că Statele Unite nu vor 
obiecta dacă „Pactul de la Varşovia, va considera necesar să inter- 
vină în România“. 


Momentul avea o încărcătură ironică. La zece ani după 
invadarea Afghanistanului de către trupele lui Brejnev şi la nu- 
mai câteva săptămâni după ce Gorbaciov renunţase la Doctrina 
Brejnev, iată că un secretar de stat sugera că Statele Unite ar 
putea privi în mod favorabil o decizie a sovieticilor de a ordona 
trupelor lor să se întoarcă în ţările Europei Răsăritene. 


S-ar fi putut ca Baker să aibă şi alte motive, în afară de dorinţa 
sa de a pune capăt vărsării de sânge. Statele Unite tocmai lansa- 
seră o invazie masivă în Panama, numită Operația Cauza Justă, al 
cărei principal scop era să-l înlăture de la putere pe dictatorul sta- 
tului, Generalul Manuel Moriega, şi să-l aducă înapoi, în Florida, 

pentru a fi judecat - căci era acuzat de trafic de droguri. 


Trupele trimise eventual de Gorbaciov să zdrobească libertatea 
în România ar fi putut oferi o contrapondere pentru acţiunile 
americane din Filipine şi Panama. In felul acesta s-ar fi stabilit 
tacit o nouă doctrină americano-sovietică, conform căreia ambele 
puteri ar fi avut dreptul să acorde sprijin militar pentru „cauzele 
drepte“ din sfera lor de influenţă. 


Baker i-a cerut lui Matlock telegrafic să-i sondeze pe sovietici 
în legătură cu atitudinea lor în problema României. 


Când Matlock s-a dus la Comitetul Central şi la Ministerul de 
Externe, unii dintre sovietici şi-au pus întrebarea dacă nu cumva 
americanii le întindeau o „cursă“ sau încercau să-i implice într-o 
„provocare“. li suspectau pe Bush şi pe Baker că vor să convingă 
Uniunea Sovietică să se reîntoarcă la genul de comportament 
care cauzase atâtea necazuri în trecut. Apoi, dacă forţele sovietice 
vor intra în România, Statele Unite vor condamna în mod public 
intervenţia, câştigând puncte enorme în ochii opiniei publice 
mondiale. 


Şevardnadze adoptă o atitudine mai puţin suspicioasă. Îi 
spuse de-a dreptul lui Matlock că găsea sugestia lui Bush nu si- 
nistră, ci doar „stupidă“. Era „categoric împotriva unei inter- 
venţii din afară“. Revoluţia românilor era treaba lor şi a nimănui 
altcuiva. Orice fel de amestec din partea Uniunii Sovietice „l-ar 
transforma pe Ceauşescu într-un martir“. 


Citând situaţia din Panama, Ivan Aboimov, unul din adjuncţii 
lui Şevardnadze, remarcă faţă de Matlock cu nedisimulată amără- 
ciune: 


- Se pare că v-am transmis dumneavoastră Doctrina Brejnev!“ 


În memoriile sale, traduse şi în limba germană, fostul mi- 
nistru de externe al Ungariei, Gyiila Horn, rezervă un spaţiu 
amplu evenimentelor din România (întregul capitol ar merita să 
fie tradus şi în româneşte, dacă se poate din original) menţio- 
nând existenţa unei şedinţe extraordinare a Consiliului de secu- 
ritate, în care nu s-a putut adopta o rezoluţie din cauza protestu- 
lui violent al Chinei (Im Sicherheitsrat konnten wir erreichen, 
dass die Mitgliedsstaten eine asserordentliche Sitzung abhielten, 
wobei nur China heftig gegen eine Resolution des Sicherhei- 
tsrates protestierte). Nu se spune ce conţinea rezoluţia în 

legătură cu stările de lucruri din România, dar se poate bănui, 
tocmai din reacţia Chinei. Vezi Gyiila Horn, Freiheit, die 
Ich meine. Errinnerungen des ungarischen Aussenmi- 
nisters, der den Eisernen Vorhang öffnete (Libertatea, 
despre care vorbesc. Amintirile ministrului ungar de externe care 
a deschis Cortina de fier), Aus dem Ungarischen übersetzt von 
Angelika und Péter Máté, Hoffmann und Campe, Hamburg, 
1991, p. 354. 


5. Deşi s-ar putea repeta situația stranie cu jurnalul lui loan 
Hudiţă. In 1997 am publicat Jurnal politic. 1 ianuarie - 24 
august 1944 la Roza Vanturilor şi acest jurnal conţine un pasaj 
capital, în care se relatează audiența lui Iuliu Maniu la Regele 
Mihai I, imediat după actul de la 23 august, cuvintele adresate de 
Maniu Regelui şi răspunsul Regelui (p. 498). Deşi sunt lucruri de 
interes capital, şi ele au fost contestate, ducându-se contestaţia 
până la a fi acuzat îngrijitorul ediţiei, academicianul Dan 
Berindei, că a falsificat textul, ceea ce l-a determinat să publice în 
facsimil pasajul respectiv din jurnal (vezi Anexă, pagini olo- 
grafe din jurnal) nici până astăzi singura persoană care mai 
poate confirma sau infirma autenticitatea relatării (nu a textu- 
lui însuşi) nu s-a pronunțat! Dacă singurul deţinător al 
adevărului va continua să tacă, noi nu vom şti niciodată dacă Ion 
Hudiţă spune adevărul sau şi-a permis, pur şi simplu, să inven- 
teze, pentru a păcăli posteritatea, atât întrevederea lui Iuliu 
Maniu cu Regele Mihai, cât şi cuvintele înălțătoare pe care le-au 
schimbat cei doi cu această ocazie! Vom rămâne în aceeaşi stare 
de „suspans“ şi cu somaţia adresată de domnul Brucan domnu- 
lui Iliescu de a-i ceda la Revoluţie locul de şef al statului domnu- 
lui Petre Roman? Oricum, generalul Nicolae Pleşiţă este greu de 
bănuit că şi-ar fi permis o afirmaţie de gravitatea şi implicaţiile 
acesteia, doar de plăcerea unui scandal. Deci... 


6. Interviul realizat de C. Stănescu în colaborare cu Lelia 
Munteanu în mai 1993, după aceeaşi metodă folosită de Viorel 
Patrichi pentru cartea de acum, interviu publicat prima oară în 
„Adevărul literar şi artistic“ din 10 mai 1993 cu titlul Sunt 
filolog şi securist a fost prima reacţie, cu uriaş ecou pozitiv, 
împotriva distrugerii şi autodistrugerii poruncite din afară a sis- 
temului imunitar al naţiunii. Interviul a fost retipărit în volumul 
criticului C. Stănescu, Interviuri de tranziţie, Editura Funda- 
ţiei culturale române, Bucureşti, 1996, p. 216-234. 

În numărul următor al aceleiaşi reviste s-a publicat articolul 
subsemnatului, Câteva lămuriri, conţinând unele informaţii şi 
precizări suplimentare. Atât interviul cât şi „lămuririle“ au pus 
în lumină personalitatea generalului Nicolae Pleşiţă, văzută până 
atunci numai prin ochii lui Paul Goma şi Mihai Pacepa. 


Campania de clarificare a opiniei publice asupra unor realități 
vitale, devenite obiectivul unor denaturări sistematice, am continuat-o 
publicând în 1994, cartea unui specialist eminent, Cristian Tron- 
cotă, despre Eugen Cristescu - Asul serviciilor secrete 
româneşti. Ea a fost primită, de asemenea, cu un semnificativ 
interes şi s-a difuzat în două ediţii, prima de 4 000 şi a doua de 
10 000 de exemplare (ediţia a doua s-a publicat în colaborare cu 
editura RAI, la tipografia Coresi). 


7. Titlul interviului Am colaborat cu Securitatea din 
patriotism, aparţine redacţiei, care a folosit - oprind-o acolo 
unde a crezut potrivit - declaraţia mea: „Dincolo de orice glumă, 
eu am semnat un angajament de colaborare cu Securitatea, din 
patriotism, din oporțunism, din indiferent ce motiv presupuneţi“. 


In acest interviu se face pentru prima oară referire directă la 
funcţia culturală a Securităţii şi este evocată - într-o manieră care 
a avut darul să-l aducă în lumina reflectoarelor televizunii şi a 
interviurilor din Lumea-magazin - personalitatea generalului 
Nicolae Pleşiţă. 


Îmi exprim pe această cale recunoştinţa faţă de domnul 
Corneliu Vlad, care m-a introdus în cercul redacţiei revistei 
Lumea-magazin şi mi-a făcut cunoştinţă cu Viorel Patrichi, deter- 
minând apariţia în ziarul „Curentul“ a interviului intitulat 
România printre elefanţi, în numărul de joi, 17 decembrie 
1998. 


Dan Zamfirescu 

Ceaușescu și Pacepa (dreapta) 


Trei generali (de la dreapta): 
Macri, Pacepa, Pleșiţă 


Carlos în detenţie - 


mai 1996 
n a i N RO n 

1. Pacepa, Nașul Șacalului 


Ce a însemnat pentru România fuga lui Pacepa? Este un 
trădător? Trebuie să rămână condamnat la moarte sau trebuie 
reabilitat ca erou al luptei anticomuniste? Va ispăși sau va 
deveni şeful comunităţii serviciilor secrete din România la su- 
gestia Statelor Unite, cum se vorbeşte? 


Prăpăditul ăsta a stat deja ca un şobolan 20 de ani. Noi am 
urmărit oameni care au fost obiectul muncii noastre. Gavrilă 
legionarul şi-a abandonat camarazii în Făgăraș și a trăit în Alba 
cu soţia unei căpetenii legionare. Timp de 20 de ani n-a scos 
capul, i-a crescut ăstuia copiii. A avut o poziţie lașă. După 20 de 
ani, a încercat să iasă. Am pus mâna pe el. L-au adus la 
București. Eram prim-adjunct al ministrului de interne. De la 
Cercetări Penale, mi s-a spus că fapta s-a prescris. Mi-am zis că 
mai bine să-l pun la treabă. Pe la mine nu trecea unul să nu văd 
la ce ar fi mai util pentru țară ca să-l folosesc! I-au luat infor- 
maţiile, angajamentul și într-o săptămână i-au dat drumul. La fel 
s-a prescris şi fapta lui Pacepa. 


Nu este o victimă a comunismului? 


Să fim serioși. Nu se-ntoarce, se c... pe el de frică. Urmărește 
reabilitarea morală! Şobolanul, care m-a curtat atât să-l bag în 
grația cuplului, era şeful spionajului tehnic, un segment. I-a stat 
în cale generalul Doicaru, care era de o tenacitate de rob. A con- 
dus 23 de ani Serviciul de Informaţii Externe, în timp ce eu am 
condus numai cinci ani. Doicaru a fost şi cu Dej, și cu Ceau- 
şescu - epoci diferite, temperamente diferite. 


Penetrare la cuplu 


Doicaru se dorea ministru de interne. Era la modă rotația 
cadrelor. Te trezeai cu un prim-secretar de judeţ pus pe funcţie. 

Unii aveau bun-simț, alţii nu-i pricepeau pe specialiști. Unul din- 
tre ei era şi Postelnicu. 


Într-un stup, când matca începe să anihileze puietul, inter- 
vin soldații și o omoară. Din puietul rămas se alege o nouă 
maică şi stupul supraviețuiește. S-a procedat la fel cu 
Ceaușescu? 


Nu. Te grăbeşti cu analogia. Doicaru a simţit că rotația este 
neavenită. N-a ajuns, l-a prins rotirea și l-a aruncat la „Turism“. 
Și șobolanul, domnule, a ciulit urechile: gata, e momentu’! Dacă 
Pleșiță trage tare că-s băiat de treabă... l-am făcut niște intrări. El 
a însoţit-o pe Zoe la Paris. După ce s-a întors de-acolo, distrând-o 
bine pe Zoia și introducând-o în... viaţa pariziană, reacţia Le- 
nuţei: „Bă, eu nu l-am cunoscut pe ăsta, da? mi-a spus Zoia şi e 
cu totul altceva!“ Adică, nu ca ăștia care stau pe lângă mine. 
Șobolanul n-a reușit să ia locul lui Doicaru. Ceaușescu a adus pe 
altcineva acolo şi el trăgea sfori nebunești. Încerca să-i muște pe 
cei avansați, dar eu știam că vor fi eliminaţi de exigenţele profe- 
siei. Puseseră în funcţie un general de la logistică - o tâmpenie 
din partea lui Ceaușescu. L-a pus pe altul. La fel. Şobolanul nu 
mai avea răbdare să cadă ăștia. Şi a continuat cu fușăraia, ca să 
mai scoată un ban. Când a dezertat, i s-au găsit acasă peste 500 
de sticle de whisky. Adunase zeci de aparate de fotografiat, 
televizoare, aparate de radio, casetofoane sofisticate. Scotea bani, 
dar oferea și daruri la cei din nomenclatură. 


Ochelarii fumurii 


A adus şi niște lucruri folositoare pentru România și foarte bine 
a făcut. Dar a și minţit țara și pe șefii lui de cele mai multe ori. 
Ceaușescu a făcut trei expoziţii la subsolul Comitetului Central cu 
exponate aduse de cei din afară. 


Raportările false din agricultură se repetau şi în serviciile 
secrete? 


Orice firmă occidentală dădea mostre pentru reclamă și 
Ceauşescu îi chema pe cei de la Industrie, Agricultură, Comerţ: 
„ Veniţi, mă, să vedeți!...“ Numai nomenclatura de vârf. Cei de la 
Comerţ Exterior mai strâmbau din nas, că ei știau. Şobolanul 
prezenta exponatele acolo, cu ochelari fumurii pe nas, ca să 
semene a spion. l-a luat ochii lui Ceauşescu, iar pe ceilalți i-a 
terminat. 

Eram prim-adjunct și voiam să intru la ministru. Nu aveai loc 
de șulfarii șobolanului, care veneau cu geamantane mari cu mostre 
de reclamă. Aveam nevoie de aprobările ministrului și Coman nu 
putea să se elibereze de șulfari. „Bă, nu vă e ruşine? Profitaţi de 
ăsta că vine de la Tulcea şi aduceţi toate aiurelile?!” Chiar și 
şobolanului i-am spus. 


Clanţa 


Voiau să-l facă pe Pacepa şambelan la Consiliul de Stat. 
Ceaușescu se visa rege. Circula treaba și Pacepa se împăuna. Dacă 
nu șeful Serviciului de Informaţii, atunci să-l facă șambelan! 
Raţional era să se astâmpere cu fuşăraiele, dar nu se mai putea 
opri. În 1978, vara, a venit un TIR din Liban. Ca să eludeze 
vama, se folosea de TIR-uri. TIR-ul venea de la Beirut. Dusese 
berbeci. 


Cu două tevi? 


Am dus și așa ceva, dar nu atunci. Din cele 12 miliarde de 
dolari datorii, aportul valutar al serviciilor de informaţii a fost de 
o treime: 4 miliarde de dolari! 

Și venea TIR-ul... gol. A încărcat porțelanuri ordinare din 
Beirut. La Voila, lângă Câmpina, se apucaseră ăştia să-și facă vile. 
Eu stau în două camere, că vila e de protocol și nu-i a mea toată. 
Aici stă și Florin Segărceanu, dar Petre Mihai Băcanu nu vede 
decât „vila generalului“. Voiam şi eu să cumpăr un teren, dar 
Ceaușescu n-a vrut. Noi ne-am aliniat, însă nomenclaturiștii îl 
blestemă și-acum. Pacepa nu şi-a făcut că nu l-a lăsat Doicaru. 
Aveau vile subordonații șobolanului: generalii Sârbu, Moga... 
Pofteau și clanțe de uși de pe-afară. Au găsit și băi, closete de 
porțelan la Beirut. Cine s-ar fi agăţat de ei la vamă? S-au încur- 
cat lucrurile și s-au sesizat cei de la Finanţe, care au băgat o notă 
la Ceaușescu. Bătrânul a ordonat o anchetă. Îl scosese pe Doicaru 
deja. Şobolanul a intrat în alertă. Când a văzut că i se spulberă 
șansa de șambelan, nu mai știa ce să facă. 


Berbecele 


S-a gândit să se comporte ca Doicaru care se folosea de 
Andruţa Ceaușescu (Nicu), înfipt bine la Cadre, în chip de berbece, 
ca să deschidă niște uși. „Tâlharii de la Finanţe s-au sesizat. Ne 
omoară pe toți frate-tu! Du-te la el la mare și tromboneşte-l!“ 

Ceaușescu îi cam luase la ochi și voia să le ia gâtul. Nu dădea 
aprobări pentru nimic dacă era vorba de importuri pe dolari. Nici 
pentru medicamente. Şi ăștia voiau clanțe! Nu puteam plăti datori- 
ile altfel. L-a trimis pe Andruţa la Ceaușescu să bagatelizeze aface- 
rea care ar fi afectat generali și colonei. Preşedintele a cedat pen- 
tru că avea obligaţii morale faţă de Andruţa, care s-a interpus în 
timpul ilegalității. 


Și în 1989 s-a interpus? 


Pe dracu! 

L-a convins Andruţa, care trebuia să-i dea apoi telefon de la mare 
șobolanului să-i spună ce-a făcut. Şobolanul umbla pe culoarele 
Ministerului de Interne ca un leu într-o cușcă: nu primea telefon. 
A intrat în panică și s-a decis să fugă. Andruţa, de bucurie, s-a 
dus și s-a îmbătat cu unii, că era curtat tare. A uitat de Pacepa! 
Mă trezesc cu șobolanul la mine. „Ce tot te-nvârți?“ „Urmează să 
plec afară, dar aştept o comunicare de la Andruta. Stau pe muchie 
de cuţit că trebuie să luăm Fokker-ul şi am cursă la Viena, dar 
n-am primit mesajul...“ Şi adaugă: „L-a trimis şi pe Dănescu ăsta 
cu arpacașu' aici, în loc să vă pună pe dumneavoastră...“ „Bă 
Mișule, tu eşti tâmpit! Tu nu știi care sunt regulile? Pot eu să 
cer? Și nici nu vreau...“ „Rău faceți!“ „Ai venit la mine s-aran- 
jezi schema?...* A mai făcut o pauză. „Rețineți treaba asta: eu 
am Servit cu credință până acum!...“ 

Trebuia să mă sesizez. Am luat-o ca pe-o discuţie obișnuită. 


Și-aşa suntem pierduţi! 


Dacă ați fi intuit intenția lui? 


Îl arestam. Adică, nu mai pleca. Eram în temă doar cu avionul. 
Şi-a luat rămas-bun. L-am pupat şi „pupă-mă, încurajează-mă!“ 
Acum mă-njură, dobitocu”! Aveam eu o expresie favorită, pe care-o 
aruncam la înghesuială. L-am văzut pe Pacepa alertat şi cum 
eram bășcălios, i-am zis: „Bă, dă-te dracului, fii bărbat! Şi-aşa sun- 
tem pierduţi!“ In contextul în care se găsea, expresia a fost sare 
pe coadă pentru Pacepa. A aranjat cu generalul Sârbu și i-a zis 
că trebuie să plece pentru achiziţionarea avionului şi să aștepte 
mesajul de la Andruţa. A plecat la Viena unde a aşteptat mesajul. 
Sârbu i-a comunicat că n-a venit mesajul de la Andruţa. „Nu mai 
am vreme. Plec la Bonn“. Şi s-a dus la Ambasada română din 
Bonn. S-a cazat la un hotel unde a mai aşteptat încă mesajul. 

Cum nu l-a primit, a lăsat televizorul mergând, s-a dus la ambasa- 
da americană, le-a spus ălora că s-a decis să treacă în lumea 
liberă, să servească democraţia... Era o pară mălăiață în gura lui 
nătăfleaţă. 


Conservă sovietică, înghițită de americani? 


Ar fi bine, dar nu-i aşa. Nici americanii n-au crezut. A cerut 
să fie dus într-o bază militară. I s-a pus la dispoziţie un avion 
militar. Sigur ştia multe, dar numai un segment din activitatea 
noastră. Mie, care am plecat de la pălmaș, mi-au rămas pe peliculă 
datele. Şi el avea informaţii. Am preluat corabia în derivă și știu 
cel mai bine efectele negative ale plecării lui. Nu se știa cât i-a 
rămas în memorie, cu ce documente a plecat. 


Gaura 


S-a spus că au fost omorâţi, deconspiraţi ofiteri... 


Am preluat Direcţia. „Las' că știi tu ce faci“, mi-a zis 
Ceauşescu. A fost o situaţie dramatică. Starea de spirit era gravă. 
Toţi se vedeau ameninţaţi, fie că aveau acoperire afară, fie că erau 
trimiși altcumva. El n-a avut treabă cu clandestinii, deci nu-i 
cunoștea. Ţara avea nevoie de informaţii externe. Nu mai aveam 
timp de așteptat și verificat. Am hotărât să continuăm activitatea 
în condiții speciale, care mă privesc. Am făcut o treabă 
haiducească și i-am păcălit pe adversarii noștri. Ne așteptau la 
orice gaură și ne-am revizuit planurile de acțiune şi de căutare a 
informaţiilor, mergând pe elementul surpriză. Ne-am redimensionat. 
Dădeam lovitura și fugeam, până am verificat cât a deconspirat 
Pacepa. Uneori, simulam că dăm lovitura. Paralel cu aparatul vechi, 
am construit alte structuri necunoscute de el. Trebuie privit în 
întreg. Un anumit număr de generali (nu 13, cum s-a spus), 
colonei, alte cadre au fost băgaţi în anchetă pe nedrept. Erau nevi- 
novaţi şi aveam nevoie de ei. Am amenințat că plec. „Lăsaţi-mi 
ofițerii, opriţi demolarea!“ 


Comisia lui Prostelnicu 


Nu a costat dezertarea lui Pacepa cât ne-a costat demolarea 
făcută de Ceaușescu și echipa constituită de el pentru cercetarea 
afacerii. 

Adică nu ne-au făcut ruşii sau americanii atâta rău cât 
ne-am făcut noi înşine... 


Da! Da! Dar, ca unul care am preluat această corabie în derivă, 
ciuruită, mi-am dat seama și cred c-am evaluat mult mai bine 
decât ei daunele. Repet, ele sunt mult mai mici decât daunele 
făcute de Ceaușescu și comisia lui în frunte cu Prostelnicu, gene- 
ralul Macri și alţii care s-au ocupat de această afacere. Dar, vă 
spun cu toată sinceritatea, l-am refăcut rapid şi mi-am dat seama 
de forța serviciilor noastre de informaţii, chiar în urma unor aseme- 
nea cataclisme. Ba mai mult, am spus aparatului - ca să-l liniștesc: 
băi, națiunea noastră are atâta forță, încât poate să existe și cu 
noi, și fără noi. Nu-i propagandă, vă spun, dar eu aveam nevoie 
să fac această declaraţie în fața aparatului. Aparatul m-a-nţeles și, 
indiferent de rana care s-a produs, ea s-a vindecat rapid. Și să 
știți, chiar cu costuri mult mai mici față de ceea ce a apreciat 
comisia constituită de Ceaușescu și despre care se vorbeşte și acum 
- d-alde Pelin, care scrie niște prostii ordinare. Pelin și Pavel. 
Dobitocii. E un privilegiu că mai trăiesc niște oameni. I-a împiedi- 
cat cineva să stea de vorbă cu noi? Cu mine, de exemplu, care 
am primit sarcina să redresez situaţia de acolo? 


Propteaua - sarica păstorului 


De unde aţi pogorât, domnule general? 


Dintr-o familie de păstori, modestă de tot. Din Capu Dealului 
de la Curtea de Argeş. Tata avea două clase, mama era analfa- 
betă. Aici a fost o interferență între munteni și transilvăneni. M-am 
născut în plină pădure. Părinţii s-au ocupat cu creşterea vitelor. 

Eu n-am avut nici o proptea. Prin forțele mele m-am descur- 
cat. De la cele mai ordinare munci până la funcţia de general. N-am 
avut rude importante, n-am avut neamuri la Maglavit. Nimeni n-a 
pus umărul pentru mine. „Pe cine are generalul Pleșiţă?“, se tot 
întrebau oamenii mai târziu. Profesorul Dan Zamfirescu mi-a relatat 
o parabolă: „Știți cu ce vă aseamănă intelectualii mei, domnule 
general? Cu o minge. Cu cât o aruncă Ceaușescu mai tare de 
pământ, cu atât sare mai sus...“ 


Nevoia de mine 


Cine-l sfătuia pe Ceauşescu să revină asupra măsurilor 

abuzive? 


E! însuşi. Lui nu-i plăceau aranjamentele de culise. Nimeni, în 
nici o situație penibilă prin care am trecut, nu a intervenit pentru 
mine. Oricât aș fi fost eu de corect, mai era un motiv pentru ca- 
re revenea: nevoia de mine. 


Dar îl avea pe Pacepa... 


Nevoia de mine! Cunoscându-mă bine. Îi cunoştea pe toti. Și 
pe Pacepa. De câte ori eram dat la o parte și apărea o problemă 
grea, fie că era vorba de familia lui - a fost o împrejurare și de 
acest fel -, fie că era vorba de problemele țării - ca atunci când a 
dezertat Pacepa, când a decapitat toată conducerea Ministerului de 
Interne și a serviciilor de informaţii. Ne-a trimis în toate părțile. 
Eu am fost mutat la comanda Şcolii de Securitate din Băneasa. 

În 1980, la doi ani şi jumătate după ce Pacepa a trădat, m-am 
trezit chemat. „Băi Pleșiţă, eu ştiu că tie-ti place la Băneasa: 
linişte-linişte, aer-aer, autonomie-autonomie, pădure-pădure, bă!...“ 
El sesizase că mie-mi place pădurea. 


Ţiitoare la Secături 


Am fost primul aghiotant al lui Ceaușescu. Când mergeam cu 
el, ca șef al Direcţiei de Securitate și Gardă, în zone muntoase, 
el vedea că eu trăiesc o plăcere deosebită în pădure. Mergeam cu 
el la boncănitul cerbilor la Secături, undeva lângă Sovata, unde 
era un regiment de cavalerie pentru tratamente miraculoase la 
femei... Ascultam în ţiitoare boncănitul. Asfinţea soarele. Prin ceti- 
na de brad, cădeau razele pe scurta lui și jumătate l-au făcut roşu 
închis. Aveai senzaţia că l-au vopsit tot. 


A fost o premoniţie atunci? 
Nu. El a crezut că-i arăt cerbul. „Unde-i? Unde-i?“ „Uitaţi-vă 
la dumneavoastră!“ „Ce-i, bă?“ „Uitați-vă!“ A văzut. 
Totuşi, era un om sentimental. „Ascultă, băi Pleșiţă, cine te-a 


trimis pe tine în poliție?“ Avea o părere foarte proastă despre 
poliţie, nenorocitul de el... 


El, care s-a folosit de serviciile secrete mai bine ca oricine? 


Da. A încercat să se. folosească. L-am iertat, deşi am avut 
nenumărate discuţii pe tema asta. „Cine să mă trimită? Aţi trimis 
comisiile alea prin judeţe și m-au păcălit unii“. Eu eram activist 

la tineret. În 1948, o comisie a comitetului central al partidului 
recruta oameni pentru înlocuirea Siguranței. „Trebuie si așa să 
mergi în armată. Intri aici, stai doi-trei ani și pleci...“ Şi n-am 
mai plecat. Imi plăcea. 

M-au făcut plutonier major, sublocotenent, locotenent... Am fost 
trimis de la Argeș la Arad și s-a dus dracului promisiunea că mă 
întorc în viaţa civilă. Şi așa, din grad în grad, din funcţie în 
funcţie, din zonă-n zonă - de la Arad la Vâlcea, la București, din 
nou la Pitești, la Cluj, comandantul de securitate al regiunii: erau 
cinci judeţe. Aveam 32 de ani şi eram comandantul regiunii. Am 
lucrat un cincinal. Cam peste tot am lucrat câte un cincinal. M-au 
adus la București. 


Se confirma tentatia veche a transhumanţei? 


Da. La 38 de ani, am ajuns general. I-am explicat lui Ceaușescu 
cum am ajuns în poliţie. „Tu ești sensibil, Pleşiţă. Trebuia să fii 
scriitor”. Şi el a început activitatea la 11 ani, ca un amărât de 
ucenic la o cizmărie. Câţiva cizmari erau implicaţi în mișcarea co- 
munistă și-l foloseau pe post de curier. L-au prins poliţiştii care 
l-au bătut. Este autentic: îl luau din București și-l duceau din post 
în post până la Scornicești. Dura o săptămână. Așa era practica 
jandarmeriei: pentru educaţie. Arestări, bătăi, procese, condamnări, 
toate i-au creat repulsie faţă de poliţie. 


Aţi preluat de la ăia! 


„Nu vă deosebiți prin nimic de ăia!“, se înfuria câteodată. „Nu 
ne confundați, tovarăşu” secretar general. Este un organ creat de 
partid după 1948“. „Aţi preluat de la ăia!..“ L-am iertat pentru 
că am înțeles chinurile prin care a trecut. 


Și n-ati învățat de la „ăia“? 


Ulterior, am înţeles că aceasta este o treabă care n-a început o 
dată cu Securitatea. 


Pe de o parte, există această continuitate care nu poate fi 
negată, chiar dacă Serviciul de Informaţii al lui Eugen 
Cristescu a trecut printr-o metamorfoză cruntă după 1944; pe 
de altă parte, se reține teza verificabilă că Securitatea a fost 
la început de obediență sovietică. Lăsând la o parte fructul 
otrăvit pe care-l oferă Pacepa în „Cartea neagră a Securității“, 
cu Saharovski pe post de vioara întâi, cât este continuitate, cât 

este obediență în Securitatea comunistă? 


Nu-ţi vorbesc din studiate sau din auzite. O spun din interior. 
Cu toate metamorfozele și chinurile care s-au produs în perioada 
interbelică, în timpul şi după război, nici un moment nu s-a între- 
rupt procesul de continuitate. Pacepa e un tâmpit, un dobitoc. 


El spune că este creaţia acestei structuri aduse de NKVD. 


Nici aia nu e. Un neavenit, un picat din senin în acest aparat. 
Avea facultatea de chimie și l-au recrutat. Ulterior, am stabilit că 
recrutarea s-a făcut la recomandarea unui ilegalist care l-a cunos- 
cut pe ta-su în puşcărie. Ta-su a fost tinichigiu ceh. Și el are con- 
tinuitate. În timpul războiului, ta-su a fost trimis ca spion de 
naziști în România. A fost prins de Siguranţă și l-au băgat la 
pușcărie. Aici, a cunoscut un ilegalist ungur. După 23 august 1944, 
s-a lipit de acest ilegalist şi i l-a prezentat pe fecior. Ilegalistul 
nu ştia că ta-su a fost informator. L-a luat pe băiat în grijă. 
Când a terminat facultatea, l-a recrutat. 


E adevărat că, în momentul în care a fugit, Securitatea nu 
știa adevărata biografie a lui Pacepa? 


În forma asta - nu. Nu se știa că ta-su a fost agent. 


Ucenicul lui Tocană 


Serviciile secrete au mai slujit interesele naționale după 
război, mai ales în perioada Dej, când obediența față de sovi- 
etici era reală şi mulți comandanți erau evrei? 


Ăştia, în frunte cu Moruzov, apoi Cristescu, şi-au desfășurat 
activitatea preluând. Eu am învăţat meserie de la Ionescu Nicolae, 
zis Tocană, un comisar care fusese în Siguranţă, dar păstrat și 
după 1948, când s-a înfiinţat Securitatea. El a învăţat meserie de 
la siguranţişti şi se ocupa de informaţii interne. Mi-a oferit o cărti- 
cică despre activitatea de siguranţă de până în 1944 și după. De 
aici am învăţat cum se punctează şi se recrutează un informator. 


Cum? 


Nu se spune... Cum se întocmește un dosar informativ, cum 
se face un proces-verbal de percheziţie şi de constatare, De aici 
am învăţat. 

După 1948, s-au înfiinţat școli. Detaliile le găseam în arhivele 

Siguranţei şi vedeam cum făceau polițiștii. Aşa s-a învăţat meserie. 
Cât privește cupola NKVD, despre care vorbeşte Cozma Neagu, 
este și aici un adevăr ce se referă la niște centre, mai ales la 
Bucureşti. Eu am învăţat meserie la Argeș. Acolo n-am avut nici 
consilieri, nici KGB-iști, nici agenţi din brigada specială, creată de 
ruși la noi, arestată ulterior. 


Nu sub auspiciile NKVD, cum sustine Pacepa? 
Nu-i adevărat. 
Cu Pantiuşa... 


Era un prost. Infiltraţi au fost, dar din 1944 până în 1948 s-a 
lucrat cu vechiul aparat, care nu exclude structurile de rezistență 
autohtone. 


Măduva oaselor 


Siguranța avea de luptat cu toate provocările: de la 
legionari la comuniști, de la agenți sovietici la agenţi germani, 
britanici. Misiune mai grea decât a Securității. 


Cu tot amestecul Rusiei bolşevice și al Germaniei naziste, 
Cristescu și Moruzov şi-au continuat activităţile în interes naţional. 
Unele partide politice i-au împins pe siguranţiști în postura de po- 
liţie politică. S-au ocupat de legionari până în măduva oaselor. 


Chiar prea în măduvă. Nu e ciudat că i-au reprimat pe 
legionari mai mult decât pe comuniști? 


Nu. Comuniștii erau aproape jumătate agenţii Siguranţei, dar se 
urmăreau ca problemă politică. Ce înseamnă să te ocupi de opinia 
politică a oamenilor? Este poliție politică. Nişte neisprăviţi ca Ticu 
Dumitrescu, Băcanu, Roşca Stănescu o dau pe nemestecate despre 
poliția politică, devenită cap de acuzare criminală a fostelor ser- 
vicii de informaţii. Eu scriu o carte, un tratat, după 42 de ani de 
serviciu în munca de informaţii. Și în legătură cu proiectul de lege 
al lui Ticu, voiam să scriu ceva. 

Iniţial, am zis că trebuie să scriu separat despre poliţia politică 
şi despre poliţia tehnică. Incepând de la Cuza, partidele politice o 
antrenau în activităţi de poliţie politică. 


Nixon sau Reagan aveau poliție politică? 
N-are nimeni! Am verificat perioada interbelică. Am vrut să 

delimitez poliţia tehnică (de stat) de poliția politică. N-am reușit. 
Este o interferență permanentă. Există etape când ai de-a face cu 
imiătiuni ale unor partide politice în aparatul de poliţie. Partidul 
comunist era sub conducerea Moscovei. Obiectivele erau aceleași. 
Pot să mă ocup de contraspionajul antirusesc, fără să mă ocup de 
comuniștii zeloși de-aici? Intrând aici, înseamnă că am făcut poliţie 
politică? Legionarii erau coloana a V-a a Germaniei. Puteam să 
nu mă ocup de ei? 


Asta era în timpul lui Horia Sima, nu pe vremea lui 
Corneliu Codreanu. 


Mă refer la Sima. Ei erau calul troian al nemților. Puteam eu 
să nu-i lucrez pe legionari de frică să nu încalc principiul echidis- 
tantei politice? 


Se pot transfera aceste preocupări ale serviciilor secrete în 
perioada Dej-Ceauşescu? 


Îţi spun eu! Auzi, scumpule? Încercând să folosesc și experienţa 
altora, în tratatul pe care-l lucrez, am dedus că nu se poate delimi- 
ta poliţia politică de poliţia tehnică. Cu o singură excepţie: în sep- 
tembrie 1940, când au venit legionarii la putere. Ei au instituit 
pe față poliţia politică. Și nici aici nu poate fi delimitată. În 1944, 
avalanșa a fost atât de puternică, încât cei din vechea Siguranţă 
şi din Serviciul lui Cristescu au trebuit să se antreneze sub cupo- 
la NKVD la tot felul de activităţi. De aceea, fiind șantajată, fosta 
Siguranță a săvârșit mai multe atrocități decât Securitatea după 
1948, sub influența ocupantului. 


Răfuiala 


Cu precizarea că reprimarea legionarilor s-a făcut excesiv. 


Așa este, dar eu mă refer la toate acţiunile. Procesul de la 
Tămădău, desfiinţarea țărăniştilor şi a liberalilor, arestările masive 
de după 23 august 1944, cine le-a făcut? Rușii conduceau la cen- 
tru, dar Siguranţa a acţionat peste tot. 


Din exces de zel? 


De frică! Erau puşi în situaţia lui Roșca Stănescu care a fost 
informator și de frică îşi spală acest păcat în felul lui. Dacă e 
cazul. Dacă s-ar integra în structurile de rezistență, nici nu şi-ar 
face culpă. De teamă că vor fi trași la răspundere pentru activi- 

tatea anticomunistă, antisovietică prin prinderea spionilor trimiși de 
Moscova aici, ca oameni slabi, o mare parte s-au lăsat antrenați 
în activități în interesul Rusiei și pentru unele persoane din con- 
ducere. A început răfuiala cu fostele partide, cu foștii demnitari. 

Au apelat la Nicolski, la Pantiuşa, care formau o brigadă, la 
persoane care nu erau legate de popor şi pe care-i durea în fund 
dacă floarea intelectualităţii române ia drumul Sighetului. I-au dus 
până în 1948. 


Arestările au continuat şi după 1948, ca decizie a factoru- 
lui politic, care prevalează. 


Corect. Tovarășa evreime a intrat în slujbă, au venit unguri, 
ucraineni, ruși care au făcut asemenea răfuieli. Așa a fost împușcat 
și Antonescu. Într-un fel trece la acţiune un rumân şi altfel un 
minoritar pe care nu-l preocupă viitorul naţiunii. 


Cum poate fi santajat un ofiter de informatii? 


Întrebarea e valabilă în orice situaţie. Trebuie să facem o dis- 
juncţie între felul în care au fost șantajaţi SS-iștii și siguranțiștii 
noştri după 23 august pentru acțiuni dăunătoare poporului și mo- 
dul în care este șantajat acum un ofiţer de către un serviciu străin. 
Din punct de vedere tehnic, al muncii profesionistului, trebuie să 
cercetăm presiunile ruşilor, dar și ale germanilor, britanicilor, 
americanilor, italienilor. Chestiunea e valabilă şi pentru țările occi- 
dentale azi. Când vorbim de structurile de rezistență ale naţiunii, 
nu se poate discuta decât despre imixtiuni ale politicului în acti- 
vitatea tehnică, de specialitate a serviciilor de informaţii. Aceste 
imixtiuni depind de conjuncturi care nu au scos serviciile secrete 
din făgașul lor. De aceea, nu putem vorbi numai despre factori 
din Est. Unii vor acum să deschidă arhive ce rămân secrete 60 
de ani în America. 


Tezaurul națiunii 
și gaura cheii 


De ce n-am fi de acord cu deschiderea arhivelor Securității? 


Fiindcă treaba nu a început nici la 23 august 1944 şi nu s-a 
terminat nici în 25 decembrie 1989. Ţi-o spune un om din inte- 
rior. Sunt activităţi desfășurate de mine în regiunea Cluj, în pe- 
rioada 1962-1967, a căror actualitate e şi azi valabilă. 


28 


De ce nu ați pledat până acum această cauză? 


E degradant. Vorba lui Maurer: „Bă, nu-i măgar ăla care f... 
e măgar cel ce se uită pe gaura cheii...“ Nu ne temem să deschi- 
dem arhivele, dar s-o facem selectiv. Din același motiv de conti- 
nuitate. Este tezaurul naţiunii. Să-ţi studieze cineva dosarul dacă nu 
cumva face parte din lista lui Severin? Numai troglodiţii care fac 
pe elitiștii pot cere să transformăm în tarabă munca de informaţii. 


In coasta Ursului 


Nu v-a iubit deloc domnul Pacepa... 
Nu-i adevărat! Am fost prieteni, dă-l în p... mă-si! 


Ar fi culmea ca plecarea lui Pacepa să fie opera dum- 
neavoastră... 


Nu-i exclus! Ştii că-ți lucrează mintea? D-aia vă iubesc eu pe 
voi, ziariştii, şi vă consider cele mai apropiate rude ale mele. Ştii 
de unde-a plecat Pacepa ultima dată? Din birou de la mine. 


În cartea lui, Pacepa spune că Alexandru al III-lea a fost 
ultimul tar omorât de bolşevici, şi nu Nicolae al II-lea 
Romanov. Ce să credem despre precizia informatiei la un aşa 
general de Securitate? 


Asta e. În bătălia cu turcii din 1877, ducele Nicolae a venit în 
vizită pe front de ziua lui de naştere. Lingăii lui, ca să-i facă mare 
bucurie, au atacat redutele de la Griviţa şi Plevna absolut nepregătiți. 

Noi suntem mai ai dracu' ca serviciile mari! Ei dispun de 
resurse și nu-şi lustruiesc minţile. Pe noi ne obligă împrejurările. 
Noi colaboram cu rușii. Serviciul nostru de informaţii făcuse 
recunoașterea în teren, dar ei nu. Ei au pătruns cu turmele de oi 
până lângă redute. Au cercetat toate redutele şi i-au prevenit pe 
ruşi, dar ei erau grandomani, ca şi acum. li cunosc bine. Noi am 
organizat serviciul de contraspionaj pe frontul antirusesc, ca Arnold 
Gehlen contra Americii. După război, americanii au luat arhive, 
agenţi germani, tot. Adenauer l-a trimis pe Gehlen în America. 
Gehlen a început activitatea de spion al Germaniei după război cu 
organizarea serviciului de spionaj împotriva Americii care-i 
pregătise. Asta înseamnă patriotism. El nu și-a vândut conștiința şi 
națiunea. Aşa am organizat noi serviciul împotriva ăstora, după 
declarația din 1964. Unitatea 110 îi lucra pe ruşi și ţările vecine. 

Despre așa ceva nici nu se vorbește în detaliu, fiindcă este o 
treabă atât de secretă, iar ameninţarea rușilor rămâne veșnică. Stăm 
în coasta Ursului. Ucraina și Moldova noastră sunt tampoane, dar 
înțesate de serviciile de informaţii. Duma a declarat Transnistria 
zonă strategică pentru Rusia. Americanii nu se vor bate niciodată 
cu Rusia pentru noi. Ei se tem. Tăvălugul vine dirijat spre noi și 
trebuie să ne apărăm, dar nu pe calea NATO, că NATO nu se 
va bate cu ruşii pentru noi. 


Deci, colaborare cu Rusia sau intrarea în NATO? 


Colaborare şi măsuri diversificate pentru apărarea ţării în coope- 
rare cu toate statele, indiferent de apartenența la NATO, dar în 
nici un caz amenințându-i pe ruși cu NATO. 


În foi de viță 


În ce măsură Securitatea lui Ceaușescu a reușit să ducă o 
politică națională de informare, chiar antisovietică? 


În toată plenitudinea sa. Nu numai că Ceauşescu a vrut. Minte 
Pacepa, nu că n-ar ști. Că nu se poate măsura el cu Caraman, 
asta-i altceva. Cât timp îmi organizez un serviciu de contraspionaj 
împotriva Uniunii Sovietice, a prietenilor din Tratatul de la 
Varșovia, cum mai poţi să-l acuzi pe Ceaușescu că ne-a împins 
să fim obedienţi faţă de ruși? Nu că ar fi fost el prea hotărât. 
După ce-am înființat acest sector cu rezultate bune, când i-am 
prezentat un material, deşi era un om fricos, chiar dacă nu tremu- 
ra în fața rușilor, când a văzut tentaculele noastre spre Est, a zis: 
„Mai uşurel că dacă află!...* Dar serviciile secrete i-au lucrat în 
foi de viţă chiar dacă nu aveau aprobare. 


Puteţi oferi exemple? 


Multe. Mai subtili decât KGB-iștii am fost. Am speculat 
grandomania lor. Protocolul nu te împiedica să-i lucrezi. Noi am 
știut de invadarea Cehoslovaciei. „Am îmbrăcat cămașa morţii“, 
cum spunea Tudor Vladimirescu. 


La vorbitor 


Pentru nesupunere a plătit Ceaușescu în 1989? 
Problema e mai complexă. A fost revoltă populară, de care s-au 

folosit ruşii și maghiarii. 


Revoluție, dar cu ştire de la poliţie, spunea nenea lancu. 
Ati ştiut şi l-ați împins pe Ceauşescu? 


Nu, nu l-am împins. A fost şi naiv. Vorbeam de cehi. 
Lucrându-i pe ruşi, am aflat de iminenta invadare a Cehoslovaciei. 
Am mers cu Ceauşescu la Praga. Dacă mai întârziam două zile, 
ne prindeau acolo evenimentele și nu mai ţinea mitingul! Studierea 
psihologiei este obligatorie la noi. Am studiat reacţia lui Dubcek. 
„Nu cred!“, a spus Dubcek. Și-a luat Ceaușescu hârtia înapoi, pe 
care o tradusesem în rusă. N-am văzut un om mai curat și mai 
cinstit ca Dubcek, dar nici mai naiv și mai aerian ca el. Peste 
două zile, ruşii l-au luat și l-au dus la vorbitor. Mi-a fost milă 
de el. Profesional, mi s-a confirmat părerea și m-am bucurat, nu 
de rău ce eram. De-atunci am spus: pierde partida! 


Cazna 


Ce putea face? 


Mare brânză nu putea, că era înconjurat, ca în cântecul ăla 
„Radu mamii, Radule“. Cică ăla-i imnu' polițistului: „Dă-te, 
Radule, legat/Ca să scapi nevătămat!“ Că şi-a lansat un volum de 
poezii şi Radu Mischiu... 


El ce grad are? 
Cine ? 
Radu Mischiu. 
Păi da’ ce eu îi țin minte pe toți? Ce mă supui la cazne? Nu-i 
rău dac-a avut. 
Ligheanul cu lături 


Eu rămân credincios structurilor de rezistenţă. Cu cât avem mai 
babani ca... 


Petre Roman ? 


Lasă-l pe Petre Roman. A fost „exilat“ pe chestia cu Zoia, care 
a făcut o pasiune pentru el. 


Chiar spera să devină ginere? 


3M 


ho 


Sigur! S-a dus Walter Roman la Ceaușeasca. „Ce ne facem, 
tovarăäşa?“ Ea a fost dură totdeauna și, cum era și semianalfabetă, 
l-a plesnit. „Ce e, Waltere, ce e?“ „Copiii ăştia... ce le facem?“ 
Și călca evreul în vârful picioarelor. „Auzi, Waltere, a-ți da eu 
fata pentru Petrică ar echivala cu un lighean plin de lături pe care 
mi l-ai pune în cap!“ Ca să nu mai aibă replică ästa. Nu exagerez. 
„Suntem sătui de o evreică în casă“. Avea în vedere pe Adela, 
soția lui Gogu Petrescu, fratele Elenei. „Nu ne mai trebuie altul!“ 
„Nu ne rămâne atunci decât să mă sprijiniți să-i despärtim și să-l 
trimitem la studii în Franţa, să uite...“ 


ÎI iubesc şi-l pup! 


„Clasa politică“ trebuie s-o privim așa cum e. Ne reprezintă, 
aşa cum a cCaracterizat-o președintele ţării, pentru care-l iubesc şi-l 
pup pe Emil Constantinescu. A zis că-i e scârbă de clasa politică. 


Face parte din ea. 


La toţi le curg balele după putere când stau deoparte. Când 
sunt proiectați pe orbită, atunci văd ei, puşi la jug, ce e puterea, 
ce e politica. Şi vede și el, săracu'!... În munca mea, m-am edi- 
ficat asupra multor probleme și mi-am dat seama și ce pâine 
mănâncă Ceauşescu: copilărie n-a avut, tinereţe n-a avut, că a stat 
prin puşcării, apoi a trecut prin toate funcţiile. El n-a știut de ce-a 
trăit. 

Nici de ce-a murit n-a știut. 


Aia nu mai zic: cântând „Internaționala“, săracu', ca un fana- 
tic, când îl duceau la zid. 

N-are importanță cum, Emil Constantinescu a fost aruncat pe 
orbită. Eu știu ce-i stă în spinare: nu știi cum să mai scapi din 
angrenaj. 

Constantinescu a zis că-i e scârbă. A vizitat Rectoratul cu 
Kwasnievski: „mare deosebire este între intelectualitatea universi- 
tară și clasa politică“, pe care o consideră murdară și de nimic. 
A scăpat-o iar! Pentru asta-l pup pe barbă! 


Miros de biserică 


Eu i-am iubit pe intelectualii adevăraţi, începând cu popa din 
sat. l-am respectat poate datorită obârşiei mele și i-am protejat 
când am fost în vârf. Aveam senzația că sunt nişte relicve, că 

miros a ceva bisericesc. Mă vedeam la Cluj cu Constantin 
Daicoviciu. Mergea cu toiagul cu noi la vânătoare. Avea nişte 
expresii românești vechi. Şi-l întreabă Maxim Berghianu, primul- 
secretar de la Cluj: „Totuși, de unde vă inspirați?“ „Din Biblie, 
domnule, iau expresiile cele mai autentice!“. Intelectualii au rămas 
pentru mine tot ce are națiunea mai bun. 


Naționalist și democrat 


Înainte de 1989, eu am devenit antipartidist din cauza partidu- 
lui unic. Sunt naționalist şi democrat, două noţiuni care nu sunt 
incompatibile. Din contră. N-am trecut ca o valiză prin gară. Par- 
tidele au devenit anacronice şi joacă un rol negativ, indiferent că 
ar fi de stânga, de centru sau de dreapta. Nu mai au nici doc- 
trine, iar dacă au, nu și le respectă. Le pun într-o oală și pun 
ligheanul Lenuţei deasupra. Partidele au ajuns la declin. 


Cu ce le putem înlocui? 


Unii ar crede că vreau dictatură. Lumea se poate conduce și 
fără partide, domnule. Ştii care-i marea confuzie? intre pluralismul 
politic și partidismul politic. Pluralismul politic presupune mult mai 
multe organisme. Partidismul reprezintă o componentă și a devenit 
dezagreabil. Asta nu înseamnă că vine dictatura. Esenţa unei soci- 
etăți democratice pluraliste o reprezintă societatea civilă. Să nu se 
confunde cu Alianţa Civică a Anei Blandiana. 


Carlos? Treaba mea! 


Cum l-ati cunoscut pe Carlos Sacalul? 


Mişto, cum te cunosc și pe tine. Uite aşa, cum te cunosc. 
Şacalul a fost agentul nostru, nu noi am fost agentul lui. 


Dar s-a spus invers... 

Nu! Se spune de către diletanți și proşti treaba asta. 
Deci l-ați cunoscut... 

Absolut! 
Când? 


Treaba mea! Carlos împreună cu Arafat, al cărui subordonat era, 
ne-a adus servicii foarte mari. România n-a avut acte teroriste pe 

teritoriul ei. Şi ne-am folosit de influenţa lui Arafat și a lui Carlos, 
de informaţiile pe care mi le-a furnizat, demontând multe acţiuni 
ale grupărilor haotice, teroriste, din Orient. Noi fiind placă turnantă 
aici: între Orient și Occident era România. Tranzitul pe aici se 
făcea, dragă! Pe-aici treceau toate mișcările serviciilor teroriste din 
Orient. Noi am reuşit să dezamorsăm multe, nu toate, şi mai ales 
pe-alea care vizau teritoriul nostru. Ne mândrim cu asta. Ce vrei 
mai servicii ca astea? În slujba cui credeţi că eram? A ameri- 
canilor, care se cred mari, ca și rușii, grandioși, dar ăştia le dau 
găuri când vor? De teroriști vorbesc. Uite, ruşilor le-a fost răpit 
un general în Cecenia. 


In Cecenia nu e terorism... 


Ba e. Vsio ravno! Nu e act terorist răpirea unui general? Lasă 
că vă explic eu cum e cu eliberarea asta naţională. 


Ce efecte are asupra României, a serviciilor secrete, afa- 
cerea Sacalul? 


Am învățat cum să-l neutralizăm pe Șacal, în faţa căruia mulți 
fac pe ei de frică. Eu l-am cunoscut. E un fleac! 


Oricum, afacerea Sacalul a băgat groaza în mulți prin 
Occident... 


Păi lor le e frică. Nu v-am spus că ei, cu grandoarea lor, își 
închipuie că dau lumea peste cap? Și noi fiind, ca potenţial uman 
şi material, mult mai mici, ne lustruim mintea și dăm rezultate 
mult mai mari decât ei. Așadar, afacerea Șacalul n-a dăunat şi nu 
dăunează României. Şi, pentru că m-ai întrebat dacă l-am cunos- 
cut pe Carlos... Arafat l-a avut ca om de legătură pe Pacepa. El 
transmitea mesajele lui Ceauşescu. El se ocupa de aducerea dis- 
cretă a lui Arafat şi de plecarea lui din România după ce avea 
întâlniri cu Ceauşescu. Am informaţii că Pacepa, cunoscându-l pe 
Arafat, l-a cunoscut și pe Carlos. Șacalul era mâna dreaptă a lui 
Arafat pentru Europa. Când a fugit Pacepa, s-a c... pe el nu numai 
Ceaușescu, ci şi Arafat. Cunoştea prea multe Pacepa despre 
legăturile lor. Care n-au pus la cale cine ştie ce. Noi, în materie 
de terorism, am făcut delimitarea - dacă reţineţi hotărârea comite- 
tului politic executiv - între război de eliberare şi acţiuni teroriste 
ordinare. În discuţiile lor, Ceaușescu și Arafat nu puneau ei lumea 
la cale. România n-a pus niciodată lumea la cale. Nu ne-am pro- 
pus chestiuni expansioniste. 

Eu cred că România, pe vremea lui Ceauşescu, a pus, 
într-un fel, lumea la cale... 


Depinde în ce sens. De ce să pună lumea la cale? 
Pentru că a avut o politică externă luată în seamă... 


A, aia da! În sens pozitiv, da! Dar nu în scopuri expansioniste, 
dragă! Eu, când am făcut spionaj - şi am făcut, dragă - pe teri- 
toriul Americii, nu am făcut-o cu scopul de a ocupa America. Am 
făcut-o în alte scopuri despre care mai putem discuta. Și pot dis- 
cuta şi cu americanii. 


Și ei au făcut? 


Numai dacă vrem noi! Dar, să revin la Arafat și la Ceauşescu. 
După ce a dezertat Pacepa, Arafat ni l-a pus la dispoziţie pe 
Carlos în vederea... 


Lichidării? 

Mă rog, intră și lichidarea, dar e un alt termen. Deci, în scopul 
capturării lui Pacepa. Noi ne-am propus capturarea. Şi într-adevăr, ne-a 
pus în legătură cu Carlos. Legătura cu el fusese făcută înainte ca eu 
să ajung la serviciul de informaţii. Din '78, Ceauşescu şi Arafat puse- 
seră la cale capturarea, când eu eram comandantul școlii de la Băneasa. 
(Am deţinut această funcție în perioada octombrie 1978 - aprilie 1980). 
Eu am găsit lucrarea în derulare. Adică se făcuse legătura cu Carlos. 


Ceaușescu mi-a atras atenția să stau de vorbă cu el și să aflu ce are 
de gând cu sarcina primită. Şi am stat de vorbă cu Carlos. 


Sarsanaua 


Unde? 


Treaba mea! Aici. În București, dragă! Nu m-am dus eu la el. 
După fuga lui Pacepa nici n-am mai fost lăsaţi să ne ducem afară, 
de frică să nu se repete figura. 


Cum l-ați implicat pe Carlos în tentativa de capturare a lui 
Pacepa? 


Arafat avea sediul pe-atunci la Tunis şi au făcut târgul pentru 
prinderea lui Pacepa. Că mai ajungea viu sau nu până aici este o 
altă treabă. Carlos n-a răspuns la-nceput. El avea sediul la Praga, 
unde a venit colonelul Nica să-l intercepteze pe baza comunicării 

transmise de reprezentantul OEP la București. 

Nica avea consemn să nu vorbească. Într-un fel, era bine că 
ştiau doar Ceauşescu, Arafat şi Carlos. Eu aveam destule în cârcă. 
Eram şeful lui Nica și m-a întrebat într-o zi ce să facă și dacă 
m-a informat Ceaușescu. „Nu mi-a vorbit și nici nu mă intere- 
sează“. „Eu vă rog să mă ascultați!“ „Ai dezlegare să-mi spui?“ 
„Vă rog, că eu nu pot ajunge așa ușor la tovarăşu'!“. „Spune bă, 
fir-ai al dracu”! Te-ascult.* Erau relaţii amicale și nu s-a supărat. 
Mi-a explicat cum l-a găsit pe Carlos la Praga și nu-i dăduse nici 
un rezultat. „Să mai analizăm...“ În cele din urmă, s-a făcut o 
interceptare. Carlos trecea de la Damasc spre Europa, şi cum noi 
suntem o placă turnantă pentru Orient, am acceptat să vorbesc cu 
el. Paşaportul îl avea de la sirieni, nu i l-am dat noi. „la vorbiţi 
cu ăla, a zis Ceaușescu într-o zi. Cât ne mai duce cu vorba?“ 
Probabil, era şi o scăpare, fiindcă mi-a zis-o direct. Așa am pri- 
mit sarcină să vorbesc cu Carlos. 

Am căutat să-l înțeleg, să-l pătrund. Oricum, aveam informaţii 
și materiale despre el. Era sub control. Ce-mi spune Carlos după 
ce am băut un pahar de vin şi ne-am cunoscut mai bine? „Dom- 
nule general, mi-au pus ăștia o sarsana în spinare - se referea la 
Ceauşescu şi Arafat - şi întrucât aţi vorbit cu mine deschis, vă 
spun cinstit: n-am nici o posibilitate pe America pentru capturarea 
lui Pacepa. Apoi, lucru mai important, e că noi ne-am reprofilat. 
Arafat vrea să ne folosească pe noi ca pe niște instrumente. Noi 
am constituit Internaționala a I-a comunistă și activităţile noastre 
se schimbă“. Vă rog să reţineți treaba asta! I-am spus-o și lui 
Ceaușescu. Ne-am încălzit, ne-am împrietenit, că și el e latin. Ei 
vizau revoluţia islamică mondială. „Mă iertaţi, dar dumneavoastră 
ca şi Arafat sunteţi depășiți“. „De ce, măi Carlos?“. „Sunteţi stali- 
niști! Acţionaţi după preceptele lui Lenin, dar ele erau depășite 
de-atunci. Noi am decis să punem mișcarea pe baze noi. Dacă 
centrul revoluţiei îl reprezenta Moscova, acum s-a mutat în Orient 
și revoluţia e de natură musulmană. Noi avem aici filiala euro- 
peană, dar nu mai suntem instrumentele teroriste ale stalinismului. 
Milităm pentru revoluţia musulmană comunistă“. 

Mi-a căzut de minune treaba asta, mai ales că Ceaușescu nu 
credea în aparat și prefera mercenari. M-a rănit. Aveam posibilităţi 
mai mari decât Carlos chiar și în America. 


Poate a fost o formă de eschivă a lui Carlos. 


A fost corect. 

Primise bani de la Ceauşescu? 


De unde bani, domnule? La comerţul exterior avea un cont 
unde-și depunea banii. Dar nu de la noi. Mai era o chestie de 
care nu vreau să vorbesc. 

Carlos, care n-a mai vrut să zboare cu avionul, a plecat cu 
trenul prin Iugoslavia, apoi la Gaddhafi, în Libia. Am continuat 
pe linia noastră să-l capturăm pe Pacepa, și n-am reușit. Ameri- 
canii l-au pus bine la adăpost în California, pe o insulă. 


Înseamnă că ofiterii dumneavoastră au refuzat să aplice 
hotărârea judecătorească? 


E altceva pe miriște. 
Mossadul și papucii 


Și totuși, de ce nu l-ați capturat pe Pacepa? 


Mi-a prins de minune explicaţia lui Carlos pentru a-i spune lui 
Ceauşescu că mercenarul nu este în stare să rezolve problema. Nu 
am formulat chiar aşa: mercenarul. Și i-am adăugat că trebuie să 
fie liniștit pentru că ne vom ocupa noi în continuare și că atât 
Pacepa, cât și alții vor plăti pentru trădare. Când, unde, cum, în 
funcţie de posibilităţi, vom vedea. Mai mult decât atât, i-am mai 
spus lui Ceauşescu o treabă. Eu eram în legătură cu Mozes Rosen. 
Legătură de lucru și prietenească. Am dezvoltat nişte relaţii ex- 
ploatând şi faptul că era consăteanul soţiei mele. Mozes Rosen 
mi-a dat o informaţie trăsnet: că Mossadul e pe urma teroriștilor 
și teroriștii joacă tontoroiul pe placa noastră turnantă. l-am servit 
şi informaţia asta lu’ tovarășu” Ceaușescu. Şi când a auzit 
tovarăşu' Ceauşescu, mi-a venit în întâmpinare: „Daţi-i papucii 
repede lui Carlos, că Mossadul e pe urma lui“. Și, de ce să nu 
mă laud, sunt cel care a provocat hotărârea comitetului politic 
executiv privind problema terorismului şi poziţia ţării noastre faţă 
de terorism. Am scăpat și de mercenar. 


„De Gaulle m-a făcut 
Comandor al Legiunii de Onoare“ 


Atunci de ce nu se intervine în procesul lui Carlos pentru 
a se spune pozitia României? 

Ce-avem noi cu procesul lui Carlos? Dă-mi voie să fiu vulgar: 
să ne pupe-n c... cu toată treaba asta. Când va fi cazul, vom şti 
- nu să ne disculpăm - să explicăm toată povestea și să vadă că 
sunt niște dobitoci, și francezii, şi cei care cred în poveştile care 
s-au țesut în jurul afacerii Carlos. Şi dacă vrei să mai ştii ceva, 
căcăcioșii de francezi au luat plasă. N-am nimic cu ei, de Gaulle 
m-a făcut Comandor al Legiunii de Onoare. Dar omologii mei, 
dă-mi voie să-ţi spun că sunt căcăcioși și proști. 

Apoi, e vorba de marea cursă şi pradă pe care a pus-o la cale 
șobolanul de Pacepa. Avea și el pe linie tehnico-știinţifică o 
legătură cu Haiducu Moţiu. Şi ca să-și răsplătească stăpânul care 
l-a găzduit, a aranjat cu Haiducu ăsta și cu organele franceze raco- 
larea, nici mai mult nici mai puţin, a mea, care eram șeful ser- 
viciului de informaţii externe. Pe baza informaţiilor pe care le-a 
dat el francezilor prin americani. Ce-au zis ei: dom'le, hai că mai 
punem mâna pe un grangure, pe Pleșiţă. Şi m-am trezit cu o 
provocare: cum că am vrut să-i omorâm pe Virgil Tănase, Goma 
şi alții. 


Si nu e adevărat? 


Aiurea! 


O pasăre rară 


Cine a bătut-o pe Monica Lovinescu? 


Era urmărită de SIE, la fel ca Goma, Virgil Tănase, Virgil 
Ierunca și alţii. Nu se știe dacă Virgil Tănase era urmărit sau 
folosit. Maică-sa se ducea când voia la el. Şi înainte, şi după în- 
scenare. Monica Lovinescu era la biroul Europei Libere din Paris. 
O urmăream informativ. Ceauşescu n-a cerut niciodată să fie lichi- 
dați, dar avea obiceiul să ceară izolarea, compromiterea. „la 
cotonogiți-o pe-asta, mă, că prea-i a dracului!“ Şi-atunci Pacepa, 
care a primit sarcina, a dat câțiva dulăi la nişte negrotei s-o bată. 
La o gură de metrou, Monica Lovinescu a mâncat o cafteală de 
i-au mers fulgii. 

Erau forme extreme, dar sarcina de bază era atragerea emigrației 
pe o poziţie loială României. Am avut emigranţi care au colabo- 
rat cu noi, dar nu vreau să-i pomenesc. Și Goma, și Virgil Tănase 
au plecat cu sarcini afară şi mulți alţii au venit de-afară să cola- 
boreze în interesul României. Se făcea astfel lobby pentru econo- 
mia României, pentru investiţii în țară. 

După ce a aranjat un mare tapaj în presa franceză, mă trezesc 
cu o scrisoare de la francezi. Ce și-au spus ei: dacă americanii au 
pus mâna pe o pasăre precum Pacepa, hai să punem și noi mâna 
pe o pasăre rară. Şi am primit o scrisoare în care mi s-a cerut să 
trădez. Îmi pun la dispoziţie un avion, să iau cu mine pe cine 
doresc, voi fi primit cu toate onorurile guvernamentale și așa mai 
departe. Asta în '81-'82. Scrisoarea m-a intrigat la culme și m-am 
dus la Ceauşescu pentru a avea o explicaţie foarte clară. Eu eram 
prins pe o funcție de ministru, ăla era ministru. O fi fost el al 
Franţei și eu al României, dar dă-mi voie să mă explic cu ticălo- 
sul ăsta, mai ales că era și social-democrat, socialist. Ceauşescu a 
zis că se explică el cu Mitterrand și nu mi-a permis să dau total 
în vileag treaba asta. Vreau să găsesc modalitatea de a se cunoaște 
uceastă treabă ordinară - pusă la cale de șobolan sau pe baza infor- 
maţiilor şobolanului - și naivitatea organelor franceze. Oricând mă 
pot explica cu omologii mei francezi, care mi-au oferit ordinul de 
Comandor... Mi-au turnat plachetă specială. Deci, eu am niște relații 
şi de această natură cu statul francez, și atunci e cu atât mai grav. 
Nu-i iert. N-am nimic cu statul francez, ci cu cei care s-au pretat 
la această provocare ordinară. Așa a fost cu Carlos, aşa s-a sfârșit 
cu Carlos... Şi ar mai fi o chestie ruşinoasă, care-i vizează pe 
omologii mei francezi, dar nu o pot spune. N-ar fi moral! 


„Vă zgâriaţi pe ochi“ 


Nu era mai bine să defectați? Plecati la CIA și acum erati 
erou anticomunist... 


Mi-au scris francezii să fac asta. „Vă zgâriaţi pe ochi că Pacepa 
a fugit la voi şi de pe teritoriul vostru s-a predat americanilor“, 
le-am spus nemților. „De ce nu aţi pus voi mâna pe el?“. „Dar 
ce, noi avem banii americanilor, domnule general?“ 

Noi l-am ajutat pe Mitterrand la alegeri: i-am dat 400 000 de 
dolari pentru campania electorală. Şi el, în loc să aprecieze ges- 
tul, ne obstrucţiona relaţiile bilaterale. Eu am vrut să-i dau per- 
sonal lui Defferre, ministrul de interne al Franţei, hârtia prin care 
încercau să mă racoleze. Ceauşescu s-a opus și a zis că-l întreabă 
el pe Mitterrand. Dacă s-a explicat și când, nu știu. 


Aveţi dovezi? 


l-am dat originalul lui Ceaușescu și n-am păstrat nici o copie, 
dar pot susţine acest lucru oricând. 

Vă aflați cumva în anchetă penală pentru angajarea lui 
Carlos în tentativa de asasinare sau de capturare a lui Pacepa, 
a lui Goma şi a altor disidenţi? Ar putea procuratura franceză 
să citeze un cetățean român, fie şi ca martor? 


În primul rând, nu mă aflu în anchetă, cum afirmă Roșca 
Stănescu sau Cornel Dumitrescu. Francezii, nemţii și elveţienii 
cercetează activitatea lui Carlos după ce l-au capturat în Sudan. A 
mai fost prins un neamţ, colaborator de-al lui în „Internaționala a 
III-a“, cum a botezat-o. În afară de faptul că a împuşcat cei doi 
polițiști la Paris și pe agentul care-l denunţase, francezii nu știu 
altceva şi nici nu au dovezi. Carlos nu a făcut nici o declaraţie 
în legătură cu România. Neamţul e cercetat în legătură cu acțiunea 
de la Europa Liberă. Autorităţile de la Berna caută și ele niște 
probe împotriva a patru elveţieni care, imediat după arestarea lui 
Carlos, au fost închiși. Se face un fel de anchetă. Ei, care se con- 
sideră reprezentanţii lumii libere, civilizate, unde se respectă drep- 
turile omului, s-au făcut de tot râsul fiindcă au arestat niște oameni 
înainte să aibă probele necesare şi au ajuns la ananghie. În con- 
formitate cu legislaţia lor chiar, ei sunt nevoiţi să se justifice de 
ce i-au arestat. Şi atunci au început să umble cu traista-n băț pen- 
tru a culege probe de la români, care au avut legături cu Carlos. 
Au venit mai întâi nemţii la București și au încercat nişte audieri. 
A fost o înţelegere între procuratura noastră și procuraturile 
nemților, francezilor și elveţienilor. Că are bază legală sau nu e 
de discutat. Nemţii, mai scrupuloşi, au înțeles că nu pot întinde 
coarda prea mult. 

Am fost chemat la procuratură, la generalul Dan Voinea și am 
ripostat. Ne cunoşteam şi m-a abordat amical. „Hai să-i ajutăm...“ 
Au chemat nişte băieţi de-ai noștri, care ar putea să ştie, și din 
fosta conducere a Departamentului Securităţii Statului, pe generalul 
Vlad, l-au audiat și pe Postelnicu, şi fiecare a spus ce-a știut. De 
exemplu, generalul Vlad, care n-a știut, n-a spus nimic. „Nu știu. 
Probabil Pleșiţă să ştie ceva“, a zis Postelnicu. M-am dus. Ca 
român, m-a deranjat teribil. I-am luat la rost pentru că și-au băgat 
nasul în niște documente. Erau acolo fotografii şi referate cu 
oameni de-ai mei, „clandestini“. 


De unde le aveau? 


De la niște iresponsabili. Era și un raport de-al colonelului 
Nica. A murit, săracul. Și vânturau hârtiile alea. „Ştiţi, v-am 
chemat ca martor... „Mă umiliti ca martor! Noi nu facem tarabă 

cu această muncă. Cine v-a pus documentele la dispoziție?“ M-am 
înfuriat, am adunat toate hârtiile din faţa lor și i le-am pus lui 
Dan Voinea dinainte. „Nu vă e ruşine? Noi umblăm în documen- 
tele voastre? Am să vorbesc cu șefii voştri că v-aţi depășit com- 
petenţele!“. „Ştiţi, ancheta o facem în comun“, bâlbâiau ai noștri. 
Elveţienii au început să se justifice că i-au arestat pe cei patru, 
că au ei nişte probe, dar dacă mai pot obţine altele ar fi și mai 
bine. „„Umblaţi după probe fiindcă nu aveţi!“ 

Am refuzat să port dialog cu nemţii şi cu elveţienii în aceste 
condiţii. Cu francezii nu m-am văzut și tare aș vrea să lămuresc 
chestia cu tentativa de racolare a mea. 

Dan Voinea m-a căutat în toamnă când au venit francezii și 
nu m-au găsit. Eram plecat la Curtea de Argeş. „Abia-i aștept să 
revină!“, i-am spus. Urmează ca ai noștri să se ducă la elveţieni 
şi la francezi să-și bage nasul în documentele lor. S-o creadă ei, 
fiindcă legislaţia lor nu permite așa ceva! Vor să-l audieze pe unul 
Șerban, fost căpitan de securitate, care a trădat ca şi Pacepa, con- 
damnat la moarte. S-a acţionat asupra lui, dar nu s-a reuşit. 
Încearcă să-l audieze pe Carlos pentru legătura cu România. 

Generalul Nicolae Pleșită 
face bilanţul în fața „aparatului“ 


Volodin, fostul corespondent 
al ziarului Izvestia la București 

2. Caraman, spion al secolului 


Recent, a apărut şi la noi cartea „Reteaua Caraman. 13 
români care au zguduit NATO“, scrisă de doi francezi. Cartea 
a provocat o scindare în lumea comentatorilor. Cei mai mulți 
îl consideră pe Mihai Caraman agent KGB, iar alții sustin că 
a fost un profesionist autentic, care şi-a făcut datoria în 
condiţiile specifice epocii. Poate fi culpabil un spion de decizia 
politică a şefului de stat? 


Mihai Caraman este mândria noastră. Ar vrea mulți să se mân- 
drească cu o asemenea acţiune. Il cunosc foarte bine ca om şi ca 
specialist. După ce a eșuat în 1970, ce fac șefii lui Caraman? Șefii 
lui, inclusiv șobolanul Pacepa, care este vinovat de dirijarea spre 
ruși a materialelor date de Caraman, i-au cerut „să-și facă auto- 
critica“ pentru că a fost descoperit. Doicaru și cu Pacepa, ca doi 
dobitoci, în loc să aprecieze cum se cuvine și să pună omul la 
conservare, la analiză şi sinteză, la concepţie în munca de spionaj, 
l-au dat la Ilfov. Regiunea Ilfov se întindea până la Giurgiu și 
spre Buzău. l-au dat un sector mizerabil. 


Caraman, spion al secoluiui 


Să întelegem că Pacepa a fost agent triplu: al României, al 
Moscovei și al Statelor Unite? 


Nu știu cu certitudine, dar tare îmi vine să cred că așa a fost. 

Când am aflat ce i-au făcut lui Caraman, deși nu era în sub- 
ordinea mea, am avut o dispută puternică cu Doicaru și cu Pacepa: 
„Mă, nu vă e ruşine, mă? Toţi îl califică drept profesionist mare 
- şi ăsta e adevărul! -, spion al secolului, şi voi îl aruncaţi ca pe 
un gunoi, mă! La Ilfov! De tot râsul, mă! Nu suntem patrioţi, nu 
suntem nici cât ăia care ne apreciază din exterior. Adversarii noștri 

s-au cutremurat de activităţile lui!... 

Eram prim-adjunct al ministrului de interne. Au plecat cu coada 
între vine amândoi. Val-vârtej, l-au adus în Centrală pe Caraman. 
Ştie și Șobolanul, ştie şi lon Stănescu, care era la secţie, la 
Comitetul Central. 

Aveau complexe față de Caraman, care era un specialist 
desăvârșit. Îi eclipsa. Se legau de caracterul lui, că-i trata de sus. 
Şi bine le făcea, că erau nişte pigmei. 

L-au ţinut puțin acolo și l-au trecut în rezervă. Am ajuns și 
eu în surghiun, la Centrul de perfecţionare de la Grădiștea, și, prin 
1985, mă-ntâlnesc cu el în Piaţa Dorobanţi. „Mă Mihai, mă, ce 
faci mă, prăpăditule, mă?!“ Mi-era drag de el. „Mi-a fost dor de 
tine, mă prăpăditule, mă!“ Din suflet i-am spus. Își făcuse casă la 
Cheia, avea pomi și mi-a arătat palmele bătucite de coada caz- 
malei. „Dacă ştiam că veniți dvs comandantul Centrului, nu ple- 
cam de la Grădiștea. Cum vă simţiți?“ Are niște ochi pătrunzători. 
Se uita fix la mine. „Exceptional, mă! N-am știut că există sec- 
toare unde se poate trăi așa bine cum am trăit la școala din 
Băneasa...“ Se uita la mine atent să vadă: e disimulare sau spun 
adevărul. După ce s-a convins, mi-a-ntors pupaiu”! „Domnule gen- 
eral, sunteţi un om extraordinar!“ Ştia că l-am scos din labele 
Sobolanului. 


Care a fost reactia lui Ceaușescu în momentul deconspirării 
lui Caraman? 


Nu mi-amintesc concret. Ceauşescu făcea spume la gură pentru 
orice eşec. Era un oltean iute, dar, după ce se consuma situaţia, 
făcea evaluări corecte. Dacă scăpai cu gâtul netăiat în prima fază... 

Eu i le spuneam pe toate, și bune, şi rele, cu toate spumele 
pe care le făcea. „Nebunu” ăsta - ce-are-n gușă și-n căpușă! Nu-l 
scoţi pe Pleşiţă din asta!“ 

Eram cu el în Sudan. Mă cheamă să mă ia la pumni că ceva 
nu era în ordine. El se agita, vorbea, și pe mine m-a pufnit râsu'. 
„Te trimit în ţară și pe tine, şi pe Neagoe Marin!“ „Nu cred! Cu 
cine rămâneţi aici? Cine vă asigură securitatea?“ „Uite, Nicule, tu 
zici şi el râde!“, sare ea. Că ea-l pusese la cale să mă toace că 
mi-am permis să-l iau pe Neagoe care era în dizgrație. Eu l-am 
luat că știa ce să facă, nu ca un favor. „Bine-aţi face să ne trimi- 
teți înapoi!“ Era un praf şi o uscăciune în Sudan... Stăteam în 
uniformă şi ei în bluze. Abia îmbrăcam cămașa și imediat se făcea 
roşie la pât din cauza prafului. 

Gaura de un miliard 
de dolari 


Unii adversari apreciază că pagubele produse de Mihai 
Caraman şi cei 12 „apostoli“ ai lui se ridică la un miliard 
de dolari. E posibil ca un român să fi făcut o asemenea gaură 
Alianței Nord-Atlantice? 


Nu se pot evalua pagubele, dar depășesc miliardul. Asta-i treabă 
a dracului! Să nu ne limităm la filme și la neaveniţi care văd în 
poliție sergentul ordinar din colțul străzii, scărpinându-se în nas în 
văzul lumii. Cei trei oameni din „orchestra roșie“ au întors războiul 
pe dos. Serviciile secrete au importanţă vitală în conflict, în con- 
strucția socială, în evoluţia societății umane. N-o spun din infatu- 
are, dar știu forţa acestui aparat care s-a autoperfecţionat. Munca 
de informare este războiul inteligențelor. Eu nu afirm că nu s-a 
greşit, că n-am avut și tembeli, dar i-a eliminat viața. Ce-are 
națiunea mai inteligent este încorporat aici. Aici e adevăratul teza- 
ur. 


Înseamnă că noi, ceilalți, care n-am intrat, am rămas niște 
proști... 


Oricât ar vrea un institut de sociologie, de psihologie să etaleze, 
nu se poate ridica la înălţimea unui asemenea aparat care este 
structura de rezistență a naţiunii. Pe plan universal, serviciile 
secrete constituie structura de rezistenţă a omenirii. 


Dar între ele este un război perpetuu... 


Și asta lustruiește mintea! Comunismul a fost dat peste cap de 
nişte forțe obscure? Nu, scumpule, acest aparat a văzut că nu se 
poate mai departe așa. 


Se afirmă că oamenii lui Caraman aduceau informaţii cu 
geamantanele pe aeroportul Băneasa şi de acolo le preluau 
ruşii. Ceaușescu n-ar fi avut spor să afle ce trimitea Caraman 
la Moscova. Credeti într-o asemenea variantă? 


Presupuneri puerile! E adevărat că așa se aduceau informaţiile, 
dar nu cu geamantanele: cu sacii! Documentele reflectau lupta din- 
tre cele două blocuri militare: NATO și Tratatul de la Varșovia. 
lira război rece. Logic era ca aceste materiale să fie date celor 
implicaţi în confruntare. Vioara întâi în Tratatul de la Varşovia 

erau rușii. Și-atunci, majoritatea acestor materiale erau puse la dis- 
poziția rușilor, care gestionau această luptă. Ceea ce-i interesa pe 
români se exploata la București, dar aveam niște obligaţii față de 
Tratatul de la Varșovia. 


Și ce avea România la afacerea asta? 


Două lucruri: oprea materialele care vizau propria securitate, 
direct de la surse, nu măsluite de ruși; apoi, aveam obligaţii de 
acţiune în confruntarea dintre cele două blocuri militare. Nu numai 
noi dădeam informaţii despre NATO la Moscova, dar penetrarea 
noastră a fost mai puternică. 


De ce n-au reușit ruşii să spioneze NATO? 


Treaba nu era divizată. Fiecare ţară socialistă acţiona pentru 
obținerea de date. Nu dirijat de ruși. Nu ei ne-au pus s-o facem. 
Caraman n-a fost omul ruşilor, n-a fost agent dublu, triplu, cum 
spune folclorul pigmeilor. Garantez eu că n-a fost agentul rușilor 
şi să îndrăznească acum cineva să se atingă de Caraman! 


Generalul Caraman a fost implicat în răsturnarea lui Ceau- 
șescu? 


Nici vorbă! 
De ce a fost chemat la comandă după 1990? 
Era o împrejurare fericită. 


Totuși, cum a ajuns Caraman să fie numit de Petre Roman, 
și nu de Ion Iliescu, la comanda serviciilor secrete? 


Roman l-a cunoscut în timp ce Caraman se afla în Franța. 


Mulţi dintre liderii politici actuali îi spuneau atunci „șefu'!“. 
De ce? 


Pentru că îl cunoșteau ca specialist. N-a fost în nici o con- 
spiraţie. Era vecin cu generalul Militaru. Altă coincidenţă. 


A murit și pot să vorbesc 


Militaru a fost implicat în răsturnarea lui Ceaușescu. 


Vai de capu' lui! N-aș fi vrut să fiu în locul lui. Domnule, 
Militaru a fost agentul meu! A murit și pot să vorbesc. Am argu- 
mente. El a fost racolat de GRU în perioada când a făcut cele 

două academii la ruși, dar, după ce-a venit aici, a pierdut orice 
legătură. Mi-a spus şi consemnul pe care l-a primit în cazul în 
care se rupea legătura cu GRU. Pentru refacerea relaţiei, rușii i-au 
cerut să trimită o scrisoare că el și soția au pierdut diplomele. 
„Este semnalul că vrei să restabilești legătura cu noi!“ Militaru a 
trimis scrisoare la Moscova prin 1972. 

Eu l-am pus s-o facă! Fiind agentul meu, mi-a destăinuit toată 
istoria lui. Pe urmă, iar a pierdut legătura. Deoarece coordonam 
sectorul, eram interesat să-i prind lăbuţele cum l-am prins pe gene- 
ralul loan Șerb. 


Cum ați reușit să capturați un general care era considerat 
model de probitate profesională? 


Generalul Şerb a fost demascat ca agent al ruşilor. L-au închis 
la Aiud. Când l-am arestat, era reprezentantul nostru în cadrul 
comandamentului Tratatului de la Varşovia. A fost pus să sustragă 
documente, hărţi şi să le dea rușilor. L-am prins în flagrant. Ceau- 
şescu s-a explicat cu Brejnev, iar la proces i s-a reproșat lui Şerb 
doar încălcarea regulilor de folosire a documentelor secrete. Era o 
măsluire ca să nu se cunoască adevărata cauză. Rușilor le-a con- 
venit să nu-i demascăm printr-un proces, dar n-au încetat activi- 
tățile contra noastră. 


Brichiseala 


Atunci au decis reactivarea lui Militaru pe care l-au prins la o 
aplicaţie în Dobrogea. Acolo, o noapte întreagă l-au brichisit doi 
generali ruşi. 


Cum adică l-au „brichisit“? 


L-au prelucrat la un pahar de vodcă. Militaru a venit la mine. 
„Mă Nae, ce mă fac?“ „Băi, e groasă, să știi!“ 

Nu era de glumit. „Nu merge să mă duc şi să bag eu o notă 
la Ceauşescu. Imi dă cu ea în cap. El e comandantul suprem al 
Armatei, tu ești comandantul Armatei a Il-a, cea mai de bază în 
structură. E scandalos!...* „Ce să fac?“ „Te autodenunţi, bă! Şi 
față de lege te-ai pus la adăpost, dar şi faţă de comandantul 
suprem tu eşti obligat să raportezi“. „Am vrut să-i raportez şi mi- 
nistrul Coman nu mă primeşte...“ „Bine c-ai venit la mine. Şi un 
soldat are dreptul să-i raporteze comandantului suprem, dar un ge- 
neral!“ 

L-am lăsat să scrie raportul și eu m-am dus fain-frumos de 

i-am raportat lui Ceauşescu toată tărășenia, cum l-au brichisit rușii 
pe Militaru. 


Solniţa 


De unde știati că l-au brichisit? 


Mi-a spus chiar el. Am încercat să-i înregistrăm de departe, dar 
rezultatele n-au fost semnificative. Am pus o solniță acolo și nu 
s-a înregistrat nimic. N-a mers. 

Ceaușescu se pregătea să plece în străinătate. L-am luat din 
scutece. „Ce vorbeşti, bă?“ „E cu atât mai grav că ministrul 
Coman, în loc să-l primească, îl plimbă de două zile“. l-am băgat 
ştanga! Ce primeam de la contrainformaţii erau fleacuri pe lângă 
ce-mi dădea Militaru din interior, ca agent de talie. 

L-a luat Ceaușescu pe Coman la telefon şi l-a făcut de două 
parale. „Uite, e Pleşiţă lângă mine și uite ce-mi raportează... De 
ce nu l-ai primit, mă, pe Militaru? De ce, mă?...* Coman era un 
trombonist, lucrător cu gura, nu militar. „Imediat să-mi aduci 
raportul când mă-ntorc!“ 


Rușii prevăd pierderi din start 


Coman nu s-a mai dus la Ceaușescu cu raportul lui Militaru. 
Ori Ceaușescu nu i l-a mai cerut, ori Coman s-a temut că-l ia iar 
la pumni. Coman a ţinut în casa de fier raportul lui Militaru. Între 
timp, noi am întregit datele din discuţia lui Militaru cu generalul 
Grişin şi cu celălalt. 

La dictatori, voința de a face totul depășește puterile de 
cuprindere. Am asistat pe viu la asemenea lucruri. Aşa că nu m-am 
mirat deloc când, după 1989, în momentul în care s-a umblat în 
casa de fier a lui Coman, au găsit raportul lui Militaru. Nici măcar 
„Văzutul“ ăla mare, pe care-l punea Ceauşescu de obicei, nu era 
pe dosar. Lui Coman i-a fost frică să nu-l ia la pumni din nou! 
Bietul Militaru, sfătuit de mine, a fost nevoit să dezvăluie public 
tot „dosarul Corbu“. Acesta era codul lui și de aceea l-au 
descălecat în februarie 1990. Era avid după putere, ca orice oltean. 
Iniţial, Iliescu îl pusese ministrul Apărării. 


La presiunea rușilor? 


Nici o presiune! Ceva ştia Iliescu, pentru că fusese și el la 
studii în Uniunea Sovietică şi văzuse cum se procedează cu 

racolările. Era cunoscut ca filorus și persecutat de Ceaușescu pe 
socoteala asta, dar atât. Pe ruşi nu-i interesa dacă l-au pierdut pe 
Militaru. La aplicația de la Constanţa, l-au racolat din nou, dar în 
virtutea obișnuinţei. Noi ştiam antecedentele. 

Ruşii merg de la început planificat. Când lansează o agentură 
într-o zonă, ei prevăd pierderi din start în proporție de 30%: îi 
descoperă, mor, trădează, dispar, dracu” să-i ia, dar 70% rămân! 
In cazul Militaru, ruşii au procedat la fel. N-au mișcat un deget 
când au început să-l muşte oamenii lui Iliescu. Gelu Voican- 
Voiculescu era adjunctul lui Roman și bunul lui prieten. Petre 
Roman i-a dat spre coordonare Justiţia, Apărarea, Intermnele. Se dă 
grande în materie, dar are un comportament ciudat. La Armată nu 
i-a mers și s-a ciocnit de Militaru. „S-a băgat peste SIE și a 
început să sustragă documente: organigrama, decretul de înființare“. 
Erau secrete de stat și Militaru i-a făcut scandal. „Du-te și culege-le 
de unde le-ai dat!“ Apoi a vrut să-și bage nasul în ierarhia mili- 
tară. li chema pe ofițeri direct la el și Militaru i-a dat peste 
degete. Aşa de mult au ţinut rușii la omul lor că l-au abandonat! 
Altfel, ar fi rămas. Nu-l aruncau ca pe o măsea stricată. Nu-l ţinea 
Iliescu doar atât dacă-l sprijineau rușii și l-a-nlocuit de frică. „Nae, 
ştii situaţia mea, ce fac?“ „Trebuie s-o luăm de la autodenunţare, 
mă. N-ai ce pierde...* Dacă așa l-au tratat rușii, deși era pasăre 
rară, trebuia să publice textul. Era suspectat de comuniști că l-a 
trădat pe Ceaușescu, el fiind conspiratorul nr. 1. Avid după pu- 
tere, s-a complăcut în această situație. 


Cum se desfac generalii 


Dacă şi Coman era agent sovietic şi n-a vrut să meargă la 
Ceausescu din spirit de solidaritate cu Militaru? 


Nici vorbă! De frică să nu-l ciomăgească nu s-a dus. Așa 
făceau și alţii: contau că-i trec toanele lui Ceaușescu. De exem- 
plu, am avut o situaţie similară cu generalul Dincă, în 1973. Când 
a dat Ceauşescu cu mine de pământ, a adunat tot activul din țară 
al Ministerului de Interne (securitate și celelalte arme) la casa 
noastră de cultură. Sala înțesată. Şi mi-a făcut Dincă un întreg 
proces. M-a ameninţat că mă face soldat și prăpăditul avea decre- 
tul în buzunar, da? nu i-l dăduse lu” Ceauşescu să-l semneze. S-a 
grăbit. Generalul lon Dincă, zis Teleagă, era atunci secretarul 
Comitetului Central pe probleme de armată și securitate - goangă 

mare! Pândea un moment prielnic să-i dea lui Ceaușescu decretul 
să mă facă soldat. 

S-a dus Dincă la Ceaușescu după trei săptămâni, dar ăstuia îi 
trecuse. Eu eram deja mutat la regiunea Ilfov. Surghiun! Scoate 
Dincă raportul. 

„Știţi... a rămas o lucrare care trebuie... definitivată...“ „Ce 
lucrare, mă, ce lucrare?“ „Ştiţi, decretu’ ăla... cu generalul Pleşiţă... 
cu treaba aia... să fie retrogradat...“ „Ascultă, mă! Tu ești gene- 
ral, nu?!“ „Da, tovarășe comandant suprem!“ „Și ai şi Academia 
dă Război!“ „Da, tovarășe comandant suprem...“ Mă, tu nu ştii 
cum se fac şi se desfac generalii? Sunt motive să-l facem pe ăsta 
soldat? Tu nu știi că numai pe baza unei hotărâri judecătoreşti?!.. 

Ştia prăpăditu” de când lucrase în armată. Şi l-a probozit, și 
l-a ciomăgit!... Toată treaba era în favoarea mea. Aflu mai târziu 
că întreabă Ceaușescu: „Unde-i ăla, mă? Ce, l-aţi aruncat oriunde?“ 
Lui îi trecuse necazul, se lămurise că n-a fost vorba de.... 


Vom reveni, domnule general. Este de mirare că aţi fost 
reabilitat de Ceauşescu în repetate rânduri. 


Este adevărat că revenea după ce-i trecea furia. Era o iarnă 
grea şi eu răcisem urât. Ceaușescu a convocat pe 16 martie 1973 
Comitetul Politic Executiv la 11 noaptea. Aveam 40 de grade febră 
şi m-a luat din scutece. M-a adus la ședință pe mine, dar și pe 
Jon Stănescu, ministrul meu. Se uita la noi... „In slujba cui sunteţi? 
In slujba rușilor sau a americanilor?“ Ne acuza de trădare! 
Stănescu stătea într-un colț și plângea. Am intervenit eu. „„Tovarăşe 
secretar general, dacă aşa se pune chestiunea, vă rog să însărcinaţi 
pe cineva să facă cercetări în toată regula. Să stabilească gradul 
de vinovăţie și, dacă se va confirma suspiciunea de care vorbiţi 
dvs, la zid să ne puneţi. N-avem de ce mai trăi!“ 

Eram în faţa lui. Ceaușescu stătea cu spatele la perete. Se uita 
fix la mine. Şi, uite, acum mi-am amintit iar de zidul de la 
Târgovişte. Cât era el de pornit, la declaraţia asta n-a mai fost în 
stare să mai scoată o vorbă. „Bine, bine! Hai, lasă!... O să 
vedem... Așa, se pot pălăvrăgi multe...“ „Să se facă anchetă dacă 
e pălăvrăgeală sau e treabă serioasă.“ 


Războiul inteligențelor de la Crevedia 


Rușii l-au urmărit pe Ceaușescu până la moarte pentru a-l 
anihila, deşi unii susțin şi astăzi că fronda lui Ceauşescu a 

fost un joc aprobat de Kremlin. Ce credeți despre plicul lăsat 
de KGB în casa regizorului Gheorghe Vitanidis de la Buftea? 


Nici nu se poate o idioțenie mai mare. Tehnica de care se 
vorbește - plicul KGB-ului, sigilat, ascuns în boarfele regizorului 
Vitanidis - este o stupizenie enormă. 


Poate că Vitanidis era colonel sau general, făcea parte din 
„tezaurul național“, cum spuneți dvs. 


Spanac! Nişte însăilări ordinare. Nici copiii nu le cred. Lumea 
s-a mai deșteptat. Numai un idiot de talia lui Roşca-Stănescu își 
poate permite o conferință de presă pe această temă. Așa de bine 
îmi pare că s-a făcut de râsul curcilor!... 


Negaţi imixtiunea rușilor în asasinarea lui Ceauşescu? 


Nu o exclud, așa cum nu exclud nici participarea americanilor 
la acest eveniment. Totul s-a petrecut după întâlnirea de la Malta 
dintre Gorbaciov și Bush. 


Imixtiunea se face cu oameni, domnule general! 


Cu plutonierul Petre Olaru de la Buftea? Se acţionează selec- 
tiv și inteligent, scumpule. Război al inteligenţelor la Crevedia! 
Lăsa KGB-ul plicul cu lista conspiratorilor printre chiloţii lui 
Vitanidis, cu sigiliul ambasadei sovietice la Bucureşti? Un servi- 
ciu cu asemenea experiență? 


Să presupunem că erati agent KGB în 1989 şi trebuia să 
organizați asasinarea lui Ceauşescu. Aveaţi o rețea de agenti 
români şi ruşi. Cum ați fi procedat? 


Adică, să fi fost eu în locul lui Volodin care l-a brichisit bine 
pe Băcanu și a aranjat bine toată povestea? Ceauşescu n-a vrut 
să-i demaște pe ruşi, ca de obicei, şi i-a pus în cârcă lui Petre 
Mihai Băcanu infracţiuni ordinare. 


Colonelul Rădoi, subalternul dvs, susține că aşa proceda 
KGB-ul când dorea să compromită o rețea proprie pentru a o 
înlocui cu alta. Credeţi în aceustă posibilitate? 


Atureli! Dacă aș fi fost eu în locul lui Volodin, i-aș fi reacti- 
vat pe foștii agenţi, conservele. Este o chestiune elementară de 
poliție, nu de KGB. Lucram fără ca ambasada să ştie, chiar dacă 
aceasta îmi acorda acoperire. N-au fost în stare să-l folosească ruşii 
nici pe Militaru. 


ST 


Și totuşi, plutonierul Petre Olaru a făcut mărturii sub hip- 
noză, ipostază în care omul face mărturisiri complete. 


Cu atât mai mult! Asta arată nivelul minţii lui Roșca-Stănescu. 
Că s-ar fi dus val-vârtej Iulian Vlad la Petre Olaru să intre în 
posesia plicului cu complotiștii! Tâmpenii! Asta-i nivelul! Să pună 
bază americanii pe indivizi ca  Roșca-Stănescu şi Cornel 
Dumitrescu! 


Cum explicaţi faptul că Petre Mihai Băcanu a dispărut subit 
din Alianta Civică şi din paginile ziarului România liberă, 
petrecând mai mult timp în Statele Unite? Are vreo legătură 
cu lista lui Severin? 


Cred că s-a dus la brichiseală... 


De unde credeți că a obținut Adrian Severin faimoasa listă 
cu spioni? 


Sunt informat că în timpul unei vizite în America, Severin s-a 
întâlnit cu Pacepa. Este o provocare a lui Pacepa pentru compro- 
miterea unor oameni. La fel ca lista lui Vitanidis, și lista lui 
Severin face parte dintr-un scenariu de subminare. Pacepa şi-a 
făcut un obicei de a-i contacta pe foştii miniştri de externe ai ţării 
noastre care vizitează America. L-a contactat şi pe Pleșu care a 
recunoscut public. 


Cum vă explicați campania susținută de câțiva ziarişti de 
reabilitare a lui Pacepa, de incriminare a lui Caraman și de 
culpabilizare a unor nume notorii din viața publică 
românească? 


Ce te miri? Sunt nişte instrumente ale serviciilor de spionaj 
străine, care plătesc bine. Vom vedea ce spor vor avea. 


Credeţi că acțiuni de genul  „Iliescu-KGB“, „cârpă 
KGB-istă“, lista lui Petre Olaru, lista lui Severin fac parte din 
aceeaşi actiune concertată, de manipulare a opiniei publice? În 
ce scop? 


Categoric da. Anumite cercuri oculte din străinătate şi din ţară 
au buimăcit opinia publică din România, în așa fel încât să nu se 
mai poată regăsi. Pe acest fundal, se poate acţiona în scopuri anti- 
naţionale. 

Se spune că americanii au mai mizat şi pe Dumitru Mazilu... 

Halal serviciu de informaţii al Americii, o jignire pentru ei, că 
și acolo sunt oameni deștepţi. Să vină să vorbească americanii cu 
profesioniștii noştri, că ne cunoaștem din lupta dintre noi, dar și 
din colaborări... 


Teoretic, așa e. Dar Caraman a fost destituit după 1990, la 
presiunea unui ofiter american din CIA, care s-a dovedit a fi 
fost mulți ani agent KGB. 


A fost schimbat ca Militaru. Era un om incomod pentru guver- 
nul Roman, pentru Gelu Voican, dar și pentru cei cărora le-a dat 
găuri. Nu-i condamn pe americani, dar să mai acţioneze și acum 
sub influența Moscovei în domeniul serviciilor secrete... 


Se duce o luptă pentru controlul serviciilor secrete româneşti 
între Moscova şi Statele Unite? Este în acest sens cazul Pacepa 
un test? 


A fost totdeauna o confruntare între serviciile ruseşti şi cele 
americane pentru control, pentru supremație aici. Să nu ne sur- 
prindă că această luptă continuă și se folosesc fel de fel de indi- 
vizi. Așa se explică încercarea Americii de a se sprijini pe Pacepa. 
A ales însă un punct de sprijin precar. 


Dacă Pacepa nu va fi reabilitat în România, Washingtonul 
ar putea greva acest fapt asupra relatiilor noastre cu NATO? 


A, chiar aşa de naivi îi socotim noi pe americani în evalu- 
area lucrurilor mari? Să se coboare ei la oameni de talia lui 
Pacepa care nu reprezintă nimic, în afară că e un trădător și a 
fost un infractor ordinar? 

Eu îi cunosc pe omologii mei americani și nu cred să facă o 
asemenea eroare. Și apoi, ce dacă nu vom intra în NATO? 
Oricum, NATO a devenit un organism agresiv și nu cred că este 
oportun să ne dorim aderarea peste cadavrele sârbilor ucişi de 
bombele americane. 

Petre Mihai Băcanu 


Paul Goma 


3. Disidenti 
și frustraţi, racolaţi și inoculați 


Pe alt tabel ești! 


Domnule general, ați avut o intuiție perfectă. Intr-adevăr, 
s-au făcut demersuri la nivel înalt şi la presiunea americanilor 
pentru reabilitarea lui Pacepa. Cum apreciaţi această nouă obe- 
dientă? 


Ai văzut ce i-a zis Bill Clinton la Washington lui Emil 
Constantinescu: „Tu pe alt tabel ești!...' O ticăloşie este să 
reabilitezi un dezertor. Nu e permis să tratăm în acest mod nici 
un soldat, darămite un general care trădează. 


Să fie o condiţie sine qua non pentru admiterea în NATO? 


Iniţial, s-a pus asemenea condiție până la războiul cu Iugoslavia, 
când era singura cale de a ne şantaja. Pare însă o chestiune subţire 
după începerea războiului. Mai importantă este poziţia noastră faţă 
de agresiunea contra Iugoslaviei, dar a început dansul cu intrarea 
în NATO. Unica alternativă, unica şansă!... 


Și dacă se rupe funia? 


Să se lege de gât cu ea Roșca-Stănescu şi cei care gândesc ca el. 
Cercuri oculte și şurubul plimbărilor 


Cum se forma un Statut de disident? 
Ha, ha!... Chestiunea e foarte complexă. 
În ce măsură a existat o disidentă politică provocată, creată 

de serviciile secrete, şi o disidentă spontană, reală, bazată pe 
convingeri şi principii politice? 


Am avut de-a face cu aceste două categorii de disidenţi. O cate- 
gorie manipulată, bazată pe niște nemulțumiri generate de politica 
greşită a regimului, ceea ce avea să conducă la revolta populară. 
N-a fost revoluţie care presupune planuri, programe de reformă. 
Revolta a fost spontană și cei de la putere s-au trezit în faţa unui 
fenomen de nestăpânit. Semne au fost, dar n-a existat o organi- 
zare. Așa-zișii disidenţi erau nişte nemulţumiţi. S-a forțat exportul 
pentru plata datoriilor și nemulțumirile au crescut. Au fost 
nemulțumiri de ordin profesional şi au apărut disidenţi precum Paul 
Goma, Doina Cornea, Mircea Dinescu. Ei erau așa-ziși disidenţi. 


De ce? Au fost informatori şi au jucat pe cartea com- 
plotiştilor? 


Aveau nişte nemultumiri personale, se însciau în cadrul 
frustrărilor generale şi s-au manifestat deschis ca Doina Cornea. 
Bineînțeles, și sub influența unor cercuri oculte. De exemplu, Doina 
Cornea avea o fată în străinătate, căsătorită cu un ungur, cu relaţii 
prin Ungaria, în mediul iredentist din țară și din afară. Cum ea nu 
stă bine cu sănătatea, s-a afişat ca disident. De fapt li s-a spus că 
sunt nişte disidenti, dar erau doar nemultumiti. În fond, aveau cura- 
jul să-și manifeste deschis aceste frustrări, dar nu cu scopul de a 
schimba regimul, de a propune o alternativă. Pur și simplu criticau 
puterea de atunci. Dorin Tudoran a plecat tot de la niște insatisfacţii 
personale, ca scriitor. Dorea să circule liber în Occident de unde 
primea invitaţii, dar se strânsese şurubul plimbărilor, tot legat de plata 
datoriilor. Trebuia să-i dai valută. La fel a fost şi Mircea Dinescu. 
După ce a fost brichisit la noi, Paul Goma a plecat cu misiune. 


Meditaţie la poezie 


Mircea Dinescu a fost brichisit? 
Nu. 
Era un apropiat al lui Gogu Rădulescu? 
Nu. Omul lui de casă era Ana Blandiana. 
Ce înseamnă „omul de casă“? 
Se ducea când voia la vila lui din Comana mai ales, unde făcea 

chilamuri, chefuri. Sub pretextul oficial că o meditează pe soția 
lui Gogu Rădulescu, care se pretindea poetă (a și scris o carte), 
venea frecvent acolo. Gurile rele vorbesc și de relaţii aparte... 


Nu aveati solnite la tovarăşu' Gogu? 


Nu era voie să-i asculti pe cei din nomenclatură. Trebuia să 
luăm aprobare de la Ceaușescu. Ierarhic. 


Ceausescu n-a cerut niciodată să fie urmărit Gogu? 


Nu. Deşi la el erau întruniri mai liberale pentru acel timp. Ca 
și Maurer, avea curajul să spună unor lucruri pe nume. După ce 
l-a marginalizat pe Maurer, a rămas Gogu mai liberal și era tole- 
rat. Nu s-a pus problema lucrării lui informative. Tatăl Anei a fost 
preot legionar, dar a făcut pușcărie nu pentru activităţi anticomu- 
niste deosebite. Nu cunosc cum a murit. 

Pe când eram încă la Cluj, ea activa cu Aurel Rău la revista 
„Steaua“. Ana a început să se apropie de organele de partid din 
Cluj. Prin intermediul Silviei Popovici a intrat în casa lui 
Berghianu, primul-secretar. Era interesată să intre la vârf. 


Și a intrat. 


Cum o medita pe soţia lui Gogu Rădulescu, îl medita pe 
Berghianu în lirică. 


Cu Motanul Arpagic? 


Nu. Era poezie de altă factură. Aşa am cunoscut-o pe Ana 
Blandiana și degeaba se leapădă acum, prezentându-se ca mare 
disidentă. Nu are activități deosebite din acest punct de vedere, 
chiar dacă s-a plasat printre frustraţi, disidenți de mâna a doua, 
influențați de anumite medii. 


Manevre ofensive 


A fost Mihai Botez un disident autentic? 


Cu Mihai Botez pătrundem în altă sferă. Deja se punea pro- 
blema subminării regimului. Serviciile secrete străine se orientau 
spre oameni influenţi, care să fie manevraţi pe un făgaș ofensiv, 
nu haotic. La noi, s-au orientat spre altfel de intelectuali. Mihai 
Botez era un profesor universitar recunoscut, cu influenţă în me- 
diul său și, în general, în lumea intelectuală. Avea un cumnat 
interpret de limba engleză al lui Ceauşescu. 

Poate de asta era mai interesant... 


Da, e o socoteală. Este vorba de Sergiu Celac. Până la urmă, sora 
lui Botez s-a despărțit de Celac. Eu aflam multe lucruri despre com- 
portamentul lui Botez de la Celac. Celac nu agrea conduita lui Botez 
și de aceea a și ajuns la divorț. Ca să nu-și complice situaţia. Până 
la urmă, tot și-a complicat-o fiindcă Nicolae Ceauşescu a renunţat la 
serviciile lui tocmai datorită relaţiei cu Botez. Se credea că Sergiu 
Celac poate fi racolat uşor de ruși. Eu eram și sunt și acum de altă 
părere. Il slujea cu bunăcredință pe Ceaușescu, chiar dacă și el, mai 
ales după evenimente, a părut altfel, însă e complet nevinovat ca 
disident. Mai mult, e o consecință a faptului că, renunțând Ceauşescu 
la serviciile lui, a intrat în rândul celor marginalizați. Marginalizaţii 
erau consideraţi aproape automat disidenţi, ceea ce este inexact. Cate- 
goria frustraţilor este mult mai complexă, cum a fost şi cazul Militaru. 
Or, aura de disident nu i se cuvine oricui. Cunoscându-se cu Iliescu 
şi cu Măgureanu, Militaru s-a raliat cu ei fiindcă fuseseră puși pe 
linie moartă. Parcă aveau lipici: se lipeau unul de altul. 


Simțeau vânt la pupa... 


Da, şi Ceauşescu nu și-a dat seama de fenomen. El credea că e 
suficient să fie marginalizat adversarul și deci neutralizat. Realitatea era 
alta. Marginalizaţii mai răsăriţi se regrupau. Chiar dacă Militaru era 
omul meu și mă asculta, când l-au marginalizat - gata! I-a cerut Ceau- 
şescu lui Militaru să prezinte o situaţie strategică a ţării cu măsuri de 
apărare şi spre est şi spre vest. „Băi Nae, să știi că am făcut o treabă 
nemaipomenită. Am reuşit să-i deschid ochii lui Ceaușescu în pro- 
blemele mari de apărare a țării, dar, în același timp, cred că l-am 
convins și cine sunt eu, că nu trebuie să se lipsească de serviciile 
mele, indiferent de trecutul meu...“ Se vedea ameninţat că făcuse două 
academii militare la ruși. Eu am râs în barbă și nu i-am dat un răspuns 
fiindcă aveam tot interesul să-l țin aproape pe Militaru. După discuţia 
cu Ceauşescu, a vorbit și cu tovarăşa. Ea își băga nasul și la apărare. 
Ca un specimen rău, se băga în toate. „Ce l-aţi ţinut atât pe 
tovarășu'?* Ceauşescu nu-i permitea să intre în probleme de armată și 
securitate şi ea murea de nerăbdare. Militaru și-a desfășurat hărţile cu 
săgeți roșii, albastre şi în faţa ei. Din nou era în al nouălea cer: a 
convins-o şi pe tovarășa! Nae, Nae!, în gândul meu. El nu știa de 
comportamentul lor machiavelic. „Urma alege!“, i-am zis și n-am intrat 
în detalii. N-a intervenit nici o mișcare pozitivă în ce-l priveşte pe 
Militaru. Se temea să nu aflu altceva din alte surse și a fost sincer 
cu mine până la capăt, chiar şi când a trecut de partea cealaltă. L-au 

marginalizat la Ministerul Construcţiilor. A trecut imediat în categoria 
frustraţilor și, bineînțeles, lucrurile au evoluat în așa fel încât avea să 
devină complotist, dar nu de anvergură. 


Zelul și prostia 


Cum l-au recrutat americanii pe Mircea Răceanu? 


Ca pe orice agent ordinar, așa cum se deduce din declaraţiile 
lui. Lucra pe linia comerțului exterior. Acolo l-au brichisit și le-a 
dat informaţii. Nu există dubii. 


Cum vă explicaţi atitudinea ulterioară a autorităților române 
fată de el, după presiunile făcute de americani? 


Nici măcar nu au fost presiuni. Am crezut noi că sunt pre- 
siuni. A fost prostia lui Militaru, a lui Iliescu şi a lui Roman, 
care au deschis granițele pentru cei judecaţi și condamnaţi, cum 
era Răceanu. Nici fata lui Pacepa n-avea voie să iasă. 


Primul avion care a decolat în decembrie '89 de pe Otopeni 
o avea la bord pe fata lui Pacepa totuși. 


l-a pus în avion și i-a trimis afară crezând că se dau bine cu 
Occidentul. Atunci, Şobolanul stătea la gaură, nu scosese capul. 
Aștia au făcut-o de zeloși. Eu aş spune de tâmpiţi. 


Seniori fără grade, cu sufletul pe masă 


Am încercat să-l ţin în frâu pe Militaru şi după marginalizare. 
Eu eram crescut în spiritul ordinii în stat și am rămas fidel aces- 
tui principiu. 

Atunci când ati fost izolat, nu v-aţi dus în tabăra lui 

Răceanu şi a lui Pacepa. 


Dimpotrivă, ei au încercat să mă atragă. Parcă erau magneti. 
Se izbeau unul de altul până se lipeau. Având o relaţie specială 
cu Militaru și cu Ioniță, când m-a trântit ultima dată, trebuia să 
mă lipesc și eu. 


Câti seniori fără grade ați avut ca Dan Zamfirescu în munca 
de informatii? 


Mulţi, dar nu de calibrul lui. Eu lucram cu agentura cu foarte 
mare plăcere. Am mers cu agentura până a ne pune sufletul pe 


59 


masă. Şi atunci știam că putem intra şi în foc. 
Ce însemna să-ți pui sufletul pe masă? 
Sinceritate totală. 


Cum puteaţi verifica sinceritatea unei personalități complexe 
ca Dan Zamfirescu? 


Prin tot ce făcea pentru securitatea natională. Erau verifi- 
caţi pe a doua, a treia linie. Am avut şi agenți dubli, pe care-i 
țineam pentru intoxicare. Categorie din antichitate... 


Deci îi verificați şi pe cei pentru care nici nu mai existau 
grade, cum era domnul Dan Zamfirescu? 


Da. 
Dati-mi un Havel pentru România! 


Occidentalii au încercat antrenarea lui Goma din care să facă 
un fel de Havel. El lansase chemarea „carta Havel“, dar a 
dezamăgit-o „pe Monica Lovinescu. „Îmi pare rău că l-am cunos- 

cut“, avea să spună ea mai târziu. Şi-au dat seama că sunt subțiri 
și au încercat cu Doina Cornea pe care au mediatizat-o 


Și totuşi, pe-atunci, dacă manifestai o oponentă minoră, erai 
pur şi Simplu anihilat fizic, iar ei au trăit cu milițieni la poartă. 


Erau un fel de agenţi dubli. Noi nu mai mergeam pe măsuri 
represive. Incercam dialogul, puneam pază la poartă. 


Atunci nu erau disidenţi 


Pe Goma îl căutau ca pe sfintele moaște, îi cereau butelii, 
locuri de muncă. Și atunci au pus milițieni să-i alunge pe jălbari. 
Gabriel Andreescu a fost și el marginalizat, dar nu a avut acţiuni 
deschise. De Dan Petrescu nu știu. În schimb, Virgil Tănase era 
un client mai vechi al securităţii. Nu se știe exact cât a fost 
opozant și cât înrolat în munca noastră. Făcea tapaj. Mai ales în 
combinaţia lui Pacepa pentru racolarea mea, când au dat peste 
lăbuţele lui Tănase care juca altă carte cu Haiducu și n-a mers. 
Nu erau dolari pe atunci și maică-sa mergea la el când voia. 


A fost un caz similar şi Ion Negoitescu? 
La fel ca Dorin Tudoran. Se manifesta deschis, dar era com- 

promis moral. Lui Negoiţescu i s-a dat drumul. A.E. Baconsky 
lucra organizat cu noi, dar să nu scrii treaba asta. 


De ce să n-o scriu dacă tot a lucrat corect? 


Bine... 


Pacepa s-a ocupat de Zoia 


În ce măsură a fost disident Mihai Matei de la revista 
Lumea? 


Vai de capul lui! A fost victima relaţiei cu Zoia. Era cam în 
aceeaşi situaţie ca Petrică Roman, numai că Matei a sfârșit tragic. Ca 
să rupă legătura, Pacepa s-a ocupat personal de asta. El l-a trimis pe 
va în Guineea, însotit de un ofițer, să-l ţină acolo pe linia revis- 

ei „Lumea“. S-a prins că era un băiat deștept și un bun ziarist. Avea 
o viaţă dezorganizată, bea prea mult, suferea de TBC. Trimiterea lui 
forțată în Guineea în condiţii de climă și de hrană mizerabile i-a 
grăbit sfârșitul. Nu era nici pâine acolo, mânca un fel de terci din 
plante. Un calvar, și a căzut. Nu l-a omorât nimeni. A murit de... 


Moarte bună... 


Pe dracu’, de oftică dublă. Şi-a dat seama că nu putea să scape 
de Zoia până nu-şi racolează un altul. 


Ce fel de oftică avea tâmplarul care s-a aruncat împuşcat 
în cap din ambasada noastră de la Paris? 


Asta-i altă comedie. Securitatea n-a avut nici în clin, nici în 
mânecă. Nu l-a împuşcat nimeni. Realmente a sărit de la etaj. Era 
un meseriaș în ministerul de exteme şi lucra pe la ambasadele 
noastre. Fusese psihopat. 


O relaţie specială cu securitatea au avut-o cei de la Europa 
Liberă. Cum au murit Cornel Chiriac, Vlad Georgescu, Noel 
Bernard? 


Nu ştiu. Au murit... Cum spuneam, Mihai Botez marchează 
categoria disidenţilor autentici. Fie că au fost selecționați din cate- 
goria frustraţilor haotici, fie că i-au racolat serviciile secrete. Bo- 
tez a procedat deschis, a trimis scrisori, a făcut opoziţie la sistem 
şi în conţinut. A ajuns în Statele Unite şi americanii ni-l puseseră 
ambasador după 1989, drept recunoștință. 

Așa cum vor să-l pună pe Pacepa şeful serviciilor secrete? 


Oricât ar fi ăștia de obedienți, nu se poate așa ceva. Au încercat 
să facă un Havel din Goma. El era căsătorit cu fata lui Năvodaru, un 
ilegalist cu tradiţie. Și vine la mine Năvodaru necăjit că fiică-sa a putut 
să se mărite cu Goma. „Un nenorocit de rus!...“ Goma era basarabean. 
„Pune, dom'le, pe cineva să-i dea la c... lu” ăsta până-i vine mintea 
la cap!..* Cu mașina mea l-am dus pe Goma la aeroport. 

Cum s-a văzut afară, a început să latre. A coincis sosirea lui 
Goma la Paris cu ciomăgeala aplicată de Pacepa Monicăi 
Lovinescu. Şi mi-a și spus: „Domnule, înseamnă că dvs aţi făcut 
regie. Uite, de-aia nu mi-am respectat angajamentul luat. Când am 
ajuns acolo unde trebuia să mă întâmpine, Monica era schilodită 
la gura metroului“. A fost o necoordonare. Goma era brichisit de 
noi pe plan intern și Pacepa o brichisea pe Monica pe extem. Te 
apucă râsul nu altceva!... 

Au ratat americanii cu Goma. Dorin Tudoran nu avea anver- 
gură. Negoiţescu era homosexual. Nu se punea problema racolării 
lui Dinescu. Băcanu - da! Volodin l-a brichisit! După invadarea 
Cehoslovaciei, eram între două focuri: ne presau și Estul şi Vestul. 
Chestiunea a luat amploare prin consacrarea lui Havel. 

Urmează chestia trăsnet și nu-s supărat pe omologii mei din 
afară. Ne luptam, dar şi colaboram. Jukov îl respecta pe von 
Paulus ca pe un camarad, deşi acesta era prizonier la ruși. Așa 
se manifestă lucrurile și în lumea noastră. Am colaborat cu prin- 
cipalele servicii secrete ale lumii de pe patru continente. N-am fost 
în Australia. Și nu mă mir de coxartroza mea. Rușii îl ajutau pe 
Băcanu. O treabă serioasă, dar am demontat-o. 


Microfonia din tocul pantofului 


L-au ambalat în căutarea unui Havel pentru România chiar pe 
Burns jr., ambasadorul Statelor Unite la Bucureşti. Era ofiţer CIA, 
omologul nostru. L-am prins și l-am și filmat. El a încercat cu 
bătrânul Pantelimon Halippa. Ceaușescu îi făcuse pensie că fusese 
fruntaș al Unirii din 1918. Eta un basarabean puternic, un adevărat 
tampon față de ruși. Dar era prea bătrân. Burns se dădea istoric. 
Îmi făcea o curte teribilă. 


Este esențial să-l loveşti pe om în pasiune... 


Sigur. „Domnule general, am auzit că sunteţi pasionat de isto- 
rie. Şi eu sunt pasionat de istorie. Ar trebui să ne mai vedem din 

când în când“. Ne împrieteniserăm după vizita în America la Ni- 
xon. Ataca vârfuri. Dacă avansa mai mult cu mine, îl plesneam. 
„Colaborăm, dar nu ne racolăm reciproc!“ 

l-am băgat microfoane în tocurile pantofilor. Spune şi Nelu 
Cosma, șeful contraspionajului de atunci. A dus Burns pantofii la 
pingelit şi, l-am lucrat. Dar și tehnica merge cât merge. Nu tre- 
buie să te încrezi exclusiv în ea. Băgasem microfoane și prin niște 
camere la ambasada americană, și când a intrat Burns, tocul panto- 
fului făcea microfonie. Îi lucram nu numai pe ruși în foi de viță.. 

Și Burns s-a dus cu pantofii lui la Institutul de Istorie "Nicolae 
lorga“, unde pune laba pe Vlad Georgescu, un istoric bun. Că tot 
m-ai întrebat cum a murit: cu mâinile pe piept sau sub cap. Un istoric 
cu sânge albastru: fiu de moşier din Teleorman. Om de calibru, cu 
principii, putea să-i dea de furcă lui Ceaușescu. Voia să pună istoria 
românilor pe computer. Avea lucrarea în proiect când l-am arestat. I-a 
dus un manuscris de carte lui Bums la ambasadă să-l tipărească și 
să-l multiplice. Am aflat, dar nu-l interceptasem pe Vlad Georgescu 
atunci când i-a dus manuscrisul la ambasadă. Ştiam și pe ce colț de 
masă stătea manuscrisul, însă era greu să faci o percheziţie secretă la 
reședința ambasadei. Trebuia să distrugi prea mulţi. Şi am recurs la o 
provocare gen „Securitatea ştie“. Asta ca să înţelegi că nu pentru că 
are nea Tăgârță dosar nu vrem noi să deschidem arhivele Securităţii... 

Am filmat tot. Vlad Georgescu a luat repede manuscrisul, i-am 
făcut percheziţie și l-am și arestat. L-am dus la vorbitor cu docu- 
mente cu tot. A recunoscut. Avea o gândire elaborată, program 
de subminare a sistemului și de reconstrucţie. Era un om sincer, 
de ţinută. A relatat cum l-au pus americanii, ce doreau de la el. 
l-am dat drumul afară, cu brichiseala necesară. Nici nu l-am jude- 
cat datorită intervenţiei americanilor. Ştefan Andrei a făcut notă 
către Washington să-l recheme pe ambasadorul Burns. Și a plecat 
Burns cu coada între picioare. Aveam relaţii bune cu americanii 
și nu am făcut proces, că ieșea totul la iveală. 

Ne trezim cu Vlad Georgescu la Europa Liberă, chiar dacă îi 
făcusem toaleta. ÎI puseseră director la secţia de limba română. 
Era bolnăvicios cu sângele lui albastru. N-a stat prea mult acolo 
și a dat ortu’ popii. Cred că de moarte bună, că era cam livid. 


Trebuie să fim tâmpiţi să ne omorâm oamenii! 


Cum l-ați omorât pe Noel Bernard? 


(Aici, generalul Pleșiţă ia reportofonul, îl răsucește și-l așează la loc. 

Credeam că vrea să-l oprească sau să mi-l dea în cap: întrebarea era inso- 
lentă.) 


Vlad Georgescu ne-a lăsat descoperiți. Nu mai aveam om la 
Europa Liberă. La conferința CSCE de la Helsinki din 1975, eram 
mai tânăr ca losip Broz Tito. Eu și el am apărut în costume mili- 
tare albe. Presa urla: „Ceaușescu e însoţit de un general pitoresc...“ 
Cei de la Agerpres i-au dat rezumatul comentariului de la Europa 
Liberă. „Mă Pleșiţă, tu ai şi haine civile?“ „Am, da? v-am întrebat 
cum să vin și aţi zis că militar“. „Mâine te îmbraci civil ca să nu 
mai apară...“ Spunea aşa Europa Liberă: „Transmisă la 30 iulie 
1975. După ce se referă la componenţa anumitor delegaţii, prezente 
la conferința CSCE de la Helsinki, prezintă ţinuta impecabilă a 
președintelui Iosip Broz Tito. Se referă în continuare la componenţa 
delegaţiei române, menţionându-se nominal fiecare membru al ei. 
Figura cea mai colorată este aceea a generalului român Pleșiţă, 
îmbrăcat în uniforma lui militară, într-adevăr o figură interesantă“. 

Mă trezesc la căsuţa poștală cu o epistolă pe o pagină impri- 
mată la conferinţa CSCE de la Helsinki, semnată de Noel Bernard: 
„Domnului general Nicolae Pleșiţă. Stimate domnule general, am 
fost rugat de Sorin Cunea să vă transmit salutările sale. În acelaşi 
timp, mi-ar face multă plăcere să vă cunosc personal. La orice 
oră, în orice loc desemnat de dumneavoastră, Noel Bernard“. 

Cunea lucrase la „Scânteia“ şi Bernard conta că e al lui, dar 
era brichisit de noi şi le spusesem băieţilor să nu-l ciomăgească. 


Și v-ati întâlnit cu Bernard? 


Asta e treaba mea!... L-am brichisit. Trebuia să fim tâmpiţi să 
ne omorâm oamenii! Era evreu maghiarizat din Mureș. „Domnule 
general, eu fac tot ce pot ca român pentru a neutraliza programele 
obligatorii care ne vin de la Departamentul de Stat din America. 
Unele pot să le neutralizez, altele - nu. Admiteţi-mă așa cum sunt“. 


Și atunci cum a murit? 


Era bolnav de plămâni, ca Matei. Eu nu zic că nu m-a influ- 
enţat mediul. Dar nu mă consider denaturat, ca ziariștii de la 
„Ziua“ sau de la „Evenimentul zilei“... 


Amante pierdute și torţionari scăpaţi 


Cine a pus bomba de la Europa Liberă? 
În clădire, erau sediile tuturor secţiilor. Explozia s-a produs la 

secţia cehă. Noi l-am cunoscut pe Carlos la Praga, unde avea 
reşedinţa. Nu mi-a spus Carlos, dar logic este că românii nu erau 
interesaţi să-i arunce în aer pe cehi. 


Ce părere aveti despre disidenții şcolii de la Păltiniș? 

Şi Noica era brichisit, și ceilalţi... Nu mai dau detalii. 
Dar Noica a fost legionar. 

Şi ce dacă? Nu era troglodit. Era un savant naţionalist. 
Gheorghe Ursu a fost un disident real? 

Nu. Am văzut documentarul cu asasinul. 


Dar a fost o moarte inutilă. Era Ursu periculos pentru 
regimul Ceauşescu? 


Nu. Nu cunosc detalii. El tot încerca să evadeze, din câte am 
aflat. Și milițienii îl cercetau. Nu se cunoștea cazul nici la nivelul 
meu, dar la nivelul lui Ceaușescu. 


De ce îl cerceta militia? 


Nu știu. Dacă era ofensă la adresa regimului, trebuia să fie la 
noi. Nu se tergiversează nimic. 


Cum a ajuns Petre Mihai Băcanu în posesia informațiilor 
secrete pe care le-a publicat în facsimil în România liberă? 


Prin Luci, soţia generalului Sârbu, o asistentă evreică. Sârbu a 
murit la Voila, în timpul unei explozii din garaj. 


O moarte stranie, cum au sfârşit mulți generali după 1990... 


Nu. O acumulare de gaze și el a intrat cu bricheta. Luci îi 
luase agendele de lucru și i le dăduse lui Băcanu cu care se avea 
bine. Eroarea a fost a lui că a dus agendele de lucru acasă, deși 
erau înregistrate ca documente secrete. Așa ceva nu se face. 


Un conflict a izbucnit între părintele Calciu-Dumitreasa şi 
suporterii lui din Statele Unite, care-l consideră acum agent 
KGB, cu identitate falsă, și fost tortionar la Pitești. 


Așa e. A fost torţionar în lagărul de reeducare. Sunt documente. 
Căpeteniile au fost condamnate la moarte și el a scăpat. 

Delegaţia României la reuniunea CSCE 
de la Helsinki (30 iulie-1 august 1975) 

4. România are dreptul să se 
apere? 


Balanţă calpă 


În 1997, procurorul general al României a făcut demersurile 
necesare pentru reabilitarea miniștrilor din cabinetul lui lon 
Antonescu. Doi senatori din Congresul american au protestat 
vehement prin scrisori către Emil Constantinescu, cerându-i 
imperativ să nu permită reabilitarea miniștrilor uciși, care tre- 
buia să rămână criminali de război. Ei, la fel ca mareșalul, au 
fost totuși luptători anticomuniști, antisovietici. În schimb, gene- 
ralul Pacepa e considerat, de aceiaşi americani, model de luptă 
anticomunistă şi a fost reabilitat cu dosar întocmit în Statele 
Unite. Cum să întelegem acest lucru? Pacepa trebuie pus alături 
de filosoful Petrovici, de Iuliu Maniu și Corneliu Coposu, vic- 
time ale comunismului? Cum apreciați această decizie? 


Eu mi-am spus părerea deschis în legătură cu cazul Pacepa. Cum 
am zis așa rămâne! N-am nimic de retractat. Aprecierile mele 
exprimă întru totul adevărul. Curtea Supremă de Justiție își asumă 
un fapt grav prin reabilitarea lui. Nu e calitatea mea să infirm 
hotărârea luată. Ar fi fost curios pentru mulţi ca în final, în 
România, să se fi spus altceva despre aceste cazuri flagrante de 
trădare și dezertare, aşa cum s-a procedat în Cehoslovacia și în 
Polonia. Ungurii, spre cinstea lor, nu au acordat clemenţă unor 
asemenea năpârci. Nici ruşii, care și-au protejat serviciile secrete încă 
de pe vremea Ohranei ţariste, nu au procedat altfel. După 1917, ei 
au folosit aceiași agenţi. La fel au procedat după 1991. Continuitatea 
serviciilor secrete este un principiu fundamental. Apărarea intereselor 
naţiunii a prevalat și la Moscova, și bravo lor. Indiferent că erau 
ruși autentici sau alogeni. Ruşii au tratat năpârcile cum se cuvine. 
Eu rămân însă adeptul principiului inamovibilităţii judecătorilor. 

Conjunctura și comisionul 


Ca istoric, nu accept conjunctura, fiindcă e antinaţională și 
neproductivă. Deciziile de conjunctură n-au servit niciodată 
naţiunilor. 


Să întelegem că, pentru unii oficiali de la București, 
Kremlinul s-a mutat la Washington? 


Ha, ha! Lumea e așa de buimăcită, încât e greu să mai apreciem 
un adevăr constatat de Eminescu: „De la Nistru pân'la Tisa/ Tot 
românu” plânsu-mi-sa/ Că nu mai poate străbate/ De-atâta străinătate.“ 

Această „străinătate“, sub toate formele prin care se manifestă 
la ora actuală, a buimăcit lumea românească. 


După ce a dispărut Pacepa, autoritățile ceauşiste l-au 
condamnat la moarte şi abia apoi s-a declanșat ancheta. Cu 
acest prilej, s-a văzut că nu i se cunoştea originea şi a fost 
acuzat că ar fi primit un comision pentru că ar fi făcut pre- 
Siuni pentru importarea unor utilaje uzate, destinate Com- 
binatului Chimic Piteşti. El a favorizat astfel un producător 
occidental. La Combinatul de la Piteşti s-a produs în 1978 un 
accident tragic, cu zeci de morti. 


Am fost căutat o zi întreagă pentru a fi trimis la Pitești. 
Fusesem marginalizat şi eram la gagici... Spre stupefacţia lor și a 
soției, nu m-au găsit. E foarte posibil ca Pacepa să fi luat comi- 
sionul. Se făceau presiuni asupra justiţiei și atunci. Aparent poate 
fi vorba de nişte circumstanțe atenuante pentru juriști. În ce 
priveşte amestecul Șobolanului în avaria de la Combinatul 
Petrochimic Pitești, e foarte posibil să fie așa. Nu vreau să vă 
dezamăgesc. Am fost printre cei care au cercetat cazul. În anchetă 
s-a plecat de la efect la cauză. Concluziile conduceau însă nu la 
uzura instalaţiilor, cât la vina celor care le deserveau. Nu vreau 
să mă hazardez în aprecieri pe care nu le stăpânesc. Și aici, isto- 
ria nu crede în conjuncturi și a dovedit că este judecător suprem. 
Se va pronunţa și în legătură cu acest caz care e atât de ordinar, 
încât nu cred să merite mai multă atenţie. Chiar niște neiniţiaţi 
ştiu că dezertorul plecat la inamic, indiferent cine ar fi inamicul 
legat de conjunctură, nu poate fi reabilitat. 


Românii folosesc prost conjuncturile în relațiile politice in- 
ternaționale? Deşi chiar în perioada comunistă am stiut să 
valorificăm anumite împrejurări... 


Din păcate, sunt mai multe cazurile folosirii conjuncturilor în 
soluționarea unor probleme personale, decât în slujirea interesului 

național. Atât înainte de 1989, cât mai ales după, s-a operat mai mult 
după conjuncturi (câinele Ursache latră sub poala pădurii Buşaga). 

Pe măsură ce am evoluat profesional, mi-am dat seama că s-a 
dat prioritate împrejurărilor. Era importantă rezolvarea unor pro- 
bleme facile, iar perspectiva strategică a avut de suferit. 


Democratia duce spre rezolvări conjuncturiste pentru pro- 
bleme de interes naţional? Constituie semnarea Tratatului cu 
Uniunea Sovietică, a Tratatului cu Ucraina, reabilitarea lui 
Pacepa tot atâtea gafe politice ale regimului politic de după 
1990, datorită conjuncturilor? 


Evident şi e păcat. Faptul ne obligă să reflectăm mai profund în 
legătură cu esența democraţiei. Se face mult caz de democraţie și, 
săraca, nu funcţionează nici la nivelul celei din antichitatea greacă. 


Mocanul și doamna Albright 


Dacă soldaţii ar fi întrebati despre reabilitarea lui Pacepa, 
oare ar fi de acord? 


Categoric, nu. Oamenii „simpli“ înţeleg realitatea mai bine. 


Se spune că americanii sunt pragmatici. L-au luat pe Pacepa 
din Germania, ceea ce confirmă racolarea lui de către CIA. 
Ce-i determină să facă presiuni dezagreabile, jenante pentru ei, 
față de statul român pentru reabilitarea unui trădător? 


În domeniul serviciilor de informaţii, americanii nu sunt prag- 
matici, și apoi ei au o istorie de doar 200 de ani. Lipsa istoriei 
explică şi graba lor în rezolvarea unei chestiuni importante. Ei nu 
pot fi campionii lumii numai din considerente de ordin material. 

Prin ambasadorul Burns, americanii încercau racolări printre 
oamenii importanţi de la noi. Credeau că pot cumpăra orice cu 
bani. Au vrut să mă racoleze și pe mine printr-o femeie, când 
Ceaușescu l-a vizitat pe Nixon. „În orb“, cineva mi-a spus că 
domnișoara respectivă a fost adusă la ambasada Americii din 
București pentru mine, că vrea neapărat să mă vadă. Nu sunt un 
sfânt, dar în cazul ăsta m-am comportat ca mocanul cu doamna 
Albright: „Nu-mi trăbă dolari, nu-mi trăbă NATO, io am miorele 
mele, am șî cânele, șî, dacă-i musai, pot s-o ţuc și sângur!“. Fata 
era lemn de lucru, dar mi-am dat seama de mârşăvie. 


Cum o chema? 


Ajunge! Ce sunt eu? Lămâie?! Hai la beci! Costin Georgescu 
a spus recent că se urmăreşte distrugerea SRI şi mă bucur că a 
înțeles. Este o chestiune de viaţă și de moarte pentru România. 

Dublă spurcată sau triplu trădător? 


Leana, care voia să devină președintele României măcar o 
săptămână, a permis să se publice cele două volume despre viaţa 
lui Napoleon, în care împăratul afirma că femeia are creierul mai 
mic ca bărbatul. Eu am înființat o brigadă de fete, dar cu rezerve. 
Femeia, când se spurcă, devină rapid dublă. 


Pacepa era femeie? 


A, el e triplu. Am folosit femei, dar nu aveam încredere. Nu 
ştiu de ce. La Los Angeles, ne-au dus la un local. Era și agen- 
ta lor. Mi-a arătat niște dansuri americane: cai sălbatici, domnule!... 


De ce v-a chemat Ceauşescu la Piteşti? 


Tot secretul consta în faptul că eu am luat în serios munca și 
am tras ca un bou la jug. Realmente, când apărea o sarcină grea 
pentru țară sau de familie, Ceauşescu întreba: „Unde-i Pleșiţă? Bă, 
de ce nu faceţi ca el? Că uite, ăla aşa rezolvă?“ De nevoie mă 
căuta. Explozia a fost o ocazie și m-a băgat în comisia de anchetă. 
Dar nu m-a reabilitat imediat. 


Medic de colectiv 
Prima dată m-a trântit în 1973, pentru doctorul Abraham Schechter. 


S-a spus că l-ati aruncat dumneavoastră pe geam. 


Tâmpenii. Se zicea că s-a sinucis din cauza noastră. Ar fi simţit 
că-l urmărim. „Nu, tovarășe comandant suprem, astea-s dosarele 
dumneavoastră, nu ale lui Schechter“, i s-a spus lui Ceaușescu. Se 
strânseseră vreo 17 volume. Erau note informative: ce zicea Schechter 
despre Ceauşescu, la consultarea cutare sau la masa cutare. Fusese 
medic de colectiv (de familie), 17 ani. Câteva fişete pline! 


Cum de şi-a ales Ceauşescu doctor de familie un evreu? 


Aproape toţi doctorii de colectiv (care deserveau nomenclatura 
superioară a partidului) erau tovarăşi ovrei. Pe Stalin îl îngrijeau 
tot evreii. Şi acest model a fost preluat tot de la ruși. 


Cu lupa pe el 


Se mai spunea în folclor că Schechter s-a aruncat pe geam 
când aţi intrat în cabinetul lui, tocmai când voia să-i taie gâtul 
cu bisturiul lui Ceaușescu. 


Aiureli care mă amuză teribil! In noaptea de pomină - noaptea 

Sfântului Bartolomeu pentru mine, de care am vorbit - am fost 
analizat la sânge. „Ce-i cu dosarele alea?“, a întrebat Ceauşescu. 
„Este urmărire informativă.“ „Păi cum?“ „17 ani a fost medic de 
colectiv. Trebuia să stăm cu lupa pe el.“ „De ce?“ „Pentru că în 
fiecare dimineaţă umbla în gâtul dumneavoastră!“ Ceaușescu avea 
răguşeala aceea în gât, și atunci nu trebuia să mă intereseze dacă 
Schechter umblă cu bună-credință? I-am spus-o pe șleau. 

Eu am fost prieten nu numai cu Moses Rosen. Am avut pri- 
eten un ofiţer coleg, Solomon Herșcu. Dacă vrei să ai prieteni 
adevăraţi, să-ţi faci prieteni evrei. Lăsând la o parte interesele - 
nu exista ocazie să nu-mi ceară ceva, dar în mod sincer. Cereau 
sincer! Parcă numai ei cereau! Ne-am cunoscut cu Herşcu la 
Vâlcea. Fusese prin lagăr. El, soția și fetiţa ne așteptau câte trei 
ore în faţa casei, să ieşim la plimbare. Nu bătea la ușă să ne 
trezească. O iubise pe Mia Braia. „Lasă-i, mă, să mai doarmă o 
leacă!...* Nu eram șeful lui, dar devenise prietenul meu adevărat. 

Având experiența cu Herşcu, l-am apropiat și pe Schechter. 
Săracu' de el! Soţia lui era bolnăvicioasă. Sorin al lor se gândea 
mai mult la Israel. Pân' la urmă, a plecat acolo. Munca lui de 
medic de colectiv era mai grea decât cea de slugă la dârloagă. 
N-avea nici avantaje grozave. Era angajat la Spitalul de Urgență, 
unde s-a sinucis. A sărit de la etajul nouă. Fusese angajat și la 
Spitalul Elias. Îl mai însoțea pe Ceauşescu, mai ciugulea ceva 
diurnă și cam atât. L-am înţeles sufletește și pe Bruckner. Degeaba 
îl invidiau colegii. l-am integrat în colectivele de muncă. Cu 
ziariștii, am procedat la fel. Le-am dat pistoale și i-am băgat în 
sistemul de gardă. „Domnule ziarist, ia pistolul și intră în post!“ 


Care ziariști au primit pistoale? 


Cei care au fost în „pulurile“ lui Ceauşescu. Medicii - la fel. 
Nu puteam pleca cu toată cohorta după noi. „Servind șeful statu- 
lui, servim România!“ Toţi stăteau în poziţie de drepți. Le dădeam 
posibilitatea să telefoneze în țară. Bietul Schechter avea soția bol- 
navă acasă. „Eu trebuie să le asigur asistență medicală ăstora și 
o găsesc moartă pe soţia mea... Domnule general, dacă și pe dum- 
neavoastră v-au îndepărtat...“, mi-a spus după destituire. 


Miticime balcanică 


Trecuseră cinci ani și nu-mi luasem concediu. Nu mă simţeam 
bine. lon Stănescu, ministrul meu, a promis că explică el lui 
Ceauşescu că am fost nevoit să plec să fac tratament la Felix pen- 
tru coxartroză. M-am dus să mă tratez, nu la distracţie. Când l-a 
chemat Ceauşescu la ordine, Stănescu n-a mai recunoscut. A spus 

că nu i-am raportat când am plecat. Nu-i spusesem lui Ceauşescu 
și s-a hotărât schimbarea mea. Cu tot comportamentul incorect al 
ministrului Ion Stănescu, am zis bogdaproste că am scăpat. Din cei 
42 de ani de activitate în cadrul Serviciului de Informaţii, cinci- 
nalul cât am fost comandantul Direcţiei de securitate şi gardă a 
fost cel mai negru. Mizeria balcanică de la București n-o cunoşteam 
pe atunci. Munca pe care am făcut-o mi-a permis să văd micimea 
care-l caracteriza, cu excepţia lui Maurer, Emil Bodnăraș... Mai bine 
rămâneam acolo și-i credeam niște mici zei mai departe. Am con- 
tinuat să-mi fac meseria nu doar pentru deservirea acestei nomen- 
claturi balcanice, dar pentru osatura statală a României. Am făcut 
abstracţie de ei ca oameni și mi-am continuat lucrul. 

Am vrut să reformez Direcţia de securitate și gardă. Găsisem 
acolo regulamentul lui Bucikov, un rus KGB-ist infiltrat la noi pe 
post de adjunct al serviciului. În regulamentul lui se spunea că un 
ofițer de securitate şi gardă „trebuie să fie tuns exemplar ca un 
ostaș sovietic“. Am aruncat regulamentul lui Bucikov, pe care nu-l 
mai prinsesem în funcţie. Uniforma devenise tot rusească. Am 
cerut reforma gărzii până la desprinderea de Ministerul de Interne. 
„A, a, a!, Pleșiţă se vrea ministru! D-aia umblă el la reglementări, 
ca să se separe de noi!“ Le-a convenit de minune concediul meu 
ca să mă elimine. Patilineţ mă suspecta: „Tu ne torni la tovarăşu'!“ 
Nu mă ocupam de aventurile lor. N-au acceptat propunerea mea de 
reformă şi structura a rămas neschimbată. După 1989, cei de azi 
au procedat cu SPP exact cum am zis eu atunci. 


Plapuma și dozimetrul 


Eraţi aproape de tovarășul. De ce a fost o perioadă neagră 
pentru dumneavoastră? 


A tiebuit să colaborez cu omologii mei din toate ţările. Era vax 
dacă voiau să-l asculte. Cooperam pe toate planurile: antiiradiere, 
toxicologie, tot. Mergea cu bucătăria după el. Trebuie să recunosc 
că prietenul meu, $obolanul, a jucat un rol deosebit aici: aducea 
mijloace tehnice pentru analiza bucătăriei, dozimetre pentru înregis- 
trarea radiaţiilor. Odată eram la Moscova cu răposatul. Colţos rău. 
Eram la cuțite cu ei. li puneam dozimetrul în buzunar, lângă stilou. 
„Cum să-l pun, mă?“ „Puneţi-l acolo! Aveti grijă să nu scoateţi dozi- 
metrul să semnaţi cu el vreun document...“ „De ce nu mi-l pui în 
partea cealaltă?“ „Lăsaţi-l aici că-i marcat!“ Se supunea. Nici nu cli- 
pea. 

Mă trezesc a doua zi cu el. Speriat. S-a văzut în pat cu pla- 
puma lui, cu perna lui de-acasă. „Mă, de unde-s astea, mă?“ „De 

unde să fie? De-acasă“ „Păi, de ce, mă?“ „Pentru că-i mai bine 
aşa: să dormiți cu capul pe perna dumneavoastră.“ Tăcea ca un 
copil. „Da, dacă ăștia se sesizează că mi-aţi adus plapuma?“ „Nici 
o grijă. Ne culcăm noi pe așternutul lor...“ 


Au încercat ruşii să-l omoare? 


Şi dacă încercau, nu reușeau. A trebuit să-l omoare la 
Târgoviște, ai lui, la zid, dar nu l-au omorât ruşii în misiune. N-au 
reușit. Aveam aparatură trăsnet pentru controlul radioactiv, adusă 
de Pacepa. Oare cum lupta el atunci contra comunismului și a lui 
Ceaușescu? 


Pac, și bagă-l în sac! 


Deci n-au fost tentative de asasinare? 
Le era frică. Erau nişte naivi. 
Circula gluma „Pac, și bagă-l în sac!“. La ce se referea? 


Eram deja la Grădiştea şi fusesem internat la Elias. Vine 
Militaru pe la mine. „Ce facem, mă, cu ăştia?“ Voiau să-l cap- 
tureze pe Ceauşescu la CC, la Snagov sau la vânătoare. Patilineţ 
trebuia să aducă pistoale cu tranchilizante de la Istanbul. „Pac, și 
bagă-l în sac!“ Am râs copios, deși mă supăra coxartroza. Am 
avut o discuţie cu Militaru la Elias. 


Nu erau microfoane sub arcuri? 
După capul ziariştilor, da... 

Negaţi că s-au găsit microfoane în telefoanele particulare? 
Vax! 


Zestrea la dosar 


Cine a creat psihoza cu securitatea care se bagă sub pla- 
puma noastră? 


Cei care făceau pe ei de frică. Există niște limite. Militaru îmi 
propune să intru în conspirație. „Bă Nae, noi ne cunoaștem. Te-am 
scos din c... de atâtea ori. Eu sunt om de ordine. Te-am ajutat să 
te integrezi și te-am scăpat, dar te rog să reții: eu raportez totul 
la interesele ţării. Nu pentru tine am făcut ce am făcut. Principial, 
tara are dreptul să se apere!“ Militaru mă pisa tot timpul că „se 
ia măsură contra celor care au studiat în Uniune. Vor să-i izoleze 
pe cei care au venit cu zestrea la dosar“. „Zestrea la dosar“ erau 

tovarăşele neveste și diplomele sovietice. 
Câţi generali aveati cu zestre la dosar? 


N-am avut... Măsurile de marginalizare a celor cu neveste și 
studii în URSS au trecut și prin filtrul meu. Unii aveau și medalii 
de aur ca absolvenţi la Moscova. Trebuiau să devină comandanţi 
toți. Am fost şi eu nouă luni la un curs la Moscova, la fosta uni- 
versitate „Lumumba“. Oamenii au fost trimiși, nu s-au dus de 
capul lor, și erau cadrele cele mai bune. Dar am zis așa: ca ofiţer 
de informaţii, altceva este important. Indiferent cum ne vor înca- 
dra, este foarte bine că se iau măsuri pentru apărarea ţării. lar 
ajungem la conjunctură. A început Nae să plângă. Fusese scos şi 
de la Construcţii și era în rezervă. Ne-am restras într-un salon jos, cu 
fotolii confortabile. Cei cu zestre la dosar erau trimiși să studieze 
la ruși, cum îi trimit astăzi la americani, la francezi, la nemți. 


ÎI dăm la Balşoi Vânj 


Era o rusoaică tare. Devenise nevastă de ofițer român. Apare 
la Cadre la Ministerul Apărării: „Unde-l dăm pe tovarășul meu 
soț?“ Ea era zestrea la dosar! Ai noştri, obedienţi, au conșultat-o 
pe rusoaică! „Il dăm la Timişoara?“ „Nu la Timișoara!“ „Il dăm 
la Craiova?“ „Niet!“ „La Târgu-Jiu?“ „Niet, niet!“ „ÎL dăm la 
Balşoi Vânj!* „Da, așa da!“ Era o unitate prăpădită, la Vânju 
Mare, dar era „balşoi“! Erau unii și oportuniști. Aveam destui. Am 
apreciat asta ca o chestiune de conjunctură. 


Mai multe conjuncturi formează istoria? 


Nu. Voiau să-l reţină pe Ceaușescu ca pe Antonescu. Unii cre- 
deau că intenționau să-l ducă la ruși. Ioniţă era marginalizat la 
Aviaţie. Se plimbau prin Herăstrău şi ziceau că fac revoluţie. 
Venise Militaru cu guvernul în buzunar la mine. „Ce fel de gene- 
rali sunteți voi, mă? li daţi posibilitatea lui Ceaușescu să taie 
capete“. Săracu', dictator tracasat. Şi-a făcut ficatul praf cu băutura. 
Venea de la serviciu obosit și bea strașnic. Ştiam de la Schechter. 
Mi-a confirmat apoi şi Leana. El bea, ea își ciocănea măselele, că 
avea ticul ăsta. I se prindea carnea. El îi dădea şi ei puţin coniac, 
dar apoi bea toată sticla singur. Nu lăsa un strop. Era de înțeles. 


Deci rușii n-au avut preocuparea să-l omoare pe Ceauşescu? 


Nu, dar nu excludeau asasinatul printr-o revoltă pe cont pro- 
priu. Înainte de revolta de la Timișoara, Militaru a trimis telegramă 
la Moscova și în jumătate de oră a primit răspuns de la consulat: 
„Nu avem nimic împotrivă, dar nu ne amestecăm în treburile 

interne“. Ei n-au fost în stare să se integreze cu revolta populară, 
care i-a luat prin surprindere. ÎIntraseră în panică din cauza mar- 
ginalizării. „Nae, mi-ai spus că eşti de bună-credinţă. Dar dacă 
suntem de bună-credință, te întreb: România are dreptul să se 
apere? Chiar dacă face niște greșeli de moment, țara are dreptul 
să se apere?“ N-a fost în stare să-mi răspundă. S-a bâlbâit. „Sigur, 
are dreptul să se apere, dar de ce ne bagă pe noi cu vânduțţii 
ruşilor? Că am făcut studii acolo! Ei ne-au trimis...“ Il tocam spe- 
cial. Am vrut să-l dezamorsez. Țara poate exagera. Ceaușescu era 
o personalitate vremelnică. Fusese ultima discuţie la Elias. „Nae, 
ţi-am spus de atâtea ori, spune-i și lui Ioniţă, nu Ceauşescu, dar 
România, mă, are dreptul să se apere!“ Mai strecurau și ei unele 
vagi idei politice, dar tot marginalizarea personală îi rodea. Când 
i-a lovit în zestrea de la dosar, au început să mârâie. 


Lucraţi la plombe 


Pe americani i-ați lucrat la placheuri. Pe ruşi? 
La plombe! 
Aveaţi dispozitive miniaturizate? 


Da, și produse de noi. Poţi s-o iei ca pe o glumă, dar, indife- 
rent de măsurile sofisticate la care apelezi, n-o faci de amorul 
artei. Existau posibilităţi, dar n-am avut nevoie de plombe. 


Cum l-ați despistat pe Volodin? 
Cu mijloace specifice... 


Atitudinea lui Ceauşescu față de invazia rușilor în 
Cehoslovacia i-a încurajat şi pe românii din Basarabia. S-a 
declanșat acolo, atunci, un fel de speranță din partea unor inte- 
lectuali. Ei chiar credeau că Ceauşescu va face gestul suprem 
să ceară Basarabia de la ruşi. Niste romantici! A fost un grup 
condus de Alexandru Usatiuc Bulgăr, care chiar i-a scris în 
1971 lui Ceausescu că ei ar fi pregătiți pentru unirea cu Ro- 
mânia. Usatiuc a venit la Bucureşti, şi Ceauşescu nu l-a pri- 
mit. A lăsat un memoriu la un consilier. S-a întors la Chișinău. 
Ministrul lon Stănescu a făcut o comunicare către Andropov, 
seful KGB, în care arăta care sunt românii diversionisti din 
Basarabia. A început o anchetă teribilă în toată Basarabia. Au 
fost anchetați, dati afară din partid, din servicii și duși în 
Siberia patru dintre ei: Alexandru Usatiuc Bulgăr, Valeriu 
Graur, Gheorghe Ghimpu și Alexandru Șoltoianu. Printre alte- 
le, se specifica în raport că Mircea Druc vrea apropierea de 

România ca singura modalitate de salvare a românilor din 
Basarabia. Cum apreciați această  obedientă a securității 
române fată de Moscova? 


Din fericire, cunosc cazul. Faptu-i fapt. Lucrându-i informativ 
și contrainformativ pe ruşi, ambasada noastră de la Moscova era 
o sursă. Eu am aflat ulterior de împrejurare. N-a fost nimic delibe- 
rat. Nici obediență. Când ai un inamic puternic, trebuie să te 
aştepţi la toate formele, inclusiv la provocări. Comportamentul 
grupului de la Chișinău era la fel de naiv ca al grupării Militaru- 
Ioniță. Ei o făceau deschis, aproape prostește, încât celor din secu- 
ritatea de la București li s-a părut o provocare KGB. Securiștii nu 
puteau să reproșeze direct celor din KGB, dar aveau obligaţia să 
verifice dacă era provocare sau era vorba de nişte „găgăuzi“. În 
loc să verifice dacă e prostie sau dirijare, tot din prostie, ai noștri 
au dat raportul direct la KGB. Eu m-am documentat ulterior, după 
ce am fost readus. Securitatea trebuia să ia și alte măsuri pentru 
a se convinge dacă e vorba de niște patrioți. Din superficialitate, 
au crezut că pot să le dea peste labe rușilor în mod preventiv. 


Când au aflat că basarabenii au fost anchetați, marginali- 
zați şi chiar trimişi în Siberia, ce-au mai zis? 


E un cântec: „E târziu, neică, târziu/ De dor nu mai vreau să 
ştiu“. Au aflat ai noștri că s-au luat măsuri represive. Regrete pro- 
funde, dar problema era consumată. Chestiunea celor patru basarabeni 
nu ţine de obedienţă, n-a fost o atitudine deliberată, ci realmente e 
vorba de superficialitate profesională. Ceea ce nu ne scuză. Trebuia 
să se verifice bine înainte de a da cu parul. Jon Stănescu nu e vino- 
vat cât sunt vinovaţi cei specializaţi pe direcţie. El n-a făcut-o de 
capul lui. Ceaușescu fusese informat. El era convins că e diversiune 
KGB și a aprobat demersul lui Stănescu. Apar și hapuri în munca 
de informaţii, adică gogoşi, indiferent de regim. Nu mă mir că 
Ceaușescu a fost convins că e diversiune KGB și a încuviințat infor- 
marea lui Andropov ca o formă de a da peste ochi. Ceaușescu era 
totuşi fricos, chiar dacă a făcut dovada demnităţii în 1968. Nici el 
nu m-a cruțat pe mine și nici eu nu-l cruț. Pe cât a părut de cura- 
jos în 1968, se temea de ruşi. Acceptase să ne ocupăm contrainfor- 
mativ de ei, dar ne-a interzis să dezvoltăm munca de informaţii în 
Uniunea Sovietică și să ne multumim numai la nivelul ambasadelor. 

După ce am constituit sectorul contrainformativ pe linia Uniunii, 
am făcut un bilanţ. 


Nationalist în vârful picioarelor 


Rezultatele nu-mi plăceau. Am comparat potenţialul de luptă 
contra Estului cu potenţialul de luptă împotriva Vestului. Am con- 

Statat că sectorul estic e mult mai subțire încadrat. Şi Estul era 
atunci mai periculos ca Vestul. Am propus să dezvoltăm aparatul. 
Ministrul Teodor Coman venise de la Tulcea. A contrasemnat 
bilanţul meu și a plecat la Ceaușescu cu el. Îl citește Ceaușescu 
şi-l cheamă la vorbitor întâi pe el. „De ce contrasemnezi un docu- 
ment ca ăsta, mă? V-am cerut eu document scris?“ „Tovarășe 
Ceaușescu, dacă Pleșiţă mi-a pus în brațe materialul, l-am semnat. 
Dacă am greșit, vă rog să mă iertați.“ „Să vină Pleșiţă aici!“ 
Coman mă aștepta pleoștit în altă cameră. „Auzi, Pleșiţă!“ 
„Ordonaţi, tovarășe secretar general!“ „M-am uitat prin hârtiile 
astea. Mi-ai trimis un raport.“ „V-am trimis mai multe.“ Ca să nu 
spună că m-am benoclat prin materialele lui de pe birou, dar 
văzusem tot. „Asta, bă, cu privire la ruși.“ „Sunt niște probleme 
şi am zis că e bine să știți...“ 

Materialul există în arhivă. Ar merita publicat pentru a se vedea 
cât de KGB-iști am fost noi - un argument puternic contra tutu- 
ror neaveniţilor de azi. Să se vadă ce fel de poliţie politică am 
fost noi. Este un act-oglindă. „Ți-am cerut eu raportul ăsta?“ „Era 
datoria mea să-l fac. Este o situaţie extrem de periculoasă pentru 
existența noastră naţională. Am vrut să semnalez că nu avem 
potenţial de luptă cu acest colos care-şi păstrează reţeaua încă din 
timpul ţarismului... 

În sinea mea l-am făcut și căcăcios. În loc să zică „Ai drep- 
tate“, el de colo: „Mă, dar materialul ăsta l-a bătut dactilografa, 
mă. Materialul ăsta a circulat de la voi la mine, nu știu pe unde...“ 
„L-am ţinut sub cheie...“ „Ce sub cheie, mă, nu ştii că se umblă 
și în casele cu bani?“ Încerca să mă convingă că ar putea afla 
ruşii. Eu aș fi preferat să afle în afară de potențialul nostru sub- 
tire. „Dacă află ăștia, mă? Luaţi-l şi distrugeți-l imediat!“ S-o crezi 
tu, îl băgăm la arhivă. Mi l-a restituit. A aprobat nişte măsuri care 
nu m-au satisfăcut. Altfel, era foarte riguros, chiar meticulos cu 
materialele secrete. Dar pentru mine, degeaba făcuse pe Mihai Vi- 
teazu în 1968. Dacă mergi în vârful picioarelor, nu mai obţii 
nimic. In concluzie, Ceauşescu fusese informat de Stănescu. Au 
vrut să le dea ruşilor o lecţie și n-au verificat dacă într-adevăr 
exista o mișcare de rezistență la Chişinău. Pe nenorociţii de acolo 
nu i-a mai încălzit autocritica lui Stănescu. 

De la dreapta la stânga: Gheorghe A 
Hruşciov, Gheorghiu-Dej, lon Gheorg 


Bistriţa, octombrie 1963. Budacu. De 
la dreapta la stânga: Vasile Vaida, 
prim-secretar la Cluj, Dominic, şeful 
silviculturii, Gheorghiu-Dej, Nicolae 
Pleşiţă (cu bască), Nikita Hruşciov, 
lon Gheorghe Maurer (cu spatele) 


postol, Chiv 

dice a pe, 
u Stoica, Nicolae Pleşiţă, Nikita 


he Maurer, neidentificat 


Bistriţa, octombrie 1963. 
Budacu. De la dreapta ia 
stânga: Nikita Hruşciov, 
Gheorghiu-Dej], 1.Gh. Maurer 


5. „Eu am împușcat ursul lui 
Hruşciov““ 


Ce activități agresive duceau rușii contra Românei? 


Rușii ne atacau în toate domeniile: armată, economie, servicii 
secrete, racolări de persoane. Informativ, ei se amestecau practic 
peste tot. 


Românii l-au apreciat la început pe Ceauşescu mai ales pen- 
tru atitudinea lui contra invadării Cehoslovaciei. A fost un gest 
jucat? Unii neagă până și acest lucru. A făcut Ceauşescu aşa 
la indicatia Moscovei? 


Este o adevărată ticăloşie pusă pe seama lui pentru mistificarea 
adevărului. În 1968, l-am însoţit pe Ceauşescu la Praga cu două 
zile înainte de invazie. I-am dat hârtia tradusă în rusă lui Dub- 
cek, cu informaţii de la serviciile noastre. Organizasem un sector 
special de lucrare contrainformativă a rușilor și a ţărilor socialiste: 
Unitatea 110. 


Pe care a desfiintat-o Caraman în 1990? 


Nu, Voican-Voiculescu. Caraman nu s-a ocupat de probleme 
interne. Eu eram aghiotantul lui Ceauşescu. Caraman a fost reac- 
tivat pentru problemele SIE după 1990. 


Codreanu în picioare! 


Ceauşescu era rusofil? 


Nu. El era Codreanu în picioare. Eu am citit și Cărticica șefu- 
lui de cuib. Am găsit o similitudine teribilă. El avea tot un com- 
portament natural, cum era Corneliu Codreanu. Unul - comunist, 

celălalt - naţionalist, dar amândoi români adevăraţi. Comuniștii au 
învăţat din conştiinţa legionară în pușcărie. Pe ilegaliștii comuniști 
i-a impresionat atitudinea legionarilor care cântau când îi duceau 
la locul de execuţie. „Sunt de invidiat, spuneau ilegaliștii. Noi n-am 
ajuns încă la un asemenea nivel de conștientizare să mergem cân- 
tând la glonţ“. Sunt două ideologii diferite, nu vreau să le bag în 
aceeaşi oală, dar s-au întâlnit. Din punct de vedere al românis- 
mului e foarte greu de făcut o delimitare între cele două com- 
portamente. 


Bodnăraș - un român autentic 


Aşa cum a fost și „inginerul Ceauşu“? 


Eram prieteni cumva cu Ion Gheorghe Maurer. El se născuse 
în 1902, ca tata. Emil Bodnăraș era și el în vârstă. Îi consider și 
acum prieteni. Mi-erau sufletește apropiaţi. Mă impresiona condui- 
ta lor. Bodnăraș a fost un român autentic. 


Chiar dacă l-a dat pe tavă pe Antonescu rușilor? Regele 
Mihai l-a predat pe Mareșal lui Emil Bodnăraș, de care ştia 
Că este agent sovietic. 


Să nu simplificăm lucrurile. Contextul a fost complex. 


Noi românii încercăm să ne disculpăm și când facem prosti- 
ile cele mai mari. Finlandezii nu l-au oferit ruşilor pe genera- 
lul Mannerheim. 


Antonescu n-a fost dat de Bodnăraș rușilor. Bodnăraș, cât a fost 
în funcţie, a apărat cadrele militare, foștii lui colegi. După 1945, 
Bodnăraș le-a luat apărarea. 


I-a cârpit două palme ca între comuniști și prieteni 


Dej ţinea foarte mult la Bodnăraș. Îşi spuneau „Ghiţă“ și 
„Emile“. Bodnăraș a avut un comportament reprobabil însă faţă de 
una dintre soții. Ţinuse vreo trei neveste. L-a chemat Dej la vor- 
bitor, ca între doi prieteni şi comuniști, și i-a cârpit două palme 
de l-a întors pe dos. Dej nu se mai recăsătorise după ieșirea din 
pușcărie, scârbit de comportamentul nevestei în timpul puşcăriei. 
Bodnăraş nu mi-a povestit nimic de Antonescu. „Inginerul Ceaușu'“ 
fusese arestat ca agent sovietic. Roosevelt și Churchill mergeau 

mână în mână cu Stalin. Şi atunci ai noștri au fost nevoiți să-l 
torpileze pe Mareșal. Aliaţii au mers pe formula rusească şi l-au 
arestat. L-au chemat la o „audienţă“ la rege. După ce l-au ţinut 
într-o cutie de tablă, l-au dus în Vatra Luminoasă, la gărzile 
muncitorești. Bodnăraș nu avea funcţie mare atunci. Nu el con- 
ducea gărzile muncitorești. Cunoașteţi lozinca momentului: „Ana, 
Luca și cu Dej au băgat spaima-n burgheji“. Bodnăraș nu putea 
decât să se comporte ca atare. Nu el hotăra politica partidului. 
Ana Pauker cu gruparea ei trimisă de la Moscova luau decizii. El 
doar se conforma. 


Amorul și spionajul sovietic 


Atunci îl scuzăm şi pe Iliescu pentru asasinarea lui 
Ceaușescu. 


Într-un fel, da. Bodnăraș era complexat și șantajat de conduce- 
rea comunistă. El avusese o aventură amoroasă cu soţia unui cama- 
rad de-al lui, după care a fugit la Moscova. Ruşii l-au brichisit 
şi l-au trimis înapoi. Eugen Cristescu l-a arestat. Că ar fi jucat la 
cărți banii garnizoanei este o ticăloşie atribuită. Nu, domnule, a 
fost o chestiune de amor. 


Pentru asta treci Nistrul cu calul? 


Da, pentru onoare. Varianta cu jocul de cărți e aruncată ca să-l 
compromită ca pe borfași, aşa cum mai târziu l-au compromis pe 
Ceauşescu care ar fi furat o valiză din gară pe când era copil. 
Bodnăraș a iubit-o pe soţia unui comandant al lui şi s-a compro- 
mis. Dej nu ieşise încă din lagărul de la Târgi-Jiu, când Bodnă- 
raş colabora cu regele, cu Pătrășcanu, cu țărăniștii, cu liberalii și 
cu social-democraţii. După întoarcerea armelor contra nemților, a 
fost numit ministrul apărării. 


Nucleul național 
Nu putea fi ministrul apărării pe timpul rușilor fără să fi 
fost brichisit, cum spuneti dvs, de sovietici. 


Așa este, dar a făcut şi stagiul la Doftana cu Dej. Se cristali- 
za un nucleu național în Partidul Comunist Român. Nu l-au pus 
ruşii ministru! Dej l-a numit. Evident că era agreat şi de ruși. 

Nucleul naţional al PCR trebuie tratat separat de Ana Pauker, 
Vasile Luca și Teohari Georgescu. Să înțeleagă şi răuvoitorii. L-au 
împins pe bietul Pătrășcanu la Ministerul Justiţiei, l-au promovat 
pe Bodnăraș la Armată. S-a întâmplat cu Bodnăraș ce-a fost cu 
Militaru. Trebuia să se deruleze lucrurile în mod normal cu rușii, 
dar se trezește Bodnăraș cu stăpânii de la GRU. Într-o discuţie cu 
el la Consiliul de Stat, Bodnăraș mi-a confirmat ce ştiam. Au venit 
ruşii peste el la Ministerul Apărării: „Domnule ministru, dvs ştiţi 
că aţi trecut la noi și ați semnat un angajament. A sosit momen- 
tul să colaborăm din nou“. Bodnăraș s-a comportat impecabil ca 
român. L-a ascultat și apoi a izbucnit: „Asta s-a întâmplat înainte 
de război! Erau alte vremuri. Haideţi să aducem problemele la zi. 
Între noi nu mai e război, ci cooperare. Ce rost mai are treaba 
asta?“ Au plecat rușii și s-a produs ruptura. Se aşteptau românii 
la scandal. Bodnăraş s-a dus la Dej şi i-a zis tot. Moldoveanul 
era foarte inteligent, calm, echilibrat și l-a temperat pe Bodnăraș: 
„Emile, nu se poate. Avem în cârcă gruparea Anei Pauker la Mos- 
cova. Nu putem mișca acum. Să adoptăm altă poziţie“. Au hotărât 
să stabilească un nivel de colaborare oficială pe linie de armate. 
Rușii n-au mai revenit. Cu răbdarea care-l caracteriza pe Dej, au 
dat lovitura grupării Ana Pauker, Vasile Luca, Teohari Georgescu. 
Cu sprijinul lui Stalin chiar. Dej s-a folosit de „devierea de dreap- 
ta“, declanșată cu Slanski în Cehoslovacia. 


In vârf de cioară 


Gheorghiu-Dej stătea mult în birou. Stalin era și el un lunatic 
și obișnuia să-i ia la telefon pe toți șefii de stat din „țările 
frăţești“. „Ce faci, Gheorghe? Ce mai e pe la voi?“ Ce-i plăcea 
lui Stalin! Când îl căuta pe Dej, îl găsea întotdeauna la post. Dej 
îl informa și se plângea de „reacțiune“. Stalin i-a sugerat să facă 
un canal. „Strângeţi-i pe toți și puneți-i la muncă!“ Erau antise- 
miţi. Și Dej a aruncat treaba cu gruparea Anei Pauker care ar fi 
„deviat“. Stalin era obsedat că avea şi el evrei în familie. 

Bodnăraș fusese numit ministrul Armatei. Ruşii îi făcuseră 
mărturisirea că l-ar pune în vârf de cioară pe el, în locul lui Dej, 
la conducerea partidului. Povestindu-i asemenea scenă, Bodnăraș l-a 
cucerit definitiv pe Dej. 

Imbrobodirea lui Hrușciov 


Folclorul spune că rușii l-au omorât pe Dej. 


Așa este. Eram la Cluj atunci când Dej a trecut cu trenul prin 
gara orașului spre Varşovia pentru a participa la ședința Tratatului 
şi a avut o confruntare cu Constantin Daicoviciu. Apoi a murit. 

În planul lui de manifestare independentă a României, Dej avea 
nevoie de forţa armatei și de Bodnăraş. Era un moment crucial. 
Pentru Dej începuse o adevărată luptă. Generalul Dăscălescu 
ajunsese văcar la Neamţ, la fratele lui, deşi luptase pe ambele 
fronturi. Bodnăraș i-a repus pe majoritatea ofițerilor în drepturi. 
Reformele din armată nu mai aveau caracter sovietic. Apelativul 
„tovarășe“ s-a introdus în armată abia în 1949. Bodnăraș le spunea: 
„Nu ne jucăm cu armata!“ A opus rezistență. Politrucii au fost 
introduși printre militari tot cu întârziere, chiar dacă presau rușii. 
Bodnăraş era riguros şi respecta regulamentele, încât a fost acuzat 
că e contra „democratizării armatei“. Exigenţa lui se resimțea peste 
tot. 


Bodnăraş spunea că se simte vinovat fată de poporul român. 
E adevărat? 


Posibil. Nu știu. Armata l-a ajutat pe Dej să curețe partidul de 
aluviuni. Nucleul românesc s-a consolidat. A venit dezghețul lui 
Hruşciov și Dej părea să fie în pericol, dar moldoveanul l-a îmbro- 
bodit pe ucrainean. Eram comandantul de securitate al regiunii 
Cluj. Am asistat pe viu la îmbrobodire. Așa m-a purtat viaţa. 
Ne-au ajutat urșii de la Bistriţa-Năsăud... 

Acolo se produce un fenomen straniu. Când încep să se coacă 
fructele, începe invazia de urşi. Vin din munţi, hăt-hăt! de unde 
s-au retras dacii liberi. Şi Hruşciov era intrigat. Devenise clientul 
nostru la vânătoare. Patimă! Eu am jucat rolul numărul 1. Aveam 
privilegiul să fiu între Dej şi Hruşciov. Un copil pe lângă ei. 
Mergeam cu pușca-n spinare la stand și aşteptam urșii. 

Îi explicau specialiștii fenomenul migraţiei urșilor din Carpaţii 
Păduroși. Ce-i vine-n minte ţăranului ucrainean? „Gheorghe 
Gheorghievici, la urma urmelor, dacă ăsta-i fenomenul natural, urșii 
nu ţin seamă de graniță. Înseamnă că foarte mulți urși vin aici 


de-acolo și voi îi împușcați, Gheorghe Gheorghievici!...* Adică, 
nici urșii nu mai erau ai noştri! Exprima involuntar un mod de 
gândire. „Posibil... Ce, animalele ştiu ce-i frontiera?...*, a trecut 


83 


Dej peste episod. 

Hrușciov venea din pasiune. Era un spectacol migrația urșilor. 
Îi plăcea. ÎI încadram ca trăgători. Eu eram între el și Dej. Vine 
un urs frumos, mare, cenușiu, direct spre el. Se ridică în două 
labe. Nu-mi plăcea să omor animale și le lăsam să treacă. Acum, 
nu mai puteam, mai ales că trebuia să împuşc în contul lui Nikita 
Hrușciov. Era un brumăriu frumos. Mă bucură pădurea, dar nu să 
iau viața. Am fost nevoit să pușc. A tras și Hrușciov. În ciori. 
Dej mi-a făcut cu ochiul. „Spune-i că el l-a împușcat...“ „Vot tak! 
Vot tak! În ăsta am tras eu! În ăsta am tras eu!“, striga Hrușciov. 
S-a suit călare pe ursul mort. „Ce-o să spună deti (copiii), vnu- 
ciki (nepoţii) mei!...“ 


Vinul de piatră 


ÎI încălzisem şi cu un vin special, care-i plăcea teribil: Ştaimin- 
gher de Bistriţa! Grozav! Numai într-un loc anume se face. Un 
vin tare, de piatră. Mergea doar cu carne la proţap. Așa se făcea 
brichiseala noastră. 

„Tovarăşe Hruşciov, vinul nostru crește în condiţii speciale, îi 
spune Dej. Am sesizat că vă place. Veţi avea butoiul dvs. Numai 
din „butoiul ăla vă dăm. Este şi o chestiune de securitate persona- 
lä...“ Era convins că bea din butoiul ăla! Tromboneala lui Dej. 
L-am capacitat pe Hrușciov. S-a dat pe mâna noastră, și când s-a 
înfierbântat bine, Dej îl cheamă pe Emil Bodnăraș și-i şoptește: 
„Pe el! Acum e momentul. Ştii limba lor“. Şi-n atmosfera de „pace 
şi prietenie“, îl abordează Bodnăraș pe ucrainean. Un mare merit 
ce nu poate fi subestimat. Nu poate fi comparat un asemenea om 
cu șarla de Roșca-Stănescu care cere „extrădarea“ mea. El nu 
înțelege măcar ce înseamnă acest termen, din moment ce cu mă 
aflu în tară. Dar asta e altă chestiune. 

Era în 1958. Bodnăraș a pus problema deschis: „Tovarășe 
Hrușciov, n-are rost! Frontul imperialist e dincolo de Cehoslovacia, 
în Germania. Ţineţi trupele de pomană în cârca noastră“. Și 
Hrușciov a căzut în plasă. „Tak, tak, vot, vot! Voi aveţi dreptate, 
mă! De ce să hrănim trupele degeaba pe aici? Frontul imperialist, 
daleko!“ 

După ce a murit Dej, Ceauşescu n-a mai avut încredere în 
Bodnăraș. El s-a considerat mai naționalist ca toți și l-a dat pe 
linie moartă: l-a făcut vicepreşedinte la Consiliul de Stat. Aici mi-a 
făcut Bodnăraş mărturisiri. Umblam în uniformă și parcă tânjea. 

„Ai uniformă frumoasă. Totul e perfect. Ai o ţinută impecabilă, 
dar ceva nu e-n regulă: cu șapca! Ai pus-o uneori mult mai sus 
decât sprâncenele!“ „Aveţi dreptate, dar știți... căldura...” „Nu se 
justifică! Cozorocul să fie la nivelul sprâncenelor!“* 

„Eu știu ce-au rușii în capete și ce vor cu noi“, îmi spune el. 
A murit naţionalist. Nu a avut el rolul hotărâtor în trădarea lui 


Antonescu. Acum se pot vorbi multe. 
Oare n-am omorât prea mulți lideri în acest secol 20? 


Da. Şi asta-i o temă. Bodnăraș ne-a atenționat în privinţa rușilor 
încă de atunci. Era periculos să vorbeşti așa. Pe lângă Consiliul 
de Stat, i-au dat și Cultele. Se ocupa cu mare pasiune. Era un 
om meticulos, nu diletant. Începuse prozelitismul cultelor religioase 
din afară. El s-a bazat pe Biserica Ortodoxă. Cultele erau 
acoperirea pentru spionajul străin. Sub umbrela catolicismului 
pătrundea iredentismul. L-au internat la „Elias“ cu inima. Se ducea 
Gheorghe Apostol în vizită la el. Fusese și ăsta marginalizat. În 
Argentina! „Mă Emile, mă! Murim toți, mă. Îi facem plăcerea lu’ 
ăsta!...“* 

Bodnăraș a scris în testament să-l îngroape în satul natal, lângă 
biserica pe care o restaurase. N-a vrut la groapa elefanților de la 
Monumentul eroilor socialiști din Parcul Libertăţii. Mi-a intrat în 
suflet pentru asta! 

Alţii s-au zbătut să-i scoată pe ruși din ţara lor până și după 
căderea Zidului de la Berlin. Noi am reușit performanţa din 1958. 
Dej a fost cu mintea, Bodnăraș - omul de acţiune. Ştiam să 
folosim momentele prielnice. 


Asasinarea 


Cum spuneam, Dej a plecat în 1964 la Varșovia, la întrunirea 
Tratatului. Trenul s-a oprit la Cluj. Constantin Daicoviciu, rectorul 
Universităţii Cluj, a ieșit înaintea lui. Primit frumos! Manifestau 
românii descătușaţi. A oprit trenul. S-a dus primul-secretar. S-a dus 
şi Daicoviciu cu toiagul lui în salonul lui Dej. Eu am rămas pe 
peron. Bătrânul era nedus la biserică. Ce-avea-n gușă şi-n căpușă. 
ÎL invitam uneori la școala de securitate. „Pot să spun tot?“, mă 
întreba venerabilul. „Tot ce aveţi pe suflet...“ „Bine, bravo!“ 

Nu știu ce au discutat Dej şi Daicoviciu în tren. Bătrânul 
coboară pe peron, ridică toiagul spre geamul vagonului. Dej se 
uita la el. „Auzâţ?! Vedeţi cum vă comportaţi acolo... Fiţi copii 

cuminţi 
L-au iradiat rușii pe Dej, la Varşovia. La scurt timp s-a 
îmbolnăvit. Nu avea antecedente. Fusese iradiat în poziţia în care 
a stat pe scaun şi tot așa s-a declanșat și boala: de jos în sus - 
cancer de prostată, cancer la intestine, treptat, totul... Aşa au spus 
şi medicii. Se întâmplase imediat după Declaraţia noastră de 
Independenţă din aprilie 1964. Toată lumea a înțeles. Putea fi un 
cancer și din alte motive, dar atacul gradual arată altceva. 


Verificări de rutină se făceau înaintea venirii şefilor de stat 
la ședințele comune? 


În condiţiile de atunci, nu. 
Moscova și-a menținut atitudinea şi în timpul lui Ceauşescu? 


Rușii n-au vrut să se implice direct și oficial într-o acţiune con- 
spirativă contra lui Nicolae Ceaușescu, dar le-a convenit de minu- 
ne ce s-a întâmplat în 1989. Ei nu erau mai pudici ca americanii 
sau francezii, dar ne cunoșteam mai bine, ştiau că ne facem 
treaba în interes naţional. S-au convins că nu pot racola ofiţeri 
români. 

A fost Uniunea Sovietică un front descoperit pentru activi- 
tatea Securităţii române? Lucraţi mai mult în America? 


Nu-i adevărat. Nu era descoperit, dar n-a fost cum doream să 
fie. 


N-a existat nici o luptă de rezistență 


Ce relaţii ati avut cu legionarii? 


Destul de bune, chiar dacă nu agreez ideologia lor. Am cola- 
borat bine cu unele căpetenii. 


Ei au organizat lupta de rezistență din județul Argeş? 


Nu. N-a existat nici o luptă de rezistenţă. Era o grupare cu 
obârşie din perioada lotrilor. Nu se putea să nu apară fenomenul 
lotrilor aici. E specific zonei. Istoricește, era obligatoriu să apară 
gruparea Arsenescu-Arnăuțoiu din zona Argeșului. Arsenescu era 
colonel de carieră, iar fraţii Arnăuţoiu erau ţărănişti. Dascălul 
Arnăuţoiu fusese un om respectabil din Nucșoara. Am regretat sin- 
cer că acest bătrân, mare român, dac în gândire și ţinută, direc- 


86 


torul școlii a avut un asemenea necaz. Feciorii lui n-au mișcat un 
deget care să vizeze ocupantul rus, aşa cum susține Lucia Hossu- 
Longin. Așa era contextul. El n-a aprobat ce-au făcut fiii lui, fu- 
sese subordonat lui Arsenescu la Câmpulung-Muscel. Au fost prinși 
după 1950, judecaţi şi o parte împușcați. Vânătoarea a durat până 
în 1959. 


Mare amor 
la moş Poştoacă din Măţău 


Se omorau între ei. Ca să trăiască, se profilaseră pe activități 
teroriste. Căpetenia lor era Arnăuţoiu Toma. Arsenescu fugise că 
s-a dat la nevasta lui Petre Arnăuţoiu. Femeia i-a spus lui Petre 
şi frații au vrut să-l împuște. Arsenescu a șters-o și s-a dus la 
bătrânul Poştoacă din Măţău. Moş Poştoacă avea trei fete, dintre 
care una măritată. Le-a ... pe toate, începând cu baba lui Poștoacă. 
Când a ajuns la cea de-a treia fată, a căzut. Stătuse zece ani închis 
la Poştoacă. Una dintre fete era mai prostuță şi a făcut cu 
Arsenescu o fată. Au dat drumul unei versiuni credibile: a prins-o 
careva prin porumb. Legenda a ţinut. Când Arsenescu s-a dat la 
a doua fiică nemăritată şi asta a rămas grea, s-a hotărât să facă 
un avort. Arnăuțoiu a recurs la doctorul Stegăroiu, de la Vâlcea. 
A trimis-o pe fată cu un bilet. Nu se mai știa de Arsenescu nimic. 
Prietenul Stegăroiu s-a dus direct la Securitate cu scrisoarea. 

Omorau copiii care se nășteau în pădure. Maria Plop era servi- 
toarea lor și fugise cu ei în pădure. Toma Arnăuţoiu voia să 
rămână Singurul ei amant. Marinescu, student de la Cluj, fusese 
legionar. Voia și el. S-au luat la ceartă. Marinescu era mai vio- 
lent, dar a fost pus la punct: „Nu ne-am înțeles că numai eu?“, 
a zis Toma. Fraţii Arnăuţoiu au pus la cale să-l omoare și pe 
Marinescu. L-au cioplit cu barda. Întâi în cap. L-au îngropat. După 
ce au fost prinși, au arătat singuri mormântul. S-a făcut anchetă. 
Fraţii Arnăuţoiu, deși feciorii unui țărănist important, nu fuseseră 
înregimentaţi în politică. Au ajuns să prade ca să trăiască. Așa au 
săvârșit șaptesprezece crime. La Padina, au acostat niște turiști și 
i-au omorât pentru haine, iar Lucia Hossu-Longin îi prezintă ca 
eroi anticomuniști. 


De ce au fugit în pădure? 


Pentru că urmau să fie priponiți. Toma Arnăuţoiu dezertase din 
armată. Marinescu era urmărit la Cluj că fusese legionar. Şi atunci, 

pădurea! Nu trebuie condamnaţi. Așa este această zonă a 
Argeșului: patria lotrilor. Năștea femeia copilul și Toma îi punea 
degetul în gât pruncului. Cu al treilea copil nu s-a mai putut. 
Maria Plop s-a aruncat ca o fiară asupra fetiţei: „Omorâţi-mă și 
pe mine!“ Au iertat-o. Fetiţa a fost înfiată de muzicianul Ion Voicu 
şi a ajuns violoncelistă. Până la doi ani au dus-o în rucsac. După 
ce i-a prins pe toți, Ion Voicu a înfiat copilul. 


Salată de spioni la vârf 


În ce relaţii aţi fost cu activiștii? Mă refer la vârful nomen- 
claturii de tipul „onorată instanță, am fost un dobitoc“. 


Unii înțelegeau importanţa serviciilor secrete, alţii n-au priceput 
nimic. De altfel, Ceaușescu și troglodiţii din jur au creat și psi- 
hoza cu securitatea. Suspiciunea generală asupra noastră însă nu 
era o realitate în acea perioadă. Au existat și fricţiuni, dar 
abuzurile care s-au făcut i-au băgat în panică pe oamenii simpli. 


Ofiterul de informaţii era într-o situaţie limită. Politicul 
cerea „omoară-i pe dușmanii poporului“ și ofiterii se aflau la 
mijloc. 


După ce l-am cunoscut pe Corneliu Coposu, aspect pe care-l 
vom trata ulterior, înțeleg mai bine valoarea unui om ca Gheor- 
dunescu pe care chiar Coposu l-a trimis în serviciile secrete. Se 
poate observa că există mari similitudini între rapoartele prezen- 
tate de Virgil Măgureanu şi Costin Georgescu cu privire la activi- 
tatea serviciilor secrete străine pe teritoriul României. Faptul arată 
două aspecte: Virgil Măgureanu avea dreptate, iar Costin Geor- 
gescu s-a adaptat perfect. 


Să înțelegem că lângă Emil Constantinescu există o întreagă 
salată de spioni, că Radu Vasile este asaltat de agenţii ser- 
viciilor secrete, iar ofițerii noştri îşi iau liniștiți solda. Cum 
şi-o mai justifică? 


Acesta e alt aspect. Eu nu-i condamn pe omologii mei inamici. 
Şi eu am pătruns la Casa Albă, desigur pentru influență în 
favoarea României. Aveam om acolo. Gheordunescu, Cătălin 
Harnagea și Costin Georgescu au fost aruncaţi în apă; au fost 
inteligenți şi nu s-au scufundat. Au plecat urechea tare la aparat 
care e naiv de sincer. Pe mine chiar m-a surprins acest aspect în 


88 


timpul întregii mele activităţi. 
Pe mine m-ati cucerit definitiv cu aceste considerațiuni. 


E o realitate, domnule. Chiar dacă săvârșeau infracțiuni, se com- 
portau ca niște pui de găină. Noi nu am uzat de mijloacele muncii 
speciale în relaţiile intercolegiale, așa cum procedam pentru 
depistarea şi neutralizarea inamicului. Doresc în acest moment să 
previn și să-i rog pe actualii guvemanţi să nu cadă în eroarea lui 
Nicolae Ceauşescu care nu mai credea în propriul serviciu special 
de informaţii. Ar fi o eroare fatală și pentru ei, iar Costin 
Georgescu n-a făcut decât să-i avertizeze. 

Pe urmele 
minerilor revoltați 
din Valea Jiului 


In plină activitate: Mihai Pacepa (al doilea din stânga), 
Nicolae Doicaru (al treilea din stânga), 
Nicolae Pleşiţă (al doilea din dreapta) 

6. Între hachite 


Dobre a fost agentul nostru 


Domnule general, am retinut de la dvs. că nu a existat nici 
o formă de rezistență anticomunistă, şi cu atât mai putin anti- 
sovietică. Dar mişcări muncitorești au fost pe timpul lui 
Ceaușescu? 


Asta-i altceva. Sigur că au fost. Protestele minerilor din Valea 
Jiului sunt cel mai bun exemplu. A fost vinovat Ceaușescu. Ilie 
Verdeț s-a lăsat luat ostatic tocmai ca să-l convingă să revină 
asupra deciziilor lui aberante. M-a trimis cu un batalion să reprim 
mișcarea minerilor. Am mers acolo, am cercetat și am discutat 
apoi cu Verdeț. Trecând prin zonă, am înţeles pentru prima dată 
că momârlanii sunt urmașii direcți ai dacilor. Minerii erau altce- 
va. Ei erau proletari în sens clasic. 

„Tovarăşe secretar general, ăștia nu sunt agenţi. Minerii sunt 
clasa muncitoare şi eu în muncitori nu trag“. A amuţit Ceaușescu. 
Stătea şi se uita fix. „Mă Pleșiţă, tu așa zici?“ Şi l-am convins 
să meargă în Valea Jiului. 


Dobre, liderul minerilor, a fost agent KGB? Au încercat 
ruşii să-i folosească pe mineri contra lui Ceauşescu? 


De unde-ai scos-o, iubitule? Dobre a fost omul nostru. După 
circul din Valea Jiului, l-am trimis să facă „Ștefan Gheorghiu“, că 
era băiat bun... Am intervenit oportun și am stopat o mișcare 
haotică, extrem de periculoasă nu doar pentru Ceaușescu. lată de 
ce instituţiile fundamentale ale statului trebuie conservate. De la 
Atatürk încoace, armata turcă e cu adevărat a ţării și nu are nimic 
de-a face cu hachiţele partidelor politice. 


În ce măsură un ofiter de informatii poale rămâne echidis- 

tant într-un sistem totalitar ca al lui Ceauşescu sau într-un sis- 
tem așa-zis democratic unde un ofiter de informaţii este strivit 
între interese de partid? Este o activitate ştiinţifică? 


Imixtiunile partidelor nu au alterat complet serviciile secrete toc- 
mai datorită scopului sacru: apărarea ţării. 

Apariţia serviciilor de informaţii și contrainformaţii nu este 
întâmplătoare. De la formele empirice de pe timpul gintelor, au 
ajuns astăzi să atingă nivelul modem al societăţii omeneşti. Aceas- 
tă muncă are un caracter tehnico-știinţific. 

Serviciile secrete uzează de cuceririle moderne ale filosofiei, 
istoriei, filologiei, chimiei, fizicii, matematicii, informaticii, peda- 
gogiei, psihologiei, biologiei. 


Și ale parapsihologiei? 


O avem în vedere, dar nu cred în minuni. Folosim laserul chiar 
şi în ascultare și fotografiere. 


Deci nu mai trebuie să-mi anihilez adversarul cu pistolul? 


i 


Nu ne aflăm pe timpul lui Pantiușa. 
Apa și focul? 


Nu-i chiar așa. Nu erau comuniștii chiar așa de atei cum spunea 
teoria. Câte cununii și botezuri pe ascuns am văzut eu prin nomen- 
clatură... 


Fiecare pretinde că apără interesul national: și clanul dic- 
tatorului, și găștile „partidelor democrate“. La mijloc se află 
serviciul de informaţii şi contrainformaţii. Cum poate rămâne 
echidistant? 


În ciuda denaturărilor condamnabile din vina imixtiunilor politicu- 
lui, aceste servicii nu au fost create și imaginate de popor pentru 
a săvârşi fapte pe care nu am intenţia să le ascund. Cauza cauzelor 
o constituie ingerințele în activitatea acestor organe pentru a le 
scoate din făgaș. 


Ușa din dos 


„Ei brațul tău înarmă ca să lovești îm tine!“, spune 
Eminescu. 


Imixtiunea politicului este o preluare de la practicile anterioare 

acestui regim. În 1907, imixtiunea a dus la uciderea a 11 000 de 
țărani. Păcatul e şi mai vechi. Vezi alegerea lui Cuza ca domn și 
înlăturarea lui de către „monstruoasa coaliție“, care a corupt orga- 
nele de informaţii pentru a da lovitura de stat. Așa l-au adus pe 
uşa din dos pe Carol de Hohenzollern şi l-au impus ca rege. De 
atunci au fost corupte serviciile secrete. 


Caragiale vorbeşte de „plebicistul“ pentru recunoaşterea lui 
Carol I tocmai pentru că nu a fost nici un referendum. 


Chiar pe timpul lui Ștefan cel Mare, partidele boierești au 
folosit serviciile secrete pentru tentativa de răsturnare a domnului. 
„Unde erau românii când a fost omorât Viteazul Mihai?“, cum 
spune Adrian Păunescu, care i-a cerut iertare lui Ion Cristoiu la 
televizor. 


Politicieni și supermani 


Nu sunt prea multe exemple în istorie care atestă că forțele 
politice folosesc serviciile secrete în interes propriu? 


Da. Asta arată și importanţa serviciilor secrete, pe care forţele 
politice le folosesc uneori contra naţiunii. 


Să fie clasa politică adversarul principal pentru serviciile 
secrete? 


Aşa este. Presiunile permanente se fac din interes personal sau 
de grup. 


Să întelegem că ofiterii au, comparativ cu politicienii, un in- 
stinct în plus în apărarea interesului national? 


_ Este un adevăr aici. Avem anticorpi cu care ne putem apăra. 
În primul rând, conţinutul tehnico-știinţific al acestei munci. Apoi, 
selecționarea pentru aceste servicii a unor oameni de excepţie ai 
societăţii. Vă vorbește un om care timp de 42 de ani s-a luptat 
cu această problemă. Datorită energiilor pe care le angajează în 
războiul inteligenţelor, a parcurgerii unor conjuncturi interne şi 
externe, acești specialiști devin supermani. 


Fi-ţi-ar Nikolski al dracului! 


Dar nu vreau să acreditez ideea că acest superman trebuie să 
se ridice deasupra propriei societăţi. 

Pavel Coruţ consideră că securiştii au origine extraterestră. 


E bună ca glumă! Acești supermani, frecându-se de toate pre- 
siunile, de propriile carențe, au devenit de excepţie. 


Nikolski este un exemplu? 
Fi-ţi-ar Nikolski al dracului! 
Nu renunt! 


L-am cunoscut, nu ocolesc. A fost un om de conjunctură, adus 
prin imixtiune. Prin asemenea indivizi, politicul își face jocurile în 
serviciile secrete. 

Nu vreau să fiu judecat greșit. La nivelul de cunoaștere la care 
am ajuns, așa înțeleg eu lucrurile. Cum nu au dreptul cei intere- 
sați să se amestece în treburile aparatului, nici ei nu au dreptul 
să se considere deasupra societăţii. Şi trebuie să respecte cu 
sfințenie un adevăr: ei sunt instrumentele interesului național. 


Poporul care conduce aparatul 


Nu le cereti prea mult? 


Cu toate puterile cu care sunt învestiţi de naţiune şi prin perfec- 
ționare, trebuie să aibă grijă să nu scoată sabia contra celor care 
i-au creat. Trebuie să se integreze şi să-și respecte cadrul de 
funcţionare. Organismele politice statale, juridice, religioase sunt 
legate de conjuncturi. Ei trebuie să activeze pe baza principiului 
echidistanţei, nu a politicii conjuncturale. 

Aparatul trebuie ferit de conjuncturi. Nu statul trebuie să con- 
ducă aparatul, ci poporul. Partidele sunt efemere, au devenit 
anacronice, se duc. Aceste organe sunt însă ochii și urechile 
naţiunii. Poporul trebuie să conducă aparatul. Prin cine? Prin 
formele parlamentare existente, mergând până la „sfatul bătrânilor“. 
Trebuie găsite forme juridice. Nu ne putem reduce la Alianţa 
Civică a Anei Blandiana. 


Botnița și ticăloșii 


În loc de sfatul bătrânilor, Camera Lorzilor? 


Da, şi reprezentanţii tuturor formelor de organizare a societăţii. 
Nu numai partidele care-și arogă un drept votat de reprezentanții 

lor în Parlament. Constituţia tot aceștia au făcut-o, dar în ea tre- 
buia să se prevadă ca acești oameni învestiţi cu mijloace și pu- 
teri deosebite, formaţi în războiul inteligenţelor, să n-ajungă nicio- 
dată să facă prostiile impuse de ingerințele politicului, de forțele 
oculte din țară și din afară. Aparatul trebuie protejat de aceste 
ingerinţe. Ultima hotărâre a Comitetului Politic Executiv arată că 
Nicolae Ceauşescu se temea de aceste organe. A încercat să le 
pună botniță, socotind că poate veghea asupra legalităţii... Fals! 
Numai ticăloșii se tem de aceste organe. E neproductiv să le pui 
graniţă şi nici nu se poate. Ceaușescu n-a putut îngrădi activitatea 
Securității, fiindcă, prin conţinutul ei, această muncă nu poate fi 
limitată. Aparatul ajunge la lucruri dorite și nedorite de 
conducători. Cu toate măsurile restrictive luate de Ceauşescu, noi 
ştiam și ce mănâncă, și ce bea Ceauşescu, și ce vor el și oamenii 
din anturaj, și ce se pune la cale. De exemplu, americanii. Nu s-a 
vrut de dorul lelii să se ajungă la Bordelul Oval al lui Clinton. 
În virtutea luptei de apărare au ajuns cei de la FBI acolo. Cei 
puși să-l apere pe Clinton au scos la iveală scandalul. 


L-aţi pus pe Ceauşescu în situații similare? 
Treaba mea!... 


Ba era a naţiunii!... S-ar putea vorbi de drama ofițerului de 
informaţii care poate constata la un moment dat că șeful lui 
își face raportul către forte antinationale? 


Nu, pentru că ofițerul de informaţii devine superman şi nu-l 
anihilează nimic şi nimeni. Sunt şi oameni care cedează psihic. Să 
le plângi de milă. S-au prăbușit, unii au dezertat, ca Pacepa, alții 
au fost internaţi în spitale speciale. N-au rezistat presiunilor. N-au 
devenit supermani. Au clacat. Ofiţerul de informaţii, prin cazuis- 
tică și tehnică, prinde „lăbuţe“ care-l vizează nu numai pe gene- 
ral, dar chiar pe şeful statului. Problema e unde raportează, unde 
se duce cu informaţiile. 


Șepcile-n pari 


M-ai ironizat cu Pavel Coruţ, dar n-ai dreptate. Ofițerii de infor- 
maţii sunt oameni deosebiți în societate. Eu nu zic că oamenii 
ceilalţi ar fi niște handicapaţi care trebuie conduşi de specialiștii 
în informaţii. Intervine selecţia pe criterii riguroase. Pantiușa voia 
brute, nu inteligențe în războiul inteligențelor. „Aducem, mă, din 
agricultură, din fabrici, cum or fi, mă, iar la o adică, punem 

șepcile alea albastre în pari să se sperie reacţiunea!“ Acesta era 
nivelul lui de gândire. 

Au intervenit elemente noi ulterior, când a început să se 
românizeze aparatul. Am venit noi din urmă, cu experienţă şi cul- 
tură proprie. Pantiușa s-a servit de Siguranţă şi de Jandarmerie 
pentru masacrarea intelectualității românești. 


Arestările au continuat și după 1950. 
Sigur, dar în alte etape. 


Unde era caracterul știintific al muncii de informaţii când 
ei arestau masiv români şi-i trimiteau la Canal? 


Stai, măi... Până în '48-'50, când cu Pintilie şi Nikolski, s-au 
făcut represiuni în masă. Amândoi au fost niște bâte ale KGB-ului. 


Cum vă explicați că, după 1990, Nikolski a dispărut fără să 
dea socoteală? 


N-a dispărut, a murit. S-a izolat, îi era frică. S-a continuat cu 
niște practici, dar nu la dimensiunile Brigăzii operative. 


Și Canalul? 


Şi Canalul, şi cooperativizarea, și arestarea legionarilor şi 
țărăniştilor. Dar aparatul se valahiza treptat, se conștientiza. După 
procesul care i-a vizat pe Ana Pauker, Vasile Luca, Teohari Geor- 
gescu, s-a afirmat nucleul lui Dej. Moldoveanul era deștept, a 
înțeles că cei trei erau agenţii Kremlinului și i-a sugerat lui Stalin 
că ar fi „deviaţioniști“. Adică, lichidarea cu propriile mâini a agen- 
turii trimise de ruși în 1945. Este extraordinar momentul. Treptat, 
lucrurile au evoluat în acest sens gândit de Dej. Existau consilieri 
sovietici la fiecare direcție centrală. Chiar și în teritoriu, la unele 
direcții mai importante. 


Coposu agent? „Vsio ravno, jăna pridiot!“ 


Începe autoselecția la noi. Cu rigurozitate. Ori te asimilează 
această muncă și devii apt pentru a rezista presiunilor din războiul 
inteligențelor, ori te elimină. Costin Georgescu, Ghiordunescu, C. 
Harnagea au o bază intelectuală și au fost asimilați de sistem. 
Aparatul i-a integrat. 

Ghiordunescu a fost trimis de ţărănişti, adică de Corneliu 
Coposu. Coposu... 

. a fost agentul dvs.... 


Vsio ravno, jăna pridiot! (Totuna, vine soția!) Coposu i-a spus: 
„Ai grijă de băieţii ăia. Acolo sunt mari patrioţi, mari români. Și 
cei care au trecut prin aparat şi de care m-am frecat și-i cunosc, 
şi cei care sunt acum“. Ghiordunescu e profesor de fizică și a 
mers pe principul echidistanţei, chiar dacă l-a trimis Coposu. 


Clacarea 
Coposu a fost un om mare! 
În 1990, tot aşa ziceaţi? 


Absolut! Un român desăvârșit, disciplinat. Nu și-a propus să 
rezolve problemele politice ale fostului partid țărănist din societatea 
românească prin rebeliune. Pe Coposu îl cunosc. Există o practică 
preluată de la jandarmerie: chemarea periodică a foștilor deţinuţi 
pentru a-i timora. Așa au procedat și cu Coposu, până când 
lucrarea a ajuns la mine. Eram deja goangă mare. Am dat indi- 
caţii precise, fără știrea lui Ceauşescu. Ştiam ce e „indicație pre- 
țioasă“ şi ce este fond real, cu riscul de a ne bate cuie în tălpi. 
Neîncrederea lui Ceaușescu faţă de noi se agravase. Să te-ntrebe 
preşedintele ţării în slujba cui ești, nu-ţi mai rămânea decât să te 
sinucizi, dacă nu aveai nervii tari. Am făcut sanatorii speciale pen- 
tru cei care clacaseră din cauza dramei profesionale. Ştiau și 
puteau vorbi. Şi ruşii, și americanii au asemenea cazuri. L-am 
cunoscut pe Coposu după eliberarea de la Rubla, o colonie din 
Bărăgan. Văzând că-l tracasau, am cercetat cazul. Era corect în 
relaţiile cu noi şi în vârstă. Sunt dovezi și martori. Am dat ordin 
să-nceteze cu tracasarea lui Coposu, chiar dacă era ordonată de 
sus. L-am transformat într-un fel de lucrător al Arhivelor Statului. 
„Domnule general, eu fac un istoric al PNȚ“. Dacă eram o brută 
ca Pintilie sau Nikolski, îl luam rău: „Tu-s curu” mă-tii, nu te-ai 
vindecat de ce-ai fost?! Mai vrei să scrii şi istoria?!“ Da, dom- 
nule Coposu, i-am zis, istoria trebuie să consemneze și bun, şi 
rău, inclusiv de la naţional-țărănişti. Faceţi o treabă foarte bună și, 
decât să veniţi la vorbitor săptămânal aici, faceţi ce trebuie. Il iau 
la telefon pe generalul Gal, pe-atunci directorul Arhivelor Statului. 
„Băi Gal, dă-i acces moșului ăstuia la toate documentele, că vrea 
să scrie o lucrare despre naţional-ţărăniști... Poate ne folosește și 
nouă. Puneţi-i la dispoziţie inclusiv documente secrete şi aveţi grijă 
să se integreze în atmosferă... În final, să ne rămână și nouă un 

exemplar pentru tezaurul arhivistic“. Gestul l-am făcut pe cont pro- 
priu. Dacă afla Ceaușescu, ar fi zis că pactizez cu ţărăniștii. Am 
presupus că fac o treabă bună. Generalul Gal poate să confirme. 
Că a fost zece ani șeful Arhivelor Statului. 


Brichisirea lui Trifa 


Cum l-ați brichisit pe legionarul Viorel Trifa? 


Abordarea lui Trifa a fost o acţiune pe cont propriu. Îi ştiam 
pe moț din documente. A avut activităţi serioase. Dacă legionarii 
se uneau cu comuniștii, erau o forţă naţională. 

După rebeliunea din 1941, Viorel Trifa a fugit în America. A 
provocat sciziunea Bisericii Ortodoxe Române din Statele Unite. 
Pentru asta, Trifa a preferat să se subordoneze Bisericii Ruse, dar 
din motive tactice. A adus servicii serioase, inclusiv americanilor. 

Când a început vânătoarea declanșată de evrei contra fasciştilor 
şi naziștilor, împotriva voinţei lui Ceaușescu, am sărit în ajutorul 
lui Trifa. Era un bun român și nu l-am lăsat să-l jupoaie ăștia. 
Un rol important l-a avut aici un înalt prelat în civil, al cărui 
nume nu-l voi dezvălui. Am avut și omul meu acolo. S-au întâl- 
nit cu Trifa pe un aeroport periferic dintr-un stat american, nu 
vreau să-l spun. Prelatul trimis cu ofițerul trebuia să-l convingă pe 
Trifa fără să afle FBI. Nu s-a prins nimeni. l-au dat un pașaport 
vechi, bine făcut. Am scris apoi raport la Ceaușescu. S-a supărat 
Ceauşescu. N-a pus nici „văzut“ pe lucrare. M-a lăsat în coadă de 
pește. Se lamenta Trifa: „Mă, voi mă luaţi și mă băgaţi într-o 
mânăstire“. Prelatul i-a oferit garanţii. S-a stabilit în Spania și 
urma să vină încoace. Nu puteam să-i promit libertatea contra 
voinţei lui Ceaușescu pentru că mă făceam de râs. Omul era tra- 
casat, bătrân și bolnav. Mai târziu, Trifa a murit. 


Borcanul cu prepuțuri 


Erau structuri de fier atunci. Cum ati penetrat? 


Prin cinstea și sinceritatea mea. Chiar dacă era Dumnezeu, nu 
tăceam. Nu aveam ascunzișuri. Eram căpitan şi se analiza un caz 
de-al meu pentru prima dată la București. Voiam să-nvăţ și eu de 
la Nikolski, de la Pantiușa. Când i-am văzut, m-am crucit. Sugerau 
nişte soluţii deplorabile. 

Securitatea îi ancheta şi pe evrei? 


Mai greșea... Aveam un căpitan la anchete penale, unul Brânzei. 
Trecea de o sută douăzeci de kilogame. Când îi aresta de-acasă, 
îi înjura. Între timp, lua și mânca de toate. Pe urmă iar îi poc- 
nea și înghiţea ce găsea în cale. Un animal! 

Se duce Brânzei la tanti Cuta, care se mutase de la Dolhasca. 
„la desfă lada“, zice Brânzei. „Să vină Şicu“, zice Cuţa. „Deschide 
la debara!“ „Nu-l așteptați pe Şicu?“ „Lasă-mă dracului cu Şicu! 
Cine-i Şicu?“ „Băiatul meu. Lucrează la CEC“. „Ce-nseamnă 
Şicu?“ „Nu mi-a mai pus nimeni întrebarea asta. Adică, unu și cu 
unu fac doi, doi și cu doi fac patru. C-aşa-i la noi! Trebuie să 
adunăm mereu, de mici...“ 

Brânzei aduna şi el. Un pumn de măsline și hap!, cu tot cu 
sâmburi. „Face bine la digestie“... Un borcan cu dulceaţă, altul cu 
castraveți. Bun! Alt borcan cu oțet şi cu un fel de ciuperci, ure- 
chiuşe. Bune și astea! „Tovarăşe căpitan, acolo a pus soțu' 
prepuțurile...* „Dumne...!* Brânzei nimerise la un fel de haham 
care ţinea preputurile în spirt din motive religioase. 

La 26 ianuarie 1978, când Ceauşescu împlinea 60 de ani, 
familia era strâns unită în jurul „marelui cârmaci“ 


Nevinovatele jocuri de şah de acasă erau înlocuite 
în cazinourile din Las Vegas cu costisitoare jocuri la ruletă 

7. „Cu acordul lui Gorbaciov, 
Leana vroia să-l răstoarne pe 
Ceaușescu“ 


Nicu a transmis mesajul la ruși 


Care au fost conspiratorii principali împotriva lui Ceau- 
sescu? 


Ai lui. În 1986-1987, ei au pus la cale răsturnarea lui. I-au 
consultat până și pe ruși. Leana era atât de orbită de dorința de 
a fi preşedinte măcar o zi, încât era în stare să colaboreze și cu 
dracul. După ce a făcut „guvernul“, Nicu a transmis mesajul la 
ruși. Pentru mine a fost o surpriză enormă. Când a aflat de toată 
povestea, Postelnicu a refuzat să primească informaţia. A leșinat 
de frică. „Cum mă duc eu la tovarășu' să-i spun că tovarășu' Nicu 
nu știu ce face contra lui?“ Pe atunci, tovarășu' Nicu, pe chestia 
Buzăului, unde s-a făcut că face armata la aviaţie, la Ianca, stătea 
într-un apartament în târg, unde băieţii serveau fetițe de liceu. Toţi 
au fugit ca de dracu’ când au văzut despre ce este vorba. Lucrurile 
evoluaseră atât de mult, încât Postelnicu nu s-a mai putut băga 
între ciocan și nicovală. 

A venit colonelul B. la mine cu această informaţie. „Tovarășu” 
general, n-am spus la nimeni în afară de dvs., care mi-aţi fost şef 
mult timp“. N-am spus nimănui după 1989. Conspiratorii au căzut 
pe tehnică. Nici un ofiţer de securitate nu fusese implicat de partea 
Leanei. Până la Postelnicu, toți șefii l-au flituit pe colonelul B. 
„Nu mă băga pe mine în așa ceva!“, i-a zis generalul Neagoe. 
Unul din „guvernul-fantomă“ s-a dus cu lista de propuneri la 
Gorbaciov. Nicu trebuia să fie secretar general al PCR, Ceauşescu 
- preşedinte de onoare, iar Leana - președinte executiv. Prim-min- 
istru ar fi fost Constantin Olteanu, care s-a dus și la Moscova. El 

i-a spus lui Gorbaciov că în cadrul perestroikăi din România se 
va face această schimbare. Datorită serviciilor de informaţii, con- 
spirația a fost dezvăluită de colonelul B. 


„Ne ascultă!“ 


Şi B. avea doar două alternative: să încerce să intre la 
Ceauşescu, dar nu ajungea acolo, sau să atace direct gruparea 
rebelă din clan. Totul s-a produs prin munca de protecţie, ca în 
cazul Monicăi Lewinsky pentru Bill Clinton. Informativ, nu-i 
urmăream pe nomenclaturiști, că nu ne dădeau voie, dar ei erau 
speriaţi. Intrase spionomania în ei în așa hal, încât nu mai aveau 
curajul să vorbească liber cu mine. Când mergeam pe la ea, 
Suzana Gâdea îmi făcea semne disperate spre telefon: „Ne as- 
cultă!...“ Toţi fugeau. In această atmosferă generală, serviciile 
secrete a trebuit să facă muncă de protecţie. Nu pentru că era 
Ceaușescu. Putea fi și Stan ţiganu”. Aaa, că în cadrul măsurilor 
pică și Monica Lewinsky? Asta-i altă brânză. Munca de informaţii 
n-are hotare. Chiar dacă ieșeau și lucruri necurate. Șefii lui B. își 
făcuseră și calcule oportuniste: dar dacă izbutește complotul Leanei, 
ce se alege de mine că m-am dus la Ceaușescu? 


A crescut sub mâna noastră 


Îl cunoștea pe Nicu, care avea un respect deosebit fată de noi, 
fiindcă a crescut sub mâna noastră. Cât era el de arogant, chiar 
și celui de la poartă îi zicea „dumneavoastră“. I se întipărise 
respectul faţă de noi, fiindcă l-am luat în primire de mic. A simțit 
protecția alor noștri. Colonelul B. avea studii medii, dar știa de 
slăbiciunea lui Nicu. 


Frică inoculată de sistem? 


Nu... Încăierarea din clan se producea când Gorbaciov era cu 
ochii pe noi, când ungurii așteptau răzmeriţa ca să ne ia 
Transilvania. Așa înțelegea B. L-a invitat pe Nicu la o întâlnire 
pe șoseaua de centură a Bucureştilor. „Tovarășe Nicu, am să vă 
spun ceva, dar undeva afară...“ Ii era frică să nu cadă și el în 
altă gheară. Nicu a vrut să-l sperie. „O iei tu înainte cu mașina, 
dar fără șofer. Şi vin eu după tine cu mașina“. B. avea trei copii. 
Se temea că-l împușcă Nicu din spate. 


Discutăm fără pistoale! 


B. lucra la Informaţii, Securitate și Gardă. Mergea cu mașina 
şi simțea privirea lui Nicu în ceafă. „Dacă mă-mpușcă?...* Se 

„Mă lichidează înainte sau după?...“ A oprit B. A oprit şi Nicu, 
dar la distanță. „Tovarășu” Nicu, vă rog foarte mult, dacă aveți 
pistol în dotare, să nu veniţi înarmat. Lăsaţi pistolul la mașină“. 
Vroia să-l intimideze, dar lui îi era frică. „Nu, nu, măi, eu țin 
pistolul la bord. Lasă, discutăm așa, fără pistoale!...“ „Bun. Nici 
eu nu iau pistolul, îl las la bord...“ Îi mai trecuse teama şi a mers 
la atac. „Tovarășu' Nicu, de ce v-am chemat... E în joc serviciul 
meu, chiar viaţa mea, că mi-am permis să vă spun“. Instinct 
profesional. Şi-a dat seama că Nicu nu vrea să-l lichideze atunci. 
„Ştiţi de ce mă ocup eu...“ „Știu, mă...“ „Deci, ştiţi... Am infor- 
maţii din care rezultă acţiunea pe care aţi pus-o la cale ca să-l 
dați peste cap pe tovarășu'. M-am gândit să vă pun în temă că 
se ştie...“ Făcea pe binevoitorul. „Ce vorbeşti, mă? Se știe și asta?“ 
„Se știe.“ 

La plecare, Nicu i-a mulțumit și a luat-o el înainte. După un 
timp, a oprit mașina. „Acum mă-mpuşcă. Ia pistolul...“ „Tovarășu” 
colonel, scuză-mă. Vreau să te mai întreb ceva. Dar asta se știe?...“ 
„Da“. „Deci se știe și asta...“ L-a pus pe butuci şi l-a dezumflat 
complet. Mă fascinează cazul. Nu știu dacă aș fi fost în stare să 
găsesc o asemenea ieșire. A rămas Nicu fără grai. „Dacă tata află, 
ne leagă...“ S-a dus Nicu şi i-a spus mă-sii. Leana a găsit soluţia: 
a trecut pe la Ceaușescu și i-a spus cât a vrut. „Uite, mă, 
căcăcioșii ăștia... și influenţe... agenturili străine...“ L-a îmbrobodit, 
dar pe Nicu l-a trimis la Sibiu la munca de jos: prim-secretar. Pe 
Olteanu, din ministru al Apărării l-a făcut primar al Capitalei. Și 
s-a lansat versiunea că, vezi, doamne, Olteanu, la o reuniune de 
la ruşi, fiind cam sugaci, a băut până a căzut sub masă. Avea 
darul ăsta, ca orice om. S-a făcut de ruşine în fața Tratatului de 
la Varșovia. Ştia clanul meteahna lui Olteanu și a folosit-o. De 
Nicu au zis că trebuie să învețe munca de jos, şi proștii au crezut 
că-l va propulsa de-acolo în fruntea PCR. Pe Tudor Mohora de 
la UASCR l-au trimis la un sector al Capitalei, că era și el în 
socoteală, prieten cu Nicu. Mai e unu' al cărui nume nu vreau 
să-l spun. A. era un om deosebit. Avea mare nevoie Nicu de el 
ca să-i dea lovitura de graţie lui ta-su. A. era atent cu toți și 
Nicu îl respecta mult, deşi era un contrast total între ei. 


întunecase. B. își făcea socotelile. Nu credea că mai are şanse. 


Ca Deng Xiaoping 


Ceauşescu îl rotea și pe A., care-l ajuta pe Adrian Păunescu. 
De câte ori mă înlătura Ceaușescu, A. mă îmbrăţișa în ochii tutu- 
„Ce faci, Deng Xiaoping?“ Revoluţia culturală a lui Mao l-a 

dus la cartofi pe Deng, căruia China îi este recunoscătoare. Am 
fost şi eu un reformator în felul meu. 

S-a văzut Leana cu Ceaușescu și pe A. l-au dat la construcții. 
Uite cum rezolvă ei problemele ţării!, mă gândeam. Dacă era 
altcineva, îl punea la zid. B. era convins că și-a făcut datoria faţă 
de ţară, dar clanul nu s-a liniștit. Ceauşescu era tot mai bolnav. 
Avea diabet şi, cum mai bea, lucrurile se agravau. Nu voiau nici 
să facă publicitate despre boala lui. Numai Iulian Mincu și Nicu 
mai știau. Perestroika avansa și Gorbaciov era tot mai supărat pe 
Ceaușescu. „N-avem nimic împotrivă dacă-l răsturnaţi, dar nu ne 
băgăm“, a răspuns Gorbaciov. Formal, dar în realitate KGB-ul l-a 
lucrat. Înțelegerea se făcuse cu Bush la Malta. 

Leana a vrut s-o ia înaintea istoriei. „Măcar o zi să-mi dea 
puterea şi mie!..“* Planificase răsturnarea lui Ceauşescu pentru 
ianuarie 1990. Acum avea drept motiv boala președintelui. Nicu 
își făcuse stagiul la Sibiu pentru funcția de secretar general. 


Microfoane pentru mult iubitul 


În 1990, acţiunea lui Nicu trebuia preluată de Leana pe aceeaşi 
schemă. In Comitetul Politic Executiv, ea îl neutraliza pe 
Ceaușescu prin tiruri verbale. În cadrul luptei pentru putere, această 
femeie, cea mai diabolică din istoria noastră, a mers până acolo 
încât i-a băgat tehnică de ascultare preşedintelui, care, în tinereţe, 
fusese un oltean drăcos. M-a apucat groaza când am aflat că Leana 
i-a plantat microfoane în cabinet. După ce i-a mătrășit pe toţi, 
mult stimata rămăsese de cea mai mare încredere. Acum, diaboli- 
ca superviza sectorul de cadre al CC, pe care l-a transformat 
într-un fel de rețea, să ne concureze pe noi. Cadrele îi dădeau 
posibilitatea să cunoască foarte multe aspecte, reale sau folclor. Ea 
le trata la fel pe toate, fără discernământ. Mă trezesc chemat de 
Ceauşescu într-o zi. „Bă Pleșiţă, ia vedeţi voi că nu prea știți 
totul. Uite ce se vorbeşte. Femeile știu mai mult decât ştiţi voi. 
la puneţi mâna de mai învăţaţi de la ele sau recrutaţi femei!“ Eu 
am râs. Diabetul afectează și sistemul nervos. „Serviciile secrete 
se ocupă de lucruri serioase, tovarășe secretar general, nu de radio- 
șanț. Noi nu rămânem la bârfele muierilor“. „Tu ai dreptate, dar 
eu am constatat că ele știu mai multe...“ „Eu nu împing aparatul 
spre cleveteli“. Nu i-a convenit. 

Și aşa, ca să-l îngenuncheze complet, diabolica i-a băgat lui 
Ceaușescu tehnică în birou. El chema miniștri în cabinetul lui și 
ea nu avea acces decât la ședințe, unde putea clămpăni. Murea de 
curiozitate să știe ce discută Ceaușescu în birou. Şi în discuţiile 
cu el exploata după capul ei informaţiile ascultate. Ceaușescu cre- 

dea atunci când îi spunea că ea are o intuiţie ascuţită sau că ar 
fi aflat de la rețeaua ei. Psihologic, aşa l-a copleșit. L-a terminat. 
li băgase tehnica de ascultare sub pretextul protecţiei. 

Preşedintele ajunsese pe drojdie, dar revolta populară le-a deju- 
cat planurile Leanei și clanului. 


Dictatura bogaţilor 


Lupta pentru putere este un subiect grav în perioada Ceau- 
șescu. Antecedente importante au fost? 


Lupta pentru putere nu este o noutate a comuniștilor. 


Ei pretindeau că au construit o „iepocă“, un om „de tip 
nou“ care acţionează pe baza altor criterii. 


Tocmai aici este esența. Lupta pentru putere e un fenomen 
natural. O plagă inevitabilă, cu toate teoriile noastre despre morali- 
tate. Și democraţia este o dictatură, o formă de luptă pentru pu- 
tere. 


Un paradox? 


Dictatura celor bogaţi, care constituie și clasa politică astăzi, la 
noi, dar mai ales în ţările dezvoltate. 


În aceste condiţii, serviciile secrete mai pot rămâne echidis- 
tante dacă se implică în lupta pentru putere? 


Cuza a creat serviciile secrete şi jandarmeria, iar aceste insti- 
tuții au sprijinit „monstruoasa coaliţie“ contra lui. Serviciile secrete 
au devenit frecvent complici ai opoziţiei, la fel ca în timpul lui 
Ion Antonescu. Lupta pentru putere a afectat grav imaginea ser- 
viciilor secrete oricând şi oriunde, inclusiv în România comunistă. 
De aceea, eu cred că nu trebuie să spunem procesul comunismu- 
lui, ci procesul secolului 20. De la 1907, la Lupeni și Canal! Dacă 
nu acceptăm reconcilierea naţională, atunci să-i judecăm pe toţi. 
Asasinarea lui Ion Antonescu, a lui Lucrețiu Pătrășcanu, eliminarea 
agenturii Anei Pauker, cu partea ei pozitivă pentru români, 
scoaterea din ţară a rușilor, iradierea lui Dej, înfierarea lui Dej de 
către Ceaușescu, înlăturarea lui Drăghici, Bârlădeanu, Apostol, 
Maurer, Daicoviciu reprezintă tot atâtea aspecte ale luptei pentru 
putere. Un fapt divers. De la Securitate, s-a transmis că Bârlădeanu 
aranjează niște artiste. „Pe mine mă interesează Bârlădeanu de la 
cap până la buric, a replicat Dej. Mai jos e treaba voastră şi să 
nu mai veniți la mine!“ 

Câte-un român chior 


Securitatea română a primit două lovituri grave din partea a doi 
ofițeri evrei: Mihai Pacepa și Mihail Iacobescu, cel care a fugit 
în Marea Britanie, dând în vileag agentura lui Mihai Caraman. Eu, 
când am fost numit comandant al Regionalei Cluj, am putut vedea 
că în Securitate nu erau decât unguri și evrei. Ici-colo, mai apărea 
și câte un român chior. Foarte greu mi-a fost să românizez apara- 
tul din Cluj, dar am făcut-o. 

Eu mă consider în rezistență din 1977, când mi s-a spus să 
mă duc cu un batalion de securitate să fac ce-au făcut ţărăniștii 
la Lupeni în 1929, când au tras în mineri. N-am băgat nici un 
soldat pe Vale. Am discutat atunci cu Verdeț, cu Trofin și cu 
Băbălău. Mă dusesem să-l scot pe Verdeț, care, chipurile, era osta- 
ticul minerilor. „Când a fost vorba de spioni, trădători, de ca- 
pitaliști, nu mi-a tremurat mâna. Dar împoiriva propriei mele clase 
să aduc batalionul de la Deva? Imi tremură mâna!“ Se uitau unul 
la altul și nu le venea să creadă că sufereau și ei de spionomanie. 
Credeau că umblu cu turnătorii. Verdeț m-a luat apoi și ne-am 
plimbat la momârlani ca să-mi explice situația. Conflictul cu 
minerii era tot o formă de manifestare a luptei pentru putere. 
Revolta minerilor a fost folosită tocmai în acest scop. 


Era şi prima instrumentare a minerilor? 


Revolta minerilor a fost exploatată de Verdeț, Fazekaș, Trofin. 
Tot mâna Leanei a fost la mijloc. Tovarășu' Emil Bobu (noi îi 
spuneam Bobo) era președintele sindicatelor și ministrul Muncii. El 
a descoperit că ducem lipsă de mineri în Valea Jiului. Dar oamenii 
plecau din cauza condiţiilor grele. Bobo credea însă că a descoper- 
it America: fluctuaţia se datora pensionării premature a minerilor, 
considera el. Se introdusese clasa a doua și a treia de pensionare. 
Cine rezista 15-20 de ani avea organism puternic. Silicoza nu iartă. 
Bobo s-a dus la Leana. „„Tovarăşa, știți ce-am găsit? Nenorociţii 
le dau drumul la pensie. Pe lângă categoria de gradul întâi, au 
introdus categoriile a doua şi a treia!“ „Ce vorbeşti, Bobule?“ „Eu 
am pulsul, tovarășa!“ „Hai la tovarășu'!* Ceaușescu le-a dat 
papucii. Troglodiţii nu s-au lăsat și s-au mai dus de două ori la 
el. Plictisit, președintele le-a zis: „Faceţi un proiect de hotărâre și-l 
supunem aprobării în Comitetul Politic Executiv“. 


Bobo sau preșul de la ușa lui Ceaușescu 


Emil Bobu fusese secretar de partid la Suceava şi ministru de 
interne. Într-o zi s-a dus Ceaușescu la o vânătoare. La casa de 
oaspeţi, Bobo a luat o pernă și o pătură și s-a culcat la ușa 

preşedintelui. Autentic! S-a sculat Ceaușescu noaptea să iasă încolo, 
afară, și ușa nu se deschidea. „Mă, ce dracu' e aici, mă? Ce-i cu 
tine, mā?“ „Tovarășu” secretar general, eu sunt gazdă și dvs. vă 
aflați în vizită aici, a spus Bobo cu pătura în brațe. Pot eu să vă 
dau pe mâna altcuiva?“ „Hai, bă, du-te de aici, bă! Eu am gardă, 
am oameni care...“ Dar s-a reţinut gestul, că era și Leana de faţă. 
„Uite om devotat, Nicule! Nu ca ăștia de la serviciile secrete!“ Și 
l-a făcut mare pe Bobo. 

Au redactat ei proiectul de hotărâre, dar în timpul discuţiilor, 
Verdeț, care lucrase în mină, s-a opus. La fel, Fazekaș și Trofin: 
„Unii mineri rezistă 15 ani, alţii se îmbolnăvesc de silicoză după 
5 ani“. Leana a început duelul și a pus tirul pe toţi, inclusiv pe 
Ceaușescu, și a impus proiectul legislativ. Noi știam tot, chiar da- 
că activiștii ne-au interzis să ne informăm despre ceea ce fac ei. 
Au rămas să se pensioneze numai minerii de categoria întâi. 
Ceilalţi, copti de silicoză, trebuia băgaţi în mine. Minerii s-au re- 
voltat. 


Ostaticul ortacilor 


Ceaușescu era la Neptun. Il trimite pe Verdeț să-i liniştească. 
„Du-te și-i lămurește, că-s ai tăi!“ „Să-i lămurească tovarășa, că a 
votat legea!“ „Asta e, te duci, mă!“ Și Verdeț a plecat, a consti- 
tuit un grup organizat pentru grevă și s-a lăsat luat ostatic. Oricum, 
riscul era mare pentru el. M-au trimis la Petroşani ca să-l scot. 
Mă gândeam pe drum cum să procedez. Mi-au dat un batalion de 
trupe cât un regiment, aflat la Deva. Serviciile secrete aveau foarte 
bune relaţii cu minerii. Cum am mai spus, Dobre, liderul lor, era 
al nostru. Candidase la școala de la Băneasa și nu reuşise. Foști 
mineri lucrau pentru noi acum în Vale. Verdeț îmi face cu ochiul. 
Mi-am dat seama că nu e prea grav. „Nu pot pleca. Aștia nu-mi 
dau voie“. Voiam să stăm de vorbă. S-a băgat inspectorul Sima 
cu oamenii lui să ne lase să mergem cu Verdeț la administraţie. 
A intervenit și grupa operativă. I-au dat drumul. „De ce forțe dis- 
pui?*, mă întreabă Verdeț. „Am un batalion, dar n-am băgat nici 
un soldat în Valea Jiului. Parcă am ridicat un monument la Lupeni 
pentru minerii omorâţi de ţărănişti. Să poftiţi să rezolvaţi politic 
problema. Aveţi activiști, aveţi...” Toţi credeau că nu vorbesc 
serios. Ca să se lămurească, Verdet mă ia la momârlani, să dis- 
cutăm în linişte. Şi atunci mi-a povestit el cum a fost cu legea 
scoasă de Leana și Bobo. M-a întrebat ce-aș zice dacă l-ar chema 
pe Ceaușescu. „Aşa-i cel mai bine, să-l aducem pe ăsta“, i-am 
spus lui Verdeț, și l-a sunat pe Ceaușescu la Neptun. „Uitaţi, 
Pleşiţă e lângă mine. Situaţia este gravă. Doar dvs., cu autoritatea 
dvs., aţi putea să...“ 

Huoo! Uraa! Huoo! Uraa! 


Ceaușescu a luat plasă. „Bine mă, bine. Las’ că vin eu dacă 
nu sunteţi în stare...“ Şi coboară cu elicopterul la noi. L-a pus în 
temă Verdeț și l-a urcat pe platou să le vorbească minerilor. 
Ceaușescu se aștepta să aibă tribună, să vină paharul cu șerveţel 
deasupra. Când colo, l-au suit pe-o pasarelă. „Unde-i, mă, tribuna?“ 
Era o scândură pe care să-și pună mapa. L-au primit frumos. A 
început el să le explice hotărârea guvernului. „Huoo!...** „Corectăm 
aici, atunci!“ „Uraa!...* „Punctul doi..“ „Huoo!...* A cedat 
Ceaușescu... Vorbise aproape trei ore. Era speriat. Făcuse caș la 
gură. Nici apă nu i-au dat. „Daţi-mi voie să-i duc o sticlă cu apă 
minerală!“, mi-a zis un miner. Şi vine cu o sticlă de apă mine- 
rală şi cu o găină friptă în mână. A urcat pe pasarelă și i le-a 
dat. Ceaușescu se uita înnebunit. Mai c-ar fi mâncat. A luat un 
pahar de apă. „Anulăm hotărârea, tovarăși!“ Un vacarm de sim- 
patie! Să vină să-l pupe că i-a înțeles. L-am scos greu din 
mulţime, dar ştiam că totul e pus la punct. „Mă, bine îi organiză 
ăștia care-i organiză! Şi repede, mă!“, mi-a zis Ceaușescu după ce 
a scăpat. Vroia să afle ce ştiu. M-am făcut că plouă. „Cine să-i 
organizeze? Ei. S-au mobilizat. Le mănâncă silicoza plămânii...“ 
N-a zis nimic. L-am dus la elicopter și a plecat iar la Neptun. 
Am rămas noi să finalizăm treaba. Ne-am retras şi noi unde tre- 
buie. La casa de oaspeţi a Regiei huilei, și-am băut un vin, 
Dumnezeu” mă-sii, și-am mâncat!... Toţi au discutat fără rezerve. 
Să se înveţe minte și el, și alţii! Am sărbătorit evenimentul. 


Un aparat indignat 


Mişcarea muncitorilor de la Braşov a fost similară? 


Cauzele au fost identice, iar măsurile - nişte paleative. Au 
apărut particularităţi. Lipseau alimentele. Braşovul era un oraș 
muncitoresc mare și o treime din locuitori proveneau din Moldova. 
Au acţionat ai noștri să aplaneze lucrurile, dar demonstranţii au 
devastat sediul primăriei. Au aruncat portretul, lăzi cu salam şi 
portocale de la bufetul partidului. Minerii n-au vandalizat nimic la 
Petroșani. Pentru devastare, unii braşoveni au intrat şi la zdup. 


Se spunea că Securitatea a ridicat mai mulți mineri şi 
muncitori, care au dispărut. 


Folclor! Acolo au acţionat trupele de Securitate (jandarmii de 
azi) şi miliția. Totul a fost atribuit Securităţii. Sigur, Securitatea a 
dat informaţii despre cei care instigă sau devastează. Mișcări au 
mai fost în Oltenia. Ai noștri au început să identifice cauzele și 

să-l informeze şi pe Ceauşescu. Arătau neregulile care-i 
nemulțumeau pe oameni. Activiştii făceau ca politicienii de azi cu 
rapoartele lui Costin Georgescu: spuneau că vor lua măsuri și 
puneau informaţiile la... spate. Cum spunea Ceaușescu: „Duceţi-vă, 
bă, cu agentura voastră, plină de ticăloşi, de legionari!...* Aşa 
înțelegea el să răspundă. 

Aparatul era indignat. Eram la Sala Palatului când s-au ridicat 
braşovenii în 1987. Inainte de ședință, mă întâlnesc cu generalii 
Iulian Vlad şi Macri. Vlad era adjunctul lui Postelnicu. La zece 
ani de la evenimentele din Valea Jiului, Vlad şi Macri se pregăteau 
să plece la Brașov. Se lamentau. „lulică, zic, să nu se repete 
comedia de la Petroşani, mă!“ Vlad e deștept, dar era îmbufnat 
că eu stau la Grădiște și le dau sfaturi. „Ce să fac, mă. Am infor- 
mat să le dea oamenilor ce le trebuie, să nu și-i pună în cap. Şi 
ştii, mă, la ce-am fost pus? După ce i-am dat informaţia, în care 
prezentam și carențele în domeniul aprovizionării cu alimente, știi 
ce sarcină mi-a dat Ceauşescu? Să mă duc să ajut primăria din 
Brașov ca alimentele, printre care şi ouăle, să se împartă în mod 
corect între oameni! Serviciile de informaţii pentru asta-s create? 
Să împartă ouă la Braşov?“ 


Șopârla 


Aşa a căzut Ceaușescu? Aici se află premisele prăbuşirii? 


Absolut. Urmează șopârla. „Măi lulică, te ocupi și de ouă dacă 
zice comandantul suprem. Tunde ouă, mă! Nu e glumă...“ „Ţiecţi 
convine, că stai la Grădiște...* Şi se lipește licheaua de Macri de 
mine. El era adjunctul meu pe când m-am dus în Valea Jiului. 
După mişcarea minerilor, am prezentat aparatului o expunere 
despre pericolele care ne pasc din cauza erorilor săvârşite de 
activişti. Stările de spirit explozive permit serviciilor de spionaj 
străine să instige în tara noastră. „Ee, lăsaţi, tovarăşu' general, 
Valea Jiului! Aia a fost opera lui Verdeț...“ Am aflat apoi de la 
Verdeț. Ceauşescu i-a împins în față raportul lui Macri după 
mișcarea minerilor de la Petroşani. Președintele a vrut să-i arate 
că știe. Macri îl informase atunci pe Ceaușescu. El lucra la con- 
trasabotaj. Atunci, Ceauşescu l-a îndepărtat pe Verdeț și l-a dat la 
Comisia centrală de revizie, cu Pârvulescu, supranumită „groapa 
elefanților“. Elefanții vorbeau acum la scenă deschisă, fiindcă nu 
mai aveau ce pierde. Revolta populară plutea în aer. 

Ultima „espunere“: 
„Vă mai dau o sută de lei, 
tovarăşi!“ 


Generalul 

îşi orientează 
dispozitivul 
în teren 


Cu generalul Vasile Milea (în picioare) 
la căsătoria fiicei acestuia 


8. „Ceaușescu 
a vrut să-şi dea demisia 
de două ori“ 


Tovarășii conspiratori 


Domnule general, care este percepția dvs. asupra evenimen- 
telor din decembrie 1989? 


A fost revoltă populară, și nu revoluţie sau lovitură de stat. Ca 
să vorbim de revoluţie ar fi trebuit să existe documente care să 
confirme acest fapt, o pregătire prealabilă, un program revoluţionar. 
Declaraţia lui Ion Iliescu din seara de 22 decembrie 1989 a fost 
doar o ciomă în creion. 

Revoluţia presupune și prezența unor militanţi care să conducă 
lupta. La noi n-au existat. Ei au apărut după declanșarea eveni- 
mentelor. Cine să dea lovitura de stat? Dacă a fost lovitură de 
stat, ea a fost organizată de Gorbaciov și Bush la Malta pentru 
întregul sistem socialist. Deci, nu la Bucureşti s-au făcut jocurile. 
Sau dacă s-au întâmplat aici, tovarășii conspiratori trebuia să fie 
în vâltoarea evenimentelor, dar ei au apărut după declanșarea aces- 
tora. 

Revolta populară a fost spontană și s-a desfășurat haotic, fără 
un program. S-a creat astfel vid de putere. Ea are cauze interne 
adânci, dar nu trebuie neglijat amestecul străinilor în lupta pentru 
putere. Sigur, Ion Iliescu a avut meritul că a intervenit, dar e la 
fel de adevărat că gruparea Iliescu, gruparea Ioniţă, gruparea 
Verdet au fost, toate, luate prin surprindere. Inclusiv pentru 
disidenţii izolaţi revolta populară a fost o mare surpriză. 

Comandourile sovietice 


Chiar n-au ştiut serviciile secrete române, înaintea lui 
Ceaușescu, despre ceea ce se pregătea? 


Se știa de Tokes și de pătrunderea pe la Ungheni a coman- 
dourilor sovietice. Generalul Vasile Milea era deputat de Iași. 
Mergea spre nord și s-a întâlnit pe la Bacău cu o coloană de 
mașini Lada din Uniunea Sovietică. Securitatea n-a putut face 
nimic pentru că ei s-au declarat „turiști“. Milea a cerut militarilor 
lui să oprească o coloană. Avea și el informaţii prin DIA. „Suntem 
turiști și trebuie să mergem în coloană“. Aceeași vârstă, aceeași 
ținută civilă, aceeași pregătire fizică, atletică. Milea mi-a povestit 
cu lacrimi în ochi. „E de rău, Nicule. Zvonurile cu Malta nu sunt 
vorbe în vânt. Se pregătește și la noi...“ Spera că o să-i spun lui 
Ceauşescu. Am procedat ca în cazul lui Militaru. „Foarte bine că 
mi-ai spus, dar tu ești ministrul apărării, Val. Trebuie să te duci 
să-i raportezi lui Ceaușescu fiindcă s-ar putea să aibă efect mai 
mare decât dacă ne-am duce noi. De multe ori mi-a dat cu infor- 
maţiile peste ochi. Dacă spui şi tu, spun și eu, poate reuşim să-l 
sensibilizăm“. „Ai dreptate“. I-o fi spus, nu mai știu. 

Noi am centralizat informaţiile, mai ales că intraseră și alte 
coloane de „turişti“ pe la Nădlac şi Borş. 


Deci Moscova şi Budapesta au actionat coordonat? 


Sigur, dar și-au băgat nasul şi iugoslavii. Sârbii erau proocci- 
dentali. În cadrul măsurilor generale contra lui Ceaușescu, s-au 
lăsat antrenați și ei pe linia informaţiilor. Ungurii au trimis oamenii 
care au vandalizat magazinele din Timişoara. Sigur, am avut şi 
țiganii noştri care au furat și au pus foc. 


Citadela era șandrama 
S-au luat măsuri contra acestor „turisti“? A fost reținut 


vreun agent străin până în 22 decembrie? 


Nu. Pur şi simplu informaţiile circulau de la noi la Ceaușescu, 
de la noi la Armată. 


Dacă reacţii n-au existat, înseamnă că întregul sistem de 
siguranță natională era paralizat? 


Într-un fel, da. Comandantul suprem n-a luat în considerare 
informaţiile primite. Toţi așteptau să le dea Ceauşescu undă verde, 
dar el n-a permis să fie săltat nici T6kes. „Nu vă atingeţi de ei. 


viz 


p 


Urmăriți-i!“ Asta a fost parola. Aceeaşi fixaţie a lui că ne punem 
rău cu rușii, ca în cazul generalului Serb. „Nu-i faceți proces lui 
Băcanu că e omul lor!“ A dat aceeaşi turnură informaţiilor. Ştia 
aproape toată lumea ce s-a pus la cale la Malta. Din surse spe- 
ciale, noi ştiam şi mai exact. 


Ați avut oameni pe vaporul lui Bush? 


Aia-i treaba noastră!... Ştiam tot, dar nu l-am putut sensibiliza 
pe Ceauşescu. A plecat în Iran și a lăsat-o pe Leana în loc. Era 
o vizită programată, cu miză mare în domeniul petrolului și voia 
să demonstreze că era stăpân pe situaţie. „Nu ne temem!“ N-a 
scos valori din țară, așa cum s-a spus. 

Programul de austeritate era discutat la scenă deschisă, de la 
cozile din spatele magazinelor alimentare, până la activişti. 
Serviciile de informaţii erau la curent. N-au cerut măsuri coerci- 
tive. 


Au fost folositi securiştii la împărțirea brânzei şi ouălor pe 
cartelă? 


Nici vorbă! Prezentau starea de spirit nu pentru măsuri repre- 
sive, ci pentru rezolvarea crizei alimentare. În loc să ia măsuri, 
Ceauşescu a strâns cureaua și mai mult. Maurer îl avertizase: „Se 
rupe sfoara, Nicule, dacă o întinzi mai mult!“ Gorbaciov era intere- 
sat să extindă perestroika fiindcă văzuse că socialismul regresa. În 
ce-l privește pe Tokes, el a fost agent triplu: al nostru, al ruşilor 
şi al ungurilor. Îl recrutasem pentru neutralizare, ca să-i punem 
belciug, dar îl luaseră ungurii mai înainte și făcea ce ziceau ei. 


In șir indian 


La mitingul din 2] decembrie, Ceauşescu a intrat în panică. 
S-a văzut că era extrem de vulnerabil, că nu stăpâneşte situația. 


Așa este. A fost huiduit şi atunci ai lui l-au târât înăuntru. 
Mitingul din 21 decembrie a fost decisiv pentru crearea tensiunii. 
Lingăii l-au convins că „o espunere“ de-a lui va salva situaţia. 
Mitingul a fost amânat la prânz, oamenii au fost scoşi din Piaţa 
Palatului, apoi au fost readuși, sporindu-se tensiunea. Fiecare se 
gândea la Timișoara. Pe Calea Victoriei, dinspre sediul Miliției, au 
pătruns comandourile rusești. Mergeau în sir indian: aceeaşi ţinută, 
aceeași pregătire fizică. Au intrat printre „oamenii muncii“ cu 
tehnică de parazitare electronică și cu arme. Au aruncat petarde, 
au tras în mulţime, au înjunghiat oameni. Panica s-a dezlănţuit. 
Nimeni nu i-a oprit pe ruși. 

Cum s-a comportat Ceaușescu în noaptea de 21 decembrie? 


Datorită panicii, a făcut un gest mare. „Dacă așa stau lucrurile, 
îmi prezint demisia“. Ştefan Andrei, mai liberal, nu credea. Făceam 
Şi noi o revoluţie de catifea dacă Ceaușescu ar fi fost ascultat. 
„Nu puteam să iau atitudine că și așa eram oaia neagră“, spunea 
Andrei. Toţi au sărit, mai ales femeile. Ana Mureșan, Lina 
Ciobanu, Leana s-au aşezat cu spatele-n ușă că el chiar voia să 
plece. „Nu ne lăsaţi, tovarășe secretar general!“ Cu plânsete, tipete 
și Strigăte, l-au oprit. Andrei credea că e provocare, că președin- 
tele n-a fost sincer. Dacă ar fi fost bărbaţi adevăraţi acolo, ar fi 
spus: „Foarte bine face tovarășul secretar general...“ Eu îl aplau- 
dam şi ar fi fost o ieșire civilizată, fără morţi. Atunci a revenit 
Ceaușescu și asta l-a convins pe Ștefan Andrei că a fost un joc. 
Mizil a crezut la fel. 

Toată noaptea Ceaușescu i-a hăituit pe cei care l-au iubit și nu 
l-au lăsat să plece. „Du-te, Dincă, la Intercontinental! Vezi ce-i 
prin Piaţa Romană...” Postelnicu era foit la fel. Inclusiv Milea, pe 
care l-a topit cu ordinele. Îl chema şi-i dădea o misiune. „Am 
înţeles, să trăiţi!“ Pleca Milea. Nici n-apuca să iasă din sediu că-l 
chema iar: „Să vină Milea!“ „Am înțeles, să trăiţi!“ Nici n-ajungea 
să transmită ordinul că-l striga din nou. Milea era cinstit și puţin 
labil. Cu aceste ordine contra celor din stradă l-a torpilat. El fu- 
sese deja implicat în misiuni grave la Timișoara, unde au fost 
morţi. Acum, la București, se strângea laţul mai rău. 


Sinuciderea în vizuină 


Postelnicu se asociase cu Milea. Comanda de apărare s-a dat 
armatei, deci lui Milea. Generalul s-a speriat că finalul va fi ca 
la Timișoara. S-a dus în biroul gărzilor patriotice, unde lucrase 
câţiva ani buni, și acolo s-a sinucis. S-a retras în vizuină ca ultimă 
iluzie. Ca un animal încolțit. Putea să se ducă la un WC, să nu 
urce de la etajul unu la etajul șase în biroul de la gărzile patri- 
otice, dar acolo era ca la el acasă. I-a cerut aghiotantului pistolul 
și acela i l-a dat. „Să mă apăr și eu...“ 

Nu l-au omorât oamenii lui lon Iliescu? 

Nu. Nu avem informaţii. L-am cunoscut pe Milea și sinuciderea 
lui e verosimilă. Dacă Milea ar fi fost agent KGB, cum spune 
colonelul Păsărin, s-ar mai fi sinucis? Ceaușescu a anunţat la tele- 


vizor că „trădătorul Milea s-a sinucis“. Au început să vină 
coloanele; Pipera, Băneasa, 23 August, IMGB. 

Dacă alţii o manevrează, așa ne trebuie 


Noaptea ne-au tăiat legăturile telefonice de la Grădiștea. Imediat 
am dat drumul la staţie și interceptam comunicările. O formațiune 
de miliţie a preluat coloana de pe platforma industrială Pipera. I 
auzeam pe Bucurescu raportându-i lui lulian Vlad, care era blocat 
la CC. Ceauşescu n-a mai dat voie nomenclaturii să iasă din 
Comitetul Central până a zburat el. „Asiguraţi ordinea. Nu se 
atinge nimeni de ei!“, spunea Vlad în staţie. Credea că N. 
Ceaușescu va reuşi să se facă auzit și ascultat. „Am ajuns în piață. 
Ce facem?“, întreabă Bucurescu. Vlad face o pauză. „Vă retrageți 
toate efectivele în sediile noastre. Lăsaţi-i!“ Coloanele erau foarte 
disciplinate și s-a văzut astfel că nu demonstranţii români au van- 
dalizat Timișoara. Am pierdut și eu legătura cu Vlad. Mai târziu, 
l-am auzit iar, dar nu mai aveam o imagine completă asupra eveni- 
mentelor. 


Am călcat strâmb la Timișoara 


Al doilea moment critic. | se raportează lui Ceaușescu despre 
venirea coloanelor muncitorești și au început iar femeile, în frunte 
cu Leana, să-și dea cu umorile. „Cum? Unde e Securitatea? Unde 
e Miliția? De ce i-au lăsat să vină peste noi? Să se tragă în ei!“ 
Atunci a avut Ceaușescu o altă clipă de luciditate: „Nu, nu! In 
ăștia nu se trage! Asta-i clasa muncitoare. Cum am educat-o, așa 
o avem. Dacă alţii o manevrează, aşa ne trebuie! Și ne ducem...“ 
A reluat ideea abdicării. 

Şi-ar fi dat demisia și se sfârşea mai bine totul pentru țară. 
Aici apare însă malefic Stănculescu „Picior de ghips“. Pica beleaua 
pe el după moartea lui Milea. A ales duplicitatea. Un general să 
se comporte așa!? A compromis gradul, armata noastră. Când îl 
vede Ceaușescu, să-și pună mâinile în cap: „Și eu acuma ce fac 
cu tine?“ Trebuia să preia locul lui Milea. „Că, știți... Să trăiți!... 
Am călcat strâmb la Timișoara“. A făcut jocul ăsta până în ulti- 
ma clipă. Unii spun că Stănculescu a adus elicopterul ca să-i 
întindă o cursă lui Ceaușescu. Fals! A vrut să-l scoată din situaţie 
pe Ceaușescu, fără să-i clarifice statutul, fiindcă nu știa ce forţe 
vor riposta. Până în ultima clipă a jucat aşa. El se ocupase cu 
vânzări de arme şi cu formarea de conturi. Nu era la curent cu 
problemele operative. 

Zboară la Snagov. Manea Mac-Mac i-a pupat mâinile lui 
Ceauşescu la plecare. S-au consultat cei doi tovarăși. „Mergem spre 
Argeș“, a zis ea. 


IES 


Teroriștii lor 


Între timp au apărut zvonurile cu teroriștii veniți cu elicoptere 
fără însemne. N-aveau nici o legătură cu zborul lui Ceauşescu. 
Începuse războiul electronic cu ţinte false. „Dă dumneata ordin, că 
ești de-al lor!“, îi zicea Vlad lui Stănculescu. S-a dat ordin ca 
nici un avion, nici un elicopter românesc să nu se mai ridice de 
la sol. Să aterizeze toate pentru a rămâne cerul deschis contra 
teroriștilor. Era diversiune. Și atunci, pilotul elicopterului îi 
raportează lui Ceaușescu: „Trebuie să aterizăm că trage antiaeriana 
în noi“. Au coborât între Găieşti și Piteşti. Gardianul Tatu, jude- 
cat după 1990 pentru că și-a însoțit comandantul până la capăt, 
mi-a povestit ce s-a întâmplat. Au hotărât să meargă la Târgovişte, 
la o tanti de-a Leanei care lucra la Centrul de cercetare a 
plantelor. Au ieșit la șosea, au oprit un doctor cu o maşină. Cei 
doi gardieni au rămas pe drum, n-au mers cu ei. Abia pentru asta 
meritau judecaţi. Maşina a fost interceptată de un automobil al 
miliției de circulaţie. I-a preluat miliția cu staţiile deschise la bord. 
I-a dus la sediu în Târgoviște. Se trezește colonelul Georgescu cu 
cei doi tovarăși în sediu. „Ce-aţi căutat cu ăștia aici, mă?! Nu 
vedeți cum urlă ăia?“ La Târgovişte era manifestaţie puternică. 
Ceaușescu l-a somat pe primul-secretar Pantelimon Găvănescu. Şi 
Găvănescu s-a spălat pe mâini. „Nu puteţi veni aici. E piaţa plină“. 
A rămas Georgescu cu ei în gât. Ca să scape, colonelul a luat 
legătura cu o unitate de tancuri. Erau obligați să ia măsuri de pro- 
tecţie. I-au băgat într-un TAB şi i-au dus. Așa i-au ţinut ascunși, 
nici la closet nu i-au lăsat. 


Brucan cel dublu preia comanda 


„Picior de ghips“ face vira. Iliescu era la Editura Tehnică și-l 
asaltau mulţi să vină la Televiziune, dar s-a lăsat greu. I-a cerut 
voie Suzănicăi Gâdea să plece. Se temea. Erau la etajul 11 unde 
s-au speriat teribil. De aceea au plecat la CC, dar se trăgea și 
acolo. S-au hotărât să se ducă la MApN. Stănculescu şi-a oferit 
serviciile, dar Brucan comanda deja. 


De ce era Brucan eminenta cenușie a revoltei? 


Pentru că era dublu. Se implicase cu scrisoarea celor şase 
disidenți. Fusese ambasador al României în America. Unii spun că 
a fost brichisit de americani - n-am date - ca să iniţieze mișcarea. 
Avea un ascendent faţă de Iliescu: vârsta, etnia și, deci, relaţiile, 
plus naveta Washington-Moscova-București. Practic, Iliescu execu- 
ta ce spunea Brucan. 

Au plecat cu TAB-urile la MApN, dar au rămas la CC și s-au 
detaşat de această echipă generalul Gușă, şeful de Stat Major și 
locţiitorul lui Milea, Iulian Vlad, Ardeleanu, Militaru şi Mazilu. S- 
au format astfel două puncte de comandă. 


Militaru - KGB, Mazilu - CIA? 


Da. Cel mai solid punct era la MApN. Acum era care pe care. 
Începuse lupta pentru putere. Guşă, Vlad, Militaru n-au vrut să-l 
accepte pe lon Iliescu. 


Cum vă explicaţi că nici un geam de la Televiziune n-a fost 
spart, desi ei ziceau că se trage contra lor? 


S-a tras și de-a binelea. Toţi s-au băgat sub mese. Evident. A 
fost şi diversiune. Venise Roman deja cu un trecut glorios. Al 
doilea Brucan. Militaru s-a dus și el la CC. Discutau structurile 
noi. Şi, hai să se bage și el în treabă: propune „să se facă o 
structură de partid şi de stat“. „Asta sună ca dracu'!', i-a zis 
Roman, și avea dreptate. Au fugit de la CC la MApN. Incepuseră 
să ţăcăne simulatoarele puse de DIA în funcţiune. Era scenariul 
făcut: lupta între Securitate și Armată după gândirea străinilor 
care-i susțineau pe Brucan şi pe Roman. Nu l-au luat pe Militaru 
că nu era loc. Cele două centre de putere se profilau tot mai mult. 
Și Militaru nu s-a lăsat. S-a dus la Armată. 


„Gde tavarișci Militaru?“ 


Ion Iliescu a apărut la televizor pe 23 decembrie şi a spus 
că are nevoie de ajutor de la Moscova, care ştie „cine sun- 
tem“. Este adevărat? 


Da. Gușă a refuzat ajutorul rușilor. Convorbirea s-a înregistrat. 
„Nu avem nevoie de nimic“, a replicat Gușă. Mi-a plăcut teribil. 
El nu și-a făcut studiile la Moscova. Partea comică a scenariului 
este că unul dintre agenţii comandourilor sovietice umbla pe la 
Radio și pe la Televiziune şi întreba peste tot la fel: „Gde tavarişci 
Militaru?“ (Unde e tovarășul Militaru?) Se punea în aplicare deja 
scenariul conflictului deschis dintre noi şi Armată fiindcă se dorea 
dezmembrarea României. 


Cine? Moscova avea problemele ei grave în Georgia, în 
Basarabia, în tările baltice. 


Ungurii doreau cel mai mult acest lucru, mizând pe lipsa noas- 
tră de reacţie. Vlad și Gușă s-au solidarizat şi apariţia celor doi 

a neutralizat scenariile şi tendințele armatei de a se răfui cu noi. 
Militarii au trăit cu impresia că suntem mai bine plătiți, mai bine 
îmbrăcaţi și mai umblam și cu nasul pe sus. Era ușor de antre- 
nat conflictul. Primul scenariu s-a desfăşurat la Otopeni. Pe baza 
unui plan de cooperare între Armată și trupele de securitate care 
asigurau paza aeroportului, s-a cerut ajutor la Securitate. Trupele 
de securitate au intervenit conform planului cu niște amărâţi de la 
Câmpina. În învălmăşeală, nu s-au respectat consemnele sau așa 
trebuia să iasă. Convingerea mea e că itinerarul n-a fost respec- 
tat. Au intrat prin faţă și, cum se lansase zvonul cu teroriștii, au 
fost lichidaţi peste 20 de oameni. 


Securitatea contra Armatei? 


Al doilea scenariu a fost la Grădiștea, unde eram eu cu un 
efectiv subțire. Ne-au tăiat legăturile telefonice cu ajutorul co- 
lonelului Pantelie, din unitate, făcut ulterior general, omul lui 
Brucan. El a stabilit legăturile în ţară. A început să se transmită 
la Europa Liberă că generalul Pleșiţă se pregătește să ia cu asalt 
Bucureștiul. Scenariul era elaborat de Brucan și transmis acolo. 
„Acum, generalul Pleșiţă intră în Bucureşti...” Eu nici n-am ieșit 
din unitate, nici nu mă gândisem la asta. Consecințele puteau fi 
catastrofale. 

Am primit un telefon de la unitatea din satul Mihai Bravu, 
unde e poligon mare. Tot pe baza unui plan de cooperare cu 
unitățile militare vecine din zonă, comandantul unităţii de la Mihai 
Bravu îmi cerea ajutor că i-au atacat teroriștii. Mi-am dat seama 
de joc. „Ce fel de teroriști?“ „Păi, să vedeţi, tovarășe general, doi 
inși au sărit gardul spre pădure...“ „De unde ştiţi că sunt teroriști?“ 
„Păi ce pot fi? Nu vedeţi că atacă?“ „Nu ești convingător. Poate 
au sărit = fure lemne. În al doilea rând, voi aveți mai multe forte 
ca mine“. Era în preajma Crăciunului și eu le dădusem drumul la 
oameni în permisie şi păstrasem o companie de pază a unităţii. 
„Luaţi măsuri că aveţi forţe“. L-am sunat pe generalul Militaru. 
Nu știam ce transmisese atunci Europa Liberă. „Bă Nae, prăpădiţii 
ăştia ai voştri fac apel la mine să-i apăr de teroriști. Daţi-le 
oameni acolo!“ Militaru rămăsese un fel de chibiţ, dar știa el ceva. 
A făcut o pauză scurtă și suspectă. Se gândea. „Mă, dă-i în... şi 
stai acolo. Nu te duce! Să-și ia măsuri. Dau eu ordin acolo“. Şi 
aşa a dezamorsat Militaru scenariul prin care ne-ar fi împușcat 
soldaţi, dacă ne duceam să-i ajutăm, ca la Otopeni. 

Stai cuminte acolo! 


ți fost tentat să veniţi la Bucureşti să-l ajutați pe 
Ceauşescu? 


Nu. Scenariul de la Europa Liberă l-a impacientat pe Vlad. Mă 
sună generalul Burcă de la Comisia Centrală. Un moldovean cum- 
secade. „Ce faceţi, tovarășe general? Dumneata stai acolo, stai 
cuminte acolo!“ Nu ştiam de ce vrea să mă menajeze. Și Burcă 
nu a intrat în detalii. Mă trezesc peste o jumătate de oră cu 
colonelul Gheorghe Raţiu la poarta unităţii, cu un locotenent 
colonel de la DIE şi cu un amărât de revoluţionar, un copil. 


Chipurile, îi băgau în seamă pe revoluționari. 


Nu, chiar colaborau. Am aprobat să vină numai Raţiu la mine. 
Situaţia era tulbure și nu voiam să am emoţii. „M-a trimis 
tovarășul general Vlad. Nenorociţii ăştia de la Europa Liberă 
lansează mereu mesaje că dvs. atacați Bucureștiul... „Vlad nu știe 
că toți oamenii mei se află în concediu de Crăciun? Abia putem 
păzi depozitul de armament“. Generalul Vlad luase în serios sce- 
nariul și mi-a transmis întocmai prin Raţiu: „Nicule, nu acționa în 
nici un chip. N-ai nici o șansă!“ El chiar crezuse. L-am luat și 
eu pe Raţiu la rost: „Băi, tu ce vezi prin curte?“ „Ce să văd, 
întuneric“. „Oamenii sunt plecaţi. Eu stau în pufoaică și cu tri- 
colorul pe mânecă. Tu nu vezi care-i poziţia noastră?“ „O văd, 
dar m-a trimis...“ 

Unitatea mea era prevăzută pentru dislocare în caz de război. 
Mă păștea pericolul să mă trezesc cu Ceaușescu la Grădiştea și 
ar fi fost frumos. Nu știu ce se alegea. Ori se instala el și făcea 
punct de comandă - ceea ce s-a văzut că nu era în stare -, ori 
ripostam, dată fiind aversiunea mea pentru că mă ţinea de cinci 
ani la Grădiştea şi ştiam eu de ce. 

De data asta, mingea profesorului Dan Zamfirescu nu mai sărea. 
Îl intoxicaseră pe președinte cu zvonuri în ce mă privea, încât au 
ras orice urmă de încredere. Când dădea de greu, își aducea aminte 
de mine. De data asta, nici cel mai mic gest de reabilitare n-a 
făcut. Mai târziu, am avut confirmarea lui Virgil Măgureanu: „Nu, 
dvs. eraţi oricum crucificat. Două volume uite-așa s-au strâns“. 
Toate prostiile din lume. El credea că aș fi curios să văd dosarele. 
„Ştiţi ce? Eu mă cunosc şi ştiu ce-am făcut pentru ţară. În plus, 
informaţiile de acolo nu au fost culese cu mijloace specifice: pot 
fi reale sau aiureli. Dar eu rămân devotat acestei munci, aşa că 
pot să-mi bage microfoane şi-n urechi, nu mi-e frică. N-aveau ce 
să afle ca să mă incrimineze“. Colonelul Raţiu a văzut că am tre- 

cut de partea revoltei populare. Scrisesem că am luat cunoştinţă de 
decretul trecerii în subordinea armatei şi mă conformam. Am făcut 
un raport lui Iliescu prin care spuneam că aș fi gata să trec în 
rezervă și că nu vreau să plec la grămadă cu ceilalți. Eu cerusem 
pe timpul lui Ceaușescu trecerea în rezervă, dar nu mi-au dat dru- 
mul. A raportat Raţiu toată tărășenia și m-au lăsat în pace. 


Asasinatul 


Ce părere aveţi despre uciderea lui Ceauşescu în ziua de 
Crăciun? 


N-are nici o semnificaţie. 


A omori un om în ziua de Crăciun este un lucru extrem de 
grav pentru români, care nu taie nici găini atunci, iar cei vechi 
nici focul nu-l aprindeau în această zi. 


Eu nu m-am gândit la speculaţii. Am înregistrat doar moartea 
şi baza pe care l-au omorât. Nu erau motive să-l ucidă. N-au avut 
nici o bază legală. Voiau să-l împuște fără nici un proces. A inter- 
venit Iliescu și a cerut judecarea lui. Avea cultură istorică şi se 
gândea la Robespierre. 


Cel mai ridicol proces politic din istoria României? 


Așa e. Au constituit acel tribunal ad-hoc fără să le spună nimic 
juriștilor. Mai mult, moartea lui Ceaușescu au hotărât-o Silviu 
Brucan, Gelu Voican Voiculescu, Ion Iliescu şi Dumitru Mazilu în 
closetul de la Ministerul Apărării Naţionale, ca să nu-i intercepteze 
Securitatea. Tot acolo au hotărât constituirea tribunalului. Le-au zis 
juriştilor că au prins teroriști la Târgoviște şi trebuie să-i judece. 
N-au luat cu ei nici un document. „Vedeţi voi la faţa locului...“ 


De ce au acceptat juriștii să-i judece în orb? 


S-a ocupat personal Gelu Voican Voiculescu și s-a raliat la 
cerere Victor Athanasie Stănculescu care era ministrul provizoriu 
al Apărării, pus de Ceauşescu. El a asigurat protecţia grupării 
Brucan. Înţelesese că partida stăpânului era pierdută și s-a ocupat 
de toată mascarada: organizarea completului de judecată, „Jude- 
carea“ pentru cei 64 000 de morţi şi chiar executarea. Ceaușescu 
a priceput cine l-a vândut. S-a văzut la proces: „trădătorul e prin- 
tre noi“. Completul de judecată s-a dus total nepregătit și nu cred 
că Dan Voinea e vinovat. 


Putea să refuze? 

Nu. Nu s-au respectat normele elementare de procedură. 
Avocatul apărării s-a transformat în procuror. Drept răsplată, 
Stănculescu l-a făcut general şi l-a luat consilier juridic la MApN, 
unde se găseşte și-n prezent. Își continuă misiunea. Dan Voinea a 
ajuns la concluzia că nu existau teroriști. El nu ne-a luat apărarea, 
a arătat doar cine i-a omorât pe oameni. 

Şi eu cred că Armata e nevinovată, dacă ne gândim ce poziţie 
avea; respecta un jurământ şi executa niște ordine. Culpabilizarea 
Armatei în ansamblu este însă o ticăloșie. 


Condamnarea lui Stănculescu și Chiţac are acoperire reală? 


Subiectiv, putem spune „bine le-a făcut“, dar și ei au executat 
ordine. Armata nu e loz în plic să-și facă socoteli care pe care. 
Procesul intentat tardiv s-a relansat însă din motive politice. Se 
produc şi acum ingerințe în structurile de apărare şi în justiţie. 


Contra naturii umane 


Am înțeles unde sfârșește revolta populară şi unde apar 
chibiții sau conspiratorii care au dat-o pe revoluție. Unde a 
fost şi unde este locul revoluţionarilor în acest context? 


Revolta populară a fost necesară. Socialismul intrase în regre- 
sie. Devenise nociv pentru societate chiar din perspectiva doctrinei 
marxiste. Zică nostalgicii ce-or vrea, realitatea asta e. Şi așa a fost 
o eroare istorică, un experiment artificial, contra naturii umane. Am 
fost şi voi rămâne de stânga ca atitudine și gândire. Socialismul 
nu e anacronic în formele sale moderne. Ceea ce s-a făcut la noi 
însă a compromis ideea de socialism. 

Oamenii obișnuiți au săvârşit revolta. Revoluţionarii trebuiau 
acceptaţi la reformarea societăţii, dar nu prin distrugerea a tot ceea 
ce a fost făcut. Cei care s-au expus cu piepturile goale au fost mar- 
ginalizați. A fost imoral să-i răsplătească prin Decretul 42 care tre- 
buia dat pentru răniţi, bolnavi, bătrâni. Să arunci acest ciolan tutu- 
ror luptătorilor este condamnabil. Așa au fost eliminaţi revoluționarii 
din viaţa publică. Nu de buticuri aveau ei nevoie. Ei trebuia să 
înțeleagă că misiunea lor nu s-a încheiat odată cu răsturnarea lui 
Ceaușescu, că trebuia să intre în structurile de putere. Autorii decre- 
tului i-au ridiculizat și i-au eliminat pe aceşti oameni generoși, făcând 
loc impostorilor, vânătorilor de certificate de revoluţionar. Toţi cei 
care au guvernat după 1989 au facilitat înlăturarea revoluţionarilor și 
compromiterea lor. Dovadă că ancheta privind certificatele de re- 
voluționar nu s-a finalizat încă. Şi nici nu mai întreabă nimeni de 
ea. „Minciuna stă la masă“ cu politicienii noștri. 

„Ochii şi urechile“ contra poporului 
(21 decembrie 1989) 


Şedinţă de lucru. În dreapta, generalul lulian Vlad 


„a 

9. Venise sfârşitul 


Lui Ceaușescu îi plăceau oportuniștii 


De ce credeți că supușii cei mai apropiati ai lui Ceauşescu 
l-au mintit până în ultima clipă? 


De frică. A minţit și Coman, ca secretar al Comitetului Central, 
trimis la Timișoara să se ocupe de revoltă. Peste capul lui, 
Ceauşescu i-a trimis pe generalul Stănculescu, pe generalul Guşe 
şi pe Chiţac de la „chimie“. În loc să spună cum au evoluat 
lucrurile, au minţit. N-au recunoscut că evenimentele au luat o tur- 
nură gravă și toți au raportat că situaţia este sub control și că 
s-au luat măsuri. 


De ce s-a înconjurat numai de oameni care l-au mintit? 


Este vorba de tipologia unor oportunişti. Incapabili nu erau. 
N-au făcut-o din prostie. Nu au fost nici în slujba unor pu- 
teri străine. Lui Ceaușescu îi plăceau oportuniștii. Le-a cerut 
de la început să scoată fanfara militară pe străzile din 
Timişoara, că mulţimea va fugi ca potârnichile. Aşa gândea 
comandantul suprem! El nu înțelegea că are oameni disperaţi 
pe străzi. Au urmat măsuri în cascadă. Dacă a văzut că nu 
dă rezultate marșul armatei fără arme, a ordonat să se iasă cu 
arme fără cartușe. Apoi cu cartuşe de manevră. Ulterior, a dis- 
pus ca armata să primească muniţie de război. A ordonat să 
se tragă la picioare, nu în plin. Leana voia să se tragă în 
plin. 

Pe de o parte, nu s-a evaluat corect complexitatea eveni- 
mentelor. Pe de altă parte, se vede că iniţial nu a dorit să 
provoace un genocid. A preferat apoi să fugă la Târgoviște. 

Activiștii au dezinformat 


Stefan Andrei afirmă că până în ultima clipă președintele 
n-a crezut în realitatea primejdiei de a fi înlăturat. 


Evident. Informaţii a primit de la serviciile speciale. Doar 
activiștii l-au dezinformat. I s-a transmis că lucrurile au fost 
scăpate de sub control. 


S-a dus lulian Vlad să-i spună: „Am omorât atâția 
oameni“? 


Nu i-am omorât noi. Nouă ni s-a făcut inventar și s-a văzut 
că nu am tras nici un cartuș. Armata i-a omorât, nu noi. Noi l-am 
prevenit că poporul s-a ridicat contra lui. 


Înseamnă că Securitatea a fost de partea revoltei populare? 
Pe ce vă bazati? 


S-a dat ordin expres de către Iulian Vlad, șeful Departamentului 
Securităţii Statului, ca efectivele operative și informative ale 
Securităţii Statului (nu trupele) să nu se implice în tulburările de 
stradă, fiindcă acestea erau atribuţiile organelor de ordine. 


Este straniu, dar nici după zece ani nu se cunoaște cine i-a 
împușcat mortal pe răniții aduşi la spitalele din Timișoara şi 
București. Cine i-a omorât pe răniţi: milițienii, militarii, 
securiştii, doctorii? 

Organele de ordine ale miliției, care acționau împreună cu arma- 


ta. Aceasta a tras şi cu tancurile. E posibil ca unii răniţi să fi 
fost uciși în spitale, dar nici un medic nu confirmă. 


Dar frica medicilor? Ei au revenit frecvent asupra depozi- 
țiilor. 


Îi priveşte. Nu exclud să fi fost nişte tâmpiţi de la armată sau 
de la miliţie care să fi tras ulterior. Cei mai mulţi morţi provin 
din ciocnirile cu armata, care a tras în plin. Vlad a interzis 
ofițerilor de securitate să iasă cu armament și muniţie. Iniţial le-a 
dat pistoale, apoi le-a retras și le-a închis în fișete. 


Degringolada 


Când? După arestarea lui Ceaușescu? 

Înainte de 22 decembrie. Imediat după 17 decembrie, ofiţerii de 
securitate nu mai aveau acces la pistol și muniţie. Nu mai ţineau 
pistoalele acasă. Armele erau la rastel şi se dădeau la plecarea în 
misiune. 

Securitatea a informat-o despre morţii de la Timișoara pe Leana. 
Ea s-a ocupat de aducerea cadavrelor și transportarea cenușii la 
Popești-Leordeni. Eu n-am fost martor ocular la aceste evenimente 
și spun ce ştiu. Eram izolat la Grădiștea. 


Mai exista coeziune între comanda Securității și eșaloanele 
din teritoriu? Mi s-a părut ciudat să-l vedem la televizor pe 
lulian Vlad dând ordine subalternilor prin telefon. 


A fost o realitate care exprima degringolada în care intrase tot 
aparatul de stat și de partid. I-au luat evenimentele prin sur- 
prindere. Eram într-o situaţie specială, dar am înțeles perfect 
prăbușirea încă de-atunci. Nu mi-am închipuit că s-ar putea dărâma 
șandramaua așa ușor. 


Se poate afirma că serviciile speciale au fost lipsite de 
reacție? 


Sigur. Totul era paralizat. S-au făcut scenarii de compromitere 
a Securităţii. 


Cine a montat simulatoarele de mitraliere după moartea lui 
Ceaușescu? 


Asta-i altă treabă! Noi am informat despre situaţie. Plecând în 
Iran, Ceaușescu a lăsat-o pe Leana la comandă şi informaţiile 
curgeau la ea. O chestiune de amănunt. Ea a hotărât să aducă 
morţii de la Timișoara la crematoriul din București. De ce crezi? 
S-a inspirat din evenimentele de la Griviţa din 1933. Oamenii care 
au primit ordine au relatat acest fapt. Așa a procedat poliţia în 
februarie 1933, ca să nu se știe câţi au fost omorâţi la Griviţa 
Roşie. Ea a fost în mișcarea comunistă și ilegaliștii știau. „Hai să 
facem şi noi așa“. 


Simulatoarele erau ale armatei 


Cei care au adus cadavrele erau angajații Securităţii? 


Siguranta a făcut aşa chiar şi cu cadavrele legionarilor. 
Generalii Nuță şi Macri s-au ocupat de cadavrele de la Timișoara. 
Macri era din partea Securităţii. Leana fusese informată de grupul 

operativ condus de generalul Nuță, șef al Inspectoratului general 
al Miliției. Macri era nelipsit de la asemenea evenimente. L-au 
trimis în Valea Jiului când m-a turnat și pe mine, apoi l-au tri- 
mis, în 1987, la Brașov. Dacă trăia și era în aparat, acum îl tri- 
miteau iar la Brașov, ca să aibă continuitate. Pe Vlad l-ar fi tri- 
mis să-mpartă ouă... Macri era şeful Serviciului de contrainformaţii 
economice. Toate obiectivele economice erau controlate de el. 

Nici actuala putere nu face analiza profundă a stării de spirit 
a românilor. Eu nu sunt adeptul dezordinii, care exprimă primi- 
tivism. Muncitorii au început să distrugă mașinile moderne. Așa-i 
plăcea lui Marx. Acum, minerii dau cu târnăcoapele în calcula- 
toare. 


Cine a pus simulatoare vizavi de obiective importante din 
punct de vedere politic şi administrativ? Folclorul spune că le-a 
pus Securitatea. 


Nu aveam în dotare aşa ceva. Numai unităţile speciale din 
armată aveau simulatoare. Nici trupele de securitate nu aveau simu- 
latoare. Militaru mi-a spus că Direcţia de Informaţii a Armatei a 
montat simulatoarele. Voiau să liniştească spiritele pentru că 
oamenii nu se retrăseseră. Credeau că mulțimea se va înfricoșa. 


Atunci de ce tot armata a tras spre simulatoare, zdrobind 
multe clădiri? 


Au-simulat pentru a intimida. S-a creat dezordine. Oamenii 
urlau: „Trag în noi securiştii! Teroriștii!* Şi-atunci, tot armata a 
pus tunul pe Bibliotecă, pe Palat. Cu daune irecuperabile. Armata 
a făcut-o din prostie. Ofițerii din stradă nu ştiau de simulatoarele 
armatei! Nici Securitatea nu știa! Eu am crezut că trag coman- 
dourile străine infiltrate. Au fost și comandouri străine. Dezin- 
formarea ţine de războiul psihologic. După moartea lui Ceaușescu, 
tot armata a tras. Contraamiralul Dinu de la DIA a murit şi el. 
Nici Ceauşescu nu știa nimic de simulatoare. 


Nu s-au folosit mitralierele 


Securitatea avea un plan de apărare a sediului CC și a 
Consiliului de Stat, în care nu putea mișca o pasăre. Nu spun ce 
s-ar fi întâmplat dacă se aplica tot planul, dar dacă ar fi tras doar 
trei mitraliere, ar fi fost un măcel de proporţii. Sistemul de 
mitraliere nu s-a folosit. Este meritul Securităţii pentru acest ordin. 

Vreţi să spuneti că Securitatea a contribuit la răsturnarea 
lui Ceauşescu? 


Da. Planul de apărare era al Direcţiei a 5-a de securitate și 
gardă. După evenimente, generalul Neagoe Marin, comandantul 
Direcţiei, m-a întrebat ce-aș fi făcut în locul lui după fuga lui 
Ceaușescu. M-am uitat la el. „Procedam la fel: îl lăsam să plece 
cu elicopterul, retrăgeam mitralierele și nu mai mișcam un deget“. 
A fost fericit când a auzit. Dacă se aplica planul de apărare, ar 
fi fost masacru. 


Ei comunicau cu Vlad numai prin telefonul televizat? 


Să ştii că este o realitate. În aşa hal ajunseserăm. Izolaţi com- 
plet. Vlad a dat ordin să nu se tragă. Marin Neagoe i-a ordonat 
lui Lăzărescu să nu pună în aplicare planul de apărare. Nostalgicii 
îl acuză pe Neagoe de trădare. „Nu eu l-am trădat pe Ceaușescu, 
el ne-a trădat pe noi toți“. 


Credeţi că lucrurile s-au schimbat radical în serviciile noas- 
tre secrete? 


Aș fi vrut tare mult să se schimbe. Folosirea serviciilor secrete 
în masacrarea minerilor denotă că lucrurile nu s-au transformat 
subit. S-a văzut că serviciile speciale nu s-au comportat nici după 
1990 ca structuri de rezistenţă a naţiunii. Prăbușirea Securităţii în 
decembrie 1989 este o lecţie amară nu în sensul că nu l-a susținut 
pe Ceauşescu, ci pentru că am rămas descoperiţi în fața adversa- 
rilor externi. 

-Gabriel Lioeanu 


CARTEA ROMÂNEASCĂ 


Soții Pierre şi Maria Curie-Sklodovska 
Filosoful Constantin Noica in laborator. In medalion, Horia Hulubei 


128 


10. Intelectualii şi Securitatea 


Aveam rețea în toate 
institutele de cercetare 


O vreme ati supervizat lumea intelectualilor din partea 
Securității. Ce presupunea o asemenea activitate? Urmăreați 
„dusmanii poporului“? 


Erau urmărite toate categoriile de intelectuali. Aveam un colec- 
tiv de 10-15 oameni. Erau şi doi-trei ofițeri corespondenţi pe re- 
giuni. Securitatea apăra valorile materiale și spirituale, secretul acti- 
vității științifice. Aveam reţea printre intelectuali în toate institutele 
de cercetare. S-a pus problema apărării lor şi a creaţiei lor. Tre- 
buiau puși la adăpost ca să nu fie racolaţi de serviciile de spio- 
naj străine. 


Cum acceptau intelectualii colaborarea cu dvs.? 


La început n-au sesizat latura protecției din activitatea noastră. 
Credeau că-i suspectăm, ceea ce leza demnitatea lor. Când s-au 
lămurit despre ce e vorba, intelectualii nu numai că nu aveau re- 
zerve, dar veneau în întâmpinarea aparatului. Căutau contactul cu 
organele de informaţii și contrainformaţii pentru protecţie. 

În a doua parte a regimului Ceaușescu, când s-a intensificat 
activitatea de constrângere, se împiedicau contactele cu străinii. 
Intelectualii s-au gândit că nu pot lupta contra măsurilor de 
îngrădire decât avându-i ca aliaţi pe cei de la serviciile de infor- 
maţii și contrainformaţii, „ăia de la secu“. Cine mă ajută să plec 
la Paris? Cine mă ajută să-mi public cărţile? Așa s-a recurs la 
Securitate. 


Până unde mergea excesul de zel al intelectualilor-colaboratori? 

Ei s-au prins că noi putem să-i ajutăm cu sau fără voia eșalonu- 
lui superior, al lui Ceauşescu. Recurgeau direct la sprijinul meu. 
Eram foarte apropiat de ei. Mă căutau frecvent. Am dat consemn 
să nu li se îngrădească intrarea la mine. Îi primeam imediat, dacă 
era urgent. Mitzura Arghezi, actriță la Teatrul Naţional, nu putea 
merge cu trupa la Paris. Avea un frate rămas la Viena şi de aceea 
nu-i dădeau viză. Dacă fuge și asta?! A venit înnebunită la mine. 
Îmi mersese vestea că sunt om de treabă și am și putere. „Sunt 
fata lui Arghezi, au plecat colegii şi mie nu-mi dau viză. Cine 
joacă rolul meu?“ Săraca! Am dat ordin imediat să i se dea dru- 
mul. A plecat în turneu după trupă și s-a întors fiindcă avea avere 
în România. 


Nicolae Breban era oaia neagră 


Verona se stabilise în America. Eu i-am dat drumul. Băiatul lui 
Vianu - la fel. „Ce faci cu biblioteca lui Tudor Vianu?“ „E sora 
mea aici“. „Ce-ar spune tatăl tău dacă ar vedea că părăsești țara?“ 

A ajuns la mine şi Nicolae Breban. Era supleant în Comitetul 
Central. A rămas fără voia lui Dumitru Popescu-Dumnezeu în 
Germania. N-a stat mult, dar publicitate s-a făcut. Era privit ca 
oaia neagră. L-au adus la mine pentru a fi păruit, dar ne-am 
despărțit prieteni. Mi-a dat şi cartea „Îngerul de ghips“, cu dedi- 
cație. Îmi pare rău că n-o mai am. l-am împrumutat-o lui Paul 
Goma care nu mi-a mai dat-o. 


I-am dat casă 
lui Nichita Stănescu 


5 


Oricum, Breban a plecat satisfăcut de la întâlnire. Mi-a prezen- 
tat situația dramatică a lui Nichita Stănescu care se despărtțise de 
nevastă. În general, scriitorii se invidiază, au acest defect, dar 
Breban m-a rugat insistent să influențez organele de resort să mani- 
feste preocuparea necesară. Nu se prea știa cum trăia Nichita sau 
nu voiau să ştie. Am cerut verificări. Trăia deplorabil bietul 
Nichita, într-un subsol. Beat într-un hal fără de hal. Avea doar o 
canapea ruptă. Sticle de vodcă prin toate ungherele, inclusiv sub 
canapea. Sentimental ca Puşkin, ca Esenin. Am luat măsuri să-i 
dea casă. A primit mobilă. A mai rezistat un timp aşa. Scriitorii 
luau din fondul lor cu nemiluita şi o duceau bine pe atunci, chiar 
dacă nu totdeauna operele lor erau de reală valoare. 

Intervenind în domeniu, nu intrați în conflict cu Dumitru Po- 
pescu? 


Cam intram. Nu i s-a dat tot ce trebuia lui Nichita. „Domnule 
general, este un mare poet. Dacă reușim să-l scoatem din această 
stare, e de Premiul Nobel și merită orice efort din partea țării“. 

Ca mine au procedat și lucrătorii mei. Aveam relaţii de curtoa- 
zie cu scriitorii, care acționau în grup. S-au adunat la Sala 
Palatului o dată și l-au ţinut acolo pe Ceauşescu 12 ore. Era 
ședință de partid. l-au spus scriitorii tot năduful lor. Ceaușescu 
avea slăbiciune față de poeţi, îi plăcea poezia. Recita din Goga, 
Coşbuc, Eminescu. S-au luat și niște măsuri atunci. 


Maria Curie-Sklodowska a furat 
invenţia lui Horia Hulubei 


Noi mergeam cu informări direct la Ceauşescu și Popescu- 
Dumnezeu se supăra. „Dacă vreţi ca problemele noastre să ajungă 
la Ceaușescu, trebuie informată Securitatea“, îi auzeam frecvent pe 
intelectuali. Le câştigasem încrederea. Intelectualii nu erau delatori, 
turnători în sensul vulgar. Informatori ordinari erau acolo unde se 
păstrau secretele muncii lor. Relaţia noastră era de colaborare și 
amiciţie. 

Și totuși, care erau mai apropiați de dvs.? 


He, he!... A fost drum de parcurs până la amiciţia asta: ne aju- 
tau să realizăm sarcina de protecţie fără să recurgem la mijloace 
ordinare. Foloseam mijloacele tot în scop de protecție. 

Un caz foarte interesant este fizicianul Horia Hulubei. Avea şi 
el rezerve la început. Ne evita. În tinerețe a descoperit un element 
care trebuia cuprins în tabelul lui Mendeleev. Un pătrățel ar fi fost 
al lui Hulubei, dar i l-a furat Maria Curie-Sklodowska până să-l 
omologheze el. Hulubei continua demersurile pentru omologare și 
se trezește că polonezii omologaseră elementul. Atunci şi-a dat 
seama ce reprezintă măsurile de protecţie. De la rezervele faţă de 
ofițerul nostru de acolo, a devenit cel mai apropiat pentru el. Nu 
se mai ferea de ofiţer, nu mai făcea o mișcare fără să-l consulte. 
„Voi sunteţi câinii noștri de pază. Trebuie să fim orbi dacă nu 
vedem. Vino la mine ca la tine acasă. Faceţi ce trebuie, pentru 
ca ticăloșii să nu ne mai fure munca“. 


Care erau scriitorii care vă informau consecvent? 

Cum mi-ar sta mie să-i dau în vileag pe cei care mi-au fost 
în rețea oameni de legătură? Cum a zis Bămuţiu când a fost rugat 
să fugă din Transilvania la București: „Cum mi-ar sta mie dacă 
m-ar împușca grănicerii unguri din spate?“ Nu din orgoliu, nu pen- 
tru protejarea celor pe care nu vreau să-i divulg, ci pentru intere- 
sele țării nu pot spune tot. 


Securitatea ca trambulină 


Exemple de genul Hulubei au fost destule. Şi scriitorii foloseau 
Securitatea ca trambulină ca să ajungă la Ceaușescu, pentru a lupta 
contra îngrădirilor birocratice, şi aveau dreptate. Făcuseră joncțiune 
cu noi. Ne-am asimilat reciproc. Când îl prindeau pe Ceaușescu, 
îl storceau și mai obțineau câte ceva. Dacă erau lăsaţi pe mâna 
lui Dumitru Popescu-Dumnezeu, oamenii se frământau în gol. 
Doleanţele lor nu ajungeau acolo unde trebuia. Evident, nu toate 
cererile lor puteau fi satisfăcute. Eu i-am comparat cu niște copii 
răsfățaţi, și dacă n-ar fi așa, n-ar fi creatori. Sunt altfel decât noi, 
ceilalți. 

In schimburile de experienţă cu servicii socialiste de informaţii, 
am constatat că peste tot intelectualii se comportau identic, dar nu 
erau înțeleşi la fel. Rușii nu-i tolerau. Nemţii, bulgarii, la fel, 
mergeau pe măsuri punitive. Mai puţin ungurii, cehii și polonezii. 
Dintre toți, noi aveam cele mai flexibile relaţii cu intelectualii. 


Cheia Jurnalului de la Păltiniș e la mine! 


Eugen Barbu a fost un copil predilect al Securităţii? 


Lasă, că el a făcut treabă bună cu Vadim și cu Silvestri con- 
tra oficinei de la Europa Liberă... Intelectualitatea este crema socie- 
tăţii. 

Altă dată spuneaţi așa despre securiști. A fost băgat la 
puşcărie vreun artist pentru delicte de opinie? 


Nu, dar la ruşi erau lagărele pline. La noi, ei cârâiau, ei auzeau. 
Dar și noi auzeam. Sigur, domnul Gabriel Liiceanu a făcut lucruri 
deosebite, mai ales prin publicarea cărţilor fundamentale în Editura 
Humanitas. Îl apreciez, însă greșeşte când acuză excesiv 
Securitatea. El n-are dreptul să vorbească așa... Are ce are cu noi. 
Securitatea nu i-a făcut nici un rău. Mai mult, Securitatea l-a aju- 
tat când avea niște greutăţi. Liiceanu şi Andrei Pleşu îi dădeau 

târcoale savantului Constantin Noica. Ei au făcut eforturi mari, dar 
cheia Jurnalului de la Păltiniş e la mine. Asta nu ştie domnul 
Liiceanu! 

Filosoful Noica se stabilise la Păltiniş. Era dezamăgit. Fusese 
suspectat de spionaj. Avea relaţii cu francezii. 


Ce să spioneze un filosof? 


Așa e... Se ocupa de Hegel, de Kant, de Eminescu. Cazul a 
fost revăzut şi omul a fost repus în drepturi. 


Supravegheat permanent? 


Toată lumea e supravegheată, domnule, direct sau indirect, de 
unii și de alții, de Dumnezeu... 


Doi predicatori: Gabriel Liiceanu și Andrei Pleșu 


Să vezi în ce păltiniş m-au băgat intelectualii mei. Cu nişte 
genţi mari după ei, Liiceanu și Pleşu îl călcau frecvent pe bătrân. 
Noica îi suspecta. Fusese la pușcărie o dată. Eu am toate cărţile 
lui. Vine la mine. „Domnule general, dvs. mi-aţi. vorbit cândva 
despre viitorul relaţiilor noastre: cu sufletul pe masă, aţi spus“. 
Într-adevăr, după ce a fost reabilitat, am avut o asemenea discuţie 
cu el. „De ce n-aveţi încredere în mine? Eu mi-am dat cuvântul 
de onoare că nu pot fi decât un patriot“. „Nu înțeleg, domnule 
profesor. Ce v-am spus atunci e valabil şi azi“. „Da, domnule 
general, dar ce-i cu predicatorii ăștia doi, Liiceanu şi Pleşu? Mă 
călăresc mereu sub pretext că vor să scrie o carte. Umblă după 
mine ca doi predicatori...“ Mi-am cerut permisiunea să verific. 
L-am asigurat apoi că nu i-am trimis noi și l-am rugat să-i ajute 
să scrie Jurnalul de la Păltiniș. „Cu sufletul pe masă, domnule 
profesor! Căutaţi să-i sprijiniți pe cei doi tineri, în raport cu buna 
dispoziţie şi cu sănătatea dvs.“. „Dacă dvs. spuneţi așa, să știți 
că-i voi ajuta“. 

Îi cunoșteaţi pe cei „doi predicatori“? 

Asta-i treaba mea! 

Erau tineri locotenenți? 


Și asta, la fel, e treaba mea! Am citit Jurnalul și este o lucrare 
bună. Dacă nu-l rugam eu pe Noica, cei doi n-ar fi scris cartea. 

11. Biserica și Securitatea 


La cazanul cu smoală 


Recent, Pacepa a afirmat că sunteți cel mai mare criminal 
în viată. Cum comentaţi această afirmatie? 


Să dea un caz! Mie mi-era milă să tai o găină. 


El aminteste de cazul Emil Georgescu de la Europa Liberă, 
lovit de 27 de ori cu cuțitul. 


Crezi că un specialist de-al nostru nu reușea să-l omoare? Din 
garda veche am mai rămas doar eu. Drăghici, Pantiușa, Nikolski, 
Doicaru s-au dus în rai sau la cazanul cu smoală. li caut eu! 
Doicaru i-a judecat pe prăpădiţii de la Canal. El a fost în plu- 
tonul de execuţie. I-a declarat sabotori ca să justifice întreruperea 
lucrărilor. Îi împușcau ca pe niște iepuri. 

Eu n-aveam 20 de ani când am intrat în Securitate. Părinţii 
voiau să mă facă popă. Un cojocar bogătan din Capu Dealului 
avea o fată pe care mi-o destinase ca soție. M-au pus să spun 
Crezul în biserică și le-a plăcut. 

Prin anii '85, i-am ajutat pe cei din Noapteş să-și facă biseri- 
că nouă. Sătenii m-au rugat să intervin pentru autorizaţie. „E bise- 
rica în care am spus eu prima dată Crezul“, le-am zis celor de 
la Departamentul Cultelor. 


Ieniceri, copii de suflet... 


După fuga lui Pacepa, „locul vacant de șef al departamentului 
a fost ocupat imediat de generalul-locotenent Nicolae Pleşiţă, un 
mai vechi combatant pe câmpul de luptă al Direcţiei I din 
Departamentul Securităţii Statului. Cu asemenea maestru la pupitrul 

de comandă, DIE intră în reorganizare și în demararea muncii de 
culegere de informaţii externe. <<Vă văitaţi ca nişte babe. O fi 
plecat Pacepa la americani, dar ce-i cu asta?! Noi acum să 
acționăm, când ei ne cred cuminţi, ce Dumnezeul>>, și-a 
îmbărbătat Pleşiţă echipa de ieniceri scăpaţi din chingile autorităţii 
<<de monolit>> a tovarăşului Romus Dima. 

Sunt reluate pentru a fi finalizate marile acțiuni ale DIE, stopate 
în momentul trădării generalului fugar, dar asta nu înainte de a fi 
rebotezate conspirativ şi garnisite cu planuri de acţiune, adaptate 
noilor condiţii de muncă, create ofițerilor de informaţii externe prin 
venirea între ei a generalului de înaltă clasă Nicolae Pleșiţă. El 
nu a lucrat neapărat pentru persoana lui Nicolae Ceaușescu, ci pen- 
tru naţia din care făcea parte, în primul rând. De aceea, nu întâm- 
plător, după trei ani de conducere a serviciilor de spionaj a fost 
retrogradat ca funcţie, trimis să conducă școala de perfecţionare a 
cadrelor din Ministerul de Interne de la Grădiştea. Era recompen- 
sa pe care Ceauşescu i-a acordat-o pentru profesionalismul de care 
a fost în stare la cârma DIE“. (Gheorghe Ionescu Olbojan, Faţa 
neagră a securităţii & Nicolae Pacepa, Editura Corrida, 1999) 


Turma și oaia căpiată 


Am mers odată cu Roșianu, preşedintele Departamentului 
Cultelor, la Patriarhul Justin Moisescu. (Roșianu era fiul unui 
învăţător, preşedinte al Partidului Naţional-Ţărănesc de la Vâlcea. 
De ochii lumii, pentru că de altfel era secretarul Partidului 
Comunist din Oltenia. A favorizat evadarea din lagărul de la 
Târgu-Jiu a lui Gheorghiu-Dej, pe care l-a cazat în Vâlcea, la un 
oarecare Ionescu. Într-un anumit moment, s-au făcut arestări 
„administrative“. Am intrat şi eu cu o echipă la Ionescu. În bi- 
bliotecă avea un tablou mare al lui Dej, ca să impresioneze. „Aici 
a stat ascuns tovarășul Dej“. I-am luat la rost pe cei de la regiune 
cu evidențele lor cu tot.) Roşianu făcea pe șeful faţă de Justin 
Moisescu și nu mi-a plăcut. Patriarhul provenea din Câmpulung 
Muscel. „Nu-l băgaţi în seamă, Preafericite, i-am zis. Să știți că 
şi ăsta a fost botezat“. L-am întrebat de ce nu combate Biserica 
prozelitismul sectar. Aici se întâlneau Securitatea cu Biserica. „Și 
în turma asta mai apare uneori câte-o oaie căpiată. Îi lăsăm liberi 
pe sectanţi pentru că e liberă credinţa“. Altă dată m-am dus cu 
Roșianu la Moisescu pentru că se descompletau episcopiile de fron- 
tieră: Oradea, Satu Mare, Baia Mare, Galaţi. „Bine, dar astea-s 

contraforturile tării. Parcă le aranjează cineva deliberat să rămână 
descoperite“. „Intrebaţi-l și pe cl!, zicea Moisescu și arăta spre 
Roşianu. De cât timp am făcut propuneri, de câte ori am revenit?“ 
„Așa este, dar noi trebuie să trimitem propunerile la secţie, la 
Comitetul Central“. „Mai ziceţi-i și lui ce-mi spuneţi mie!“ Şi eu 
bineînţeles că-i spuneam lui Ceaușescu. 


Ouăle lui Mitrofan 


Propunerile nu ajungeau însă la Ceauşescu. Se blocau. „V-a ferit 
Dumnezeu, că, dacă ajungeam popă, drăcos cum m-a făcut mama, 
eram şeful vostru acum și biserica ar fi mers precum armata. Şi 
aşa, eu vă consider ca a doua armată“. În biserici și mănăstiri este 
o disciplină desăvârşită. 

Cu funcţii şi grade? 

Cu gradele lor. 

Ce grad are Inalt Preasfintitul Plămădeală? 

Scorneli de la Evenimentul zilei. 

Preafericitul Teoctist e general? 


Să fim serioşi! Pe Teoctist l-am cunoscut într-o împrejurare 
deosebită. Am avut o aplicaţie în Moldova cu Securitatea și 
Armata. Eram adjunctul ministrului de interne. După terminarea 
aplicaţiei, ne-am retras spre lași, la mănăstirea Cetăţuia. Tot era 
Paștele. Ne-a invitat starețul Mitrofan. Comunişti, generali, dar am 
fost crescuți creştinește. Stăteam la masă în foișor. Vase pline de 
ouă roşii, încondeiate. ÎI întreb pe Mitrofan dacă nu le stricăm 
rostul. „Aţi sesizat bine. A venit IPS Teoctist“. Pe atunci era 
mitropolit. „Noi stăm la masă și el pe de lături? Vă rog să-l invi- 
taţi cu noi, el e şef aici“. Cica, soţia mea, era singura femeie 
acolo și Mitrofan îi oferise jilțul oficial din capul mesei. Când a 
venit Teoctist, noi ne-am repliat. „Nu, doamnă, staţi acolo şi eu 
mă voi aşeza alături“. Ajungem la ouă. Primii au ciocnit soția mea 
cu Teoctist. „Daţi dvs., doamnă!“ „Ba nu. Eu ţin şi dvs. daţi“, l-a 
corectat ea. „Bun, dar cum zicem?“ „Cum se zice, Înalt 
Preasfinţite!“ „Bun. Christos a înviat!“ „Adevărat a înviat, Înalt 
Preasfinţite!“ „Ei, aşa da!“ A pupat-o Teoctist și a început să-i 
explice cum s-a întâmplat cu Învierea. A fost foarte frumos. Eram 
vreo cinci generali. 


137 


Plus Teoctist? 
Fără provocări! 


În relaţiile pe care le-aţi avut cu ierarhii bisericii ortodoxe, 
n-aţi sesizat anumite rezerve, chiar repulsie uneori, față de 
ofițerii de securitate? Sentiment justificat pentru că mulți preoti 
au murit în închisori. 


Puţini aveau rezerve faţă de noi. Parcă-și cereau iertare pentru 
păcatele lor. Erau convinși că noi știm tot. Unii fuseseră atrași de 
legionari. N-am simţit aversiune din partea preoţilor în toată activi- 
tatea mea. Exterminarea popilor este propagandă anticomunistă. 


Ticu era în rețea 


Avem dovezi suficiente în dosarele care vor putea fi văzute... 
STASI are 180 km de dosare şi au fost angajaţi 2 000 de salariaţi 
pentru cercetare. Avem și noi destule. 


Printre ele găsim şi dosarul lui Ticu Dumitrescu? 
Chiar dacă-l găsim, o să spună că e contrafăcut. 
A fost sau nu informator? 


Fiind lipsit de caracter, nu va recunoaște acest lucru, cum au 
făcut-o Paleologu sau Zamfirescu. Ofiţerul lui de legătură trăiește. 
A fost chiar sancţionat pentru că a întârziat contactarea lui Ticu, 
care se mutase de la Braşov la București. 


Poate că era vorba de chemările repetate la raport, cum se 
proceda atunci. 


Nu. Ticu era în rețea, a plecat la Bucureşti şi trebuia reacti- 
vat. Ofiţerul îl înjură și acum. Lucrătorii din domeniu nu trebuie 
să spună tot. Eu am arhiva în cap. 


Cam câți preoți au fost omorâți de Securitate? 
lar provoci! Pe legionarul Gavrilă l-au făcut scăpat chiar 
securiștii care-l urmăreau. 


Patriarhia l-a renegat pe Viorel Trifa 


Căderea lumii vechi în 1944 a însemnat şi pentru Biserica 
Ortodoxă Română o întreagă tragedie. Se punea problema con- 

trolului statului asupra bisericilor. Cum s-a reflectat presiunea 
statului asupra bisericilor romano-catolică şi greco-catolică în 
activitatea serviciilor secrete? 


Cazul lui Viorel Trifa a fost semnificativ pentru relaţiile cu bise- 
rica. Nu l-am cunoscut pe el, dar îi știam fraţii. l-am dat drumul 
tatălui lui să meargă în America să-l vadă. Trifa a spart biserica 
noastră din America și a preferat să se subordoneze bisericii ruse 
de acolo. 


Nu e un gest aberant pentru un fost legionar? 


Nu. Pentru că el a făcut-o obligat. Patriarhia noastră l-a renegat 
și trebuia să se subordoneze cuiva pentru a fi recunoscut. Înce- 
puseră să-l hăituiască evreii și vroiau să-l ducă în cușcă de fier 
la Ierusalim, ca pe Eichmann. 


Activiștii creştini 


Mi-e greu să spun dacă sunt ateu sau credincios. Așa am fost 
întotdeauna pentru că Biserica nu e un corp străin pentru noi. Să 
deschidă toţi arhivele secrete! Și americanii, și englezii, și 
francezii, toţi. Se subestimează forţa noastră. Serviciile secrete au 
răsturnat comunismul. Comuniștii s-au pupat cu biserica. Activiștii 
erau români și deci creştini. Nici Dumnezeu nu va putea separa 
soarta Bisericii Ortodoxe Române (BOR) de cauza și viitorul 
românismului. Românismul şi ortodoxia noastră se întrepătrund. 
Unii spun că „românii s-au născut creștini“ fiindcă le place că 
sună frumos. În principiu, nu poţi să nu fii de acord cu așa ceva. 
Creștinismul - cu Apostolul Andrei venit din ludeea în Dobrogea 
- n-a picat pe un teren steril. 

Când a venit Apostolul Andrei aici, localnicii erau mai con- 
vinşi de ideea nemuririi decât evreii. Ei credeau în Zalmoxis și 
se considerau nemuritori. lisus a fost primul luptător cu idei de 
Stânga în care se regăsesc elemente de gândire comunistă. 


Unde credeți că se află secretul longevitătii creștinismului? 


În ființa umană trecătoare. Indiferent de gradul de cultură, e 
copleșită de teamă când ajunge în preajma sfârșitului. Abandonează 
tot în acel moment. Atavismul fricii... Savanţi de renume mondi- 
al şi-au renegat educaţia materialistă în ultimul moment. Einstein, 
cel racolat de o evreică din Rusia, s-a comportat la fel în preaj- 
ma sfârșitului: a alergat la Biblie. 

Cum au folosit serviciile secrete această angoasă a morţii? 


Trebuie reţinută simbioza dintre creştinism şi comunism, care a 
creat chiar o tipologie umană. 


Care e deosebirea dintre spovedania la popă și raportul dat 
ofițerului din serviciile speciale? 


Se aseamănă, domnule. Se face cu sufletul pe masă. Societatea 
umană se sprijină pe patru stâlpi: familia, şcoala, biserica și arma- 
ta, unde intră şi serviciile speciale. Ca să evaluăm relaţia dintre 
biserică și serviciile speciale, trebuie să plecăm de la acest con- 
cept. BOR este biserica naţională a românilor fiindcă reprezintă o 
majoritate covârșitoare. De aceea era ridicolă tentativa de anulare 
a conceptului de biserică naţională. Locul unde se află centrul de 
comandă pentru o biserică sau alta e foarte important din per- 
spectiva serviciilor secrete. Acestea au relaţii cu toate entitățile 
religioase. 


Credeţi că pe Nikolski îl interesau asemenea considerente 
nobile? 


Am vrut să lămurim principial problemele. Tovarășii din CPEx 
păreau porniţi contra bisericii, dar își petreceau toate concediile la 
Văratec, la Agapia, până când s-a sesizat Leana, care a pus pro- 
blema privind „marea abatere care reflectă o concepţie mistică“. 
După asta n-a mai îndrăznit nici unul să mai meargă la mănăstiri. 
Indiferent de funcţiile lor, simbioza amintită s-a manifestat și aici. 


Emil Bodnăraș şi-a făcut biserică în satul natal şi a fost 
îngropat acolo. Ce-a fost asta? Regretul că l-a dat pe 
Antonescu pe mâna ruşilor? 


S-a speriat de moarte, dar e vorba și de convingeri anterioare. 
Nu el e vinovat de moartea mareșalului. Scoaterea rușilor din ţară 
poate răscumpăra însă orice păcat. Sigur că a fost o barbarie 
moartea lui Antonescu. Bodnăraş s-a ocupat și de Culte o vreme. 
Mi-a vorbit de rolul nefast al episcopiei din nordul Ungariei în 
maghiarizarea zonei româneşti de acolo. Ceea ce au făcut Nikolski 
şi Pantiușa n-a fost caracteristica serviciilor noastre de informaţii. 
Așa era politica ocupantului. 


Cum au aplanat serviciile secrete imixtiunile sovietice în 
Biserica Română? 


Eu m-am edificat complet. A fost un accident în istoria noas- 

tră. În perioada interbelică au fost arestaţi mii de agenţi sovietici. 
Brigada specială a lui Pantiuşa avea să-i şantajeze după 1944 pe 
oamenii lui Eugen Cristescu. Nikolski şi Pantiușa l-au folosit pe 
Borcescu şi pe ceilalți contra politicienilor, a preoţilor greco-cato- 
lici. 


Protecţia și păcatele dulci 


Am făcut o delegaţie pentru sfinţirea călugărului lon Românu, 
delegaţie în care am inclus şi greco-catolici. Eu i-am ajutat pe 
Dumitriu Snagov şi pe Prunduş să ajungă la Vatican. Mi-au adus 
de acolo o icoană cu Sfântul Nicolae. Eu provin dintr-o familie 
foarte religioasă. Mama era evlavioasă. Nimeni nu m-a obligat 
să-mi creez relaţii de colaborare cu elitele BOR. Nu mă temeam. 


Într-o perioadă pretins ateistă, de ce aveati nevoie de relații 
cu preoţii? Ce „păcate dulci“ au fost cercetate? 


Am făcut-o deliberat. Eu n-am de ce să mă scuz, nici să 
bravez. Explic doar comportamentul meu din acea perioadă. l-am 
protejat pe preoţi fiindcă biserica este o forță, făcând abstracţie de 
doctrina oficială a vremii. Cel mai mare handicap al dictatorului 
este că vrea să le facă pe toate, ceea ce este imposibil, iar cea 
mai mare greşeală a bisericii a fost intrarea în politică. Aceasta a 
dus la prigonirea preoţilor legionari pe timpul lui lon Antonescu 
şi după 1944, pe vremea comuniștilor. Biserica trebuie să rămână 
echidistantă față de politic. Ea serveşte întreaga comunitate în faţa 
aceluiaşi Dumnezeu. Acum vor să politizeze iar biserica, așa cum 
s-a procedat cu sindicatele. Concepţional chiar, biserica se opune 
partidismului. Evanghelia este aceeași pentru toţi. 


Biserica în faţa buldozerelor 


Ați asistat la arestarea vreunui preot? 
Nu. Au fost arestaţi destui... Dar de ce mă întrebi? 


Cum s-au comportat în momentul arestării? Ce au făcut 
preotii ortodocşi când s-au demolat bisericile în care slujeau? 


E adevărat, nu şi-au dat foc, n-au stat în fața buldozerelor. 
Trebuie pornit de la cumințenia BOR. Fără excese. Biserica Mihai 
Vodă stătea în calea sistematizării, dar preoţii s-au opus şi a fost 
translată până la urmă. Bisericile care se încadrau în sistematizare 

au supravieţuit. Sfânta Vineri trebuia dărâmată: nu putea fi mutată. 
Noi n-am făcut însă ca rușii după revoluţia din 1917. 


Cum vă explicați că nici o biserică catolică și nici o sina- 
gogă n-au fost dărâmate pe timpul lui Ceaușescu? Ortodocșii 
erau majoritari şi nu se supărau? 


S-a umblat mai cu atenţie cu ceilalți. Ortodocşii au acceptat 
sistematizarea. 


Să nu dai în popă! 


Cădelnițarea de la Cozia pentru Radu Vasile şi Miron 
Cozma este dovada activităţii serviciilor speciale din mănăstiri? 


E bună! Călugării se apără, și autoapărarea este un concept... 

Aşa cum am spus, Roşianu era învățător și a folosit rețeaua 
învăţătorilor şi pe cea a preoţilor pentru adăpostirea evadaţilor de 
la Tg. Jiu, în frunte cu Dej. Justinian Marina era preot de țară şi 
i-a ajutat pe comuniștii evadați. Când a ajuns mare la București, 
Dej l-a uns patriarh pe același Marina. Lumea făcea bășcălie că 
e popă simplu, iar ierarhii erau nemulțumiți de „omul lui Dej“. 
Dar biserica a traversat astfel mai ușor șocul: preoții deveneau 
„oamenii regimului“. Comuniştii au profitat și ei fiindcă majori- 
tatea preoţilor s-a înscris în PCR, scăpând în acest fel de perse- 
cuţii. Victor Eftimiu intrase în lagăr pentru „bârfe și zvonuri“. În 
cartea „Praful de pe tobă“, Ștefan Baciu evocă: „Ţin minte că 
într-unul dintre dialogurile noastre matinale venise vorba de popii 
de la ţară pe care Eftimiu îi critica pentru politicianismul lor, 
prevăzând că vor fi printre primele victime ale unui regim în care 
comuniştii vor avea un cuvânt de spus. Eftimiu era singurul 
burghez din România care prevedea participarea comuniștilor la 
guvernare printr-o formulă însă în care rolul principal l-ar fi jucat 
oameni ca Lucrețiu Pătrășcanu, Bellu Zilber (Andrei Șerbulescu) şi 
alți cafengii de stânga. Dacă se va lovi în popă, argumenta 
Eftimiu, va fi ca să distrugă satul ca nucleu de românism“. 


Cum a lovit comunismul în popă? 


Raționamentul lui Eftimiu era corect: preoţii trebuie protejaţi. 
Dacă nu apărea situaţia evadării lui Dej, biserica ar fi suferit mult 
mai mult. Dej era mai echilibrat decât Ceauşescu. L-a trimis pe 
Marina o zi la mănăstire, l-au declarat călugăr şi apoi patriarh. 

Participam la ședințe la plasa Curtea de Argeș şi erau preoți 

la toate nivelurile. Venea chiar şi protopopul Topologeanu. N-a 
durat însă prea mult. Tovarășa Ana şi Teohari Georgescu au 
început să-l bruieze pe Dej că și-a dat mâna cu misticismul, că 
pactizează, că dintr-un popă amărât a făcut patriarh, că a înţesat 
partidul cu preoţi legionari. Dej şi gruparea naţională au fost puși 
la colț de agenţii Moscovei până în 1952, când s-au răzbunat. Dej 
s-a făcut că-i scoate pe popi din partid. I-a prelucrat prin Marina 
să nu se mai afişeze ca membri de partid, să aștepte până scăpăm 
de ruşi. S-a transmis până la nivel de sat. Unii preoți au protes- 
tat. Până la urmă au scăpat de sub biciul tovarășei Ana, dar car- 
netele de partid nu le-a ridicat nimeni. 

După farsa cu „deviația“ făcută de Dej lui Stalin, Ana și ai ei 
au fost înlăturați. În 1958, au fost scoase trupele sovietice. Se crea 
deja alt climat. Biserica a scăpat mai ușor. Sigur, nu putem omite 
arestarea unor preoţi, demolarea unor biserici, opera ocupantului și 
a unor elemente stângiste de mai târziu. Un timp, Ceauşescu a 
mers pe linia lui Dej. În 1968 a organizat mitingul de solidaritate 
cu Cehoslovacia. Sovieticii se pregăteau să ne atace. Eram pe 
muchie de cuţit. Făcusem un plan de retragere în munţi, unde am 
depozitat alimente şi arme. Am pregătit și colaboraţioniști cu rol 
dublu pentru spatele frontului. Tot atunci am fotocopiat toată arhi- 
va și de aceea le spunem celor care și-au distrus dosarele că avem 
destule exemplare. Englezii n-au mișcat un deget, degeaba se laudă 
ei acum că ar fi declarat război Moscovei dacă ne invadau sovie- 
ticii. Churchill ne vânduse deja lui Stalin, la Ialta. Tito a accep- 
tat să ne retragem strategic în Iugoslavia, dar fără arme. 


Leana a cerut dărâmarea Mitropoliei 


A început o perioadă de relaxare, dar după 1970 tovarășa făcea 
pe ateista, mai ales după vizita în Coreea. 


Totuşi Nicolae Ceaușescu şi-a înmormântat părinții cu preoti. 


Aici e aici. Ea, râioasa, nu el, şi-a găsit să facă pe Ana Pauker, 
că tot era cumnată cu evreica Adela cu care stătea la bârfe. 
Vigilenţă! Lupta contra misticismului! Aflase că nomenclatura se 
pripășeşte la mănăstiri. S-a interzis în CPEx vizitarea mănăstirilor. 
Ea a vrut demolarea bisericilor care stăteau în calea sistematizării, 
indiferent de situaţie. Se opunea translărilor. „Costă prea mult! De 
ce să dăm atâţia bani?“ Se discuta despre locul unde va fi con- 
struită Casa Poporului. Ea a cerut dărâmarea Mitropoliei şi a 

vechiului Parlament şi mutarea Patriarhiei la periferie. „Ce, nu le 
e bine acolo?“ El a calmat-o şi și-a înmormântat părinţii cu șapte 
preoți, ceea ce a iritat-o teribil. Leana interzisese fraţilor lui 
Ceaușescu să vină la mama lor. Bătrâna voia să-și vadă copiii. 
Cele două cuscre locuiau împreună în Primăverii, într-o clădire de 
lângă poartă. Când a murit mama lui, trăia Justin Moisescu. 
Patriarhul a venit în Primăverii să întrebe cum se va proceda: era 
vorba de mama președintelui. Ofițerii de la poartă au informat-o 
pe Leana că a venit patriarhul. L-a ţinut la poartă trei sferturi de 
oră, în loc să-l primească în casa mare. Mi-a povestit patriarhul, 
indignat și fără rezerve. „M-a ținut la poartă cu sergenţii!...“ „Așa 
sunt femeile, Preafericite!...“* „Ferice de voi!“ 

Au fost amândoi tovarăşii la înmormântarea mamei lui. El era 
foarte afectat și a vrut să rămână să se reculeagă. Ea l-a lăsat 
acolo, ghemuit lângă mormânt, și a plecat. Bătrâna le făcuse 
educaţie patriotică fiilor ei, nu Andruţa pilangiul, care-l înjura mai 
târziu prin cârciumi. A 

Mama ei a murit după executarea Leanei. În loc s-o plângă pe 
fiica-sa, bătrâna a avut altă reacţie: „Păcat de el. Nu trebuia 
omorât. Era un om așa de bun!“ De fiică-sa n-a scos nici o vorbă. 
Leana o trata ca pe o slugă. 


Stâlpul 


Moartea părinţilor este un moment care te marchează. Eu, când 
mi-a murit tatăl, șase luni parcă mi-am pierdut sprijinul. Îmi venea 
mereu în minte o scenă: eram copii şi am mers cu tata la Argeș. 
Şi ne-a băgat în râu. A intrat și el, cu izmene și cămașă cu tot. 
Cum erau dacii. L-am prins eu de un picior şi frate-meu de alt 
picior că venea furtunos Argeșul. Tata era voinic. Purta mustață. 
„Hai, bă, hai! Ce vă speriaţi? Ce bărbaţi sunteţi voi, mă?“ Ne 
tineam strâns de izmenele lui. El era salvatorul nostru. Nu știu de 
ce, dar, deși era un ţăran oarecare, mereu îl simțeam ca pe un 
sprijin, chiar dacă aveam poziţia pe care o aveam. 

Atitudinea Leanei la mormântul bătrânei lui Ceauşescu a provo- 
cat indignare generală. 


El v-a cerut să vă folosiți de preoții din afară contra dias- 
porei româneşti? 


Nu. El era pasionat de istorie şi avea un spirit românesc pro- 
nunţat. De câteva ori am văzut când îi batjocorea pe Doicaru și 

pe Pacepa: „Mă, voi nu înţelegeţi problema concepţional? Nu v-am 
spus că trebuie mers pe linia atragerii diasporei pe poziţii loiale 
României?“ Insista vehement în acest sens. Viza și biserica din 
afară. Pe Calciu-Dumitreasa, Ceaușescu l-a trimis în America. El 
a fost torționar la Piteşti, în cadrul „procesului de reeducare“. Și 
soțul Monicăi Lovinescu scrie despre asta. 


Carta Havel, buhaiul și buteliile 


Cum a fost cu Paul Goma? 


Era imediat după cutremurul din 1977. Morti, mizerie, presiuni 
de tot felul. Apare Paul Goma cu ideea că face el o Cartă Havel 
în România. Făceau coadă la el păcătoşii care-i cereau butelii. 
L-am prins la Cercetări penale, l-am apucat de barbă și i-am tras 
un pumn în falcă de-a rămas cu gâtul strâmb. „,... Dumnezăul mă-tii, 
dobitocule, în timp ce ţara moare de tătari, tu te ocupi de Havel”! 
Mă, cum nu ţi-a căzut, mă, o cărămidă în capu” ăla, te-n c... pe 
mă-ta de buhai?!“ Aveam 1 500 de morţi în Bucureşti. Nu mai 
suportam să văd atâta moarte, suferință, şi Goma se alinia cu 
Havel! După ce ne-am împrietenit, m-a întrebat: „Domnule gene- 
ral, totuşi, spuneţi-mi ce-i aia buhai?“ „Cum, mă, tu, care ești 
moldovean, nu ştii?“ La Europa Liberă, au făcut tapaj mare că 
i-am smuls barba. Nu i-am smuls-o... „l-aţi scăpat-o cam tare!... 
mi-a zis colonelul Vasile de la Cercetări penale. Asta-i şi cardiac“. 

Acum, poate-l întâlnesc şi pe Roșca-Stănescu pe undeva... 


Căţeaua lui Ursu 


Leana a declanșat campania împotriva misticismului, în calitate 
de preşedinte al Consiliului Naţional pentru Știință și Tehnologie 
(CNST). Acum apare și întâmplarea cu transcendentalii. I-a venit 
mănușă afacerea, ca să le dea o lecţie definitivă intelectualilor. In 
timp ce Ursu era adjunct la CNST, colaboratorii lui au inclus ca 
temă de studiu problema transcendentală. Ursu mi-a zis despre 
experimentele făcute pe câini în alte ţări. O căţea reacționa la o 
mie de km când i se omora câte un căţel. Ce interesantă ar fi 
telepatia folosită în apărare, zicea Ursu. Era entuziasmat. Probabil 
că şi tovarășa știa că se inclusese tema la CNST. Mai mult ca 
sigur ştia. Tema era senzaţională la noi, însă cineva, poate chiar 
Ceauşescu, i-a dat peste nas tovarășei și ea a luat măsuri. Au 
urmat excluderi din partid atunci când i-au descoperit pe tran- 

scendentali la Institutul de Pedagogie de la Cișmigiu. Tăceau și 
meditau, ziceau că vindecă boli. Directorul Radulian a fost dat 
afară. L-a destituit şi pe Rădoi, adjunctul ministrului Învăţămân- 
tului, dar Ceaușescu l-a trimis ambasador în Algeria ca să nu-l 
mai vadă Leana. Erau mulți profesori, artiști, ingineri de la Trustul 
Carpaţi. Culmea, au participat și cinci ofițeri de securitate la 
şedinţe şi i-a dat afară pe toţi pentru că n-au sesizat „organili“. 
Erau lucrători de obiective și au recunoscut că erau curioşi să vadă 
ce se întâmplă, în loc să se apere. Așa că degeaba pizmuiesc ăștia 
aparatul care e naiv de sincer. Constantin a fost dat afară și el. 
Buşulenga a scăpat pentru că era prietenă cu Leana. Un român 
din Elveţia, colaborator de-al nostru, crease această sectă a tran- 
scendentalilor. El primise aprobare de la Ministerul Învăţământului 
şi de la CNST. Abia începuse racolarea și i-a prins. 


Ceaușescu a interzis studiul psihologiei în România, în timp 
ce sovieticii cercetau parapsihologia chiar la trei mari univer- 
sități. Securitatea avea specialişti în parapsihologie? 


Nu. Abia după povestea cu transcendentalii ne-am specializat. 
Cred că şi din acest punct de vedere am rămas descoperiţi în 
decembrie '89. Armata era mai în temă. 


Am pus lupa pe catolici 


Noi aveam 14 culte permise. Romano-catolicii erau toleraţi, nu 
recunoscuţi. Din cauza scandalului cu nunțiul papal O'Hara de la 
Timișoara, acuzat de spionaj în favoarea Vaticanului pe timpul lui 
Dej. După proces, biserica catolică a fost scoasă în afara legii, dar 
nu s-a mers până la desființare. Au rămas nunţiaturi catolice, cea 
a lui Marton Aron de la Alba Iulia, sau a lui Augustin de la 
București, un român de treabă. Centrul catolicismului românesc era 
la lași, unde se afla și seminarul teologic catolic. Erau și români 
catolici în Transilvania, dar mai puţini. Concentrarea cea mai mare 
era în Moldova. Expansiunea Imperiului Austro-Ungar a avut ca 
avangardă  prozelitismul catolic la Cernăuți. Penetrând prin 
Bucovina, s-a extins până la Bacău și Huși. S-a format astfel un 
centru catolic puternic la lași. Aici erau efectiv români trecuţi la 
catolicism, în afară de ungurii din ţinutul Bacăului. Catolicii 
pătrunseseră, de asemenea, în Gorj și Argeș în timpul Imperiului 
Austro-Ungar. În total, catolicii români sunt mai mulţi decât 
ungurii și nemţii catolici din Transilvania. Cu toate acestea, ungurii 

folosesc și acum biserica romano-catolică pentru activităţile lor 
secesioniste. Cel mai puternic focar îl reprezintă biserica de la 
Alba Iulia. De aceea, serviciile de informaţii s-au ocupat mai mult 
de biserica romano-catolică, subordonată Vaticanului. Ca ortodocși, 
trebuie să fim generoși, să-i tolerăm pe toți, dar să acceptăm că 
nu putem vorbi de aceeași loialitate fată de statul român în cazul 
bisericii romano-catolice. Aici intervin serviciile de informaţii, care 
tratează cultele în funcţie de loialitatea lor față de țară. De aceea, 
am pus lupa pe catolici, ca şi pe celelalte culte cu centre de sub- 
ordonare în alte tări. Urmărindu-l pe Marton Aron, la un moment 
dat nu mai aveam loc pentru fișetele cu casete. Se înregistra tot. 
Nu se proceda selectiv, ceea ce era un exces. Cred că principial 
s-a procedat totuși corect. Așa trebuie făcut şi azi, și în viitor cu 
cei care se subordonează unor centre de putere străine de statul 
român. 

s S-au făcut și arestări, şi procese, unele motivate, altele abuzive. 
În linii generale, nu i-am lăsat pe spionii cu sutane să-și facă men- 
drele. 

Unele lucruri au fost revizuite. Franciscanii au avut o mănăstire 
la Radna-Lipova. După procesul lui O'Hara, au fost dislocaţi de 
la Radna, ceea ce a fost un alt abuz stalinist. Când am ajuns eu 
la Cluj, i-am găsit pe franciscani în beciurile Securităţii. Le 
cunoșteam istoria de la Arad şi-mi plăceau într-un fel. li luau de 
copii și-i instruiau până ajungeau doctori în diferite științe. „De ce 
nu treci să predai istoria în învăţământ?“, l-am întrebat pe un doc- 
tor franciscan, ridicat dintr-un sat ardelenesc. „Nu mă îndur. M-au 
făcut om. Dacă rămâneam cioban la oi, nu ajungeam la această 
pregătire. Ar fi moral să-i abandonez când au făcut atâtea pentru 
mine?“ Mi-a plăcut și m-a descumpănit, însă l-am considerat pier- 
dut pentru poporul român. 

I-am scos pe franciscani din beciuri. Era în 1964. Se deschideau 
pușcăriile pentru condamnaţii politici, dar franciscanii erau încă în 
cercetare. Deci, nimeni nu-mi îngăduia să-i scot. Am transformat 
o clădire de la Dej în mănăstire franciscană. Hotărârile de la Bucu- 
rești se izbeau de munţi şi de această dată, iar eu făceam ce tre- 
buia. 


Unde au fost românii? 


Am încercat rezolvări de anvergură. lredentismul lui Marton 
Aron avea efect. Exista o emigrație maghiară puternică în America. 

Multe neveste de senatori și deputaţi erau unguroaice. Statisticile 
arătau că în ţară erau mai mulți catolici români decât minoritari. 
De aceea am discutat cu Ștefan Andrei, ministrul de externe, să-l 
convingă pe Ceauşescu să le contrapunem maghiarilor o biserică 
romano-catolică românească. Cu ocazia asta, rezolvăm și problema 
greco-catolicilor. Ierarhia acestora fusese cea mai lovită. O parte 
reveniseră la ortodocși, așa cum fuseseră înaintașii lor, alţii con- 
tinuau să aibă legături clandestine cu Vaticanul. Papa insista pen- 
tru legalizarea bisericii greco-catolice. Tergiversam mereu pentru 
a-i oferi o biserică catolică a românilor. N-a reușit Ștefan Andrei 
să-l convingă pe Ceauşescu şi n-am putut să rezolvăm problema 
gravă a  greco-catolicilor. Eu însă n-am renunțat. Baconski, 
reprezentantul Vaticanului, se dovedea foarte activ. Voiam să con- 
trabalansăm influenţa Vaticanului în România, dar a fost inutil. 
Minoritarii au rămas astfel vioara întâi în biserica romano-catolică 
din România. Biserica greco-catolică este încă tolerată oarecum 
după decretul din 1948. Iniţial, ea a apărut pe seama bisericii orto- 
doxe. Moral ar fi fost ca toţi să revină la ortodoxie, dar se scurse- 
seră trei secole. 'lerarhia greco-catolică a rămas ca o reţea ilegală 
după 1948. O adevărată dramă pentru că au fost închiși mulți. 
Unii preoţi și-au continuat activitatea clandestină. Credincioșii au 
revenit în masă la ortodoxie, cu excepția bătrânilor. Mulţi au fost 
închişi. Alţii au mers la bisericile romano-catolice, aflate sub tutela 
maghiarilor iredentişti. Cum slujbele se ţin în latină, babele nu pri- 
cepeau nimic. Preoţii clandestini slujeau în diverse case particu- 
lare. Episcopul Todea a fost închis la Sighetu Marmaţiei, unde-i 
slujea pe deţinuţi și dădea cu mătura. El i-a informat când a murit 
Maniu. 


Cum apreciați faptul că Maniu, artizanul Marii Uniri, a fost 
aruncat la groapa comună? Comuniștii făceau totuşi caz de 
istoria natională. 


S-a întâmplat exact ca la moartea lui Mihai Viteazul. Unde au 
fost românii atunci? Acum este ușor de vorbit, dar cu Nikolski și 
Pantiușa la București, în fruntea Securităţii, nu era la fel de sim- 
plu. 

Au ieşit toți din puşcării în 1964. Erau cinci episcopi greco- 
catolici clandestini şi au continuat legăturile cu Papa. Ofițerii au 
pactizat apoi cu ierarhi! până la relaţii personale. Todea era în 
legătura colonelului Banciu, care-l tempera. Desigur, preoţii nu au 
fost informatori ordinari, cum s-a scris după 1990, dar colaborau 

pentru rezolvarea problemei catolice. Prin decretul din 1948, greco- 
catolicii erau desfiinţaţi, iar prin cel din 1964, erau eliberaţi, fără 
să se precizeze statutul lor. Vaticanul îi căuta peste tot. Dacă nu-și 
făcea timp Banciu să-l consulte pe Todea, îl căuta episcopul pe 
colonel. „Cum rezolvăm această situaţie, tovarăşe colonel?“ 


Ce dificultăţi noi au apărut pentru serviciile secrete după 
1990 în relaţiile cu biserica? 


Legalizându-se greco-catolicii, serviciile secrete s-au retras pe 
problemele lor specifice. 


Sutana mai poate ascunde agenți? 


Evident. Chestiunea a rămas valabilă din punct de vedere con- 
trainformativ. Cultele şi sectele pot oferi acoperire pentru multe 
acțiuni ostile ţării. 

Imaculat, 
generalul 
zâmbea... 


Şi Senatorul 
lon Raţiu, 
primul nostru 
pedagog, | 
după 1990, la 
disciplina 
„democraţie“. 
El a plecat, 
noi am rămas 
corigenţi 


a f la politică 
E [DP LL) 


12. „Avem noi ceva cu ziua 
de 23 august...“ 


Invocându-l pe Ion Raţiu 


Într-o emisiune realizată de revista Lumea Magazin la 
Tele7abc, ați cerut un moment de reculegere în memoria sena- 
torului țărănist lon Ratiu, afirmând că a fost un mare patri- 
ot, un ziarist strălucit, care „a folosit inteligent informaţiile în 
publicațiile sale și nu numai“. De ce ati făcut această 
remarcă? 


E o chestiune de fair-play. Chiar confruntarea cu inamici declarați 
s-a desfășurat pentru mine pe bază de fair-play. Cu atât mai mult 
cu Ion Raţiu, care nu era un inamic, ci un prieten al României. 
Colegii lui de partid abia s-au sinchisit - doar de ochii lumii - să 
facă act de prezenţă la catafalc. Ion Raţiu n-a rupt nicicând relaţiile 
cu România. Am comunicat ori de câte ori a fost nevoie și ne-am 
pus de acord pe probleme capitale pentru România. Nu-mi cere să 
intru în detalii. S-a dovedit un mare maestru în culegerea și va- 
lorificarea informaţiilor, atât în publicaţiile lui, dar nu numai. Cine 
a avut urechi să audă și cine a vrut să înțeleagă a înţeles. 


Era totuşi un adversar deschis al comunismului... 


Era un adversar al ideologiei comuniste anacronice ca toate emi- 
nenţele serviciilor secrete, care au intuit rapid că a venit sfârșitul 
şi s-au luat de piept cu comunismul.  lon Raţiu a reprezentat 
corect interesele României în afară. Mai mult nu vreau să spun. 

Relaţia noastră n-a fost deloc întâmplătoare. Generalii Ion Ioniță şi 
Nicolae Militaru au încercat să-l contacteze și n-a acceptat: puteau fi 
niște curse. Provenea din familia memorandistului Iancu Ratiu, cunoscut 
naționalist din Transilvania, care a luptat pentru emanciparea românilor 
de-acolo. Jon, Raţiu a creat asociaţii și societăţi pentru sprijinirea 

României. Serviciile noastre secrete urmăreau atragerea emigrației pe 
poziţii loiale față de țară. A colaborat cu noi în combaterea ireden- 
tismului maghiar. Sigur, într-o anume împrejurare a afirmat: „Nu l-am 
cunoscut niciodată pe generalul Pleșiţă. Mi-a povestit ceva despre el dl 
Paul Goma...“ Eu l-am înțeles când a spus aceasta și am apreciat că a 
procedat chiar profesional, pentru a înlătura speculaţiile. Cred că a fost 
mai curând o imprudenţă din partea mea atunci când i-am transmis un 
salut printr-un ziarist de la Cotidianul. El avea dreptate: personal, nu 
ne-am cunoscut, dar legătura s-a făcut prin oamenii mei, măi copii, măi! 


Talibanii lui și nostalgicii mei 


Inainte de 1990, printre altele, coexistau două clișee: ireden- 
tismul (ungurii care ne iau Transilvania) şi legionarii (duşmanii 
poporului care distrug comunismul). Cine avea altă opinie decât 
Ceaușescu era iredentist sau legionar. Aceste clișee au fost 
opera Securităţii ca formă de diversiune? 


Te preocupă rău... Am fost impresionat realmente de moartea lui 

Ion Raţiu, mai mult decât de cea a lui Coposu. Mai ales că am fost 
pe acelaşi front de luptă, m-am apropiat mai mult de Raţiu. În timp 
ce pe Coposu l-am compătimit și apoi l-am ajutat, pe Ion Ratiu l-am 
apreciat pentru consecvența lui, pentru eficiența lui politică. Era liber, 
putea acţiona mai eficient ca noi chiar, avea și avere. Gestul meu de 
la Tele7abc i-a deranjat și pe talibanii lui, și pe nostalgicii mei, care 
mi-au reproșat că mă compromit. N-au înţeles nimic nici unii, nici 
alții. Ambele categorii au fost orbite de „lupta de clasă“, deşi la 
această dogmă renunţase chiar și partidul comunist într-un târziu. 
„_ M-a impresionat teribil dorința lui de a fi înmormântat la Turda. 
In relaţiile cu noi, el își manifestase de mult timp dorinţa de a-i fi 
adus trupul în orașul natal. Oamenii mei mi-au transmis că vrea să-l 
ajutăm să-și revadă locurile natale, cimitirul, biserica familiei și casa 
lui Iancu Raţiu, pe care dorea s-o transforme în muzeu. Eu am dat 
curs acestei dorințe. Eram la CIE atunci (DIE se numea pe timpul 
lui Doicaru şi Pacepa). N-am avut acordul “mult iubitului”, care mi-a 
dat peste nas că-mi permit să fac „muzeu din casa Răţeştilor“. Înce- 
pusem dialogul și cu Mircea Eliade pentru revenirea în ţară. l-am 
cerut lui Ceaușescu să aprobe o întoarcere onorabilă, așa cum s-a 
procedat cu Henri Coandă, nu pe ușa din dos. M-a plesnit imediat. 
„Asta-i mistic, mă, operą lui nu e tehnică, așa cum a fost a lui 
Coandă!“ N-a priceput nici el nimic. În ce-l priveşte pe Raţiu, mi-a 
amintit de apartenența de clasă a miliardarului, ca nostalgicii mei de 
azi. „Cum să faci muzeu Răţeştilor? Nu-i din clasa noastră“ Am 
rezolvat totuşi celelalte aspecte: restaurarea bisericii, a cimitirului... 

Ordinul din casa de fier 


Eu nu sunt fariseu, deși munca aceasta te și dezumanizează mai 
rău decât poliţia. Mă felicit că nu m-am abrutizat, că nu mi-am 
alterat fondul, indiferent cine a fost adversarul. Războiul secret este 
machiavelic şi marchează, dar depinde și de viţa omului. Cultura 
este hotărâtoare pentru un ofițer din serviciile speciale. Am lucrat 
în 1953-1956 în Ministerul de Interne în problema procesului de 
învăţământ şi am pus problema pregătirii aparatului. Am făcut un 
proiect de ordin ca să-i „alfabetizăm“. li obligam să-și completeze 
studiile până la nivel de facultate. Generalul Pius Covaci era șef de 
direcție pe ţară la filaj și investigaţie. N-avea decât patru clase. 
Fusese miner. l-am prezentat proiectul de ordin şefului de cadre 
Alexandru Demeter, care a făcut pușcărie cu tatăl lui Pacepa. 
Demeter trebuia să ia semnătura de la Drăghici. Venea septembrie 
şi ordinul nu mai ieșea. „l-am zis de șapte ori. Nu găsește hârti- 
ile, îmi spune Ady. Du-te și tu că te simpatizează“. „Tovarăşu' 
Demeter, bate la ușă şcoala..“* Fusese forjor, cu trei clase. „Nu-l 
găsesc, mă. Caută-l și tu“. Şi-mi arată casa de fier. Când am deschis 
casa de fier, s-au rostogoloit hârtiile şi dosarele peste mine. Să leșin, 
nu alta! „Ne mănâncă câinii!“ „Ce ziseşi, mă? Ce făcuşi?* M-a 
umflat râsul, că nici atunci nu mă puteam abtine. Am găsit ordinul, 
i l-am pus în mapă: „Să-l daţi mâine tovarășului Drăghici!“ Drăghici 
a semnat, deşi avea patru clase primare şi trei la ucenici. Conform 
ordinului, trebuia să înveţe şi el, dar n-a vrut neam. 

Conștientizarea nu se putea realiza doar prin învățământul ideo- 
logic, de care s-a ocupat mai târziu și Emil Constantinescu la 
Universitate. Trebuia turnată cultură în aparat, să priceapă că nu 
mai avem luptă de clasă, lucru valabil și azi. S-au pierdut pe drum 
mulți, dar iniţiativa mea a mers. 

Am fost adeptul sufletului pus pe masă, dar faţă de Raţiu am 
avut o rezervă și am greşit. Am crezut că dorința lui de a reveni 
în ţară, de a fi înmormântat aici nu este reală. Ce-l mai intere- 
sează pe ăsta România? A hălăduit peste tot, e armator bogat, s-a 
frecat de serviciile secrete americane, dar, măi copii, omul lucra 
şi cu noi. Nu-l credeam totuşi sentimental și-mi pare rău. 


Ca transilvănean, lon Rațiu s-a implicat în lupta contra 
iredentismului maghiar? 


Absolut! Aici ne-am întâlnit frecvent. 


Disocieri necesare 


Când auzim de iredentism, reducem totul la unguri, ceea ce e 
fals. Dicţionarul Academiei notează: „redentism - din it. irredento, 

neeliberat -, mișcare politică naţionalist-șovină, inspirată și condusă 
de burghezia şi moşierimea italiană, apărută în deceniul opt al seco- 
lului al XIX-lea sub lozinca alipirii la Italia a teritoriilor cu popu- 
latie de origine italiană din afara granițelor ţării. La sfârşitul seco- 
lului al XIX-lea şi începutul secolului XX, iredentismul a fost pro- 
movat de către imperialismul italian în scopuri expansioniste. Prin 
extensie, termenul denumeşte orice mişcare politică, ce urmărește 
anexarea unor teritorii sub lozinci naționalist-șovine 
Nu mă mulţumeşte, dar asta e... 


Este o definitie... 


Iredentismul depăşeşte durerea noastră. Este o problemă complexă, 
o mișcare mondială. Mișcările pentru constituirea statelor naţionale 
nu pot fi încadrate în această definiţie. Nu trebuie băgate toate într-o 
oală. Este și cazul kurzilor, care au dreptul la un stat naţional. 

In ce ne priveşte, nu trebuie să limităm iredentismul la unguri. 
Să nu-i uităm pe ucraineni, pe bulgari și pe sârbi. Noi aveam peste 
un milion de români în așa-zisul Banat Sârbesc. Bulgarii ne-au luat 
două judeţe preponderent româneşti: Caliacra, şi Dristor. Hrușciov a 
obținut de la Stalin pentru Ucraina nordul Bucovinei, nordul Mara- 
mureşului (peste Tisa), Herţa, sudul Basarabiei şi Insula Şerpilor. 
Ruşii controlează încă Transnistria. Trebuie reținut că serviciile 
secrete urmăresc fenomenul şi au în vedere întregirea ţării. Este o 
preocupare permanentă, deși s-a făcut insuficient. Unele conjuncturi 
au favorizat iredentismul maghiar, sârb și ucrainean. Prin revolta de 
la Tatar-Bunar, ruşii urmăreau dizolvarea completă a României. Până 
la Moruzov, serviciile speciale funcționau în cadrul statelor majore 
ale armatei, ceea ce era o situaţie fericită. Așa se realiza o cola- 
borare perfectă. Interceptau telegraful în timpul războiului de inde- 
pendenţă sau îşi trimiteau agenţii cu turmele de oi până la redutele 
de la Plevna, Griviţa și Smârdan. Ducele Nicolae dorea să-i facă 
drept cadou lui Alexandru al II-lea victoria contra turcilor de 23 
august 1877, ziua de naștere a ţarului. La fel de fatidic a fost 23 
august în 1939, apoi în 1944. Avem noi ceva cu 23 august... 

Ungurii au organizat un miting la New York pentru întoarcerea 
Transilvaniei la Ungaria. Riposta noastră a fost mai puternică, și tot la 
New York. Toată presa americană a prezentat evenimentul, dar era 
opera noastră. Am făcut un album foto pentru Ceauşescu. În loc să ne 
felicite, se făcea că nu vede. Pericolul iredentismului a rămas valabil, 
mai ales în ce-i priveşte pe unguri, care regretă Imperiul Austro-Ungar. 

Extremiștii „unguri au făcut presiuni și lobby în Congresul 
Statelor Unite încă din 1922. În 1924, Congresul a trimis în Româ- 
nia o comisie senatorială pentru a cerceta încălcarea drepturilor 
minoritarilor. Translatori au fost preoți catolici şi reformaţi unguri. 

Raportul s-a chemat „Minoritățile religioase din Transilvania“ şi s-a 
tipărit la Boston pe banii ungurilor. 


Garda zdrenţăroşilor și piciorul de cioară 


În timpul comunismului, şeful Direcţiei I a Securităţii coordona 
lupta contra iredentismului. După 1987, activitatea spionilor ireden- 
tiști din SUA, Canada, Anglia, Belgia, Austria, Australia, Suedia, 
Brazilia, Ungaria, Ucraina Subcarpatică, Slovacia s-a intensificat în 
România. Pentru bani. Se ofereau să vină în România și olandezi, 
şi finlandezi... Trei milioane de unguri trăiesc în ţările occidentale. 
In 1989, aveau peste 300 de organizaţii iredentiste, cu reprezentanțe 
în Ungaria din 1986, protejate de serviciile speciale maghiare. O ast- 
fel de organizaţie a ajutat-o pe Nadia Comăneci să fugă în America, 
filmată de Televiziunea din Budapesta. In toamna lui 1989, un cioban 
a fost silit să treacă frontiera în Ungaria cu 1 400 de oi şi un Aro. 
Pe cioban îl aștepta Televiziunea de la Budapesta să-l filmeze sub 
lozinca „Bine aţi venit în ţara libertăţii și a tuturor posibilităților“, 

Bulgaria, Ucraina, Serbia tac pentru că au în gât câte o halcă 
din România. Dumnezeu nu dă cu parul. Natural este să nu rămâi 
cu halca-n gât prea mult: ori o înghiţi, ori o arunci. Actualii guver- 
nanţi de la Budapesta finanţează propaganda maghiară. 

Când am vizitat eu America, primar la Detroit era un român. 
La New York, la Chicago, avem zeci de mii de români și mulți 
gândesc ca mine. Ungurii sunt însă mai eficienţi. Plătesc acțiuni 
iredentiste deschise. Din acest punct de vedere, situaţia actuală 
seamănă cu perioada de dinainte de Dictatul de la Viena. „Garda 
zdrențăroșilor“ era cea mai activă organizaţie fascistă a tineretului 
maghiar de dinainte de război. Veneau „folcloriști* de la 
Budapesta, călăreau Transilvania, treceau și pe la ceangăi, prin 
Moldova. Noi ne-am purtat cu mănuși, deși trebuia să le dăm 
papucii, cu tot cu acoperirile lor academice. Acum simulează 
excursii la Lacu Roșu și fac pregătire paramilitară. Primesc arma- 
ment. Au depozite pe care încă nu le-am depistat. Încearcă să pună 
etnia maghiară din Transilvania în „picior de cioară“. Unguri pe 
care i-am declarat persona non grata imediat după 1990 fac după 
1996 propagandă antiromânească prin Transilvania, pentru că 
UDMR este la guvernare. Problema nu se rezolvă doar prin 
reacțiile lui Funar sau Vadim, etichetaţi că au un mesaj deplasat. 


Fisura 


Când am făcut declaraţia de independenţă faţă de ruși în 1964, 
ungurii au sărit ca fripți: acum e momentul, Moscova invadează 

România și noi mergem cu Ungaria! I-am dibuit, dar nu aveau 
curaj să se manifeste deschis. Am reorganizat întregul aparat: două 
treimi din oamenii mei trebuia să se ocupe de iredentişti, deşi n-aveai 
voie să faci schimbări în schemă. Cei din capitală habar nu aveau 
ce se întâmplă în teritoriu. „Bă, ce ne încarci pe noi cu tot felul 
de hârtii?*, protestau activiștii din București, pe care-i informam 
cu privire la situația din Cluj. 

Atunci am luat-o pe cont propriu. Colonelul Dumitraşcu, unul 
dintre adjuncţi, se ocupa direct de iredentiști. Când au văzut că 
rușii nu invadează România, ungurii s-au dezumflat. Focul nu s-a 
stins complet, mocnea și mocneşte încă. Ca să răbufnească mai 
târziu în valuri, în funcţie de conjunctură. Aşteptăm cu interes 
extinderea Uniunii Europene... 

Am căutat o fisură. Cinci studenţi maghiari de la Facultatea de 
Filologie din Cluj au început să pună țara la cale. Rămăseseră cu 
efectele valului din 1964. Erau toţi cu ochii pe Edgar Bologh, pro- 
fesorul universitar care se ocupa de această grupă. Bătrânul era și 
redactor-șef adjunct al revistei Korunk, unde şef era Gal Ernö. 
Bologh se ocupa doar de 15 studenţi. Gal Ernö făcea pe comu- 
nistul și-l acuza pe Bologh că deviază de la linie. Am vorbit cu 
Constantin Daicoviciu şi am stabilit să purtăm o discuţie liberă cu 
ei, să dezbatem cazul. Daicoviciu a prezentat materialul nostru. 
l-au adus și pe cei cinci studenţi într-un colţ. Mi-era milă de ei. 
Toţi se luau la întrecere în condamnarea tinerilor. Nu mai rămânea 
decât să-i spânzure. Au cerut să-i exmatriculeze, iar noi să aplicăm 
legea: să-i băgăm la pușcărie. Toate cazurile treceau prin mâna 
mea. Mi s-au părut excesive măsurile. În final, le-am zis că şi eu 
îi condamn că s-au dedat la manifestări împotriva românilor. 


A căzut pe tehnică 


Băieţii erau în anul cinci. „Propun să nu fim de acord cu 
măsurile preconizate aici. Cadrele didactice nu s-au ocupat cum 
trebuie de educaţia tinerilor, dar să nu dramatizăm. Aceşti tineri 
se pot corecta, n-are nici un rost să-i exmatriculăm în anul cinci. 
Au viaţa în faţă. Să le mai dăm o şansă...“ 

Tromboane. Ei se aşteptau să-i termin. „Vezi, Bologh, vezi? Tu 
ești tartorul!“, sare şi Daicoviciu. Un ecou în tot Clujul, mai ales 
în rândul maghiarilor. Ei se așteptau să-i belesc, cum a zis Tătar, 
că aș fi xenofob. S-a întors totul la 180 de grade, inclusiv Bologh 
care a căzut pe tehnică. Discuta cu un prieten toată tărăşenia de la 
Universitate. „Câte mârșăvii s-au spus despre acest băiat! Ne-a dat 
o lecţie de omenie, de inteligență. Lasă că, dacă ăsta-i adevăratul 
Pleșiţă, eu mă duc să-l informez și despre Gal, care face mai pe 

ungurul decât toți ungurii. Tot adevărul îi spun că asta-i place...“ Am 
avut o mare satisfacţie profesională. Acum mă căuta Bologh din 
proprie inițiativă; devenise un prieten, nu un delator ordinar. 


Cu agentura la defilare 


Colonelul Dumitraşcu era un specialist disciplinat. Îl cunoşteam de 
la Arad. Venise de la Braşov, dar era moldovean. Am sesizat o 
chestiune neprofesională: agentura se dilua. Plecând de la sarcina fun- 
damentală de protecţie a valorilor materiale și spirituale ale societății 
în scopul prevenirii unor pericole care ar putea să le afecteze, Clujul 
avea niște particularități. De la protecţie se ajunge ușor la spiono- 
manie. Devenea psihoză socială. Incluzând în rețea informatori cu 
batalionul - vrei, nu vrei - proliferezi în mase, inclusiv și în favoarea 
inamicului potenţial. Devenea dăunător sistemului. Îi luam din clasa 
a X-a. Fiecare clasă trebuia să aibă câte un informator. De la liceu 
ajungeau la facultate. În fiecare an de studiu trebuia să ai cel puţin 
un informator. Altfel, nu aflam de studenții lui Bologh. Protecţie sau 
(şi) spionomanie”? Intrau în armată: reţea în fiecare an. Lucrau la CAP 
sau în fabrică, în fiecare secţie - alții. Era o fluctuaţie nemaipomenită. 

l-am cerut lui Dumitraşcu să facă un studiu pe ultimii cinci 
ani. Să aflăm câţi s-au perindat prin rețeaua noastră, pentru că se 
alegea praful şi pulberea dacă făceam tarabă! Peste vreo zece zile, 
vine colonelul Dumitrașcu. „Am terminat studiul. Nici nu știu cum 
să-ți explic. Vezi câţi au scos la defilarea de 23 august? După 
statistica mea, noi avem cel mai mare bloc de defilare: 15 000 
perindaţi în cinci ani“. 


Cam câți specialiști are Emil Constantinescu... 


Exact! Am luat niște măsuri de reducere maximă. Relaţiile cu 
oamenii din rețea erau menținute permanent. Cine fuge de serviciile 
de informaţii se simte cu musca pe căciulă. Ceilalţi se simt prote- 
jati. Dacă în 1965, în doar cinci ani, aveam 15 000 de informatori 
în reţea într-o singură regiune, înmulțește, cu numărul regiunilor, 
adaugă Bucureştiul, amplifică apoi cu timpul scurs de-atunci şi vezi 
cam cât ar ieşi. Câteva milioane! Ar fi cel mai puternic partid? ÎN 
propunem pe Dan Zamfirescu la președinție, că tot a colaborat el 
splendid cu Securitatea, să-l voteze toţi cei care au cooperat cu noi. 


De Pacepa aţi știut că nu e român până când a fugit? 


N-am ştiut, dar Vadim nu ştie ce a însemnat maghiarizarea în 
Transilvania? A fost la fel de agresivă ca rusificarea și ucrainizarea 
în teritoriile de răsărit. 


S7 


„Mult iubitul“ a ajuns la zidul de la Târgovişte şi tot n-a aflat că 
„mult stimata“ îi băgase microfoane sub mapă 


Rolul principal în aduce- 
rea lul Gelli (în imagine) 
în România l-a avut 
Pacepa 


Pe Valea Azugăi (fotografie din albumul 
personal al lui Nicolae Pleşiţă) 

13. „Ceauşescu a fost îmbrobodit 
de masonerie prin 
Propaganda Due“ 


Pentru cine ati avut cea mai adâncă recunoştinţă? 


Pentru Constantin Daicoviciu. El mi-a făcut cea mai semnifica- 
tivă educaţie patriotică. În 1940, după dictatul de la Viena, a venit 
Ciano de la Roma, trimis de Mussolini să vadă cum se aplică rap- 
tul în favoarea Ungariei. Daicoviciu și Haţeganu, rectorul Facul- 
tăţii de Medicină din Cluj, împreună cu alţi intelectuali tineri, au 
urcat pe statuia lupoaicei din piață și au pus acolo o lozincă în 
grai bănățean: „Duce, duce, ia-ţ căţaua șî t-o...!“. l-au căutat 
hortiștii peste tot. Daicoviciu a fugit la Sibiu, unde a rămas până 
la terminarea războiului. 

In 1945, după intrarea rușilor în Cluj, hortiștii și toți colabo- 
raționiștii au fost cooptați în toate funcţiile de conducere. In 
numele „democraţiei populare“! 


Poliţia politică 


l-am transmis un mesaj domnului preşedinte Emil 
Constantinescu. L-am văzut vorbind despre Securitate, cum de mult 
n-am mai auzit. Nici Ticu Dumitrescu nu a fost așa de vehement 
şi de nedrept. Arhivele sunt pline de numele țărăniștilor și ale li- 
beralilor. Emil Constantinescu susține că Securitatea reprezintă și 
azi un mare pericol, că reforma nu se poate realiza din cauza 
Securităţii. După zece ani, Securitatea este vinovată de gafele alto- 
ra. Începând din anii 70, Securitatea a acţionat - sub diverse forme - 
împotriva regimului totalitar, utopic și anacronic. Sigur, serviciile 
speciale n-au fost disidente şi nici conspirație n-au făcut, dar au 


159 


opus rezistenţă, nu au aplicat întocmai „indicaţiile preţioase“, cum 
am procedat. şi eu în Valea Jiului. Uneori, am acţionat chiar 
frontal. 


Securitatea încă există? 


Care Securitate? Cum zic detractorii? Dintotdeauna au existat şi 
poliţie politică, şi poliţie tehnică, dar nu în stare pură. Dacă-ţi 
urmărești adversarii politici ca să-i compromiţi, atunci ai poliţie 
politică. 

Confraţii mei au valizele pregătite, ca toate cătanele, și eu îi 
chem pe toți să mergem la Cotroceni. 


Ce rost are? Nu aveti oameni şi acolo? 


Ne ducem la Cotroceni şi-i cerem lui Emil Constantinescu să 
ne încarcereze dacă noi „reprezentăm un asemenea rău pentru 
poporul român. Îi lăsăm să aplice reforma, nu mai stăm în calea 
lor, dar când vom ieși, se va vedea cine e vinovat de blocarea 
reformei, de tot dezastrul. Noi ştim că nu pot face nimic. Şi 
fiindcă vor rămâne locuri vacante la puşcărie, vor intra ei, care 
au dus țara de râpă. 


Să înțelegem din mesajul președintelui că SRI şi SIE tole- 
rează activitatea Securităţii care nu mai există după lege? 


Serviciile speciale nu i-au oferit lui Emil Constantinescu aseme- 
nea informaţii. Nici un ofițer de securitate nu se împotriveşte 
reformei. Stau deoparte ca pensionari. 


Aveţi colegi care au intrat în afaceri? 
Nu reprezintă nimic. 
Cine a pus mâna pe conturile lui Ceauşescu? 


Mai întâi de toate, aceste conturi n-au existat. Nici un sfanţ 
n-a avut Ceauşescu în afară. 


De ce a fost spânzurat Marin Ceauşescu la Viena? 


Fugi de-aici! A murit ca loan Totu, ca Vasile Milea. Sunt și 
oameni slabi de înger, care nu pot rezista. 


Susțineţi că nu se duce o luptă surdă pentru recuperarea 
conturilor lui Ceauşescu? 


Pun gâtul! Am stat cu lupa pe Ceauşescu și n-a făcut un pas 

fără noi. Ştiam tot. N-avea la cine recurge. 

Pe Emil Constantinescu nu l-am dezavuat, cum a făcut idiotul 
de securist de la Reşiţa, care s-a aprins degeaba. Nu trebuia trasă 
concluzia că Emil Constantinescu a făcut spionaj în timpul unei 
discuţii banale cu ambasadorul american prin Munţii Semenicului. 
Un profesionist n-are voie să tragă concluzii pripite. Rezolvarea 
problemelor de contraspionaj se face în timp. Ofițerul de la Reșița 
n-a mai avut timp să verifice că geologul e sau nu spion şi a 
făcut afirmaţii nefondate. 

Nu există poliție politică. Dacă poliția acţionează pentru cei care 
deţin puterea, spre compromiterea adversarilor, devine poliţie 
politică, dar compartimente importante ale poliției rămân axate pe 
probleme fundamentale, indiferent de regimul politic. 


Unde este limita dintre poliție și poliție politică? 


Nu există. Pristanda făcea poliţie politică în casa lui Cataven- 
cu atunci când a zis: „Curat violare de domiţiliu, da? umflaţi-l!“ 
Asta nu înseamnă că toată poliţia făcea poliţie politică. 


Nici CIA, nici SVR sau MOSSAD nu-și schimbă conducerea 
în functie de partidul venit la guvernare. La noi, SRI şi SIE 
îşi schimbă șefii după locatarul de la Cotroceni. Nu se creea- 
ză loc pentru interpretări? 


Sigur. Asta dă apă la moară și serviciilor de spionaj. Trebuie 
modificată Constituția. Mai bine recurgem la sfatul bătrânilor. 
Algoritmul politic nu are ce căuta în numirea conducătorilor la 
Armată, Servicii secrete, Biserică și Școală. 


Scutirea că e diliu 
Cum s-a folosit Securitatea de psihiatrie pentru compro- 


miterea adversarilor? 


Nu-i adevărat. Medicii au făcut asta împreună cu avocaţii. Am 
primit nenumărate bobârnace din partea subalternilor care munceau 
şi zece ani la un caz. Când să-l tragem la răspundere pentru faptă, 
venea cu scutirea de la psihiatru că e diliu. 


Nu-l luați din nou la întrebări? 


Nu permitea legea. Să nu vedem „mâna Securităţii“ peste tot. 
Cum să-i internăm şi să-i transformăm în legume? Nu era de 
preferat să-i împușcăm? Aveam agentură în psihiatrie. 


161 


O situaţie m-a pus totuși pe gânduri. Apăruseră activităţi ostile 
statului. Medicii psihiatri mi-au deschis ochii. Ei m-au convins să 
studiem și fişele medicale ale unor pretinși disidenţi. Erau unii 
oameni Care capotau din cauza stresului și se manifestau contra 
regimului prin tentative de sinucidere, de fugă din ţară. Dacă omul 
e nebun, nu trebuie să-ți pierzi vremea cu el. 


Minerilor răsculați în 1977 li s-au aplicat şocuri electrice? 
Minciuni! Unii au fost mutaţi disciplinar la alte mine. 


Nu credeti că folosirea psihiatriei a dus la satanizarea 
Securității? 


Vax! Unii au fost declaraţi iresponsabili ca să scape de 
pedeapsă. 


Ofiţerii-fantomă 


Toate serviciile speciale au un compartiment cu totul aparte, 
acela al ofiţerilor-fantomă. M-am ocupat personal de aceşti oameni. 

După trădarea lui Pacepa, am nimerit într-un aparat prăbușit. 
Era o muncă absolut specială. Șeful serviciului se ocupa direct de 
compartimentul ofițerilor-fantomă. Ramura e foarte veche. Mi-a 
plăcut mult domeniul. Aici se manifesta autoselecţia mai mult 
decât oriunde. Ei au făcut minuni în Statele Unite, în Rusia, care 
constituie cele mai mari forte în domeniu. 


Dacă ofiterul avea familie, cum se simulau moartea şi 
înmormântarea lui pentru a părea credibile? 


Depinde cum îl legendai... Doar dacă lucrurile se complicau pe 
parcurs. Se preferau oameni fără familie. 


Colivă strămoșească, tămâie, bocete printre lumânări, sicriu 
de zinc, discursuri, onor militar? 


În toate chipurile. Nu vreau să vorbesc mai mult. 
Ce însuşiri are un ofiter-fantomă? 

Este un superman. 
Clachează şi fantomiştii? 


Se-ntâmpla... Se prăbuşeau uneori psihic și fizic. Erau şi idioţi 
printre șefi, care își permiteau să bagatelizeze această muncă. 

Cum îi controlați dacă deveneau cetățeni străini? 


Există posibilităţi prin natura muncii. Nu mai discut despre ei... 
Dacă eşti cumsecade, nu mai insista! 


Ați surprins în România activitatea fantomelor din serviciile 
străine? 


Sigur. Îi intoxicam: le ofeream ce voiam noi și urmăream efec- 
tul. Există antidot pentru orice. 


Frica 


Ați spus că „mult-iubitul“ era foarte fricos. Cum se explică 
atunci actul lui din 1968? 


Omul este o sumă de stări şi manifestări. Nu trebuie să 
rămânem la o singură întâmplare. 

Eram cu Ceauşescu în Congo. Zburam de la Brazzaville la 
Ponwar, un port imens la Atlantic. O vizită prevăzută în program. 
Am văzut portul şi am plecat înapoi la Brazzaville. Eram chiar la 
ecuator și a început o furtună cu ploaie, fulgere și trăsnete groaz- 
nice, care, uneori, au tăiat în două aeronavele. Comandantul de 
zbor îi raportează colonelului Marien Ngouabi, șeful statului, care-l 
însoțea pe Ceaușescu. Eram cu un avion AN al gazdei. Piloții erau 
sovietici. „E turbulență mare. Obligatoriu, trebuie să ocolim.“ „Pe 
unde să ocolim?“ „Trecem puţin pe deasupra Zairului“. Numai că 
Marien Ngouabi era la cuțite cu Mobutu. „Eu să cer permis de 
survol lui Mobutu? De ne-am prăbuşi de zece ori și nu mă umilesc 
în faţa lui“. Când au văzut piloții sovietici care e poziția lui 
Marien, au hotărât să treacă prin furtună. Se zgâlțâia avionul 
îngrozitor. Cădeau fulgerele ca toiegele, și în faţă, şi pe dreapta, 
și pe stânga. 

Ceauşescu murea de frică. „Vezi ce fac tâmpiţii ăştia că ne 
prăbușim!“ Mă duc în cabina piloților. „Opasno! Opasno! Nice- 
vo!“(„,„Pericol! Pericol! Nu-i nimic!"). Mă întorc să-i explic că ne 
aflăm la ecuator şi nu-i ca la noi, furtuna tine mai mult. 
„Omologul dvs. nu vrea să ceară permis de survol de la Mobutu!“ 
Iar zeâlţâieli. „Du-te, mă, și vezi!“ Mă-ntorc. „Mai e nitel!“. Vin 
iar. „Ce-i, mă?“ „Este o singură soluţie: să-i dau pe ăia afară din 
carlingă și să trec la manșă...“ „la uite, Nicule, uite! Tu vorbeşti 
serios și el râde. Noi ne prăbuşim şi el râde!“, sare Leana. M-am 
dus din nou. Mă dădeam cu capul de toţi pereţii. M-am așezat în 

spatele piloților și nu m-am mai întors. Trimite la mine un băiat 
din gardă. „Ce tace, mă, generalul Pleşiţă?* „Mai este puţin și 
scăpăm!“, l-am asigurat. à 

Frica îi poate paraliza pe unii. În decembrie 1989, Dăscălescu 
s-a aruncat ca berbecul cu capul în zid și s-a automutilat. A 
devenit iresponsabil, deși era prim-ministru? A devenit. 

Tot frica l-a făcut pe Milea să se sinucidă, dar dacă eram cu 
el nu făcea acest gest nefericit. Ceaușescu a procedat cu Milea 
cum mi-a făcut mie când mă trimitea glonț în carlingă. Când am 
ajuns la Brazzaville, Ceaușescu a redevenit președinte... 


Oculta 


S-a afirmat că masoneria l-a răsturnat pe Ceauşescu. E 
adevărat? 


Da. N-a existat şi nu va exista nimic în lume fără implicarea 
masoneriei. Masoneria acționează însă conjunctural. Există o mare 
similitudine între serviciile speciale și masonerie. 


Aveaţi masoni în serviciile speciale? 


Au fost şi nu-i exclus să fie și acum. Activitatea lor merge 
numai pe ocultare. Ei au ca obiectiv republica universală. Noi 
avem ca scop statul naţional. Aici nu ne mai interferăm şi devenim 
adversari ireconciliabili. Masonii au ajutat revoluţia bolșevică din 
Rusia și tot ei au contribuit la lichidarea comunismului când acest 
regim dobândea trăsături naţionaliste. 


Ceauşescu a fost mason? 


Eu nu l-am cunoscut pe Licio Gelli. Știu însă lucrarea... 
Indirect, masoneria l-a îmbrobodit mult pe Ceaușescu prin 
Propaganda Due. 


Leana, agent secret! 


După ce m-a aruncat comandant la Şcoala de Ofițeri de la 
Băneasa, Andruţa a fost dat și el afară și trimis adjunctul meu 
pentru lipsă de vigilență. Ceauşescu nu l-a folosit pe Andruţa ca 
sosie decât în perioada interbelică să scape de filaj. Mama lor era 
blândă, nici nu simţeai că există; în schimb, mama Leanei era afu- 
risită ca o capră. Am mai spus că fraţii n-o suportau pe Leana 
fiindcă nu le permitea să-și viziteze mama în Palatul Primăverii. 


164 


N-o puteau suporta, în afară de Nelu, agronomul, care fusese chiar 
ajutat de Leana să-și facă studiile. Şi lui Ilie îi era interzis să 
vină să-și vadă mama. Trebuia să se milogească de ea. Leana cre- 
dea că profită prea mult cumnaţii ei și-i pizmuia până la nivel 
de copii. Ceruse închiderea restaurantelor la ora 22 din cauza lui 
Nicu, care nu se mai dădea dus din cârciumi. Deci o urau toți 
pe Leana. Eu nu știam. In acest context, mi s-a făcut invitaţia la 
Scornicești. Bărbulescu încă nu era prim-secretar la Slatina. Vin 
bun și oamenii au început să vorbească. Lina cu Bărbulescu, Nicu 
(Andruţa) cu nevasta, alţii... Voiau să se clarifice în legătură cu 
poziţia mea: merg cu președintele sau cu partida Leanei. Se întâm- 
pla în 1978. 

Adela și Leana lucraseră înainte de război la o ţesătorie din 
București. Umblau prin 1940 cu nemţii, pe cât era Leana de ile- 
galistă. S-a căsătorit cu Ceaușescu abia după război. Nu știu dacă-l 
cunoscuse deja când el era în pușcărie, iar ea cu nemţii. Fraţii 
aveau un dinte teribil și contra Adelei. „Se târau cu nemţii amân- 
două!...* Au mers până acolo încât afirmau că treaba e dirijată. 
„Leana nu întâmplător a ajuns mare. Acum se amestecă în tre- 
burile ţării“. 


Credeau că este agenta masoneriei? 


Erau convinși că e spioană încă din vremea când se târa cu 
nemţii. „Eu nu vreau să ajung la pușcărie din cauza ei“, repeta 
obsesiv Andruţa. Am luat-o ca pe o fantasmagorie, chiar dacă ar 
fi fost așa cu nemţii. Acuza era extrem de gravă pentru vremea 
respectivă. Mai ales că venea din partea fraţilor lui Ceauşescu. M-a 
dezgustat suspiciunea lor. „Dacă asta cred ei despre soția lui 
Ceaușescu, pot pune bine pe oricine“, mă gândeam eu. Incepuse 
spionomania. 


De ce nu s-a găsit un ofiter de securitate care să-l împuște 
pe Ceauşescu pentru a salva viețile atâtor tineri? 


Probabil că s-ar fi ajuns şi aici. Nu garantez că nu s-ar fi pro- 
cedat aşa... Evenimentele ne-au luat prin surprindere și pe noi. 
Serviciile speciale nu au sărit să-l salveze pe Ceauşescu, ceea ce 
arată că se ajungea la ce-ai spus, dacă dictatura mai dăinuia. 

După 1990, l-am revăzut de câteva ori pe Andruţa: „Ți-am spus 
eu că ajungem la puşcărie din cauza ei?“... Şcoala de la Băneasa 
nu a tras nici un cartuș, dar lui i-au găsit lipsă șapte. „Ți-am spus 
eu că ajungem cu asta la puşcărie?“ „Mă Nicule, mi-ai spus, dar 


165 


dacă n-am făcut nimic...” „Am fost niște proşti... proști!“ 


După 1990, s-au închis dosarele masonilor 


Masoneria fusese scoasă în afara legii ca organizaţie ocultă, 
periculoasă pentru statul național. Cine vrea republică universală 
nu e preocupat de problemele naţionale. Acum s-a legalizat, deși 
e straniu să admiţi legalizarea ocultei. Prin legalizare au câmp mai 
larg de acţiune. Scapă (aparent) de acţiunea Serviciilor secrete. 
Doar 30% din activitățile masoneriei sunt transparente. De ochii 
lumii apar Amedeo Lăzărescu, Gheorghe Comănescu, dar câţi or 
fi care acţionează pentru mondializare, motivând totul economic? 


Ati prins vreun mason? 


Numai unul? Inclusiv pe Gelli. Se băgase pe sub pielea celor 
de la Comerţ Exterior. Mergea pe comerţul cu arme. L-am depis- 
tat cu reţeaua noastră din masonerie, pe care o vom menține chiar 
de vor crăpa cei care nu-s de acord. Am jucat cartea în interesul 
României. Fiind informat la timp, Ceaușescu și-a luat măsurile 
necesare, nu ştiu cât de eficiente, fiindcă nu ne-a zis nimic. Așa 
cum nici azi nu se evaluează corect munca Serviciilor secrete. 

Ajungând în conducerea Ministerului de Interne, am redeschis 
dosarele masoneriei și i-am lucrat cât am putut. l-am pus sub 
clopot! Veneau de peste tot. Erau fără azimut, ca o caracatiţă 
extraordinară. Folosesc diaspora ca punct de sprijin pentru ei. 
Realitatea e că am dovedit slăbiciune în urmărirea lor, apoi le-am 
clasat dosarele. Abia prin 1985 ne-am revenit. După 1990, dosarele 
masonilor s-au închis iar și acesta e cel mai mare pericol. Dar nu 
scapă ei de sub lupă pentru acţiunile lor oculte... Este cea mai 
gravă şi mai periculoasă problemă pentru Serviciile secrete. Ne 
confruntăm cu oameni iniţiaţi. E cea mai calificată luptă de pe 
frontul invizibil. 


Unii cred că sărăcia în care trăiau românii s-ar fi datorat 
ocultei, responsabilă inclusiv de manipularea politicii de ali- 
mentație în România. Credeti într-o asemenea variantă fol- 
clorică? 


Nu cred. In conjunctura generală, a avut şi masoneria un rol. 
Dar nu trebuie s-o supraestimăm. 


Lantul revoltelor anticomuniste s-a întins de la Beijing până 
la Praga şi Berlin. Nu vi se pare ciudat de asemănător momen- 

tul cu revoluția de la 1848, despre care ştim acum că a fost 
instrumentată de masonerie pentru lichidarea monarhiilor 
europene? 


Să nu confundăm evenimentele istorice cu opera masonilor. Ei 
încearcă să dea evenimentelor o turnură în acord cu interesele lor. 
Ideea revoluţiei socialiste mondiale le-a convenit de minune și au 
pus bani grei la bătaie. 


Pacepa l-a adus 
pe masonul Licio Gelli 


Gelli a fost băgat la noi de masonerie, dar era și mafiot. Idioţii 
noștri au fost îmbrobodiţi de Gelli, care a pătruns la Ceaușescu și 
noi nu l-am prevenit. Mai mult, i l-am băgat pe gât lui Ceauşescu! 
Cu Gelli s-au făcut de toate. Masca nu putea ţine prea mult. 
Doicaru și Pacepa au colaborat cu el. Eu nu eram acolo. A ieşit 
un scandal teribil, legat de Serviciul de Informaţii Externe şi mai 
ales de noi. Am pus căpăstru la Romtehnica pentru exportul de 
armament. De când erau și consilieri prezidenţiali Pacepa și 
Doicaru se spurcaseră la acţiuni de anvergură şi-i serveau pe tavă 
lui Ceaușescu tot felul de personalităţi. Pacepa a avut rolul prin- 
cipal în aducerea lui Gelli. 

Primirea la șeful statului este o chestiune diplomatică. Aşa a 
ajuns şi Iosif Constantin Drăgan la Ceaușescu. El avea nişte posi- 
bilităţi în Italia, venea prin ţară. A făcut promisiuni și Ceauşescu 
l-a primit de câteva ori. Drăgan a avut contribuţia lui la dez- 
voltarea marketingului nostru, dar pe Ceaușescu nu l-a mulțumit și 
s-a supărat. Leana a făcut scandal din invidie. Nu apucase încă 
să-i bage tehnică și nu știa ce face Drăgan la Ceauşescu. Nae 
Năstase, șeful de cabinet, a încurcat-o. Venea Leana, își sugea 
măseaua și încerca să intre. „Șeful e ocupat... nu se poate“. Leana 
l-a dat afară pe Nae. Ea voia să intre la șeful statului ca la 
bucătărie. „Cine-i ăsta, mă?“ S-au găsit codoși ca Bobu care să 
spună că Drăgan îi răpește timpul lui Ceaușescu. Atât i-a trebuit 
Leanei. Pe Doicaru îl porecleau „Dovleac“. „Da? Dovleac l-a adus? 
Ei, las’ că-i arăt eu lui!“ Așa l-a blocat Leana pe Drăgan și la 
fel l-a mătrăşit și pe Gelli. 

Regele Mihai şi principesa Ana de Bourbon-Parma. | 
Tablourile Coroanei? O afacere pierdută de România, 


cum s-a „pierdut“ şi Domnişoara Pogany de Brâncuşi 
] 

14. Regii și Securitatea 


In timpul comunismului, ce relatii au avut serviciile speciale 
cu regii Carol al Il-lea și Mihai 1I? 


Am fost nevoiţi să abordăm și aceste personalităţi, chiar dacă 
era un aspect extrem de delicat. De altfel, experţii serviciilor 
secrete se infiltrează acolo unde nici nu gândești. De exemplu, eu 
am convingerea că Andrew Felton, cel care a fost angajat de Dudu 
Ionescu să reformeze poliţia din România, este agent britanic cu 
acoperire perfectă. Desigur, nu am dovezi, dar este un lucru de 
bun-simţ: așa am fi procedat și noi. 

Cu regii noștri a trebuit să intrăm în horă datorită litigiului cu 
tablourile. Operaţiunea de identificare a tablourilor lui Mihai am 
intitulat-o „Duduia“, după apelativul folosit de Carol al II-lea pen- 
tru amanta lui, Elena Lupescu-Wolf. În 1940, când a plecat Carol 
al Il-lea, s-a spus că regele a luat 42 de tablouri, colecţia lui 
Carol I, lăsată prin testament Coroanei Regale a României, deci 
țării, și nu familiei regale. Noi am încurcat puţin borcanele: ne-a 
cășunat pe Carol al II-lea. Când era în țară, sforile de la Palat le 
trăgea generalul Ernest Urdăreanu. Totul trecea prin mâna lui, 
inclusiv informaţiile lui Moruzov. Nu se ştie cine era agentul cui. 
Cert este că Urdăreanu a fugit cu Carol al II-lea. 


De ce a fugit generalul Urdăreanu cu regele, deşi nu era 
în dizerația lui lon Antonescu? 


Pentru că era omul regelui sau pentru că l-au trimis organele 
de informaţii. Adică Moruzov... După război, s-a pierdut legătura 
cu Urdăreanu, dar l-am recontactat noi. Generalul a acceptat cola- 
borarea cu Securitatea din principiu. În același timp, s-a angajat să 
ne ajute în clarificarea problemei tablourilor. Între timp, Carol al 
II-lea murise. Urdăreanu ne-a lămurit că Mihai a furat colecţia, şi 
nu Carol al II-lea: „Am aflat noi mai târziu. <<Eu nu m-am atins, 


169 


dar Mihăiţă le-a luat>>, a zis Carol al Il-lea. Așa şi-a cumpărat 
proprietatea de la Versoix, din Elveţia. Vă aflați pe o pistă greșită. 
Mihai ţine colecţia la o bancă şi vinde câte un tablou“. Prin inter- 
mediul ofițerului de legătură, generalul Urdăreanu mi-a transmis, 
în 1983, un caiet cu memoriile în original, din anul 1939, ale 
regelui Carol al II-lea. Era o dovadă a bunelor relaţii pe care 
Urdăreanu dorea să le aibă cu Securitatea. 


Se zvonea că Nicu urma să fie „măritat“ cu Margareta. Se 
verifică acest zvon? 


Povești! Deşi Leana căuta pentru Zoia un os de domn. Stiu 
exact... Ceaușescu avea complexe, nu vederi monarhice. N-a vrut 
să intre în conflict cu Casa Regală. „Dă-le încolo, mă, de tablouri! 
N-avem noi bani să ne judecăm cu ăsta...“ Atunci eu am luat-o 
negustorește. „Vindem un El Greco sau un Rembrandt, vindem 
două, susţinem procesul și recuperăm 40!“ Incepuse deja procesul 
la Viena. Avocatul nostru nici nu vroia bani. Finanţele nu aveau 
bani pentru un asemenea proces. Nu ne-a lăsat Ceauşescu să chel- 
tuim. Cât a ținut de Externe, am cheltuit ceva... A intervenit mai 
târziu Ceaușescu cu scepticismul lui. Evita să intrăm într-un pro- 
ces deschis fiindcă se internaţionaliza afacerea. „Dă-l dracului pe 
Mihai! Stă cuminte acolo...“ „Ne blestemă istoria!“, ne reproşa 
avocatul. 


Câte tablouri mai rămăseseră când s-a deschis procesul? 


Nu știu. Ştiam numai băncile unde erau plasate. A rămas în 
suspans toată povestea. 


Cum de l-ati „brichisit“ pe Urdăreanu? 


Eu cred că l-au mai curtat şi alţii înaintea mea, dar nu s-a 
mers prea departe. Mai mult pentru supraviețuirea lui. Eu am reușit 
să depăşesc stadiul şi aşa am ajuns la Carol al II-lea și la 
Lupeasca. „Hai mă, ce dracu’ vă învârtiți atâta, mă!, a sărit 
Ceaușescu la începutul afacerii. Căutaţi-l pe Urdăreanu! E general 
ca și voi. E general al Armatei Române...“ Era ordin. Am dat 
mandat unui ofițer să-l caute. Aşa mi-a trimis Urdăreanu şi caie- 
tul cu memoriile lui Carol al II-lea. De aceea am fost teribil de 
derutat când Ceaușescu ne-a blocat după ce noi găsiserăm pista. 
Recent, regele Mihai a dat în judecată statul român ca să-şi recu- 
pereze averea. Nu şi-a făcut probleme de morală. 


Cu „Duduia“ ați avut legături? 

Nu. Am discutat doar cu Urdăreanu. 


Dacă vine Emil Constantinescu la televiziune, dă un „comu- 


nicat important pentru tară“ şi-l reinstalează pe regele Mihai? 


Ar fi o alternativă. Singura lui salvare, de altfel. Vom evalua 
oamenii după faptele lor. 


E adevărat că Nicolae Ceaușescu ar fi avut relații homo- 
sexuale cu Gheorghiu-Dej? 


E un fals. S-a încercat explicarea ascensiunii lui Ceaușescu, și 
Chivu Stoica a găsit această motivaţie penibilă. În realitate, doar 
la Tg. Jiu au fost împreună cei doi. În lagăr. Nu la Doftana, cum 
s-a publicat. Oamenii reacționează de multe ori imprevizibil. Nu 
pot uita modul cumplit în care a sfârșit Iscrulescu. Avea dureri 
mari la intestinul gros. S-a dus cu o radiografie la directorul 
Institutului de Medicină Legală, un bun prieten de-al lui. „Ia vezi 
ce are ruda asta a mea. Te asigur că nu-i spun“. Lucraseră împre- 
ună mulți ani. „Aoleu, ce frumuseţe de cancer are ruda asta a ta. 
Nu mai trăiește nici trei luni“. Nu i-a spus cine e „ruda“, s-a 
întors acasă, s-a dus în baie și s-a spânzurat. Au apărut apoi tot 
felul de zvonuri. 


Cum pot fi instruiți ofiterii din serviciile speciale ca să 
functioneze deasupra partidelor politice? 


Spunându-le deschis, în faţă, care este adevărata lor menire pen- 
tru ţară. Vorbindu-le despre interesul naţional. Serviciile secrete, 
Armata trebuie să se delimiteze de formațiunile politice. Ele nu 
trebuie folosite în activităţi antinaţionale, antipopulare. 


Cu amabilitatea dlui general Nicolae Pleșiţă, reproducem fragmente din memori- 
ile lui Carol al Il-lea - Însemnări zilnice / Vineri 20 ianuarie 1939-duminică 12 mar- 
tie 1939 -, caiet pe care i l-a oferit generalul Ernest Urdăreanu în 1983. Din neferi- 
cire, la fel ca toate memoriile regelui, și acest caiet are foi smulse. Deși memoriile 
lui Carol al II-lea au fost tipărite cu lipsurile menţionate, încă nu s-a elucidat această 
chestiune: cine a rupt pagini întregi din caietele sale? Dacă ar fi făcut-o însuși regele, 
probabil că le-ar fi scos pe toate care conțin gânduri referitoare la evenimente ce 
i-ar compromite imaginea. Mai rămân doi vinovaţi de acest „furt“: Elena Lupescu și 
Ernest Urdăreanu. De altfel, toți trei aveau interesul ca posteritatea să nu afle detalii 
privind asasinarea lui Corneliu Codreanu sau a lui Armand Călinescu, evenimente în 
care regele s-a implicat. 

Vineri_20_ianuarie_1939 


Dimineata, mult de lucru. Cu ministri Colan și Andrei. Cu Andrei lucrez a doua 
oară, e agreabil, inteligent si am impresia că vede lucrurile bine. Mai vine și Iacobici 
cu multe chestiuni privitoare la armament. Acolo nu se lucrează cu ritmul ce-l doresc, 
cu toate greutățile financiare ce le cunosc prea bine. 

Pe urmă Călinescu, lamandi şi Urdăreanu cu lista definitivă a consiliului superi- 
or, a directoratului și a Secretarilor Generali ai Frontului Renașterii Naţionale. 

Discuţiile şi puricarea listelor ţin mai bine de un ceas și cred că sunt aproxi- 
mativ bune. Greu a fost la intelectuali unde dintr-o listă de 80 de propuşi trebuiau 
aleşi 50 şi unde am mai găsit şi eu nume care s-au uitat. Soluția finală a fost ca 
membrii fondatori, afară de miniştri 
și rare excepții, să fie scoşi și lor să PR, PAF N SRi 
li se dea dreptul de a participa la 2s 
sedintele consiliului. Dimineata matt ste Caer.. Ca mm ia 

După-masă, în audiență un depu- | Gram e moto n emrteai unga airan mii 
tat laburist englez, Henderson, fiul |* “Procter eee imapi enm ba 
fostului leader al partidului. Vine de 
la Budapesta și este avocat al 
înțelegerei între noi și unguri. Zice că 
a găsit bună voinţă la Bethlen și la 
Eckhart Tibor (membri ai opoziţiei), 
lucru care de altfel îl stiam, la guvern 
reticență, iar la Horty o tendinţă de 
reformare a Ungariei mari. l-am spus 
că avem toată bună voința de a ne 


4 A POET EET AID e E pe e TIE T SS 
înţelege cu minoritățile „Noastre, dar e AA EVA a HR E 
că trebuie să priceapă sentimentul o pet ae alipi ui Di dci să emit e 
ardelenilor cari atâtea veacuri au fost | q- tn as t-an mea otreplil obe m farkina 
sub dominație maghiară şi cari au | £ scdimtita emm ta ba = 

păstrat în sufletul lor destulă ură |- Dapa Prasat mi mmtemeță ean mp 
împotriva foștilor stăpâni; iar pe de < 4 - 
altă parte ungurii cari nu vor să 
priceapă că lucrurile s-au schimbat şi că ei nu mai sunt dominatorii. Pe urmă a mai 
vorbit de legăturile noastre cu Anglia, mai ales pe terenul economic, i-am vorbit în 
sensul cunoscut și mi-a spus că este absolut de acord. 

După el au mai venit Paul Teodorescu și amiralul Bărbuneanu cu rezultatele vizitelor 
făcute la șantierele din străinătate. Concluzia este că tot în ltalia este mai avantajos să 
se facă comenzile, e mai eftin şi mai rapid. Germania este cea mai scumpă și șantierele 
au declarat că înainte de 1941 nu se pot angaja să ne construiască ceva. La această dată 
comenzile din Italia sunt terminate. (...) 


Sâmbătă 21 ianuarie 


La 9 dimineața plecăm la Curtea de Arges pentru parastasul de sase luni al 
mamei. 

Slujba foarte frumoasă și demnă, a fost foarte frig în biserică. La întoarcere după- 
masă i s-a făcut rău doamnei Mavrodi care a căzut jos vărsând, oribil spectacol. 

Reîntors bucuros chem ca de obiceiu pe D. la relefon, tablou, o găsesc extrem 

de enervată. Fusese Gusti la ea de dimineaţă, spunându-i că-şi dă demisia de la toate 
deoarece n-a fost numit în Consiliul F.RN. şi apoi alte nemulțumiri ale familiei. 
Foarte calmă ca ton, dar în fond foarte amărâtă îmi spune că după un consiliu de 
familie s-au hotărât toți să plece din tară și să emigreze în Argentina. Ori şi cine 
poate să-și închipuie ce lovitură de măciucă a fost pentru mine. 

Tocmai când se liniştiseră lucrurile în această direcție, când şi eu am nevoie de 
capul mai clar pentru a judeca situaţia și lua hotărâri, mi se întâmplă acest bucluc. 
Pentru sufletul meu aceste lovituri devin din de în ce mai dureroase. (...) 

In această clipă mă simt aşa de îndurerat, mi se taie picioarele, zboară din sufle- 
ful meu orice vlagă. N-o fi între noi poate acea dragoste nebună şi exuberantă de 
acuma 14 ani, dar este una atât de adâncă şi conștientă care face parte chiar din 
ființa mea, și tot ce o loveşte şi o jigneşte doare nespus de crud. Aşa mă simt eu 
la această etapă când scriu și lacrimile mă podidesc. 

În tren îmi umblau gândurile și mă simţeam dus de un val de energie, de o 
dorință a face ceva frumos şi mare pentru tară, să reînviorez lupta pentru mai bine 
şi iată că întors acasă totul piere ca prin farmecul unei zâne rău făcătoare. Simt în 
sufletul meu o deznădejde adâncă, nu mai am vlaga spontană de altă dată, prea am 
suferit, prea am fost jignit pe nedrept (...) 


Joi 9 martie 


Baba Duduiei, frumos și temperatura mai caldă. La masă colonelul Philippi cu 
nevasta şi câțiva alți engleji veniți la vânătoare în Deltă. Masă voioasă şi discuţie 
despre vânătoare. Ei au înghețat de frig şi ca rezultat cinegetic destul de slab. 

Au făcut unele observaţii asupra lipselor din casa de vânătoare unde au fost. 
Confort relativ și conductele de apă ce nu funcționau. Veșnica greseală de a face 
lucruri de mântuială, când oare ne vom învăța minte? 

marti 


Azi a avut loc la Roma încoronarea Papii, iar la noi la trei după amiaz trans- 
portul corpului Patriarhului de la Gara de Nord, unde sosise azi seară, la 
Patriarhie. Foarte impresionant cortegiu. Sir nesfârşit de preoțime. Am asistat de la 
balconul Palatului. 

Ne vin ştiri îngrijorătoare din Slovacia, unde se desemnează mişcări anticomu- 


niste. 

Guvernul a fost dizolvat și înlocuit cu unul în care centrala de la Praga are 
încredere. Tisso a fugit în Germania, dar Germania susține Praga în această 
chestiune. 


La 6 1/2 poker. 


T73 


„Ciclopul“ din Magheru - un punct pericu- 
los pe traseul lui Ceauşescu 


În 1966, două înalte personalităţi au sosit la 
Bucureşti: preşedintele iugoslav losip Broz Tito 
(18-23 aprilie) şi Şahinşahul iranului, Mohammad 
Reza Pahlavi Aryamehr (27 mai-2 iunie) 


ÎN RS a e Ra 
174 


15. Eroi după război! 


Domnule general, ați avut printre camarazii dumneavoastră 
și ofiteri care acum vor să fie considerați eroi anticomuniști, 
disidenti în Securitate? 


Au existat şi asemenea fenomene. Până la urmă, ele au fost de 
sorginte sovietică. 


Au legătură cu gruparea Petre Mihai Băcanu? 


S-a întâmplat puţin înainte de episodul cu Volodin. Au început 
să mişte încă din timpul lui Andropov. În timp ce eram la CIE, 
am primit o informaţie de la contraspionaj, care viza un ofiţer de 
securitate din garda lui Ceauşescu. Era adjunct al inspectorului-șef 
din Bucureşti, care se ocupa de securitatea zonală a itinerariilor 
lui Ceaușescu. 


„Planta“ băieți, scotea băieți? 


Problema lui principală era securitatea traseelor. Nu se reducea 
la băieţii pe care-i băga și-i scotea, cum zici. Era o chestiune de 
rutină şi se făcea ostentativ. 


Insoțeşte-mă ca pe Ceaușescu! 


Nu i-a deschis nimeni ochii că asta irită populatia? 


Nu i-a spus nimeni nimic. Oamenii erau tracasaţi ca acum: 
lumea moare în mizerie şi aleşii îşi votează mărirea salariilor. De-aca- 
să și până la Comitetul Central, se împânzeau traseele înaintea lui 
Ceaușescu. Dimineaţa, venea pe Calea Victoriei şi pleca prin 
Onești, Magheru, Ana Ipătescu. Pe Magheru, era un atelier auto 
mare, „Ciclop“. Un punct foarte periculos pentru deplasarea colou- 
nei lui Ceauşescu. 

Nu avea maşină blindată? 


Nu mergea numai cu cea blindată. Era încăpățânat, uneori nu 
respecta itinerariile. „Mă iubește poporu'!* El nu a crezut nici la 
Târgovişte că lucrurile stăteau pe dos. 

La „Ciclop“, aveam o sursă care ne-a dat informaţia că șeful 
dispozitivului pe Capitală i-a confiat că face parte dintr-un com- 
plot ce vizează răsturnarea lui Ceauşescu. „Insoţește-mă tu cum îl 
însoțim noi pe Ceaușescu“, îi spunea colonelul Păsărin subofiţeru- 
lui Luca. O fantasmagorie întreagă. 

Cum am zis, informaţia a ajuns la mine. Mă simţem suspec- 
tat, chiar în funcţia pe care o aveam. De altfel, la puţin timp am 
fost schimbat și trimis la Grădişte. 


Era lucrătura aceluiași general Macri? 


Nu. A fost altceva. Poate conta și asta. Bine ar fi fost ca în 
cadrul sistemului de analiză și sinteză să fi lucrat un om care să 
facă legăturile necesare... Nici mijloace nu existau, nu aveam cal- 
culatoare, ca acum. Se proceda... manual. 

Informaţia părea atât de fantasmagorică, încât am avut impre- 
sia că este o provocare la adresa mea: să vadă cum reacţionez. 
Orice ofiţer de informaţii trebuie să-și ia măsuri de apărare. Altfel, 
era o destăinuire gratuită, o pălăvrăgeală pe un fond real. Cu toate 
înfloriturile. Am luat informaţia și am aruncat-o în brațele lui 
Postelnicu, șeful meu. Să moară de frică! Era vizat un ofiţer de 
securitate și știa că eu lucrez la CIE, aveam acces oricând la 
Ceauşescu. Dacă mă duc să-i spun? 

Relaţiile mele cu Postelnicu erau proaste. Bobu, Coman, 
Homoşteanu, Postelnicu erau numiţi pe criterii politice. 


N-am umblat după funcţii 


Postelnicu se implica în probleme: lucrase la un ziar la rubri- 
ca „Sport“ şi acum credea că trebuie să corecteze și informaţiile 
noastre care urmau să ajungă la Ceaușescu. Elimina tot ce credea 
că nu-i convenea președintelui şi astfel modifica sensul informaţiei. 
„Nu-mi mai recunosc lucrarea!“, îmi reproșau ofițerii. Așa am 
intrat în scandal cu Postelnicu. „Asta-i o profesie serioasă, nu ne 
jucăm!“, i-am zis. „Ce vrei dumneata? Să-mi crească barbă albă 
ca să devin și eu specialist?“ Şi atunci, l-am ignorat total, ca pe 
Ceauşescu într-o seamă de lucrări. Altfel, nu puteam finaliza. Eu 

am avut noroc de funcţii, m-a onorat, dar n-am umblat după ele. 

Postelnicu credea că i-am pus formal informaţia în braţe, dar, 
având acces direct la președinte, i-am dat-o deja lui Ceauşescu. 
Eu i-am suspectat pe ei că-mi împing gogoașa, iar ei m-au sus- 
pectat pe mine. Postelnicu l-a chemat pe generalul Bucur și pe 
colonelul Chelaru, adjunct la Direcţia de control al informaţiei. 
Generalul Bucur era secretar de stat și coordona Direcţia de con- 
trainformaţii. 


Dacă a ajuns la Chelaru, a omorât-o! 


Eu nu m-am comportat cum a gândit Postelnicu: nu m-am dus 
la Ceauşescu să-i spun, deşi puteam. Uneori, mă mai ducea gân- 
dul la informaţia asta. De ce nu verifică? 

A durat câteva luni. Începusem să-mi întăresc convingerea că 
fusese o cursă pentru mine. Într-o zi, mă trezesc cu Postelnicu: 
„Informaţia aia pe care mi-ai dat-o... Nu iese nimic. Nu se leagă. 
Am folosit toate mijloacele posibile.“ El habar n-avea care ar fi 
acelea. „Dacă a ajuns la Chelaru, a omorât-o...” Nu știam nimic, 
dar el voia să-mi pună talpă ca să nu ajung la Ceauşescu şi aces- 
ta să vadă prostia lor. Mi-a întors mingea. „Știu că ești ocupat, 
nu ţine de sectorul de care te ocupi, dar finalizeaz-o tu!“ 

Nu mă aşteptam. Trebuia să-mi reconsider suspiciunile. 
„Cheamă-i pe Bucur și pe Chelaru şi să-i confruntaţi“. Subofiţerul 
care ne-a dat informaţia fusese trecut în rezervă. 


E la fel ca informatia de la Ambasada Sovietică, păstrată 
în dulapul regizorului Gheorghe Vitanidis? 


Exact. Nu credeam în eficiența confruntărilor. N-am vrut să mă 
cert cu Postelnicu. „Facem confruntare ca s-o fimalizăm sau s-o 
omorâm?“,„Cum s-o omorâm?“ „Bine. Ce mari speranțe ne putem 
pune în confruntare? Unul va zice da, altul - ba.“ „Lasă că ştii 
dumneata...“ A început să mă flateze. M-am implicat pentru că nu 
mai era altă ieşire. 


Păsărin și Venerica 

La confruntare, subofițerul Luca a încercat să nege în fața mea, 

a lui Bucur, Chelaru și Păsărin. Stătea într-un colț, ca un şoarece. 
Mi-era milă de el. Nu putea să fie convingător cu noi. Îl urmăream 
pe Păsărin: a văzut că Luca se bâlbâie, dar s-a roşit tot, apoi a 
făcut o grimasă. O fi vrut să se laude cu mărturisirea lui către 

Luca? Subofițerul a retractat, sperând că va fi reactivat. l-am zis 
lui Postelnicu rezultatul și i-a convenit de minune. Luca a rămas 
subofițer în rezervă, dar șofer la „Ciclop“. Păsărin a lansat ideea 
că Luca l-a implicat pentru a fi, astfel, reîncadrat. 


Dacă şi șoferul era al dumneavoastră, al cui era 
„Ciclopul“? 


Nici vorbă! A, că aveam reţea acolo e altceva. Pe Păsărin l-au 
scos fiindcă nu ne-a convins. Pentru orice eventualitate, l-au mutat 
la Vâlcea inspector-șef. Acolo, lucrurile au evoluat. Păsărin a intrat 
în combinaţie cu Pătru Venerica, primul-secretar de partid. S-au 
apucat și au făcut niște case. S-a compromis. L-au scos de la 
Vâlcea și l-au mutat la Giurgiu pe linie de miliţie. Acolo l-au și 
prins evenimentele din decembrie 1989. În drum spre Giurgiu, 
înainte de 1989, s-a oprit la Grădiște şi mă trezesc cu el. Îmi 
spune ce-a păţit. „Am fost la Postelnicu și mi-a promis că o să 
fiu luat înapoi în conducerea Ministerului de Interne.“ Era tare. 
M-am uitat la el, am revăzut filmul întâmplării, uşurinţa cu care 
s-a destăinuit unui subofițer. „Mă Paul, tu nu mai eşti copil. Tu 
poţi crede că după prăbușirea de la Vâlcea, mutat șef de birou la 
Giurgiu pe linie de miliție, te mai poţi vedea tu în conducerea 
Ministerului de Interne? Nici nu cred că ţi-a spus Postelnicu...“ 
„Mă jur! Mi-a promis!“ „Dacă ţi-a promis, tu crezi?“ 

A căzut Ceaușescu. După evenimente, marea bombă: Păsărin a 
făcut parte din Frontul Democrat Român, similar cu cel de la 
Timișoara, care a fost real. Au început să apară însăilările: că au 
avut o grupare la Ministerul de Interne cu Păsărin, alta la Armată 
cu colonelul Păsăreanu... 


Puţină certitudine sau Nisipeanu - președinte! 


O singură chestiune era reală. Nisipeanu a fost student la 
Universitatea Lomonosov din Moscova, coleg cu Svetlana lui Stalin 
și cu Gorbaciov. Nu pomenește de Iliescu. S-a apucat să consti- 
tuie o grupare politică filosovietică pentru răsturnarea lui 
Ceaușescu. Şi pentru asta a făcut demersuri mai întâi la nivelul 
lui Andropov, pe când acesta era ambasadorul URSS la Budapesta. 
In realitate, era general KGB. Cert este că Nisipeanu a constituit 
o grupare din care a făcut parte și Păsărin. Nisipeanu era econo- 
mist la Planificare. După apariţia lui Gorbaciov, au început să iasă 
„Bogoloaiele“ la noi: al lui Nisipeanu, al lui Băcanu... Nisipeanu 

îl contactase pe Păsărin pentru că era de la Securitate. Păsăreanu 
era la Transmisiuni; a lucrat și la Pipera. 


Ei au pus simulatoarele? 


Se laudă că da, însă numai pe cele din 21 decembrie. O fi 
aşa. Aşa grupare avea Păsăreanu în armată că a dezvăluit-o după 
1990 şi a anunţat că se autodizolvă! Gruparea lui Nisipeanu e mai 
autentică. Subofiţerul Luca locuia pe aceeaşi stradă cu juristul 
Nelega. După două-trei luni, văzând că nimeni nu face nimic cu 
Păsărin, s-a dus la Nelega să-i ceară părerea: „De ce nu-l arestează 
pe Păsărin? De ce nu mă mai întreabă nimeni nimic?“. Fiind în 
conjurație, Nelega s-a spălat pe mâini: „Nu știu... vă privește...“ 
Și l-a flituit. Nelega s-a dus la Nisipeanu și și-au luat măsuri de 
siguranţă. Puteau să verifice ăștia până-i lua dracu”: complotiștii 
erau deja preveniţi. 


Voiau să-l omoare pe Ceauşescu? 


Planul prezentat de ei e perfect. Nici cele mai reușite lovituri 
militare de stat nu se ridică la nivelul la care pretind ei că a fost 
programată înlăturarea lui Ceauşescu. Voiau să o facă! Asta-i dova- 
da. Nisipeanu trebuia să fie președintele României în locul lui 
Ceaușescu. El fusese arestat în 1986. A apărut informativ nu cu 
gruparea lui Păsărin, ci ca un filorus care luptă contra statului 
socialist. Era doar motivul de luare în lucru. Am pus lupa pe el. 
Ponegrea politica „mult iubitului“ și afirma că acesta ar trebui 
schimbat ca să facem și noi perestroika. 


A fost agent KGB? 
Nu ştiu, dar propagandist sovietic - da. 


Atunci cum de l-a căutat la Budapesta pe Andropov, care 
a fost seful KGB? 


Altă gafă profesională. ÎI arestează pe Nisipeanu, îl cercetează, 
îl condamnă fără tam-tam. N-a făcut nimeni legătura cu Păsărin. 
L-au băgat cu alte minuni pe Nisipeanu, la fel ca pe generalul 
Şerb și pe Băcanu. Păsărin a scăpat printre degete, pentru ca după 
1990 să etaleze. Unde aţi fost, mă, în decembrie 1989, când 
prăpădiţii ăştia au mers cu pieptul gol în faţa tancurilor? Voi, care 
aţi pus la cale aşa lovitură de stat? 


Ei au fost cumva oamenii lui Iliescu, prin intermediul cărora 
ruşii au montat simulatourele fatale? 

Pe dracu! Eroi după război! „Eu m-am dus repede după Păsărin, 
la Giurgiu!“, mi-a zis Păsăreanu. Și a venit de-acolo după eveni- 
mente. „Ca dovadă că nu vrem să ne dăm mari, în 1989 am 
hotărât să ne autodizolvăm.“ „De ce v-aţi mai format dacă la 
acţiune n-aţi participat? Și apoi, ce rost avea să dizolvaţi ce 
n-aveați?“ 

Încă o dovadă că revolta a fost a poporului, nu a lor, nu a 
noastră. Nici Iliescu nu poate pretinde că a condus revolta. „Imi 
dați voie, tovarăşa Suzănica, să mă duc ła Televiziune?...“ Și 
Suzana Gâdea i-a permis să plece spre putere pe 22 decembrie 
1989. 

Când a ajuns Luca la mine, eu nu mai eram slugă la dârloagă. 
Fusesem la Direcţia de Securitate și Gardă și văzusem putreziciu- 
nea. Atunci m-am trezit la realitate. La Neptun, în curte aveau un 
cais mare şi frumos. Plin de caise și, când se coceau, mai cădeau 
prin iarbă. Nu „crăpa“ Leana cu răposatu” tot. În apropiere era un 
post de soldaţi. Mai luau și ei câte o mână de caise de pe jos. 
Ce mi-a făcut Leana! Ce m-a batjocorit! Că se-agață de crengi 
oamenii mei, că mănâncă... Eu am făcut din direcţie o unitate de 
elită, dar a fost cea mai neagră perioadă pentru mine. 

Mă tot uitam la ea. „Ce te uiţi aşa?“ Zic: „Tovarășa Ceauşescu, 
mă uimește observaţia dvs. În primul rând, ăștia-s copiii noștri. În 
al doilea rând, ne facem treaba cu ei, îl apără pe șeful statului. 
Stau în post opt ore, îi bate soarele-n cap. Îi apucă setea. Mănâncă 
și ei un fruct care oricum putrezeşte...“ „De ce-i ţineţi în post opt 
ore?“ la uite, domne, o apucă mila! „Astea-s efectivele!“. 
„Aaa...veţi grijă că ăştia se-agaţă...“ A rămas mută. 

Totuși, însuşi faptul că Păsărin a gândit şi a vorbit despre orga- 
nizarea unui posibil atentat este o probă de curaj, mai ales că 
lucra în sistem. Norocul lui că a venit la mine, altfel era termi- 
nat. Aşa l-am salvat pe Viorel Trifa, am lansat procesul de recu- 
perare a tablourilor furate de regele Mihai, după ce Ripoșan, fos- 
tul secretar al lui Groza, s-a oferit să pledeze cauza statului român. 
Noroc că americanul care cumpărase cele două tablouri de la 
Mihai le expusese într-o expoziţie și oamenii noştri le-au văzut. 
Când am lansat cele mai importante acţiuni, nu i-am cerut per- 
misiunea lui Ceauşescu. Nu mă temeam de el și îl informam după 
ce finalizam lucrarea. 

A transpirat relaţia mea cu generalii Militaru şi Ioniță. Militaru 
fusese trimis la Construcţii și îl prelucra în birou pe generalul 
Greavu de la Vânătorii de Munte. Noi am înregistrat convorbirea. 

Bobu a primit sarcină să-l cheme la „vorbitor“. Vasile Ionel era 
trimis ca șef al Canalului, tot ca militar, iar Jean Militaru la 
Călărași. Îl cheamă Bobu pe Militaru la Comitetul Central: „Ce 
relaţii ai cu tovarășul general Pleșiţă?* Militaru uitase că eu trimi- 
sesem maşina de serviciu de la CIE să-i aducă niște medicamente 
contra diabetului pentru una dintre fiicele lui. Maşina mea fusese 
filată tot de oamenii Securităţii. 


Nu am fost omul conspiraţiilor 


Șeful statului trebuie să-și iubească serviciile speciale, garda 
personală mai ales. Trebuie să-i cunoască. Pe Anwar El Sadat l-a 
omorât cineva din gardă. Băjenaru și Pricop erau aghiotanţii lui 
Ceauşescu. Leana îi bubuia pe amândoi. Eram în Africa. Băjenaru 
mi-a făcut o impresie deosebită. Vine la mine într-o zi trăgându-se 
cu mâinile de păr: „Tovarăşu' general, când ajungem în ţară pe 
mine să mă scoateţi de-aici! Eu nu mai stau. Nebuna asta e invi- 
dioasă și pe aerul pe care-l inhalăm cu ea...“ O dovadă că oamenii 
erau exasperaţi, dar Păsărin nu a mâncat această pită. Păsăreanu 
afirmă că Păsărin venea după mine ca să mă racoleze în măgăoaia 
lor. 


Ce făceați dacă vă spunea totuși că vor să-l omoare pe 
Ceauşescu? 


Era un context special şi nu acceptam racolarea din partea lui 
Păsărin, așa cum nu am acceptat racolarea nici din partea gene- 
ralilor Militaru şi Ioniţă. Pentru că - repet - eu nu am fost omul 
conspiraţiilor. Nu l-aș fi legat, dar îi spuneam să-și bage mințile-n 
cap. Dar... s-ar putea să fiu influențat de trecerea timpului. 


Puteaţi să-l legați pe colonelul Păsărin? 


Evident, dar eu nu eram omul care să facă aşa ceva... 

Fostul director SRI, Costin Georgescu, 
a confirmat faptul că 30% din informaţiile 
serviciilor secrete provin din presă 

16. Securitatea 
şi societatea civilă 


Ziariști cu grade 


Scriitori, artişti, savanți de tot felul au colaborat cu 
Securitatea. Nu mai este un secret. Nu toți au fost turnători de 
duzină şi nu s-au uitat pe gaura cheii. Ce-au făcut ziaristii în 
„iepoca de aur“? 


Ăștia nu au colaborat. Ăștia au lucrat efectiv. Doamne, 
Doamne! Despre cine n-aş putea vorbi?! N-a rămas unul pe 
suprafața pământului care să vină în contact cu mine și să nu 
lucreze... 


Ce metode de persuasiune foloseati? 


Ştii cine mi-a dat prima informaţie despre invadarea 
Cehoslovaciei de către ruși? Un ziarist: Mircea Moarcăş. Mă căuta 
şi nu mă găsea. l-a surprins pe toţi ai noștri momentul invaziei, 
aşa cum i-a surprins revolta din 1989... Eugen Barbu, Corneliu 
Vadim Tudor... Ca să nu mai vorbim de Artur Silvestri. 


Cu grade în regulă? 


Evident. Avea şi iniţiative. Îi critica pe cei de la Europa Liberă. 
Pe Monica Lovinescu, în special. Mijlocul principal era de a-i 
neutraliza pe adversari prin sistemul de dezinformare. Făceam acest 
lucru cu ziariștii. Dezinformarea e vârful de lance al războiului 
psihologic. Natura muncii a impus acestă activitate pe care o fac 
toate serviciile secrete. 

Tăgârțele 


Erau plătiţi pentru aceste servicii? 


De ce nu? În primul rând, se acopereau cheltuielile făcute de 
oameni. Erau și stimulaţi pentru rezultate. 


Se dădeau prime, obtineau și grade... 


Asta-i obsesia ta... Chiar atâtea grade să dăm? Dădeai la niște 
vârfuri-cheie... 


Ce vârfuri ati avut? 


Toate tăgârțele să le faci generali? Un păcat al regimului tre- 
cut e și ăsta: a făcut generali dintr-o seamă de tăgârțe. Eu aveam 
32 de ani când m-au făcut general... 


Nu erati o tăgârță... 


Nu mă refer doar la vârstă. Nu doar epoleţii fac totul în munca 
serviciilor secrete. 


Cum îi convingeaţi pe ziariști să coopereze? De obicei, ei 
se arată pezevenghi, cârcotași. Nu căutau nod în papură viitorii 
„creatori de opinie“, „analiştii“? 


Nici papură nu aveau. Ei făceau presiuni asupra noastră ca să 
fie racolaţi și integrați. Cea mai mare cointeresare era interferența 
profesională dintre noi. Lipsindu-le unele posibilităţi pe care le au 
serviciile de informaţii, îi tentau teribil aceste mijloace: de verifi- 
care a informaţiilor, de întregire a investigaţiilor... li captivau rezul- 
tatele şi erau fascinaţi. Nu degeaba repet că voi sunteţi rubedeni- 
ile noastre cele mai apropiate. Ziariști adevăraţi, care lucrează cu 
pasiune. 


Un ziarist e un agent ratat? 


Eu nu minimalizez această profesie. Ziariștii nu dispun de toate 
mijloacele pentru realizarea visului cu ochii: meseria. 


Dar voiajul în străinătate? 


Sigur. Era vreunul care să plece fără avizul nostru? Aveam așa- 
zisul „pull“ de presă, care însoțea delegaţia oficială. Dacă nu lucra 
cu noi, nu pleca. 


Ziariştii semnau angajamente de colaborare? 

Nu. Foarte rar, atunci când îi implicam în probleme speciale. 
În rest, ne completam, ne interferam, ne... În anumite situaţii, prin 
Africa, prin India, unde aveam efective puţine pentru garda 
preşedintelui, îi antrenam pe ziarişti. Le-am dat pistoale și i-am 
pus de gardă. 


Cui ați dat pistoale? 
Cui trebuia... 
Dacă-l împuşcau pe Ceauşescu, ei fiind oameni de opinie? 


Nuu! Atât pentru ziarişti, cât și pentru alte categorii, gradele 
aveau un caracter mai mult onorific. Din respect pentru semnifi- 
caţia gradelor şi pentru ceremonial, eu am refuzat să particip la 
asemenea circ. Acordarea de grade urmărea un scop stimulativ, dar 
nu influența randamentul colaboratorilor. Eu nu voiam să vulgari- 
zăm ritualul și rangul ofițerilor. Păi nu m-a rugat în genunchi cine- 
va să particip la un asemenea moment de acordare a gradului de 
colonel pentru o persoană din sistem?! Fiind activitate secretă, nu 
participa șeful statului şi voiau ca măcar eu să le înmânez însem- 
nele. Am refuzat. 


Pamfil Șeicaru, agent! 


Era ziarist? 


Numai ziarist... Practica mi se părea derizorie. Cooperarea cu 
ziariștii era benefică. 


Cooperarea cu Securitatea nu le afecta totuşi activitatea? 


Defel. Dimpotrivă, creşteau valenţele ziaristului. Şi Costin 
Georgescu a confirmat că 30% din informaţii provin din presă. Ei 
erau categoria cea mai conștientizată privind utilitatea acestei cola- 
borări și cinste lor că înțeleg semnificaţia acestei munci. 

Spunea un deputat naţional-ţărănist creștin şi democrat că s-au 
adus îmbunătăţiri Legii lui Ticu Dumitrescu privind colaboratorii 
și că au găsit formula genială: le-au zis „turnători“. Este o sărăcire 
a limbajului, o probă de incultură. Și în perioada interbelică, infor- 
matorii de mare calibru în interior și în exterior erau cei din presă. 
Pamfil Șeicaru a cooperat cu Moruzov. Nicolae Iorga - la fel. 
Liviu Rebreanu era și el retribuit de serviciile secrete. Sunt con- 
vins că după mine și alţii vor arăta ce rol important au avut 
ziariştii în serviciile secrete, inclusiv în spionajul tehnico-știinţific. 

Ati elaborat dosare pentru ziaristii colaboratori?  Riscă 
Adrian Păunescu să-i găsească Patapievici dosarul? 


Patapievici să ne... Nu mă provoca! Am preluat într-un timp 
obiceiul birocratic de la ruşi. Făceam dosare la început. În dome- 
niul serviciilor secrete, nu putem trece din demolare în demolare: 
1940, 1945-1947, 1990. Apoi, ne-am întors la practica românească 
a Siguranţei, care avea 50% din efectivele partidului comunist ca 
informatori. Fără dosare. După 1947, i-au arestat pe siguranţiști, 
i-au băgat într-un penitenciar şi i-au anchetat ca să afle care sunt 
cei 50% informatori. Moruzov a murit fiindcă a făcut aceeași 
imprudență ca mine: a avut în legătură niște granguri, inclusiv pe 
Horia Sima. De aceea, când a venit la putere, Sima l-a omorât 
pe Moruzov. 


Câte bete ai, mă? 


Ce informatii pot colporta ziariștii? 


Nu există informaţie operativă care să nu treacă prin mâinile 
ziariştilor, aşa cum procedează și masoneria. 


După 1990, Securitatea a fost atacată în special de ziariști. 
Este ura atavică a câinelui față de strămoșul lup? 


Care ziarişti? Roşca Stănescu e ziarist? S-a găsit câte o chi- 
tanță că au primit bani. Angajamentul nu se lua pentru a-i obliga 
să lucreze cu noi, dar cerea respectarea secretului colaborării. l-am 
abandonat cu sutele. 

Se ţinea seama de două condiţii: capacitatea de a penetra în 
anumite locuri şi dacă dispunea de calităţi pentru culegerea infor- 
maţiilor. Aveam normă. „Câte bețe ai, mă?“ (Câţi informatori ai 
racolat?). Răspuns: „Am avut zece și am mai făcut două. Mai am 
trei până la 15 bețe“. Intrase în jargonul ofițerilor. Ca să plătim 
acum zeci de miliarde din banii contribuabililor să citească unii 
snobi maculatura noastră... 


Ce obligații avea ziaristul să respecte angajamentul dacă nu 
semna uneori nimic? 


Nu era obligat, era interesat s-o facă. „Sunt probleme să nu 
plece ăsta?“ „Nu, nu are probleme“. Sau pur și simplu „e ticălos, 
să nu plece!“. 


Nu coopera, nu vedea nici Bulgaria! 

lar o iei pe panta asta... Erau şi oameni care nu voiau să cola- 
boreze de frică, deși n-am cunoscut asemenea cazuri. 

Informatorii trebuie apreciaţi pentru munca lor. Juridic, nu se 
precizează nimic privind protecţia lor și totul rămâne la latitudinea 
ofițerului. În lipsa mea, un informator preţios mi-a fost împuşcat 
la zid, alături de bandiți. Din prostia șefilor. Un alt informator s-a 
trezit după gratii deşi ne ajutase enorm. Scosese praful de pușcă 
din cartușele spionului şi a pus nisip. Când am venit să-l luăm, 
spionul a vrut să tragă. Ne-ar fi omorât. Am mers la risc, pe 
încredere. Am fost trimis în altă parte. Când ne-am întors, omul 
era închis. l-am dat cu capul de toţi pereţii şi l-am scos. Ofiţerul 
trebuie să-și curețe dosarul cazului pentru ca informatorul să nu 
fie confundat cu răufăcătorii, dar neglijenţa e frecventă şi în dome- 
niu. 


„Mi-a cerut să-i tăiem capul lui Cârje!“ 


Cum se făcea plata fără chitanță? 


Fondul se numea CIS (Contul Informaţiilor Secrete), dar se face 
tapaj prosteşte. Erau sume ridicole, deși unii ofiţeri plăteau din 
buzunar, de ruşine. În afară de informatorii trimiși afară, în mi- 
siune mai ales, ceea ce presupunea niște cheltuieli, ceilalți erau 
plătiţi simbolic, cu doi poli. Preţuiau foarte mult ziariştii de la 
„Lumea“... 


Cu cine colaborati de-acolo? 


În frunte cu redactorul-şef Cârje. Un om de mare nădejde şi 
onoare. Personalitate de calibru. Era căsătorit cu fata popii din 
Curtea de Argeş. 


Ca multumire, Ceauşescu i-a interzis să mai semneze cu 
numele său. 


Da, după incidentul cu Matei și Zoia, de care am mai amintit. 
O prostie. Leana i-a indicat lui Mitea să-l belească, dar el nu 
mișca în front fără noi. „Ce facem cu nebuna asta? zice Mitea. 
Mi-a cerut să-i tăiem gâtul lui Cârje“. Ce, mă, Cârje avea obligaţia 
să-l păzească pe Matei să n-o ia pe Zoia la... „Lasă că îl pro- 
tejăm noi pe Matei“. Şi l-am protejat, dar a murit după ce a fost 
trimis în Africa. | 


Practica acoperirii agenților în presă este deja 

internaționalizată. Totuși, această modă nu afectează grav statu- 
tul şi prestația ziariştilor adevăraţi? 


Întrebarea e justificată, dar numai proştii nu se folosesc de 
presă, domeniu în care funcţionează autoselecţia, ca în serviciile 
secrete. Cei cu relaţii în lumea noastră instrumentează informaţiile 
și ies cu articole trăsnet în presă. În acest fel, îi concurează pe 
proști. Este și un abuz aici, fiindcă se face concurenţă neloială 
celor care nu au asemenea relaţii. În cazul reporterilor de război, 
mulți sunt vânați tocmai fiindcă agenţii folosesc această acoperire. 
Aici nu se poate face nimic. Mulţi ziariști nevinovaţi au fost lichi- 
daţi sau reținuți așa. Toţi se feresc. Reamintesc de Noël Bernard 
de la Europa Liberă, pe care l-am brichisit, sau de Sorin Cunea, 
care l-a recomandat pe Bernard. Nu numai noi îi căutăm. Ne caută 
și ei. Simt nevoia să colaboreze. De multe ori îmi împingeau 
adversarii câte un ziarist ca agent dublu. 


Nu e frustrant pentru societatea civilă? 


Este și frustrant dacă se produc ingerințe ale politicului, dar şi 
benefic, dacă ne gândim la apărarea naţională. Dacă serviciile 
secrete, create pentru apărarea societăţii civile, a națiunii, devin 
mijloace de manevră la dispoziţia politicului, a dictatorului, statu- 
tul lor este încălcat grosolan. Aici trebuie vegheat ca lumina 
ochilor. Prin lege, putem rezolva problema. 


Elitele serviciilor secrete au vreo scuză să fie surprinse de 
evenimente? 


Nu, deși fenomenul se produce. Oricât ar fi de perfect un 
mecanism, uneori cedează. Făceam percheziţii secrete sau spargeri 
artificiale pentru documentare. Nu ne încurcam cu ţiganii. Luam 
ce ne interesa și, de formă, un aparat electronic. 


Rușii l-au și însurat 


E adevărat că generalul Doicaru a fost împușcat în cap la 
o vânătoare? 


Îl dăduse Ceaușescu pe linie moartă. Pentru mine, Doicaru a 
fost un maestru. A rezistat 23 de ani ca şef al serviciilor de infor- 
maţii externe. Un record mondial în materie. A fost chestor în 
Siguranța veche. Era din Vrancea. Făcuse parte şi din Frăţiile de 
Cruce ale lui Codreanu. S-a aflat abia când era la noi. Nevastă-sa 

era telefonistă la Comandamentul ruşilor din Dobrogea şi rușii au 
sărit în ajutorul lui. Ea fusese căsătorită cu un popă în Basarabia, 
lichidat de ruși. Cum a ajuns ea. telefonistă la Comandamentul 
ruşilor e un mister. Rușii l-au și însurat. În timpul revoluţiei, a 
venit Doicaru la Televiziune, după Nae Militaru. Se dădea vic- 
timă, deși fusese făcut ministru al turismului. După fuga lui 
Pacepa, l-a scos de la Turism și l-a trimis director la IAS 
Mihăileşti. N-a vrut să stea și l-au pensionat. Cocheta cu 
Militaru, cu Picior-în-ghips, cu Gelu Voican. Eu eram tot la 
Grădişte. Atunci i-a cerut Brucan lui Iliescu să renunţe la preșe- 
dinţie în favoarea lui Petrică Roman. Iliescu a refuzat și s-au 
certat. 


Adormit în ţiitoare 


Așa a plecat Brucan după ce-i pusese lui Iliescu această 
condiţie. Spre marele nostru regret. S-a pus Doicaru la uniformă 
şi cizme şi umbla pe culoarele Ministerului Apărării. Nu ştia cum 
să facă să ajungă ministru de interne. Era victimă! Iliescu îl agrea 
teribil. Doicaru a contribuit la numirea lui Caraman ca șef la SIE, 
dar s-a trezit președinte la Asociaţia Vânătorilor. Putea să zică 
mersi, dar toată viața visase să fie ministru de interne. O tragedie 
personală. A plecat la vânătoare cu rudele prin Vrancea. După un 
trăscău fiert, a adormit în ţiitoare, cu pușca între genunchi, şi a 
atins trăgaciul. E adevărat că moral era prăbuşit, dar nu s-a sin- 
ucis. Putea să se împuște acasă, nu în Vrancea. 


Circulau multe bancuri politice. Exista legenda că 
Securitatea le lansa. E adevărat? 


Nu. E opera societății civile, ca formă de defulare. Ceauşescu 
era dispus uneori la dialog și accepta opinii contrare. „Nu se tri- 
mite în judecată pentru delict de opinie“, ne-a prevenit odată. A 
fost arestat un ziarist țărănist, pe care-l cunoștea din ilegalitate. Ne-a 
făcut praf Ceauşescu. „Să fie pus imediat în libertate! Am spus că 
nimeni nu va fi închis pentru delict de opinie. Facem ca ăia?“ 


Cratița cu sarmale 


Eram la Moscova în 1958-59, la o specializare. Colegul Aurel 
Gheorghe primește o cratiţă cu sarmale. Nevastă-sa împachetase 
cratita în ziare. Desface cratiţa: portretele lui Stalin și Lenin - bine 
unse. S-au găsit niște ciripitori şi l-au turnat. „Bă, strânge ziarele! 

Ce-au să zică ăştia că ai pus portretele la sarmale?“ A venit 
sesizarea şi Aurel trebuia răstignit. „Nevastă-mea a împachetat sar- 
malele, nu eu. Ce știa ea de portretele lui Stalin şi Lenin? Apoi, 
ce? Oameni și ăștia, cu păcate, au murit...“ Era deștept și l-au ier- 
tat. Pe unii nu-i mai trimiteau înapoi. Pe Aurel l-au transferat rezi- 
dent la... Washington. 


A fi mare în domeniu este un chin? 


Da. Numai idioţii nu înțeleg. Nu poţi rămâne infailibil. 
Americanii le-au făcut un rău enorm germanilor. După război se 
crease degringoladă. Au luat toate actele STASI, le-au dus în 
America, le-au copiat și au publicat câte ceva. După ce le-au 
folosit, le-au restituit. Aşa l-au „lucrat“ pe Helmut Kohl. Un aver- 
tisment pentru social-democraţii lui Schröder. Aveau garnizoane 
peste tot în Germania. Ne-au lucrat și pe noi. Ceaușescu s-a decis 
să plătească datoria de 12 miliarde de dolari din cauza unui con- 
flict pentru un împrumut de doar 8 milioane. Eram datori unor 
ferme americane pentru șroturi și alte nutreţuri. Angelo Miculescu 
venise din America, de la studii: atunci a construit combinate 
mamut și a văzut că nu are cu ce hrăni animalele. Așa a făcut 
Angelo Miculescu contracte cu americanii pentru șroturi. Nu era 
stabilit mecanismul pentru plata datoriilor. S-au cerut garanţii 
guvernamentale. Au ajuns la datoria de 8 milioane şi i-au somat 
pe români să plătească: fermierii s-au adresat guvernului american 
care dăduse garanţii pentru exporturi în România. Guvernul ameri- 
can ia la întrebări guvernul de la București. Tocmai trebuia să 
primim clauza naţiunii celei mai favorizate și fermierii au proce- 
dat la șantaj. Ministerul Finanţelor a făcut o notă şi i-a dat-o lui 
Ceaușescu, care l-a chemat pe Angelo. După ce a rezolvat con- 
flictul, președintele s-a mai liniștit. La o şedinţă, pune mâinile sub- 
suori: „Acum, s-au achitat cei 8 milioane de dolari. Dar ce facem 
cu datoria ţării, de 12 miliarde? Va trebui să achităm această dato- 
rie. Americanii au vrut să ne desființeze pentru doar opt milioane. 
Ei, cu bogăţiile lor recunoscute, să ne strângă de gât?“ A plătit 
în ambele sensuri. 

Aşa s-a întâmplat cu Germania: s-a opus să plătească cheltuieli 
de război pentru Kosovo şi CIA a scos mâţa moartă de la STASI. 
A căzut Kohl, urmează Schröder? Sau plătiţi? 

Acolo i-au găsit și pe români, cu tranzitarea grupării lui Carlos, 
baza sesizării Parchetului. În 1990, l-au luat ca din oală pe ofiţerul 
Nica să dea raport la Parchet, unde amintește că eu l-am primit 

în audiență pe Carlos. Îmi dăduse ordin Ceaușescu. Au făcut pre- 
siuni să ies şi eu la Televiziune. Mi-a fost silă... 


Conducători mincinoși 


Dictatura anihilează societatea civilă? 


Nu e posibil, dar timp de 60 de ani a fost ignorată la noi. De 
exemplu filosofia lui Jean-Jacques Rousseau se oprește tocmai 
asupra societăţii civile și rămâne actuală: „Conducătorii de până 
atunci ai mulțimilor, fie în ordine ecleziastică, fie în ordine laică, 
le promiseseră mult și nu realizaseră nimic. Viaţa pe pământ nu 
devenea cu nimic mai bună, ci, dimpotrivă, se înrăutăţea, iar spe- 
ranțele într-o fericire de dincolo au început să pară oamenilor o 
înșelare dintre cele mai grosolane, o farsă care sfida mizeria şi o 
făcea mai greu de suportat. Aceşti conducători erau mincinoși, cu 
atât mai odioși cu cât ei nici nu trăiau chiar aşa de rău, dar făceau 
o comparaţie cu starea de mizerie a maselor în contrast de-a drep- 
tul revoltător. Nu era atunci mai bine ca astfel de conducători să 
plece?“ Se pregătea revoluţia franceză, precedată la noi de revol- 
ta lui Horea. 

Suprastructura societății civile conţine Intemele și Armata. 
Școala, Biserica, serviciile secrete, toate fundaţiile sunt forme de 
organizare a societăţii civile. 

Serviciile secrete sunt structuri de rezistență ale societăţii civile. 


Controlate de Parlament, ca emanatie a vieţii politice? 


Da, din nefericire. Legea electorală este o farsă și trebuie 
revizuită. Societatea civilă va trebui să-și creeze mijloace proprii 
de control, structuri de autoconducere. Aceasta este garanţia unei 
societăți moderne. 

17. Securitatea şi mafia 


Corneliu Mănescu și blana de oaie 


Încă din timpul lui Ceauşescu, s-a dezvoltat în România o 
anume mafie de partid, care a penetrat şi a parazitat sistemul 
statal. Cum s-a opus Corneliu Mănescu acestei tendinte ce avea 
să genereze efecte dramatice după 1990? 


Corneliu Mănescu era printre puţinii care-i spuneau pe faţă lui 
Ceaușescu ce gândea. Gogu Rădulescu era sarcastic, flegmatic, fără 
idei constructive. Maurer argumenta serios, sobru, Mănescu - la 
fel. Am fost cu familia Ceaușescu şi cu Corneliu Mănescu trei 
săptămâni în Statele Unite. Atunci mi-a intrat Mănescu la suflet. 
Eram în Pennsylvania. Pe timpul lui Nixon, îl purtau pe Ceauşescu 
peste tot, ca pe sfintele moaște. Ne-au dus la o casă de oaspeți. 
Vinul bun din zonă a dezlegat limbile. Acolo și-a dat drumul 
Corneliu Mănescu. Leana își băga nasul, ne învăța cum să fim 
modești, să nu mai purtăm decât blănuri de oaie. „Auzi, coană 
Lenuta, nu umbla cu poveşti din astea! Una e haina de vizon și 
alta e haina de oaie. Dumneata vorbeşti?...* Eu le-am atras atenția 
imediat că pereţii au urechi şi trebuie să se abţină, chiar dacă nu 
era nici un american printre noi. Leana a tăcut: vedea unde bate 
Mănescu. Mi-a mers la suflet, dar știam că americanii înregistrează. 

Mănescu a avut un rol important în retragerea trupelor sovieti- 
ce din România. Țineam tot timpul oameni cu echipa lui. Nu-l 
deranja. Ne simpatizam reciproc. În anul în care a fost președinte 
la ONU, am avut şi acolo oameni cu el. Ne-a ajutat de câte ori 
a fost nevoie. N-au avut însă caracter unii dintre oamenii noștri 
care au fost cu el. 

Mănescu a ţinut o cuvântare la ONU în limba franceză, ceea 
ce a deranjat-o enorm pe Leana. Îl imita prosteşte. In loc să se 

bucure că un român de-al nostru se prezintă atât de bine. M-am 
trezit că şeful rezidenței noastre de la Paris, de după Mihai 
Caraman, îl toarnă pe Corneliu Mănescu. Toţi intelectualii l-au 
regretat după ce a fost înlăturat. Numai Titulescu ajunsese la un 
asemenea prestigiu internaţional. Noi credeam că va primi o funcţie 
mare după ce fusese un an președinte la ONU. Şi Maurer ţinea 
la el. Până la urmă, l-au trimis ambasador la Paris. „Şi așa știi 
franceză“, i-a zis Ceaușescu. Mănescu a fost colonel la Direcţia 
Superioară Politică a Armatei, unde era Ceaușescu șef de-o vreme. 
Ceaușescu ajunsese general, îi prețuia pe Mănescu și pe Virgil 
Trofin, subalternii lui. Le-a luat apărarea „până și-a promovat mu- 
ierea“, vorba lui Maurer. Mănescu și Trofin aveau neveste fru- 
moase și deștepte, lucru’ dracului pentru Leana. Ceaușescu umbla 
după femei și Leana murea de gelozie. Nu a fost homosexual, 
cum pretind idioţii de azi. La recepții, veneau și nevestele celor 
doi, iar Leana se sufoca. 


Brucan nu avea nici liceul 


Cum l-ați determinat pe Mănescu să colaboreze cu 
Securitatea? 


Nu e cazul... 
Dar pe Silviu Brucan? 


Oamenii care deţineau niște funcţii, chiar și de ambasador, tre- 
buiau să fie ofițeri ai serviciilor secrete. S-au produs niște trădări 
și președintele era iritat. Au fugit unii și lui Ceaușescu i-a venit 
bâzdâcu' să-i facă ofițeri de informaţii pe toţi cei care pleacă în 
exterior. Asta era soluţie? Toate moacele puteau fi ofițeri? În acest 
fel a intrat în reţea Brucan, care nu avea nici liceul. Şi era adjunct 
la Televiziune! Pe cine trimitem ambasador în Statele Unite? 
Trimitem pe unul nebotezat, că dă bine în America. Aveam nişte 
interese. Așa au dat peste Brucănel. N-are nici liceul, cum să-l 
trimitem? A primit Drăghici sarcină să se ocupe personal să-i facă 
diplome. Repede, îl fabricăm, facem liceul! Şi a făcut liceul. E 
prea puţin! Să-i dăm diplomă de facultate! Cine-l primeşte pe ăsta 
la facultate? Dar, nimic!... 

Era o prostie. Au evadat și ofițeri, înainte și după trădarea lui 
Pacipa, că ăsta-i numele real. Nu însemna că trebuia să alterăm 

compoziţia aparatului cu toți neaveniţii. Același Brucan avea să 
participe la asasinarea preşedintelui, pentru ca apoi să-i ceară lui 
Iliescu să renunţe la președinție în favoarea lui... Petre Roman. Nu 
e limpede? 

Mănescu nu era ofițer de-al nostru, dar a colaborat perfect cu 
noi. Nu am fost noi corecţi cu el. Văd niște rapoarte de la Paris 
despre comportamentul lui. Când a venit la mine colonelul 
Ardeleanu cu raportul de la Paris, l-am beștelit de nu s-a mai 
văzut. „De unde până unde vă ocupați voi de Mănescu? Nu mai 
aveţi pe cine urmări, tâmpiţilor?“ Ca istoric, sesizam descom- 
punerea. În loc să te ocupi de adversar, îl codoșeşti pe ambasador! 
Că s-au primit „indicăţii”! „Ce indicaţii, mă? Ce-aveţi voi cu 
Mănescu? Că a fost trimis acolo?“ Aștepta și el să se clarifice 
apele. Rezidentul nostru semnala că Mănescu cobora prea târziu 
din cameră în biroul de ambasador: pe la ora 11,00. Privea mize- 
riile și mizerabilii de sus. „Ce mai e, mă? Ce mai zic ăia 
de-acasă? Ne-au mai trimis vreo telegramă? Ne-au mai cerut 
ceva?“ Aștia raportau și el stătea cu mâinile în buzunare. 
„„Continuaţi și le-om spune și ălora de-acasă când vom avea ce...“. 
Ia-ți porcăria asta de-aici şi să nu te mai prind cu așa ceva, i-am 
zis lui Ardeleanu. Așa vrea ăla de la Paris să-și justifice șederea acolo? 
Cu şopârlării despre ambasador? N-a mai călcat pe la mine și sunt 
convins că mergea direct la Postelnicu, ca să-i raporteze Leanei. 

L-au retras pe Mănescu de la Paris pe o linie mai... moartă: 
l-au băgat la Frontul Democraţiei și Unităţii Socialiste, apoi l-au 
scos de tot, l-au pensionat. A fost ilegalist din timpul studenţiei. 
Au existat și comuniști români necorupţi: Jumanca, Fluieraș, 
Corneliu Mănescu, Lucrețiu Pătrășcanu, Valentin Lipatti. Lipatti a 
fost diplomat de înaltă ţinută. El a condus delegaţia noastră la 
Helsinki în 1975. Provenea dintr-o familie de oameni avuţi și era 
ofiţer. „Eu am intrat în mișcare în timpul studenţiei, trădându-mi 
clasa din care provin. Este opțiunea mea şi cu ea merg în mor- 
mânt“, afirma el după 1990. 


Burtică și ruleta nărodului 


Corneliu  Burtică afirmă că au existat conturile lui 
Ceauşescu, că i-ar fi dat preşedintele mai multe milioane de 
dolari „pentru rezolvarea unei probleme de interes naţional". 
De unde oferea Ceauşescu acești bani? 

Pe dracu! Eu am pus lupa pe toţi. Se referea la nişte bani pe 
care i-a fituit Nicu la ruletă la Las Vegas. Banii trebuiau resti- 
tuiți. Tot Leana s-a băgat și aici, iar eu am demontat acţiunea 
prin activitate informativă, fără să știu că e implicat șeful statu- 
lui. Am adus bănuţii acasă. 

Pe scurt. Fodor, reprezentantul comercial al României la 
Washington, fusese activist la CC al UTC. A primit indicaţii să-l 
preia pe nărodul de Nicu și să-l poarte prin America. Aveam relaţii 
bune cu americanii și ca urmare a demersurilor lui Corneliu 
Mănescu. Fodor umbla cu sarsanaua de dolari după beizadea. După 
ce au crezut că l-au aliniat pe Ceauşescu, americanii au zis să-l 
brichisească pe urmașul la tron. Aranjaseră prin Organizaţia 
Mondială de Tineret să-i facă o invitație să viziteze America. 
Umbla Nicu ca un predicator, dus de nas. Dar americanii nu bagă 
un ban în nimeni. Au ajuns la Las Vegas. Gazdele i-au dat iluzia 
că va câștiga. Fodor, slugă nenorocită, i-a dat banii: „Avem dolari 
destui, tovarășu” Nicu!“. Era valuta reprezentantei noastre comer- 
ciale. Au plecat lefteri de-acolo. 

Urmează comedia. Nicu îl liniştea pe Fodor că „o rezolvăm 
noi“. Obişnuit cu cârciuma de la frații Păunescu din Piaţa Amzei. 
După ce-a terminat voiajul, nu l-a mai interesat pe Nicu problema. 
Fodor era în mare încurcătură în America. Cornel Burtică era mi- 
nistrul comerțului, deci șeful lui Fodor, și nu părea dispus să aco- 
pere ruleta lui Nicu: nu avea cu ce. 


Pripon pentru Triţă Făniţă 


Nicu cheltuise prin toată America, nu numai la Las Vegas. 
Văzând că nu are de unde scoate banii, Fodor a dezertat cu toate 
documentele agenţiei comerciale. Și-a găsit de lucru în afaceri 
cu... România. Abia atunci a văzut Nicu că nu e glumă. S-a con- 
sultat cu mă-sa. Noi știam tot. Decât să se dezvăluie scandalul, a 
preferat să-i spună Leanei, care a dat „indicăţii“ să nu ne băgăm 
noi. Eu mă implicasem însă personal. L-am înțeles pe Fodor, chiar 
dacă nu-l puteam ierta, şi l-am considerat vinovat pe Nicu. Eu, 
care iubeam ereditatea monarhică... 

Mi-au plăcut lucrurile lumești, dar nu în detrimentul României. 
Altădată, mai prindeam câte-o rusoaică, îmi plăcea Esenin. „Hvatit, 
Kolea, ia bolșe ne magu!“(Gata, Kolea, nu mai pot!). „Ce-au făcut 
cu mine, să mă pupe-n..., dar ce face ăsta cu ţara mă doare, mă!“, 
aveam să-i zic lui Marin Voicu, șeful Securităţii din Ilfov, după 

ce am fost debarcat. 
Munca de informaţii este o chestiune lumească? 


Este, este! Ca și iubirea. Dacă nu e lumească, munca de infor- 
maţii nu e, domnule! Dar nu se exclude nici intimitatea umană. 
Altfel, praful s-ar alege de munca de informaţii. 

Noi ne băpasem până-n gât. Nicu şi cu Leana au promis că-l 
aduc pe Fodor în România, că-l vor convinge, că a fost activist 
UTC. Cornel Burtică le ţinea isonul. l-am lăsat să se desfăşoare: 
să-l aducă ci pe Fodor apelând la conștiința lui comunistă, Eram 
convins că Fodor nu e atât de prost să revină. 


Îl aștepta glontul? 


Nu neapărat, dar n-avea întoarcere. Ne pusese la pământ prin 
furtul documentelor agenţiei comerciale. Leana continua șuşoteala 
cu Burtică pentru a face rost de parale. M-am prins de formula 
găsită de ei şi am turnat o acţiune la Berna de stă motanul în 
mustăți şi acum! Eu aveam nevoie să pun mâna pe un anume 
contract care acoperea suma de 1 200 000 de dolari pentru ruletă. 
S-au băgat băieţii în nişte seifuri la Berna, au fost mituiţi niște 
paznici elveţieni. Am scos contractul, l-am fotocopiat, l-am adus 
acasă, l-am priponit pe Triţă Făniţă și l-am băgat la zdup. Călcau 
toate regulile și eu nu mă formalizam. „Sună-l, i-am zis omului 
în stare de pripon. Vino cu banii că s-a prins stăpânirea!“ A venit 
bancherul elveţian cu banii în traistă la București. Afacere aran- 
jată de Cornel Burtică! 


Visul cu  Pacipa 


Am băgat banii la vistieria statului, deși fuseseră pregătiţi pen- 
tru ruleta nărodului. 

Epilogul e tare. Ceauşescu nu știa nimic de afacere. Doar Leana 
cu Burtică erau amestecați. l-am pus problema în braţe amărâtu- 
lui care avea să sfârșească la zidul de la Târgoviște. Se uită, 
răsfoieşte dosarul, tace, iar se uită... „Mă..., văd că vă descurcaţi 
în astea... Numai de capturarea lui Pacepa aţi uitat. Voi credeţi că 
eu am uitat?“ Ce mai vrei un șantaj ca ăsta? Erau două lucruri 
total diferite. „Să știți că n-am uitat de ailaltă, dar asta-i asta...“ 
Demontasem mecanismul prin care Leana şi Burtică îl foloseau pe 
Triţă Făniţă să acopere ruleta. 

Chiar nu puteati să-l priponiti pe Pacipa dacă voiaţi? 


Aia-i treaba mea! Nu ţi-am spus că a plecat din biroul meu? 

L-am visat acum câteva nopți. Nu ştiu cum apăruse ici pe cana- 
pea. Nu l-am iertat nici în vis. „Eu te puteam aresta, mă, că ai 
fugit din biroul meu și nu mai făceai atâta rău tării!“ „Erai în 
stare. Ai fi făcut-o sigur.“ Tot umil se purta și-n vis. Putea să 
spună: „Bă, păi eu am America-n spate!“ Așa cum ziceau alţii că 
au Rusia-n spate și tot s-a ales prafu'. Mult timp mi se spunea: 
„Unul din conducerea ministerului ştia...“ Dar nu-i adevărat... 

M-a afectat această nouă confruntare cu Ceaușescu și-așa am 
ajuns la Grădişte. 

În loc să aprecieze ce-am făcut pentru statul român, Ceaușescu 
a ricanat. Nu mai pricepeam nimic. Domnule, în ce hățiş am intrat, 
cu cine am de-a face? Finalul spune tot despre ei și despre 
Burtică. Nu mai trebuia să știu tot. Mi-am expus oamenii la Berna 
pentru ţară, ca să rezulte aranjamentul lui Burtică și Triţă Făniţă. 


Ceauşescu ne-a obligat să-l „discutăm“ pe Triţă în şedinţele 
de partid din toată tara, să cerem excluderea lui din partid cu 
mânie proletară. Și atât. Iliescu nu i-a făcut nimic. Constanti- 
nescu nu l-a atins c-o floare. Dumneavoastră de ce i-ați dat 
drumul din puşcărie? 


Treaba mea! Ceaușescu l-a băgat în pușcărie și eu l-am scos 
pentru că am văzut că nu e vinovat el, ci Leana, Ceaușescu și 
Burtică. Triţă era o victimă. 


Aici informaţiile noastre nu concordă, domnule general... 


Să fii sănătos, scumpule! Eu am fost consecvent, te asigur. Lasă 
BRITANNIA-n pace! Cunosc toată povestea... Are 17 volume. Zici 
că le-ai văzut... Când am văzut că vor să arunce vina pe Triţă 
Făniţă, l-am scos din cauză fiindcă era victima aranjamentelor din- 
tre Burtică și Leana. L-am trimis pe colonelul Vasile la Triţă în 
birou. I-a arătat harta lumii și i-a punctat pe unde-i merg 
vapoarele: astea trei în Algeria, astea două la Constanţa, pleacă 
trei din Norvegia, unul vine din Australia... 


Erau vapoarele lui? Nu era grâul României? 


Pe dracu! E o treabă de meserie! În România nu există acum 
o figură mai mare. Şi omenirea are nevoie de asemenea figuri. 
Mâine murim de foame, domnule, din cauza secetei și vom apela 
la buncărele lui Trită. 

L-aţi ajutat să urce? Este creația Securității? 


Nu spun asta, dar nu era vinovat. Ceea ce nu înseamnă că 
Triţă e lacrima Christi, dar nu sunt elemente care să-l acuze. 


Și cu clantele aurite de la Breaza era adevărat? 


Oamenii mei știau tot, însă nu mai puteam raporta nimănui. 
Dovadă, felul cum m-a abordat răposatul după ce amușinasem 
afacerile lui Triţă. 

Fotografie 
de paşaport 
a lui Carlos 


1983. Carlos într-o capitală est-europeană. 
Recunoaşteţi acest grilaj? 


14-16 mai 1968: Charles de Gaulie vizitează România. O strângere de mână, arvună 
la decorația de Comandor al Legiunii de Onoare (imaginea din stânga). Generalul 
Pleşiţă (în medalion, imaginea din dreapta), „umbra“ generalului de Gaulle la 
Bucureşti 


spami 

dacorația - Marea Cruce 
pentru Marit a Ordipalui 
patan Marit ai 3. 

18. Afacerea Carlos-Șacalul - 
filiera românească 


Câti buni v-a costat sau ce merite deosebite au dus la acor- 
darea distincției de Comandor al Legiunii de Onoare? 


În ceea ce privește decorația de Comandor al Legiunii de 
Onoare, aceasta mi-a fost înmânată personal de către Charles de 
Gaulle cu ocazia vizitei sale în România, în 1968. Vreau să 
menţionez că decorația n-a fost dată aşa cum se obişnuia, proto- 
colar, ci în schimbul unor merite deosebite în asigurarea securităţii 
personale a lui de Gaulle. Valoarea acestei activităţi a fost apre- 
ciată de președintele francez, mai ales că în timpul vizitei a apărut 
o informaţie fulminantă, cum că se pune la cale un atentat împotri- 
va sa. Se punea problema dacă de Gaulle poate să continue vizita 
în România sau să o întrerupă și să se întoarcă acasă, cu atât mai 
mult cu cât la Paris începuseră manifestaţiile studențești care, după 
ce s-a întors de la noi, s-au intensificat până la plecarea lui din 
conducerea statului. Informaţia era deci deosebit de gravă şi am 
primit-o tocmai în momentul când urma să se deplaseze la Pitești 
şi de acolo la Craiova. Nu ne puteam permite noi, ca țară gazdă, 
să întrerupem vizita, căci ar fi fost un semn că nu suntem în stare 
să contracarăm acţiunea de atentat despre care se vorbea în infor- 
maţie. Atunci am luat toate măsurile de rigoare, în țară şi în 
străinătate, de natură să contracareze un eventual atentat împotriva 
lui de Gaulle. Sigur, s-a recurs la mijloace specifice - nu e cazul 
să le relatăm aici -, dar cert e că, prin măsurile luate, i-am inti- 
midat, blocând intenţia grupării semnalate de a trece la acţiune. 
Ba mai mult, i-am pus în situaţia să-şi ia ei măsuri de autoapărare. 
Vizita lui de Gaulle a continuat în România fără probleme. 


201 


De Gaulle, ţinta unui atentat în România? 


Informația s-a dovedit adevărată sau a fost o diversiune? 


N-am putea-o califica nici diversiune, nici ca adevărată sută la 
sută. Cert e că nu se putea face, nici atunci, nici acum când dis- 
cutăm problema, abstracţie de acţiunile care se desfășurau în 
Franţa, la Paris, de informaţia pe care am primit-o cu privire la 
pregătirea atentatului. De Gaulle a fost informat despre acest lucru 
şi, militar fiind, a fost de acord cu noi să-și continue vizita. 
Bineînţeles, ne-a întrebat dacă am luat toate măsurile care se 
impun. După vizită, drept răsplată pentru securitatea pe care i-am 
asigurat-o, mi-a înmânat Ordinul Legiunea de Onoare, gradul de 
Comandor, care este al treilea din cele cinci clase pe care le are 
acest ordin. 


Dle general, în ultimul timp presa, sau mai bine zis o parte 
a presei scrise, şi câteva posturi de televiziune vă prezintă pe 
dvs. şi afacerea Carlos pe primele pagini. Când şi cum l-aţi 
cunoscut pe Ilici Ramirez Sanchez, alias Carlos? Să nu-mi 
răspundeți ca în interviul de acum un an din Lumea Magazin - 
citez: „L-am cunoscut mişto, cum te cunosc și pe tine. Sacalul 
a fost agentul nostru, nu noi am fost agenţii lui“. 


Încă de la începutul anilor 70, mult hulita Securitate s-a sesizat 
de fenomenul terorist, care se manifesta în forme incipiente. În 
cadrul aparatului de securitate s-au constituit organisme speciale de 
luptă antiteroristă și, în acelaşi timp, s-au luat în lucru o seamă 
de persoane suspecte din țară şi din străinătate care făceau obiec- 
tul fenomenului respectiv, deci al terorismului. S-au identificat în 
procesul muncii informativ-operative o seamă de grupări suspecte 
din ţară sau care acționau pe teritoriul ţării noastre sau erau în 
tranzit între Orient și Occident. Noi eram un loc de trecere, tranzi- 
tul se făcea pe Otopeni. Sigur că s-au luat măsuri de neutralizare 
a acestor persoane, fie prin arestare, fie prin cercetarea şi confis- 
carea armamentului găsit asupra lor. Ca o tactică a noastră, am 
folosit şi procedeul de a le da drumul după elucidarea problemei, 
de a-i conduce la graniță și a-i atenţiona să nu mai îndrăznească 
să intre pe teritoriul ţării noastre. A fost un procedeu bun, pentru 
că i-a convins pe cei care erau puși în slujba terorismului să nu 
mai acţioneze pe teritoriul ţării noastre, fie împotriva României, fie 
împotriva unor instituții, mai ales ambasade ale ţărilor străine... 

Aşa «ţi făcut şi cu Carlos, l-ați condus până la graniță şi 
i-ați spus să nu mai vină? 


Vă răspund mai târziu. Deci a fost un proces îndelungat, care 
a luat timp. În cadrul acestei munci a apărut și faimosul Carlos. 
El a fost luat în seamă mai ales după isprăvile făcute la Paris 
prin împușcarea celor doi poliţişti și a agentului care-i însoțea, cul- 
minând cu capturarea miniștrilor petrolului, participanți la o con- 
ferintă OPEC. Ei bine, această ispravă, aşa cum am numit-o, a 
pus în mișcare nu numai aparatul nostru de securitate, ci toate ser- 
viciile secrete care au realizat că nu e de glumit cu acest fenomen. 
Sigur că s-au luat măsuri în ce ne privește ca, dacă își face 
apariţia Carlos, să punem mâna pe el şi să-l arestăm. Sigur că 
treaba asta n-a fost simplă, dar i-am dat de urmă. Am stabilit în 
final că el și gruparea lui făceau frecvent tranzitul prin România, 
în călătoriile dintre Orientul Apropiat şi Occident. Călătoreau pe 
baza unor documente. Carlos avea pașaport diplomatic de care uza 
şi care-l avantaja, scutindu-l de o seamă de operaţiuni de control 
şi polițienești care se făceau cu ocazia tranzitului după regulile 
internaţionale cunoscute. Evident că noi ne pregăteam, cu tot pașa- 
portul lui diplomatic, să punem mâna pe el. Tocmai în momentul 
când eram pe cale de a pune în aplicare o hotărâre de reținere a 
lui și a aghiotanţilor lui - întotdeauna călătorea însoţit de un număr 
de aghiotanţi -, a survenit dezertarea şi trădarea lui Pacepa. Repet, 
dezertarea și trădarea, defecţiunea, că aşa se cheamă ceea ce a 
făcut Pacepa, el fiind general și în conducerea Serviciului de 
Informaţii Externe, nu așa cum obișnuiesc unii să zică, fie în presa 
de care mi-aţi pomenit, fie cu alte ocazii. 


Pacepa, legătura dintre Ceaușescu și Arafat 


S-au complicat lucrurile. N-am putut acţiona cum ne propuse- 
sem asupra lui Carlos pentru că Pacepa, pe lângă funcţia pe care 
o avea, de adjunct al generalului Doicaru - șeful SIE, a fost folosit 
în mod frecvent de Ceauşescu în legăturile sale cu Yasser Arafat. 
Primea și transmitea mesaje între Arafat și Ceaușescu, Ceaușescu 
și Arafat și, mai mult decât atât, se ocupa personal de primirea 
lui Arafat, care făcea des vizite în România în mod confidential, 
în afara celor oficiale de care se ştia şi se vorbea. În aceste 
operaţiuni, Pacepa a intrat în posesia a o seamă de informaţii care 
vizau activitatea Organizaţiei pentru Eliberarea Palestinei (OEP). 

Prin dezertarea și trădarea sa, el a periclitat OEP şi mai ales o 
seamă de operaţiuni ale OEP, unele chiar cu caracter terorist. La 
urma urmei, terorismul nu e caracteristic numai OEP, terorismul a 
fost caracteristic şi Israelului până la eliberarea și constituirea lui 
ca stat, în 1948. S-a folosit de terorism, iar eu am arătat în revista 
dvs., cu ocazia unui interviu, ce a zis Shamir, prim-ministru al 
Israelului după constituirea statului. S-a găsit un corespondent 
curios să-i pună întrebarea: „Dle Shamir, puteţi să ne vorbiţi de 
operaţiunile pe care le-aţi condus personal în Franţa și Anglia până 
la eliberarea Israelului?“. Shamir, un bun cetăţean israelian, un 
patriot, şi deştept în acelaşi timp, îi spune: „Domnișoară, mi-e frică 
să mă şi gândesc, mi-e frică să-mi şi amintesc câte operaţiuni am 
întreprins până când am ajuns la eliberarea din 1948“. Şi încă o 
chestiune pe care v-o spune un om care a lucrat 42 de ani în 
serviciile secrete: n-a existat în România nici în trecutul mai 
îndepărtat, nici în cel mai apropiat și nici în ţările vecine și mai 
ales în Rusia, vreo conspirație care să nu fi uzat de instrumentul 
terorist. Aşadar, nu e un fenomen străin de practicile generale sau 
străin de cunoașterea noastră. Yasser Arafat, foarte îngrijorat, așa 
cum spuneam, de pericolul care-l păștea în legătură cu ceea ce 
ştia Pacepa, care dezertase, a fost foarte interesat în capturarea și 
lichidarea lui, şi asta cât mai repede, pentru a nu vărsa tot sacul 
cu datele pe care le ştia stăpânilor la care a dezertat. Fac o paran- 
teză. Atunci, alta era situația. Americanii erau cei care nici nu 
vroiau să audă de Arafat, deci nu e situaţia din prezent când 
Arafat merge la Washington să se întâlnească în Biroul Oval cu 
Clinton pentru a media procesul de pace din Orient... 


Haideti să revenim. Deci Arafat era îngrijorat și... 


Şi atunci, dat fiind faptul că nu era situația de acum, i l-a pro- 
pus lui Ceauşescu pe omul care să-l captureze și să-l lichideze, 
prezentându-l drept omul lui de încredere, pe Carlos. 


Dvs. nu ştiați că acest Carlos, cel pe care vroiati să-l 
prindeti, era de fapt omul de încredere al lui Arafat? 


Nu știam, dar bănuiam, pentru că el, aşa cum spuneam, pen- 
dula între Damascul din Orientul Apropiat și Occident, iar mişcarea 
cea mai puternică era mișcarea palestiniană a lui Arafat, OEP. 
Ceaușescu a acceptat, ceea ce ne-a jignit teribil. De ce? Pentru că 
era o ofensă adusă capacităţii aparatului nostru, care putea să facă 

această treabă fără să se recurgă la mercenari. Am calificat pro- 
blema ca fiind un act de neîncredere din partea lui Ceaușescu faţă 
de aparatul de securitate, chestiune care, tot în paranteză vă spun, 
nu era de fapt o noutate pentru noi, ea fiind de fapt reciprocă. 
Şi acum... 


Carlos a fost contactat prin colonelul Nica 


Ceausescu a vorbit direct cu Carlos sau a apelat la dvs. să 
intermediui? 


Ceauşescu a făcut mare taină, a luat un ofiţer de la Centrul de 
Informaţii Externe (CIE), colonelul Nica, ca ofițer de legătură între 
Carlos, Ceauşescu și Arafat. 


Nica era subordonat dvs.? 


Nica era subordonat CIE, evident - eu nu eram atunci acolo -, 
dar a primit consemn ca despre această treabă să nu vorbească 
decât cu comandantul suprem. Aşadar, taină generală. Carlos a fost 
contactat de colonelul Nica prin Arafat și reprezentantul OEP de 
la Bucureşti. Şi au intrat în relaţii de muncă pentru îndeplinirea 
sarcinii pe care i-a trasat-o Arafat lui Carlos. 


Pentru ce sumă de bani se angajase Carlos să-l captureze 
pe Pacepa? Să nu-mi spuneţi că nu știți sau n-aţi aflat ulte- 
rior? 


Poveşti, povești se spun în legătură cu treaba asta... 


Era normal să fie plătit un om care din treaba asta tre- 
buia să aibă o finantare... 


Nu s-a angajat și n-a pretins nici o parte. 
Era, așa, lovit de un patriotism... 


El era subordonat lui Arafat, trecuse de la creștinism la 
islamism şi-şi însuşise serios ideologia musulmană. Era un fanatic 
şi executa, sau a încercat să execute, un ordin dat de Arafat, pe 
fondul acesta... 


Când l-aţi cunoscut dvs.? 


..O să spun îndată, dar el n-a îndrăznit să-i spună lui Arafat 
şi nici lui Nica dacă acceptă sau nu acceptă misiunea. A intrat în 

contact cu acest ofițer de legătură dintre Carlos, Ceauşescu şi 
Arafat, dar fără să-i spună ce are de gând să facă. 


De unde ştiţi? 


Îţi spun eu ce s-a întâmplat mai departe... Ştiu de la el. Carlos 
avea pretenţia ca această misiune să-i fie transmisă direct de Arafat 
- era un om mândru, orgolios, Carlos - sau de Ceauşescu şi a tot 
târât problema fără să-i dea un răspuns cert lui Nica, astfel încât 
Ceauşescu și-a pierdut răbdarea. Dar a ţinut mare taină, deoarece 
credea despre Carlos că e mare zmeu și o să rezolve problema, 
şi a tot aşteptat. Între timp, s-au produs niște schimbări în con- 
ducerea CIE, mai ales după trădarea lui Pacepa, mai radicale, 
structurale. Am fost însărcinat să preiau comanda CIE, o adevărată 
corabie ciuruită și în derivă, dar nu e obiectul discuţiei noastre şi 
nu e cazul să dezvolt. 

Când am luat în primire Centrul de Informaţii Externe, nici pre- 
decesorul meu și nici Ceauşescu nu mi-au pomenit o vorbă despre 
tergiversările lui Carlos. Ceaușescu a continuat să păstreze taina, 
crezând că treaba se rezolvă. Evident că am aflat pe parcurs despre 
lucrarea asta, o lucrare specială, coordonată de Ceauşescu. De la 
cine? De la Nica. Nica, săracul, era foarte jenat să-şi desfășoare 
activitatea fără să raporteze șefului lui direct, şefului Centrului, 
respectiv mie. Când am preluat comanda Centrului, l-am și apos- 
trofat: „Respectă consemnul care ţi s-a dat. Nu vreau să știu, am 
eu destule probleme după trădarea lui Pacepa cu această corabie 
ciuruită. Vedeţi-vă de treabă și să nu te mai prind pe la mine.“ 
L-am topit pe bietul Nica, mi-am dat seama, dar nu puteam pro- 
ceda altfel, și atunci Nica a continuat să tragă de Carlos și să tot 
comunice între Carlos şi Ceaușescu. Ăla, cum am spus, mândru, 
nu-i spunea nimic... 


Carlos renunțase la terorism 


Cum comunicau: venind Carlos în România sau aveau şi 
alte canale de a discuta cu el? 


S-au întâlnit şi la Praga, și la Budapesta, s-au întâlnit și cu 
ocazia tranzitului pe care-l făcea Carlos prin Otopeni. În *81 sau 
'82, într-o discuţie cu Ceauşescu, jenat şi el, mi-a spus: „Mă, 
ia vezi tu cu Carlos ăsta!“. „Ce să văd? Nu ştiu nimic, îl 
urmărim pe linie antiteroristă.“ „Nu, nu, mă, ţie nu ţi-a spus 

nimeni că, uite, a intervenit această înțelegere între mine și 
Arafat?“ „Nu, nu mi-a spus nimeni. Dumneavoastră n-aţi găsit 
cu cale să-mi spuneţi atunci când mi s-a predat Centrul. Oamenii 
au respectat consemnul“. N-am vrut să-l divulge pe bietul colonel 
Nica. „E, uite, îți spun eu acum.“ „Cam târziu. Da, mă rog, 
spuneţi“. „Fă bine, prin ofițerul de legătură, colonelul Nica, intră 
în contact cu Carlos și ai o discuţie cu el: ce are de gând să 
facă? Rezolvă sarcina la care s-a angajat sau ne duce cu vorba? 
Că ne-a dus destul.“ Şi atunci i-am transmis lui Nica ordinul 
lui Ceaușescu. 


Unde v-aţi întâlnit cu Carlos? 


Cu ocazia unui tranzit pe care îl făcea frecvent între Orient- 
Damasc şi Occident, Nica ne-a aranjat o întrevedere la Otopeni. 
Carlos, bineînţeles, a fost mulțumit că a rezistat şi că până la 
urmă Ceaușescu a catadixit să dea unui general ordin să stea de 
vorbă cu el. N-a renunțat la ideea de a se vedea cu Ceaușescu, 
dar a acceptat să discutăm concret și i-am transmis ce-a zis 
Ceauşescu: „Domnule, ce-ai de gând să faci? Rezolvi treaba sau 
tragi de timp?“ Și atunci Carlos - sigur, după ce ne-am încălzit 
puțin la un pahar de vorbă - mi-a spus: „Domnule general, uite, 
ofițerului de legătură, colonelul Nica, nu i-am spus, dar dum- 
neavoastră vă spun clar: să știți că nu trag de timp, dar nu am 
nici o posibilitate pe America. Şi doi - ceea ce m-a surprins -, 
să știți, domnule general, că pe mine nu m-a întrebat Arafat când 
mi-a dat această misiune. Eu deja fac parte dintr-o grupare de înte- 
meiere a Internaționalei a III-a comuniste. Alta decât a staliniștilor 
din vechea garda. Acum eu nu desfăşor activitate teroristă, ci activi- 
tate politică pe baza misiunii pe care o am. Ca atare, nu agreez 
ordinul care mi s-a dat și n-am de gând să-l execut. Am termi- 
nat cu terorismul. E adevărat, când am aderat la mișcarea pales- 
tiniană, când am fost în Valea Beka şi am iuptat în detașamentele 
lor, am făcut activitate teroristă, cu arma în mână. Acum nu mai 
am chef de așa ceva!“. 


Ceauşescu s-a întâlnit vreodată cu Carlos? 


Carlos avea pretenția unei legături directe cu Ceaușescu, dar 
acesta a refuzat aşa ceva. l-am transmis discuţia cu Carlos și, 
când a aflat răspunsul acestuia, a făcut spume la gură, cum făcea 
el de obicei. Atunci mi-am permis şi eu să-l informez pe 

Ceaușescu că ăsta reprezintă un pericol pentru autoritatea ţării, 
deoarece Mossadul era pe urmele lui. De unde știam? Eram prie- 
ten cu rabinul Moses Rosen. Şi el m-a informat: „Domnule ge- 
neral, uite ce mi-au spus băieţii de la Mossad, cum că...“ Am 
vrut să-l încurajez: „Lăsaţi, eminenţă, nu se întâmplă nimic, 
securitatea dvs. este asigurată“. „Asigurată, pe dracu! Uite ce 
mi-au spus băieţii de la Mossad: că ăștia joacă tonțoroiul pe 
aeroportul Otopeni, trecând din Orient în Occident. Ceaușescu a 
rămas mut când a auzit de treaba asta. Ca să contracareze, a 
emis o hotărâre specială a Comitetului Politic Executiv în 
legătură cu poziţia României și a statului român faţă de tero- 
rism. E document și se găseşte în arhive. Mie mi-a convenit de 
minune afacerea și atunci am smuls aprobarea să-i dăm papucii 
lui Carlos şi echipei lui, aghiotanţilor lui, speriindu-i și pe ei 
cu informaţia pe care mi-a dat-o rabinul - că Mossadul e pe 
urmele lor - și să înceteze să mai facă tranzitul ăsta, să-l facă 
prin altă parte, dar să nu mai vină la noi. Și să vezi reacţia 
lui Carlos. Auzind treaba asta, s-a speriat, a refuzat să plece 
mai departe cu avionul și a solicitat să fie scos cu trenul prin 
Iugoslavia. Deci, i-a fost frică să mai calce pe aeroportul 
Otopeni. Era o chestiune de-acum rezolvată din punctul nostru 
de vedere. 


I-am făcut dosar informativ 


Carlos a avut dosar de urmărire operativă din partea 
Securității române? 


Sigur că da. După ce am constituit organismul acela antitero- 
rist și am început să nominalizăm și să identificăm persoanele sus- 
pecte de terorism, l-am identificat și pe el. L-am luat în lucru, 
i-am făcut dosar informativ şi l-am urmărit cu lupa până când 
l-am interceptat la Otopeni. Deci a avut dosar de urmărire, și 
foarte bine că a avut, asta e practica generală. Așa am evitat niște 
activităţi pe care putea să le desfășoare împotriva României. 


În Evenimentul zilei s-au publicat două note puse la dis- 
poziție, după cum scrie ziarul, de colonelul Nica, cel de care 
dvs. ați pomenit că a fost legătura lui Carlos. Aceste note 
cereau scăderea din evidentele UM 0297 a armelor trimise lui 
Carlos. Deci Carlos a primit arme? 

E o speculație de presă interpretarea acestor documente. Sunt 
reale, dar ce reprezintă ele? Transfer de armament de la UM 0297 
la Carlos sau e vorba de transferul acestui material de luptă 
antiteroristă, care făcea obiectul dotării unităţii antiteroriste pe care 
am constituit-o după ce s-a dezvoltat fenomenul, după ce am văzut 
treaba cu Carlos și așa mai departe? Şi atunci intervine, cum spun, 
speculaţia presei, care, găsind aceste note - la urma urmei nici nu 
mă interesează de unde le au, pe mine mă interesează interpretarea 
eronată -, scrie că armele au mers la Carlos. Nu, domnule, au 
intrat în dotarea unităţii antiteroriste pe care am înființat-o per- 
sonal. 


Cum se numea înainte de a o fi înființat? 


O  măgăoaie, am găsit-o acolo, o unitate minusculă, „de 
lichidări“ - aşa se intitula. O copie a unor unităţi care existau în 
cadrul serviciilor de informaţii din străinătate şi care nu ne avan- 
taja. Le-am spus: „Domnilor, fugiți de aici, terminaţi cu lichidările 
astea!“. Şi am transformat unitatea aia minusculă de lichidare a 
celor care trădau - pe ei îi viza - în unitate antiteroristă. Sigur că 
în cadrul unităţii ne ocupam și de cei care trădau, printre care și 
Pacepa. 


Serviciile de securitate s-au folosit de experiența şi capaci- 
tatea lui Carlos? În afară de cazul Pacepa, i s-au dat și alte 
dispoziții? 

Nici vorbă, nici vorbă. Speculaţii! Vă rog să mă întrebaţi con- 
cret și vă dau răspunsul punctual. 


Atunci vă întreb tot din presă, pentru că asta este sursa 
noastră... 


Adică deștepții au aruncat piatra și noi trebuie să o scoatem... 


Să încercăm. Deci să luăm cazul așa-zisului „trădător“ lon 
Serban. În Elvetia, atentatul asupra sa a constat în aruncarea 
în aer a maşinii, cu un explozibil - spune în ziar - pus la dis- 
poziție de unitățile speciale ale Centrului de Informatii Externe, 
condus de dvs. Și ca dovadă scrie că pe maşina lui Șerban 
s-a păstrat o amprentă a unuia dintre oamenii lui Carlos... 


Păi să folosească amprenta, să identifice legătura. Nu, domnule, 
nu a avut nici o sarcină în afară de capturarea şi lichidarea lui 

Pacepa. În ce-i privește pe ceilalţi, și atunci și acum îi paşte lichi- 
darea. Pe Şerban, pe Mandache și pe alţii... Mandache a fost recru- 
tat de KGB. N-am vorbit despre asta până acum. L-au lansat în 
Germania și a acţionat la ordinele ălora în interesul lor și în detri- 
mentul nostru. Aia au simulat dezertarea lui Mandache de la noi, 
iar el a devenit trădător. Realitatea e că nu era trădător. Nu e 
exclus să nu-i fi mai ascultat nici pe KGB-iști și atunci aceștia 
au pus la cale acţiunea aceea împotriva lui. Cât îl privește pe 
Șerban, este foarte posibil ca oamenii însărcinaţi să-l prindă, să-l 
captureze, să-l lichideze - pentru că, domnule dragă, am avut 
aproape 30, în frunte cu Pacepa, cu hotărâri judecătorești de con- 
damnare la moarte. Cine executa sentințele de condamnare la 
moarte? Trebuia să le execute Centrul de Informaţii Externe. 
Indiferent unde se găseau. Şi atunci, repet: să reţină ăştia care au 
dezertat și n-au fost prinși, care încă nu s-au predat, că asta îi 
paşte: sentinţa trebuie executată, indiferent că s-a schimbat regimul 
politic. 


Carlos avea cont la BRCE 


Domnule general, Carlos a avut cont la Bancorex? 


Și asta e o aiureală, pe care o scrie tot presa. Ştiam de con- 
tul lui. 


Și atunci unde e aiureala? 


Aveam noi nevoie de cont? Nu! Contul a fost deschis la BRCE 
pentru a fi sponsorizat de afară în activităţile pe care le avea cu 
Internaționala a Il-a și cu altele. L-am obligat să-și deschidă cont 
pentru că erau lefteri și se rugau să le dăm câte o para. Le-am 
spus: „Domnilor, noi nu vă putem da de pomană. Cei care vă 
susțin să vă dea bani.“ „Păi, dacă umblăm de colo-colo, unde?“ 
Atunci le-am sugerat să-și facă un cont. În dublu scop: mai întâi 
să scăpăm noi, să nu facem cheltuieli cu ei, și apoi pentru a avea 
posibilitatea, în cadrul acțiunii de urmărire informativă a lui Carlos, 
să prindem firele celor care îi susțineau materialicește. Şi luam 
firul de la cont. Deci era o chestiune profesională, nu cum inter- 
pretează reporterul de la cotidianul citat. 


Dar armament a cumpărat Carlos din România? 
Cu ce.să cumpere? 

Cu banii din cont. 


Cine îi dădea lui armament? Nica avea destulă autonomie. Eu 
nu exclud că i-o fi dat, dar nu cu căruța, cum apare în facsimi- 
lele actelor acelora, care sunt - așa cum v-am spus- de transfer 
al armamentului de la unitatea mare la unitatea antiteroristă, pen- 
tru dotarea ei. Ca să fie și mai clar: Carlos, neîndeplinind sarcinile 
pe care i le-a dat Arafat în legătură cu capturarea și lichidarea lui 
Pacepa, încerca să se facă util și el cu ceva. Și apropo de arma- 
ment, el a venit cu câteva arme sofisticate, aduse de afară, nu știu 
exact de unde, din Orient sau din Occident, deci el ne-a dat nouă, 
nu noi lui. Le-am dat fabricilor noastre de armament ca să se 
inspire în producerea armelor respective, mai ales pentru dotarea 
brigăzii antiteroriste. 


Este adevărat că eşuarea atentatului asupra lui Virgil 
Tănase, pe care trebuia să-l comită Haiducu, a fost motivul 
pentru care Ceauşescu v-a demis şi v-a trimis la Grădiștea? 


Da, e bună întrebarea, domnule director... Este o mare 
fantasmagorie treaba cu Virgil Tănase și cu Haiducu. Și sunt 
nevoit, chiar dacă lungim puţin vorba, să dezvălui o treabă pe 
care am mai spus-o, dar nu în întregime, într-unul dintre inter- 
viurile publicate de revista dvs., Lumea Magazin. Despre ce e 
vorba? Haiducu era ofiţer de securitate, fiul unui ilegalist evreu 
din România. L-am cunoscut personal. A fost recrutat de Pa- 
cepa pentru munca de informaţii externe, plimbat prin câteva 
țări și până la urmă stabilit în Franţa. Pacepa ţinea legătura 
personal cu el, pentru că avea și niște oameni cu care lucra 
direct, nemijlocit. Și unul dintre acești oameni era Haiducu. La 
un moment dat, după ce a trădat Pacepa și a dezertat, Haiducu 
a fost antrenat într-o chestiune de racolare a mea. Omologii 
mei francezi - pe care îi iubesc, deși aveam motiv să mă supăr. 
Dar de ce să te superi? Se întâmplă în relaţiile dintre servici- 
ile secrete, aici nu merge cuvântul de onoare, ci lupta inteli- 
genţelor -, s-au zgâriat pe faţă, ca și nemţii, că l-au scăpat pe 
Pacepa din mână. Pacepa le-a spus: „Domnilor, sunt atâţia care 
gândesc ca mine în serviciul de informaţii externe român, oa- 
meni care sunt nemulţumiţi de nişte lucruri“. În rândul nemul- 
ţumiţilor eram și eu. 

Francezii mi-au propus să dezertez 


Ministrul francez de interne, omul lui Mitterrand, mi-a scris o 
scrisoare, i-a dat-o mamei lui Haiducu - care era în ţară - şi aceas- 
ta mi-a adus-o. Îmi propunea, negru pe alb, să dezertez, să fac 
ce a făcut Pacepa, că-mi pune la dispoziţie un avion, ca să-mi iau 
familia şi pe cine mai cred eu, pentru că o să mi se dea onoruri 
guvernamentale când ajung în Franţa. 


Aveţi dovada? 


Am scrisoarea. Bineînţeles că m-am dus cu scrisoarea la 
Ceauşescu. M-a revoltat teribil și atunci i-am dat și peste ochi lui 
Ceaușescu, la figurat, desigur: „Mitterrand, căruia i-aţi dat 400 000 
de dolari pentru alegeri, îl pune pe ministrul lui de interne, care 
e tot socialist, să mă racoleze după modelul lui Pacepa. Pentru că, 
reţineți: Pacepa, când a fugit, a fugit din birou de la mine. Am 
publicat treaba asta. Şi atunci i-am cerut lui Ceauşescu să-mi per- 
mită să discut cu omologul meu... 


Bineînțeles că nu v-a permis... 


Bineînţeles că nu mi-a permis. Întâi a făcut o pauză, așa cum 
făcea el, şi apoi a zis: „Nu, lasă că stau eu de vorbă cu 
Mitterrand“. Virgil Tănase? Săracul de el, o victimă a combi- 
naţiilor lui Pacepa, care a simulat dispariţia lui Tănase în Franța 
şi a pus-o pe seama unor acţiuni ale noastre. Tănase a plecat de 
bună voie și nesilit de nimeni în Franța. Nu vreau să spun mai 
mult. O primea pe maică-sa ori de câte ori voia să plece din 
Galaţi la Paris. Făcea plimbări între Galaţi și Paris cum fac eu 
între Bucureşti şi Curtea de Argeş. Deci, asta e afacerea Virgil 
Tănase: o înscenare, ca să se poată realiza combinaţia cu raco- 
larea mea. 


Cine a bătut-o pe Monica Lovinescu? 


Tovarășul Pacepa, care a defectat. El a primit sarcina să se 
ocupe de Monica. A făcut rost de doi mercenari negri, sunt des- 
tui în Paris, care au bătut-o la o gură de metrou de au făcut-o 
neagră. 


Și dvs. nu ati ştiut? 
Păi eu de unde să ştiu? 

De la Pacepa. Era subordonatul dvs. 


Nu era subordonatul meu. Eu nu am lucrat cu Pacepa. El pri- 
mise comanda de la Ceauşescu, care coordona nemijlocit acest sec- 
tor de informaţii externe. Eu am aflat întâmplarea din presă. Dacă 
aș fi ştiut, probabil aș fi fost de acord: „Bate-o, mă!“. Din când 
în când nu strică să-i ciomăgești pe unii pentru ca să le vină 
mintea la cap. Nu e democratic, dar e polițienesc. 


Vă aflați în anchetă penală pentru angajarea lui Carlos în 
tentativa de asasinare sau de capturare a lui Pacepa, a lui 
Goma sau a altor disidenti? 


Nu mă aflu în nici o cercetare. 


Minciuna are picioare scurte 


Ati fost convocat la Parchet? 


Am fost solicitat de Parchet, de generalul Voinea, să-i ajut 
pe elveţieni, pe nemți și pe francezi. Am răspuns invitaţiei, 
exceptându-i pe omologii mei francezi. Elveţienilor și nemților 
le-am spus tot ceea ce știam în legătură cu problema, în sen- 
sul de a-i ajuta să-și elucideze treaba pentru care s-au deplasat 
la noi. Dar după ce le-am dat informaţiile, le-am spus: „De ce 
veniţi după patru ani, după ce aţi arestat niște oameni, să 
culegeți probe de la noi? De ce n-aţi venit înainte de a-i ares- 
ta? De ce nu respectați principiul de bază al dreptului, 
prezumția de nevinovăție? Când e vorba de noi, ţările foste 
socialiste, daţi grămadă să ne daţi sfaturi despre democraţie, 
despre respectarea drepturilor omului și aşa mai departe. Dar 
când e vorba despre voi, ţineţi patru oameni arestați de patru 
ani şi acum veniţi să culegeţi probe pentru că ați ajuns la 
ananghie și nu aveți cum justifica de ce i-aţi ţinut la arest“. 
(Şi-i ţin şi acum, dacă nu le-or fi dat drumul.) S-au scuzat, 
că să vedeţi... „Măi, nu mai dați lecţii la alţii, că sunteţi în 
defect!“ Neamţul, mai circumspect şi, ca orice neamţ, cu bun- 
simţ, a stat în banca lui, a ascultat ce i s-a răspuns la întrebări, 
a consemnat, ne-a salutat și s-a dus. Elveţienii au plecat însă 
foarte nemulţumiţi pentru că n-am putut să-i ajutăm prea mult. 
Cu francezii n-am Stat de vorbă, că n-am fost aici când au 
venit. Îmi pare rău că n-am fost, ca să mă explic cu ei, date 

fiind relaţiile bune, amicale și fructuoase dintre noi în prob- 
lemele mari, cum a fost atentatul împotriva lui de Gaulle. Aș 
fi vrut să le zic ce li se cuvine: „De ce aţi acceptat combi- 
naţia lui Pacepa și CIA, care stătea în spatele lui, de racolare 
a mea? Scrisoarea de racolare era a ministrului vostru de 
interne“. 


Probabil că erați un om valoros... 
Evident că nu umblau ei după cai verzi! 


Domnule general, tot în presă am găsit altă ştire: 
„Informaţiile care se vehiculează despre finalizarea dosarului 
Carlos-Șacalul, filiera românească, sunt departe de adevăr“ 
- a declarat generalul-magistrat Dan Voinea, şeful Secţiei 
Parchetelor militare din Parchetul general. Potrivit generalu- 
lui Voinea, acest dosar este încă în lucru şi nici vorbă să 
fie trimis cineva în judecată. Domnule general, cine credeți 
că spune adevărul, cine fabrică şi în ce scop aceste infor- 
maţii, care - așa cum spune domnul Dan Voinea - sunt 
departe de adevăr? 


Foarte bine formulată întrebarea. Cine fabrică aşa ceva? Nişte 
codițe de topor din mass-media, care - conștient sau inconştient - 
s-au pus în slujba ocultei, care inventează și lansează asemenea 
versiuni pentru a lovi în prestigiul Serviciilor de informaţii 
românești şi al celor care le-au condus sau le conduc. Dar eu 
le spun de pe acum că au dat și dau greș. Minciuna are picioare 
scurte. Problemele sunt aşa cum le-am prezentat aici. În ce-l 
privește pe domnul general Dan Voinea, pe care l-aţi invocat și 
citat, nu mă mir deloc de poziţia lui în legătură cu zvonurile 
lansate, pentru că el este un profesionist cu multă experienţă. 
Nu mai e locotenentul de altădată, care lucra cu generalul 
Iscrulescu; nu mai e nici cel care a fost târât în procesul lui 
Ceaușescu, împreună cu tot completul de judecată de la 
Tîrgovişte; nu mai e nici cel care se încearcă să fie târât în 
alte procese. E omul care, ca orice profesionist, pipăie lucrurile 
și, cum spune proverbul românesc, măsoară de zece ori și taie 
o dată. Asta nu înseamnă că nu poate să greșească, ca orice 
om. Dar, în fond, ăsta este generalul Dan Voinea, pentru care 
am tot respectul. 

Domnule general, în concluzie, cu „da“ sau „nu“: există 
vreo afacere Carlos-filiera românească? 


E o întrebare de o mie de puncte. Eu nu calific nimic. Lucrurile 
s-au prezentat exact aşa cum v-am relatat. 

Richard Nixon în vizită 
la Bucureşti (august 1969) 


În umbra lui Alexander Dubcek 

19. Informatori din convingere 


Nu voiam să-l otrăvim 
pe Reagan 


Toți activiștii importanți au făcut ceva puşcărie după decem- 
brie 1989. Cum vă explicati că lon Ursu a scăpat? 


Cazul e simpatic foc. Mie mi-e foarte greu să selectez anumite 
situaţii mai semnificative de care m-am ocupat direct sau indirect. 
Eu nu „dezvălui“, nu „destăinui“, dar am dreptul să fac anumite 
confesiuni, cum au procedat și alții. Am primit nu întâmplător 
Ordinul Legiunea de Onoare. Evident, în mare parte pentru activi- 
tatea aparatului. Nu întâmplător au vrut să mă racoleze francezii 
prin intermediul lui Pacepa și Haiduc. 


Nu era mai bine să acceptați? Plecaţi în America... 
Am văzut America şi nu mi-a plăcut. 
Cum ati intrat în bucătăria de la Casa Albă? 


Pe linie de agentură. Așa am ajuns la Reagan acasă. Prin nevas- 
tă-sa, Nancy Reagan. Nu ne interesa să-l otrăvim, cum ar crede 
unii. Am făcut o analiză cu băieţii care lucrau pe spaţiul ameri- 
can și m-am minunat cu ce cai verzi pe pereți umblau. Le-am 
spus clar: noi nu ne propunem să ocupăm America, să declarăm 
război Americii. Să păstrăm proporțiile. Vrem să depistăm agen- 
tura lor și pe cele ale altora care acţionează împotriva României. 
Apoi, trebuie să ducem muncă de influență, astfel ca America să 
ne ajute. Am găsit o femeie isteaţă, s-a împrietenit cu Nancy pe 
probleme omenești. De câte ori apăreau probleme de interes pen- 
tru România, Nancy zicea doar atât: „Ronald dragă, hai să ajutăm 
România, să rezolvăm o dată cu clauza asta a lor...“ Şi ne-a ofe- 

rit Reagan clauza permanentă. 
Nu întâmplător, Bush n-a vrut să se implice în răsturnarea lui 
Ceaușescu, atunci când a discutat cu Gorbaciov la Malta. 


Am avut oameni și la Dumnezeu 


N-a vrut, dar a acceptat situatia. 


Asta-i altceva. „Noi discutăm chestiuni de ordin principial, nu 
ne implicăm în România. America a avut relaţii bune cu 
Ceaușescu. El nu va înţelege că facem acest lucru din motive prin- 
cipiale și va începe campania împotriva mea, fiindcă nu am fost 
sincer în relaţiile cu românii“, i-a spus lui Gorbaciov. Chestiunea 
este actuală și nu vreau să vorbesc mai mult. Mai ales în per- 
spectiva venirii lui Bush-junior la președinție... 


Aţi avut băieți pe vapor? 


Crezi că are relevanță? Noi am avut oameni și la Dumnezeu 
dacă am vrut să știm ce se întâmplă... Americanii i-au dat însă 
mână liberă lui Gorbaciov să acţioneze în România. 


Dar cu lon Ursu ce-a fost? 


Nu omul meu în sens ordinar. Eu am fost și sunt prieten de 
suflet cu Ursu, un ardelean exemplar. Povestea a fost că era ple- 
cat din ţară la revoluţie. Avea un singur defect: îi lipsea verti- 
calitatea. Făcea sluj. În rest, era bun de pus la rană, un român 
autentic. Când l-am cunoscut, era prorector la Cluj, un fizician 
foarte bun. Nu mișca nimic la Universitatea Babeș-Bolyay fără ca 
noi să știm. Oricum, aveam şi alte linii. El a înțeles şi lucrul 
acesta nu-l deranja. Ursu a făcut servicii țării când a studiat fizi- 
ca atomică în Statele Unite. Intelectualii din Cluj îi ziceau „dru- 
mul spre înalta societate“. A ajuns adjunctul mult stimatei la 
Consiliul Naţional de Știință şi Tehnologie (CNST). Ca „academi- 
ciancă“, Leana era preşedinte. Îl invidiau mulţi, dar de fapt el 
ducea jugul țărănește. Ea făcea protocol: „chimistă de renume mon- 
dial“. El a creat un laborator cu dotări de ultimă oră. Eu eram 
aghiotantul lui Ceauşescu, înfipt tare la vârf... Nae Militaru era la 
armată. În '64, Militaru s-a manifestat contra lui Dej și am pus 
lupa pe el imediat. Dar totul ținea de aspiraţiile olteanului: voia 
să parvină, să ajungă şeful statului. De aceea a și candidat și a 
murit de oftică. Să nu crezi că am făcut fişe ca în cazul lui 
Mircea Ionescu Quintus... 

Umblă legenda că Ursu l-ar fi sfătuit pe Ceaușescu să orga- 
nizeze acel miting, fatal pentru el, din 21] decembrie 1989. E 
adevărat? 


Astea-s poveşti. Fiind permanent în mediul nostru și la 
București, Ursu ne punea în temă cu ce trebuia. Nu mișca un 
deget fără să ne întrebe. Leana îi cerea să facă demersuri ca să 
ajungă laureată a Premiului Nobel. L-a topit, săracu'... Şi se 
plângea la noi: „N-am să fiu în stare şi asta mă isprăvește!“ I-a 
publicat cărți de specialitate, bine făcute de specialiști, nu de ea. 
Când s-a produs răzmerița, Ursu era adjunctul ei și membru 
supleant în Comitetul Politic Executiv. 

Eram la Grădiștea. Luci, nevasta lui, s-a dus peste Ştefania, 
nevasta lui Militaru, care era ocupat cu „rivuluţia“. Şi aşa a 
împușcat Militaru doi iepuri. L-au declarat ca făcând parte din con- 
spiraţie, lucru care a mers. „Ne ţinea la curent cu plecările lui 
Ceaușescu în străinătate.“ Vax! Plecările erau anunțate. Erau altele 
mai subtile şi nu le-a invocat Militaru. Așa a scăpat și Marina, 
primul-secretar de la Constanţa, care ar fi făcut şi el parte din 
„conspirație“, fiindcă acolo era consulatul sovietic. Pe de o parte, 
Militaru a prezentat niște oameni de ținută ca făcând parte din 
conspirație, iar pe de altă parte, i-a salvat. 


Nu eram în subordinea rușilor 


Ca specialist atomist, lon Ursu s-a implicat şi în exploatarea 
uraniului de către ruşi? 


El e nașul apei grele de la Halânga, Turnu-Severin. A avut o 
staţie pilot la Govora și apoi a făcut fabrica de la Halânga, pe 
care vor s-o dea ăștia pe nimic. A avut tangenţă cu exploatarea 
de la Ştei. Noi am criticat exploatarea uraniului de către ruși. El 
se împotrivea de asemenea spolierii sovietice. Erau probleme de 
interes naţional. Îl exaspera că rușii cărau uraniul pe nimic. 


Era prevăzută exploatarea uraniului în documentele 
armistițiului româno-sovietic? 


Nu. Sovromurile se ocupau de asta. S-a legendat acțiunea: „se 
extrage cuarț“. Ursu ne-a prevenit ca specialist. Nu aveam alt 
zăcământ de aceeaşi valoare. Nici în lume nu era uraniu de-o 
asemenea puritate. În discuţiile noastre, Daicoviciu folosea infor- 
maţiile de la Ursu şi supradimensiona raptul ca istoric. Dacă nu 

eram noi, Daicoviciu intra şi el la Sighet. „Ne cară și uraniul, 
mă! Mâine-poimâine, România va fi nevoită să importe uraniu“, îl 
avertiza pe Berghianu, primul-secretar de la Cluj. Nu știu dacă i-a 
spus lui Dej. 

Eu m-am dus la Ștei în 1953 cu unul de la cadre care se 
ocupa cu probleme de învățământ la locul de muncă pentru 
oamenii noștri. Aveam o direcţie la Stei. Nu eram în subordinea 
ruşilor. Ei știau de noi și poate că ne-au folosit în măsurile 
informative de protecţie. 


Securitatea supraveghea zecile de mii de militari români 
care lucrau acolo? 


Era armată. Serviciile de spionaj străine s-au sesizat că ruşii 
cară uraniul de la noi. Eu nu m-am limitat doar la învățământ. 
Eram iscoditor. Ruşii luaseră măsuri draconice de protecție infor- 
mativă. Noi trebuia să informăm conducerea. Generalul Dumitrașcu 
activa atunci la Oradea şi, deci, la Ștei. Trimitea rapoartele lui 
Pantiușa (Pintilie), care era agentul ruşilor. Imaginează-ţi ce efect 
aveau rapoartele lui... 

Dej ţinea la Pantiuşa, un basarabean arestat ca agent sovietic 
în timpul războiului. S-au cunoscut la Doftana. Nu era sută la sută 
agent al rușilor. Pare incredibil, dar așa a fost. El l-a omorât cu 
ranga pe Ştefan Foriş din porunca lui Dej. Agentura lui Stalin, 
condusă de Ana Pauker, a fost pusă pe brânci cu ajutorul lui 
Pantiușa. Ana credea că Pantiușa le face jocul. Duplicitatea era 
limpede. Dej avea trei motive să-l aprecieze pe Pantiușa: l-a recru- 
tat în pușcărie; l-a folosit după 23 august 1944 în lupta pentru 
putere cu Foriș și gruparea ilegaliştilor neromâni; l-a manevrat în 
anihilarea grupării Ana Pauker-Luca-Teohari Georgescu. 

În 1968, Pantiuşa a arătat la anchetă că partidul avea două con- 
duceri și una trebuia să dispară. Mintea lui s-a oprit la rangă. 
Efectiv, el lucra pentru nucleul românesc al partidului comunist, 
aşa cum era el, evreu basarabean. Pe Dej îl depășea problema ura- 
niului. 

Totul era organizat diabolic, pentru ca uraniul să fie cărat rapid: 
24 de ore din 24 se încărcau vagoane de tip landou. Măcinau 
roca. Simţeam graba ruşilor. Parcă simțeau că vom întoarce foaia. 
Intrarea în galerii era foarte strict controlată de ruși. Galeriile se 
numeau orizonturi. Nici eu nu puteam intra oricum acolo. Mi-a 
trebuit autorizaţie specială, eliberată de conducerea rusească a 
minei. Credeam că e glumă. 

Dumitraşcu stia că munca neprotejată în mina de uraniu era 
mortală? Dumneavoastră $tiați? 


Fenomenul e valabil peste tot. Şi silicoza este fatală. Mi-au spus 
că trebuie mască, dar mâinile nu erau protejate. li afecta și pe 
ruşii care conduceau operaţiunile, nu numai pe români. Nu erau 
mijloace eficiente de protecţie. Dacă acum avem cazuri de cancer, 
nu e de mirare. 


Să plângem de mila ruşilor iradiați? 


Nu e nevoie de propagandă anticomunistă acum. Să fim feri- 
ciți că am supraviețuit ca popor. Noi ţineam evidenţa oficială a 
transporturilor, mai ales că rușii ne solicitau chiar și femei. Se 
întâmpla să fie prins câte un român care lucra contra lor şi apara- 
tul îl considera „prost“. Un coleg ne-a fost arestat de ruși în 1958, 
când s-a întors de la Moscova de la studii. Cu complicitatea alor 
noştri. Se constituise un serviciu care lucra contrainformativ cadrele 
de securitate: sectorul B. Era şef un colonel Petruk, recrutat de 
KGB. Cele mai bune cadre erau trimise la specializare la ruși; 
acum îi trimitem la americani, la francezi, la englezi... Unii vin 
brichisiţi, ca atunci. 


Acum ne călărește CIA. Noroc că suntem deștepți! 


Ştiaţi că soldaţii de la Stei nu aveau voie să scrie nimic 
acasă? 


Toată corespondenţa era cenzurată. Cu asta se ocupa Securitatea. 
Ai noştri făceau cenzura. Securitatea era atunci un instrument al 
factorului politic și de aceea se subordonau oamenii noștri ruşilor. 
Asemenea colaborări au fost şi cu alte servicii. Acum ne călărește 
CIA. Noroc că românii au fost și rămân deştepţi. Ofițerii noștri 
nu-și trădează poporul, dar au niște limite. Nu pot spune mai mult 
despre colaborarea cu CIA... Să nu-și imagineze politicienii că ne 
pot manevra la infinit. 


Cum de nu aţi distrus toate dosarele liberalilor? 


Am greşit cu Radu Câmpeanu că l-am abandonat. Dar nici 
Vadim nu a avut dosar la noi. Și nici Eugen Barbu nu a avut 
dosar... 

Cum vă explicați că au fost dați în vileag mai mulți ţărănişti 
şi liberali colaboratori ai Securităţii, decât foşti activiști, 

securiști, pătrunşi în toate structurile politice? 


Am mai spus: nu aveam voie să facem dosare pentru membrii 
de partid. Trebuie să luăm în considerare loialitatea fată de această 
categorie de oameni: colaboratorii serviciilor speciale. Nimeni nu 
are voie să-i blameze. Agentura este arma de luptă principală a 
oricărui serviciu de informaţii. Colegiul condus de Onișor se com- 
portă prudent în general, dar nu avea voie să facă dezvăluiri cu 
privire la agentură. Arhivele Securităţii statului sunt un tezaur al 
naţiunii. Istoria îi va sancţiona. CIA, KGB, Mossad protejează 
această armă de luptă eficientă. Şi noi ce facem? Pentru cine am 
creat această rețea? Pentru cultul personalităţii doar? Noi avem 
obligaţia să-i apărăm pe acești oameni, inclusiv pe Quintus. 


l-ați recrutat prin presiune psihologică. Fiind un om flexi- 
bil, ati afirmat că vă imaginati în rolul celui recrutat. Cum 
v-aţi fi comportat ca proaspăt eliberat din puşcărie când vi se 
oferea alternativa colaborării? 


Quintus a fost colaborator de marcă 


Eu știu cum se făceau recrutările: pe bază de material com- 
promițător — cea mai fragilă reţea şi eu nu credeam în ea; pe 
bază ideologică și doctrinară - la fel de fragilă; prin convingere - 
și eu preţuiam cel mai mult această agentură. 


Și cum procedaţi? Îl corup, îl compromit întâi, apoi îl folo- 
sesc? 


Nu! E fabulaţie. Materialul compromiţător era de altă categorie. 
Cei convinși nu erau în relația victimă-călău. Ei înțelegeau că tre- 
buie sprijinit serviciul de informaţii în interesul ţării. Unii se 
convingeau pe parcurs şi treceau în cea de-a treia categorie. 
Quintus era de marcă, domnule. Nu și-a lucrat partenerii. Nu tre- 
buia dat în vileag. A fost o eroare grosolană. 

Mulţi dintre noi am fost sentimentali, chiar dacă pare incredi- 
bil. Dar cum e posibil ca în lege să se generalizeze poliţia 
politică? Are cineva dreptul să confunde poliţia politică cu sigu- 
ranţa statului? 


De ce legea nu are nici o trimitere la cei care colabore- 
ază cu alte servicii străine? 


Fiindcă sunt ticăloși. Le dau solda din urmă lui Pacepa și lui Răceanu. 

E mai scuzabil să dai informatii americanilor decât rușilor? 


E acelaşi lucru. Cei din Colegiul naţional trebuie să facă delimi- 
tarea între poliţia politică și cea tehnică. Nu trebuie să terfelim 
totul. Nu e moral, chiar dacă e vorba de Quintus. 

Clanul ceauşeştilor în pridvorul casei 
„bătrâneşti“ de la Scorniceşti 


scu şi Nicolae Militaru în ianuarie 1990 


6 ————— 


20. Leana, Ionel și drumul spre zid 


Agentura - mama tuturor științelor 


O pleiadă de lideri politici, de la George Bush la Mihail 
Gorbaciov, Iuri Andropov, Eduard Şevardnadze, Evgheni Primakov, 
Serghei Stepaşin şi Vladimir Putin reprezintă tot atâtea eminente 
cenușii în serviciile secrete din Statele Unite și Rusia care au pene- 
trat spre funcții supreme în stat. 


Cum explicati acest fenomen? Nevoia de ordine? Spaima 
politicienilor de propriile dosare? Mai pot rămâne echidistante 
serviciile secrete fată de viata politică, aşa cum afirmați? Să 
fie o criză a societății civile, care impune evolutia așilor sus- 
piciunii spre functii publice importante? 


Nu uitaţi că este vorba de oameni care reprezintă crema soci- 
etății, implicați în războiul inteligentelor. 


lar eu repet că ar însemna să admitem că dincolo de bari- 
era serviciilor secrete au rămas numai imbecili. 


Nu-i adevărat, nu susțin aşa ceva. Bush a venit după actorul 
Ronald Reagan și a sărit de la preşedinţia CIA la președinția 
Americii. Gorbaciov - de la KGB la preşedinţia Uniunii Sovietice. 
Şevardnadze a ajuns ministru de externe, apoi i-au oferit postul de 
președinte în Georgia natală. Se poate vedea şi de aici că ser- 
viciile secrete activează într-un vast domeniu interdisciplinar, altfel 
nu și-ar putea impune oamenii. Pe lângă științele umaniste, ser- 
viciile secrete apelează acum la informatică. 


Au înlocuit clasorul cu calculatorul cu care poți prosti 
poporul... 


Da... Nu... cu televizorul! Când am introdus calculatorul în prac- 
tică, lumea noastră a fost impresionată. Ofițerii credeau că le 

înlocuiește inteligența, că e de-ajuns să ai calculatorul, să bagi 
mâna şi să scoţi de ureche spionul. Așa erau unii de reduși. Dar 
regina tuturor ştiinţelor este agentura, care e formată din oameni. 
Nimic n-o poate înlocui, dar, desigur, societatea e mult mai com- 
plexă decât serviciile secrete care reprezintă doar un segment. 
Altfel, zeificăm serviciile de informaţii și este o altă extremă peri- 
culoasă. Să nu-şi imagineze însă ruşii că dacă i-au pus pe 
Andropov sau pe Primakov în funcţii înalte, vor rezolva problemele 
sociale dificile. Şi aici ţi-am dat satisfacție: serviciile secrete nu 
pot rezolva orice dilemă. 

Ziariștii nu s-au întrebat însă când fenomenul a apărut la lumi- 
na zilei. Vai de şeful de stat care se află în situaţia lui Elțîn. El 
îşi închipuie că prin promovarea serviciilor secrete pe tabla de șah 
va rezolva problema. Chestiunea e valabilă și pentru americani. 
Când a venit Bush la Casa Albă, America trebuia să dea lovitu- 
ra de graţie comunismului cu ajutorul KGB-ului. 


Nevoia de cai nărăvași 


Cele două tări diferă enorm. Rusia e măcinată de structurile 
mafiote care au penetrat până la nivelul funcţiilor politice şi 
administrative şi de conflictele interetnice din federaţie. Elțîn a 
pierdut războiul cu Cecenia şi-l va pierde probabil şi Vladimir 
Putin. Totuşi, cum explicați ce s-a întâmplat în Statele Unite? 


Şi americanii au avut interesul să-l curteze pe șeful KGB. Ceva 
trebuia făcut cu Moscova. Acum Elțîn îi oferă lui Clinton niște 
documente privind asasinarea lui Kennedy. Este un artificiu, un 
paleativ. In mintea lui, Elțîn crede că o rezolvă așa, prin combi- 
naţii ieftine. Călăreşte doi cai nărăvași, armata și serviciile secrete. 
Nu știe cum să-i pună de acord. Pe Gorbaciov l-a înlăturat cu 
armata, dar și cu concursul serviciilor secrete. El era pe tapet să 
fie arestat de oamenii lui Gorbaciov. Cel care-i asigurase securi- 
tatea i-a șoptit însă lui Elțîn care a urcat pe tanc și a scăpat. 
Acum, pe care din cei doi cai nărăvaşi trebuie să călărească mai 
mult? Dacă-i călărește pe amândoi, scapă între ei și intră sub copitele 
lor. Elțîn încearcă să-i neutralizeze alternativ. Valiza nucleară e la el, 
dar şi ea e controlată de alţii. L-a trimis acum pe Vladimir Putin 
în faţă. Primakov îşi scosese oamenii la lumină și-i plantase în pos- 
turi-cheie. Faptul a provocat griji anturajului lui Elțîn. Unii erau chiar 
oamenii din clanul preşedintelui. Au început să apară voci care 
sustineau că ofițerii KGB vor face ordine. Zvonurile, speculaţiile l-au 
speriat pe Elțîn şi așa l-a trântit pe Primakov. 

Mi s-a cerut să mă vând 


Stepașin se apucase serios de treabă, dar Elțîn l-a răsturnat și 
pe el. După destituire, generalul a dat un răspuns cumplit: „Mi s-a 
cerut să mă vând și n-am vrut!“ Răspunsul clarifică motivul 
adevărat al schimbării. Toţi au fost lansați nu pentru a propulsa 
serviciile secrete deasupra puterii, ci pentru a rezolva dilemele 
Rusiei. Ce s-a întâmplat cu Uniunea Sovietică se va repeta însă cu 
Federaţia Rusă. Fenomenul dezmembrării bântuie aproape toată 
Federaţia Rusă. În fața acestui pericol, Elțîn apelează la serviciile 
secrete pentru stoparea fenomenului. Insuficientă formulă, indiferent 
de atuurile serviciilor secrete. Președintele rus trebuie să meargă la 
cauză şi nu la efect. De fapt, aşii n-au fost propulsaţi realmente 
la putere. Dimpotrivă, li s-a cerut să se vândă pentru crearea de 
iluzii. Este dovada supremă a corupţiei în rândul clasei politice. 


Datul în stambă 


Domnule general, eu chiar mă bucur să aud că Bush a por- 
nit de la CIA să salveze America sau că Primakov a ieşit glont 
de la KGB să pună Kremlinul pe roate. Sunt serviciile lor spe- 
ciale şi bine fac când intră în politică dacă societatea civilă 
este uneori surclasată. Dar cum să reacționăm când îi auzim 
pe prietenii dvs., Corneliu Vadim Tudor şi Sorin Roşca Stănescu, 
afi irmând că lon Iliescu nu a fost agent al securității române, 
ci pur şi simplu „cârpă kgb-istă“. Ce fel de cârpă a fost, de 
fapt, Ion Iliescu: de mătase sau de stambă? 


Cred că glumești când spui că ăștia ar fi prietenii mei. Eu mă 
delimitez total de aceste personaje. Cât privește interpretarea lor, 
cu speculaţiile lor, n-am informaţii că Iliescu a fost agent KGB. 
Este o eroare să se creadă că toţi care au trecut pe acolo ar fi 
Şi agenţi. Atunci ar trebuie să te suspectez și pe dumneata că ai 
fost la puciul de la Moscova. N-ai ce căuta în conversaţia cu mine 
că nu-i agreez pe ruşi! 


Atunci îi agreați pe americani. Este mai demn să fii agent 
CIA, aşa cum s-a afirmat despre Emil Constantinescu? 


Nişte dobitoci cei care fac asemenea afirmaţii. Nu-i adevărat! 
O speculație ordinară. 


Pe ce vă bazati? 


Pe lipsa de dovezi. N-am avut cunoştinţă despre asemenea 
lucruri. Dacă unul nu voia să-mi raporteze despre obedienţele celor 

doi, se afla pe a doua, a treia linie - cum se procedează la noi. 
Nu e bine să ne conducem după speculaţii şi de aceea mă detașez 
de astfel de oameni. 


Filosofa de stătea pisica-n coadă! 


Când l-ați cunoscut pe lon Iliescu? 


Era la Tineret pe-atunci. Dar l-am cunoscut mai bine când a 
fost secretar cu propaganda la Comitetul Central şi mi-a făcut o 
impresie excelentă prin verticalitatea lui. li ziceam „Ioane“. Numai 
Ceaușeasca îi spunea „lonele!“. „lonele“ în sus şi „lonele“ în jos! 


Atracţie sexuală? 


Nu umblați că nu găsiţi. Așa au zis și de mine că am trăit cu 
ea... Tatăl lui Iliescu a fost ilegalist. Când Ceauşescu era hăituit 
de Poliţie şi Siguranţă, folosea ca gazdă casa bătrânului Iliescu. De 
aceea, Ceauşescu era protejat în familia lui Iliescu. Așa s-a făcut 
legătura mai târziu şi Leana ştia. lonel era pentru ei mai mult decât 
Ceauşescu față de Gheorghiu-Dej, ca atitudine paternală. ÎI tratau 
pe lonel ca pe copilul lor. Așa se explică și unele promovări ulte- 
rioare. Cele mai bune cadre ale noastre din toate domeniile trebuia 
să-și facă stagiul la ruși. Era o linie generală, așa cum azi cele 
mai multe burse se dau pentru America. S-a mutat imperiul! 

Mie mi-a plăcut Iliescu pentru că era deștept, domnule! Filosofa 
de stătea pisica-n coadă! Ne întâlneam cu nevestele și cu Bujor 
Sion, cu Stoian. Când s-a prăbușit avionul şi au murit Bujor Sion 
cu nevasta, toţi au sărit să-i înfieze pe cei şase copii orfani. 

Mi-era drag de Ion. Şi la muieri le plăcea de el că era frumușel. 
Ne interferam ocazional. Cel mai bine l-am cunoscut când am mers 
cu Ceauşescu în China, în Vietnam și în Coreea de Nord. 

În tinerețe Leana nu crâcnea în fața lui Ceauşescu. O altoia de 
nu se vedea. Nu-i adevărat că-l domina. „Leanooo, unde ești, fă, 
futu-ţi Dumnezeii mă-tii!?*, striga Ceauşescu pe culoare, prin 
Palatul Primăverii. Mă dădeam așa într-o parte, să nu asist la 
scenele penibile. 

Acum, Leana era entuziasmată de revoluţia culturală din China. 
Manifestările lui Cian-Cin, soția lui Mao, au cucerit-o definitiv pe 
mult-stimata. Pe culoare însă se comenta contrariul. Dacă eram 
turnător, îi aranjam pe toţi. Dar eu nu spuneam nimic nimănui. 


Şi-i aveaţi în palmă cu tot cu suspiciunile lor. 


Asta da. Cultul personalităţii a mișcat-o adânc pe Leana. „Vezi, 
lonele? Ce zici, lonele? Ia uite! Ia uite!“ îl .... pe Iliescu la cap 

uite muncă de educaţie, lonele! Ia uite muncă politică! Acum, ești 
secretar cu problemele ideologice, faci şi dregi..“* Voia să reedi- | 
tăm la noi ce-a văzut ea în China. [| 


| 
în China pe unde apuca. De la ceaiul de dimineaţă la cină. „la 
| 


Momeala otrăvită 


În Coreea de Nord, am finalizat vizita. Ni s-a făcut o primire | 
la Phenian că depășea cu mult ce văzusem în China. Kim Ir Sen 
era în culmea gloriei. O primire grandioasă, cu manifestări mag- 
nifice, dar mai mult pentru Kim, desigur. Nicăieri n-am văzut așa | 
ceva. Era macabră manifestarea cultului personalității. | 


Nu mă interesează cum calificaţi acum acel moment. Ce 
Simteați atunci? 


Mi-a plăcut şi mie grandoarea. Cu tot gustul amar. Aş fi ipocrit 
să spun că nu mi-a plăcut. Erau culori extraordinare. Nae Năstase, | 
șeful de cabinet al lui Ceaușescu, avea și el aceeași reacţie cu a | 
noastră: „Ptiu! Fie la ei acolo revoluția culturală!“ Toată mascarada INI 
era dedicată Marelui Conducător. Noi, cei mărunți, discutam în culise. ||| 

La Phenian, am fost invitaţi la pescuit, pe un lac, lângă casa | 
de oaspeţi. Şi Leana pescuia. Şi a prins şi ea un pește. Şi ha, ha, | 
ha! Și hi, hi, hi! Şi a prins şi el un peşte. Şi ha, ha, ha!.. Şi | 
Ionel era cu undița între ei. | 


Ce momeală avea în cârlig? 


Nu știu... Muscă artificială. Îi păcăleau pe pești. După ce s-au | 
plictisit, au dat-o iar pe politică în parc. | 


Dresaj ordinar, tovarăşa Lenuta! 


Şi Leana și-a adus aminte de primirea grandioasă de la Phenian. 
Chiar dacă fusese pentru Marele Conducător, au gustat şi ei din fes- 
tin. Acum, Leana voia să facă minirevoluție culturală în România. 
Și Ionel stătea cu mâinile băgate în buzunare până la coate! „Ai 
văzut, lonele?! Ai văzut educaţie?! Ai văzut democraţie, lonele?! Ai. | 
văzut cum trebuie lucrat? Tu trebuie să...“ Incepuse să dea indicății | 
prețioase încă de la Phenian. Nu mai avea răbdare să ajungă la 
Mangalia să transplanteze minirevoluția culturală. Erau ei trei în tri- 
unghi. Eu stăteam lângă triunghi, în preajma lui Ceauşescu. Se uită 
Ionel la Leana. Işi împinge mâinile mai adânc în buzunare şi începe 
să bâţâie din umăr și din piciorul drept. „Hai, tovarăşa Lenuţa, hai 
să fim serioşi! Asta-i democraţie? Asta-i educaţie? Asta-i dresaj ordi- 
nar, tovarăşa Lenuţa!“ Și tovarășa Lenuţa, cum era guralivă în orice 

doi, se afla pe a doua, a treia linie - cum se procedează la noi. 
Nu e bine să ne conducem după speculaţii și de aceea mă detașez 
de astfel de oameni. 


Filosofa de stătea pisica-n coadă! 


Când l-aţi cunoscut pe lon Iliescu? 


Era la Tineret pe-atunci. Dar l-am cunoscut mai bine când a 
fost secretar cu propaganda la Comitetul Central și mi-a făcut o 
impresie excelentă prin verticalitatea lui. li ziceam „Ioane“. Numai 


cc A, 


Ceauşeasca îi spunea „lonele!“. „lonele“ în sus şi „lonele“ în jos! 
Atracție sexuală? 


Nu umblaţi că nu găsiţi. Aşa au zis și de mine că am trăit cu 
ea... Tatăl lui Iliescu a fost ilegalist. Când Ceaușescu era hăituit 
de Poliţie și Siguranţă, folosea ca gazdă casa bătrânului Iliescu. De 
aceea, Ceaușescu era protejat în familia lui Iliescu. Așa s-a făcut 
legătura mai târziu și Leana știa. Ionel era pentru ei mai mult decât 
Ceaușescu față de Gheorghiu-Dej, ca atitudine paternală. Îl tratau 
pe lonel ca pe copilul lor. Așa se explică şi unele promovări ulte- 
rioare. Cele mai bune cadre ale noastre din toate domeniile trebuia 
să-și facă stagiul la ruși. Era o linie generală, aşa cum azi cele 
mai multe burse se dau pentru America. S-a mutat imperiul! 

Mie mi-a plăcut Iliescu pentru că era deștept, domnule! Filosofa 
de stătea pisica-n coadă! Ne întâlneam cu nevestele și cu Bujor 
Sion, cu Stoian. Când s-a prăbușit avionul și au murit Bujor Sion 
cu nevasta, toți au sărit să-i înfieze pe cei șase copii orfani. 

Mi-era drag de Ion. Și la muieri le plăcea de el că era frumușel. 
Ne interferam ocazional. Cel mai bine l-am cunoscut când am mers 
cu Ceaușescu în China, în Vietnam și în Coreea de Nord. 

În tinerețe Leana nu crâcnea în faţa lui Ceauşescu. O altoia de 
nu se vedea. Nu-i adevărat că-l domina. „Leanooo, unde ești, fă, 
futu-ți Dumnezeii mă-tii!?“, striga Ceaușescu pe culoare, prin 
Palatul Primăverii. Mă dădeam așa într-o parte, să nu asist la 
scenele penibile. 

Acum, Leana era entuziasmată de revoluţia culturală din China. 
Manifestările lui Cian-Cin, soția lui Mao, au cucerit-o definitiv pe 
mult-stimata. Pe culoare însă se comenta contrariul. Dacă eram 
turnător, îi aranjam pe toţi. Dar eu nu spuneam nimic nimănui. 


Şi-i aveati în palmă cu tot cu suspiciunile lor. 


Asta da. Cultul personalităţii a mișcat-o adânc pe Leana. „Vezi, 
Ionele? Ce zici, lonele? Ia uite! Ia uite!“ îl .... pe Iliescu la cap 

în China pe unde apuca. De la ceaiul de dimineaţă la cină. „la 
uite muncă de educaţie, lonele! Ia uite muncă politică! Acum, ești 
secretar cu problemele ideologice, faci și dregi..** Voia să reedi- 
tăm la noi ce-a văzut ea în China. 


Momeala otrăvită 


În Coreea de Nord, am finalizat vizita. Ni s-a făcut o primire 
la Phenian că depășea cu mult ce văzusem în China. Kim Ir Sen 
era în culmea gloriei. O primire grandioasă, cu manifestări mag- 
nifice, dar mai mult pentru Kim, desigur. Nicăieri n-am văzut așa 
ceva. Era macabră manifestarea cultului personalității. 


Nu mă interesează cum calificați acum acel moment. Ce 
simțeaţi atunci? 


Mi-a plăcut și mie grandoarea. Cu tot gustul amar. Aș fi ipocrit 
să spun că nu mi-a plăcut. Erau culori extraordinare. Nae Năstase, 
şeful de cabinet al lui Ceaușescu, avea și el aceeași reacţie cu a 
noastră: „Ptiu! Fie la ei acolo revoluţia culturală!“ Toată mascarada 
era dedicată Marelui Conducător. Noi, cei mărunți, discutam în culise. 

La Phenian, am fost invitaţi la pescuit, pe un lac, lângă casa 
de oaspeţi. Şi Leana pescuia. Şi a prins și ea un pește. Și ha, ha, 
ha! Și hi, hi, hi! Şi a prins și el un peşte. Și ha, ha, ha!... Si 
Ionel era cu undiţa între ei. 


Ce momeală avea în cârlig? 


Nu știu... Muscă artificială. Îi păcăleau pe peşti. După ce s-au 
plictisit, au dat-o iar pe politică în parc. 


Dresaj ordinar, tovarășa Lenuta! 


Şi Leana şi-a adus aminte de primirea grandioasă de la Phenian. 
Chiar dacă fusese pentru Marele Conducător, au gustat şi ei din fes- 
tin. Acum, Leana voia să facă minirevoluție culturală în România. 
Şi Ionel stătea cu mâinile băgate în buzunare până la coate! „Ai 
văzut, lonele?! Ai văzut educaţie?! Ai văzut democraţie, Ionele?! Ai 
văzut cum trebuie lucrat? Tu trebuie să...“ Începuse să dea indicății 
preţioase încă de la Phenian. Nu mai avea răbdare să ajungă la 
Mangalia să transplanteze minirevoluţia culturală. Erau ei trei în tri- 
unghi. Eu stăteam lângă triunghi, în preajma lui Ceauşescu. Se uită 
Ionel la Leana. Își împinge mâinile mai adânc în buzunare și începe 
să bâțâie din umăr și din piciorul drept. „Hai, tovarăşa Lenuta, hai 
să fim serioși! Asta-i democraţie? Asta-i educaţie? Asta-i dresaj ordi- 
nar, tovarășa Lenuţa!“ Şi tovarășa Lenuta, cum era guralivă în orice 

subiect pe care-l clănțănea, de data asta a amuţit. A început să comu- 
nice din priviri cu Nicolae Ceaușescu. Se uitau unul la altul. „Cu 
ăsta n-ai ce face, nu-i bun de instrument“. Au terminat-o cu 
„lonele“-n sus, „lonele“-n jos! Răceală totală! Cam asta era concluzia. 


Victima prostiei 


Am venit acasă. Fiindcă aveam relaţii bune cu Iliescu, îmi părea 
rău pentru el. Vin acasă și-i spun doamnei mele că tot a lucrat 
ea la Siguranţă. „Ion a încurcat-o. Și-a semnat sentința! Om trăi 
şi-om vedea...“ Am interpretat corect scena și am înțeles pericolul 
pentru Iliescu. Peste o săptămână, au organizat tovarășii comedia 
de la Mangalia, l-au scos pe Iliescu și l-au trimis la Timișoara. 


A fost o victimă cu mașină neagră la poartă. 


Da, o victimă. Mă felicit că am intuit. L-am mai întâlnit la 
Timişoara ca secretar cu propaganda. Ne-am îmbrățișat și l-am pupat 
și mai și, că era victima prostiei. „Cum te descurci?“ „Ce să fac? 
Număr câţi litri de lapte se iau de la o vacă...“ Se introdusese meto- 
da ca activiștii de partid să meargă în CAP-uri și IAS-uri, să vadă 
cum se dă mâncare la vaci, să numere câte ouă... Mi-a făcut cu ochi- 
ul amical. I-am făcut și eu. L-am văzut apoi când era prim-secretar la 
Iași. Făceam o analiză de profil acolo. Colonelul Ionescu „Gură de aur“ 
(că avea toți dinţii din aur) i-a dat telefon lui Iliescu și i-a zis că vin 
eu. „Ce om deștept e ăsta!“ spunea Ionescu. Numai presă străină citește! 
Să vedeţi pe biroul lui“. Într-adevăr, avea maldăre de reviste franţuzești, 
englezești, nemţeşti, primite la abonamente. Era un om citit. Ne-a 
îmbrăţiat iar. L-am invitat din politețe la bilanțul nostru. „Cum să nu 
vin? Mă şi interesează“. Realmente s-a bucurat. Nu l-am mai găsit 
pleoştit ca la Timișoara. Începuse reabilitarea. Ştiam procedura. Cu mine 
făcuseră la fel. Dar a încurcat-o Ion și la Iași, unde s-a înconjurat de 
toată intelectualitatea universitară. Cu mintea lui laborioasă, organiza 
activități care nu se limitau numai la problemele Iaşiului. 


Rodea de pe-atunci? 


Nu cred. Făceam și eu aşa când eram la Cluj. Eu n-am luat-o 
în nume de rău atunci. Veneau oameni de cultură din toată ţara. 
Odată, a ieșit o dandana care l-a zgâriat până la oase pe 
Ceauşescu. În loc să tragă învățăminte, Ion îşi vedea de ale lui. 


Ultima copită șăgalnică 


I se raporta lui Ceaușescu mereu că lon sare calul. Şi vine 
Ceaușescu la Iași. Oamenii știau ce păţise Ion. La Teatrul Naţional 

de acolo se vorbise de minirevoluţia culturală şi Iliescu fusese con- 
tra. „lar şi-a semnat Jon sentinţa!“, am zis. A dat de pământ cu 
el din nou și l-a adus la Ape în București, unde-l pisa mereu. L-a 
pus în branşa lui, dar cu gândul să-l isprăvească. Aprecieri nega- 
tive, analize grave, avertismente... Nu putea supravieţui. L-a scos 
şi de acolo ca incapabil chiar în profesia lui. S-a dus Ceauşescu 
la șantierul de îmbunătăţiri funciare de pe Jijia. L-a luat şi pe 
Iliescu la roată. Ceaușescu spunea în stilul lui pe şantiere: „A 
început azi, mâine să se termine!“ Parcă aștepta zidul de la 
Târgoviște. Avea poate o premoniţie. L-a beștelit rău de tot pe 
Iliescu: „Că n-a organizat șantierul, că nu s-a implicat, că..“. Şi 
ultima copită șăgalnică: „Bine, mă Iliescule, asta-i treabă făcută de 
voi? Ăsta-i ritm de muncă? Nici în domeniul tău de inginer al 
apelor nu eşti în stare?“ Şi nu între patru ochi! „Îl lichidează com- 
plet!“, am zis. S-a întors Ceauşescu, l-a scos din funcţie și a vrut 
să-l trimită ambasador. „Nu, nu mă duc în diplomaţie!“ Era o prac- 
tică urâtă, o formă de surghiun. Îmi repugna această procedură. 

Iliescu se bucura de popularitate şi a refuzat să plece în sur- 
ghiun. „Eu pot face și altceva decât Ape și diplomaţie...“ Și i-au 
găsit loc la Editura Tehnică, unde l-a prins revolta populară, când 
i-a cerut voie Suzănicăi Gâdea să plece la Televiziune. 


Șopârla 


Să fi acumulat Ion Iliescu destulă ură în acești ani pentru 
a-l omori pe „mult-iubitul“? 


Nu cred. Aşa s-a întâmplat cu Nicolae Ceauşescu. Pentru că 
așa a vrut el. Parcă se grăbea spre zid. În Securitate nu mai cre- 
dea. Ne arunca informaţiile în ochi. „Plecaţi de aici cu agentura 
voastră nenorocită, penetrată de legionari!“ Ne umilea. 

Eram în Vietnam. Diplomaţii lor ne-au prevenit că-n camere 
vom vedea o specie de șopârle care mănâncă țânțari şi orice 
insectă și deci să nu ne speriem. Aghiotantul a uitat să-l informeze 
pe Ceauşescu. Tovarășul a făcut un șoc când a intrat. „Cum v-aţi 
îngrijit voi de securitatea mea?“, îl întreabă pe unul dintre ofițeri. 
„Tovarăşe secretar general, am și eu şopârle în cameră!“, am încer- 
cat să-l îmbunez. „Păi ce, mă, tu eşti Ceaușescu?“, sare Leana 
spre mine. M-am simtit îngrozitor. Şi, chiar în acel moment, inter- 
vine Maurer care mă aprecia. „Mă Nicule, mă, poartă-te mă fru- 
mos, mă, cu băieţii ăștia! Ei sunt câinii tăi de pază, mă! Viaţa 
noastră este în mâinile lor“. Au amuţit cei doi, dar nu l-au iertat 
nici pe Maurer. 

e 


„Cozile“, frate cu românu în 1982, 
datoria externă a ţării se ridica la 10,2 
miliarde de dolari 


Vremuri de restrişte: pauperizarea 
populaţiei a fost însoţită de înăsprirea 
măsurilor represive. Securiştii numărau 
ouă în magazinele alimentare 


Generalul Nicolae Pleşiţă 

în via din Capu’ Dealului: 

„Noi, românii, trebuie să ne ascuţim 
minţile, dacă vrem să supravieţuim 

21. Dunărea, Dunărea - 
praful şi pulberea... 


Biroul-fantomă 


De ce a creat Ceaușescu structuri de informare paralele cu 
Securitatea? 


Am mai afirmat că el lua drept afront sesizările noastre. De 
aceea, a înființat acest sector de sine stătător, informare-documen- 
tare, cu o anumită tematică. Neregulile erau semnalate de noi, iar 
de jos veneau măsluirile de la activiști, ca să-i placă dictatorului. 
Când ne duceam noi cu informarea, el spunea că nu poate fi ade- 
vărat. Biroul de informare-documentare era subordonat Cancelariei 
Comitetului Central. Ţinea de Direcţia organizatorică, adică de 
Emil Bobu. Își băga și ea nasul, pentru că Bobo îi raporta în 
primul rând ei. Structurile paralele erau subordonate deci 
activiștilor, nu nouă. 


Rezultă că, inevitabil, ati fost în relație de opoziție cu 
activiștii? 


Evident. 


Când ati văzut că activiștii vă lucrează, dvs. nu i-ați lucrat 
pe ei? 


l-am lucrat tot timpul, fără să vrem. Inevitabil, ajungeam la ei. 
După ce s-a înființat Biroul de informare-documentare, ce-mi spune 
Ceauşescu la o confruntare? Încă din vremea mea, preşedintele 
riposta la informările pe care i le duceam: „Bă, păi ai mei nu 
spun așa ceva!...“ „Care ai dumneavoastră?“ „Păi, ai mei de la... 
informare.“ „Bine, dar noi ai cui suntem?“ Nu puteam să nu-l 

înfrunt. „E...* A rămas mască. Cei care au venit după mine au 
păţit la fel. Vlad nu mai avea curaj să iasă cu informările. 


Nu cumva acest birou-fantomă era chiar poliția politică a 
comuniştilor? 


Ei, dragă, ai pus degetul pe rană. 
V-am ridicat mingea la fileu... 


E, nu, că ai ridicat-o frumos. Cum Ceaușescu n-a mai putut să 
ne strunească, atunci n-au mai fost posibile imixtiuni directe în 
treburile noastre. De aceea și-a făcut această poliţie politică. 


Belciugul 


Interesele erau diferite? Aţi sesizat vreun conflict mai grav 
între Securitate și poliția politică a clanului? 


Noi valorificam informaţiile şi le duceam la conducerea statu- 
lui. Cazul cel mai scandalos a fost legat de mărfurile greu vanda- 
bile. Gemeau depozitele ministerelor de mărfuri care nu se cereau. 
Era problema cea mai gravă a economiei socialiste. Pe de o parte 
se trăgea clopotul cu creșterea productivității muncii, iar pe de altă 
parte produsele proaste zăceau în magazii. Se ajunsese de fapt la 
o criză economică, motivul principal al prăbuşirii sistemului. 
Atunci ne-am dus şi noi cu documente să vadă tovarășul unde 
stau acele mărfuri teribile de care vorbea propaganda de partid. 
Era un bobârnac peste nas și el ne-a acuzat că ne situăm dea- 
supra partidului. Ca să ne pună belciugul, a inventat pentru noi 
„munca preventivă“. „Bă, voi sunteţi puși numai să sesizaţi? Ia 
luaţi măsuri să nu se întâmple sau, dacă apar totuși probleme, să 
le rezolvaţi în faza incipientă.“ Şi aşa ne-a băgat în nişte chesti- 
uni care nu au avut nimic comun cu munca noastră. Trebuia să 
facem reţea dublă, care să urmărească dacă producţia se face cu 
socoteală. Ne-a pus călușul. „Nu v-am dat sarcină să nu se pro- 
ducă daunele respective?“ Voiau să ne ia dreptul de a mai vorbi 
de aceste nereguli dacă tot eram obligaţi să facem „muncă de pre- 
venire“. Era o imixtiune a poliţiei în probleme de conducere eco- 
nomică, unde nu avea competențe și nici bază legală să activeze. 

Aţi sesizat nereguli? Faceţi voi! 


Era un alt semn al disfunctionalității? 


Absolut. Marasm total. Comedia cu agricultura era făcută delibe- 
rat: județele erau obligate să raporteze niște cantităţi astronomice. 
Nimeni din lume nu producea asemenea cantități. Nici cele mai 
avansate țări din lume. 


Nimeni nu i-a spus lui Ceaușescu că nici America nu pro- 
duce atât, cu toată tehnologia şi cu avantajele climaterice pe 
care le are? 


Sigur. Noi știam exact cantităţile. La un moment dat, noi 
sesizam şi ei continuau minciuna. Se făceau că plouă și provocau 
derută, confuzie generală. Bine, dacă vine poliţia economică și nu 
găsește cantităţile de produse? Nu este infracțiune? Găsiţi altă 
formă de propagandă. Nimic! 


[on Dincă Teleagă nu l-a prevenit niciodată? 


Nu putea. Îl pocnea dacă zicea ca noi. Nenorocitul de el nu 
numai că minţea, dar se comporta ca un titirez: când îl învârtea 
Ceaușescu, când îl învârteam noi. Nici nu mai știa ce-i cu el. 


Ati afirmat mai demult că Securitatea a avut un aport spec- 
taculos la bugetul național prin valuta pe care a încasat-o pen- 
tru plata datoriilor. 


Să concretizăm. Au apărut unele date în legătură cu firma 
„Dunărea“, însă problema e mult mai delicată decât a înțeles-o 
Cornel Nistorescu. „Declasificarea documentelor de comerț exteri- 
or...“ Pentru o lămurire definitivă a lucrurilor, precizez că eu am 
fondat întreprinderea „Dunărea“. Iniţiativa a fost a lui Ceaușescu, 
era inovaţia lui, tot un organism paralel. Au fost procese de sabo- 
taj. Directorul Iacob de la Comerţ Exterior a fost trimis în instanță 
pentru subminarea economiei naţionale și condamnat la moarte prin 
anii '70. Erau sume uriașe. S-a intervenit și nu l-au executat. Ca 
să nu mai apară cazuri de subminare a economiei, de sabotaj, 
Ceaușescu ne-a cerut să facem noi comerț exterior. „Voi sesizaţi 
că ăştia primesc comisioane. la faceţi o întreprindere de comerț 
exterior ca să le dați un exemplu ăstora de cum se face comerţ 
exterior fără şpagă.“ Ai noștri se pretau mai puţin, chiar dacă după 
Tăzmeriţă au apărut oameni de afaceri proveniţi din domeniu. E] 
a vrut să împuște mai mulți iepuri. Nu vor ajunge niciodată la 

conturile lui Ceaușescu pe calea cercetării arhivelor. E bine să se 
cerceteze arhivele „Dunării“, dar trebuie să se respecte aceleaşi cri- 
terii ca şi în cazul celorlalte arhive secrete, pentru că „Dunărea“ 
a avut un scop economic - înființarea unei întreprinderi de comerț 
exterior pentru a se obţine valută. Firmele de comerţ exterior nu 
erau rentabile atunci. Mai existau în ţară, pe lângă diverse minis- 
tere, peste 20 de întreprinderi de comerţ exterior, dar nu erau 
rentabile. Corupţia, defecţiuni în conducerea lor făceau să meargă 
prost. Le era frică al dracului de noi, dar învingea tentaţia. Își 
luau măsuri: atragerea ofițerului nostru sau camuflarea activităţilor 
de comerţ. 


De ce te sui pe benzinete? 


Unii directori aveau conturi personale afară. Era legal? 


S-a găsit o formă legală. Printr-un decret se permitea ca la 
Banca Română de Comerţ Exterior să-şi facă fiecare conturi din 
plusurile pe care le realizau ca retribuţie. Aşa aduceau valută în 
țară. Toţi aveau conturi şi afară. Era greu să-i depistăm. Aveam 
limite. Erau lacomi uneori și sesizam aceste defecţiuni. „a faceţi 
și voi pe plan intern o întreprindere de asta şi să vedem cât ăţi 
fi de grozavi!* Noi aveam niște competenţe, dar era dificil să ne 
schimbăm profilul. Comerţul exterior marchează balanța economică 
a ţării, hotărăşte dezvoltarea pe ansamblu a naţiunii. 

Lui Ceaușescu îi plăcea comerțul și a procedat ca olteanul cu 
cobilița de zarzavaturi, lovit de mașină. De ciudă, s-a „băgat sub 
automobil. „leşi, oltene, de sub mașină!“ „Nu ies neam! Să vie 
dom” procuror la fața locului să vază de ce te suii pe benzinete 
dacă nu ţii sama la șurubării.“* Ceaușescu ținea seama la şurubării, 
era chiar pasionat, La fiecare contract extern mai dificil, ne suna 
tot pe noi. „la vedeţi, mă, că au ăștia de la Chimie un contract... 
să se încheie bine...“ Şi-i ajutam. Nu i-a fost greu să priceapă că 
puteam face și noi comerț exterior. A văzut că ne dăm zmei și 
ne-a cerut să facem întreprindere de comerț. Așa a luat naștere 
„Dunărea“. Dar ca să-mi implic aparatul în comerţ însemna 
deplasarea de la profil, o derapare. Şi-atunci am avut o discuţie 
cu el. „Ne transformăm într-o cooperativă. E bine?“ „Ştiţi voi, 
luaţi-vă măsuri!“ „Bine, dar expunem reţeaua...“ „Lasă, lasă...“ Nu 
am antrenat tot aparatul ca să-l deconspir. Am avut reţineri la 
început. Ne-a făcut plan de 400 000 de dolari pe an. Pe urmă, 

500 000, 800 000. Apoi, un miliard de dolari. Nu.făceau atât toate 
ministerele la un loc. Cu America, aveam 500 000 de dolari ofi- 
cial pe an. Ne fixa sarcini de plan şi eram nevoiţi să antrenăm 
toți oamenii. 


Colacul de salvare 


Dar și noi ne-am gândit să ne scoatem paguba: să folosim 
„Dunărea“ și ca bază de lansare a operaţiunilor proprii de infor- 
maţii. Atât pot vorbi: aparatul informativ ă venit în ajutorul 
„Dunării“, acea „dugheană“, cum îi spuneam cu răutate atunci. Am 
constituit o cartotecă - treaba mea ce cuprindea! Și cum o 
foloseam!... Să pricepem toţi de ce nu se vorbeşte: pentru că 
„Dunărea“ a contribuit substanţial la munca informativă, lansând 
operaţiuni valabile și în viitor. Repet: munca de informaţii nu este 
perisabilă ca regimurile politice. Câinii să latre, ursul să meargă! 
Eu m-am dăruit acestei profesii şi am ajuns în cârjă. lată de ce 
„declasificarea arhivelor“ de la „Dunărea“ ar fi iresponsabilă. Nu 
vom permite să se umble la aceste documente fiindcă afectăm 
siguranța naţională. 

În ce privește partea economică, am mers cu planuri megalo- 
mane. Am depăşit până şi cifrele lui Ceaușescu Sigur, datoriile 
pe plan general le-a plătit poporul, pentru că i s-a.luat de la gură, 
ceea ce i-a fost fatal lui Ceaușescu. El a strâns „bani, ca ţăranul, 
să-i lase banii lui Petre Roman care i-a păpat sub patronajul lui 
Ionică Iliescu în câteva luni. Trei miliarde de dolari au tocat în 
1990! Să ne arate ce-au făcut concret, ce a rămas din acei bani 
pentru care s-au chinuit românii! 

De aceea este un sacrilegiu să se deconspire această arhivă. 
Chiar Ceaușescu a fost nevoit să decoreze „Dunărea“ cu titlul de 
Erou al muncii socialiste. Erau realmente buni acei oameni. Au 
muncit, dar nu contracost, nu le-a revenit nici un procent. Primeau 
salarii, grade, prime, decoraţii. Nu li s-a dat procent din afaceri, 
deși ar fi fost legal. Aici a fost prostia. Directorul de la „Dună- 
rea“, generalul Amohnoaie, a murit. Era specialist în economie. Nu 
am lucrat cu muhaiele. Generalul Stamatoiu, adjunctul meu, apoi 
director la SIE, a condus întreprinderea; eu i-am dat libertatea s-o 
facă. Era un expert. Am introdus rigoare în materie de încasări și 
depuneri: fiecare dolar, fiecare marcă se depunea prin decret prezi- 
denţial. Era imposibil furtul. Nici Ceaușescu nu putea să sustragă 
de-acolo, i-ar fi fost frică. 

De cine? 


De noi. Nu putea să se ascundă de noi, care vedeam și auzeam 
tot involuntar. 


Cum apreciați faptul că un ofiter sau un grup de ofiteri au 
folosit societatea creată în interesul strict al statului pentru a 
se privatiza după 1990? 


Escroci! Toţi sunt nişte escroci. 
Aici se încadrează şi firma „Crescent“? 


Nu. „Crescent“ este colacul de salvare din ce-a mai rămas din 
„Dunărea“. Imediat după 1990, generalul Militaru, şeful nostru 
după revolta populară, a transformat decretul de corecție într-un 
decret de protecţie. 


Armata a rămas tot bătând din buze... 


Cizme. Militaru a desființat Securitatea Capitalei. Minte mare, 
domnule! În loc să ai aici un serviciu de prim rang, aşa cum l-am 
conceput eu! Eu făcusem direcţie pe compartimente. Militaru i-a 
dat afară, începând de la Goran, un practician, până la femeile de 
serviciu. „Nici nu știu de ce-am fugit pe timpul revoluţiei, dar am 
fugit...*, zicea el. Voican l-a tratat frumos pe Goran, dar n-a putut 
trece de Militaru... A desființat contrainformaţiile militare. Așa și-a 
tăiat creanga de sub picioare. 

Sediul „Dunării“ era pe strada Varșovia, devenit apoi sediul 
FSN. „Şi-așa trebuie desființată Dunărea!“, a zis Petre Roman, pus 
pe demolare. Militaru i-a chemat pe cei din fosta conducere a 
întreprinderii și s-a convins că situația era mult mai serioasă. A 
pus piciorul în prag și a oprit demolarea când a văzut cât de 
folositoare era firma pentru țară. Generalul Rotaru era colonel atunci 
și i-a prezentat situaţia cu tot curajul, iar Militaru a prezentat totul 
la Guvern. I-au schimbat doar denumirea în „Crescent“ și „Dunărea“ 
şi-a continuat activitatea. 


A fost o privatizare legală? 


Nici o privatizare, a fost doar schimbare de denumire. Atât. Era 
sub umbrela Armatei și nu s-au putut atinge. Guvernul Văcăroiu 
l-a pus director pe Dan Voiculescu, care a privatizat-o prin for- 
mula MEBO. 


238 


Învățăturile către alde Teodosie 


Domnule general, ca lucrător și ca lider în serviciile secrete 
aproape jumătate de secol, ce sfaturi ați da tinerilor ofiteri de 
azi? 


Pentru ei este mai greu astăzi decât pentru mine când eram ca 
ei. Primul lor handicap este că nu cunosc destinaţia muncii lor în 
condițiile în care-și desfășoară azi activitatea. Ei trebuie să 
înțeleagă că pot fi folosiți până la sacrificiu. În relația lor cu 


ee 


oamenii, principiul „sufletul pe masă“ este indispensabil. 


Relatia ofițer-colaborator merge pe viciile colaboratorului. 
Asa e? 


Depinde de pondere. Atunci, acum și în viitor se vor folosi 
viciile. 


wee 


Cum se împacă „sufletul pe masă“ cu viciile? 


Am mers şi pe racolări pe bază de materiale compromiţătoare, 
până la colaborare cu inamicul. Nu e șantaj, e cunoaştere reci- 
procă. 


Ce ştie microbul despre ochiul care-l priveşte prin lupă? 


Și agentul îl studiază pe ofiter. 


Nu e timorat, nu stă în alertă tot timpul? 


Nu e chiar aşa. Orice profesionist are păcate. E adevărat, 
ofițerul are mai multe posibilităţi de cunoaștere. Etapele diferă. E 
o problemă de dresură. Dar indiferent de materiale, de baza pe 
care l-ai recrutat, trebuie să te comporti cu el în așa fel încât să-l 
aduci la formula de care vorbeam: cu sufletul pe masă. Prin con- 
duita ta în colaborare trebuie să-i acorzi încredere, încât să fie 
convins că recrutarea inițială a fost un accident, colaborarea cu 
serviciile secrete având cu totul alte valenţe. lisus îi spăla pe apos- 
toli lu: pe picioare... 

Nu este o noutate. Eu am lucrat în procesul de învățământ spe- 
cial cam unsprezece ani. 


Care este prima recomandare pe care i-o faceti unui tânăr 
ofițer? 


239 


| 


O dată ce-a făcut acest pas, nu trebuie să se mai considere al 
lui. El nu-şi mai aparţine. E mai mult decât jurământul militar, 
care e formal, mai mult decât jurământul lui Hipocrat pentru 
medici. Lui să-i dicteze numai interesele naţiunii lui. Eu ignoram 
jurământul militar. Când Ceaușescu nu mai avea încredere în 
aparat, mai ales după trădarea lui Pacepa, i-a pus să facă al doilea 
jurământ de credinţă pentru patrie şi popor. Ministru de interne 
era lon Stănescu. Avea termen să le ia jurământul la toți. N-am 
depășit 15 000 de oameni niciodată. 


Imi clănțăneau măselele 


In această muncă subordonată principiului apărării intere- 
sului național, ce rol are instinctul propriei conservări în cazul 
unui ofiter? 


Eu aș exclude problema, dacă aș gândi mecanic. Instinctul de 
conservare nu poate fi exclus, relevă aspecte pozitive, dar și nega- 
tive. E natural să fie așa. În momente limită, ofiţerul nu se poate 
comporta ca un fanatic. El trebuie să-și ignore instinctul de con- 
servare, dar nu se poate comporta ca un musulman fundamenta- 
list. Nu poți să-l educi în spiritul nemuririi în viaţa de apoi. 

Prin anii 50, urma să mă văd cu un terorist în Munţii 
Muscelului. Ziua. Am fost primit în ograda unui gospodar care 
m-a controlat: trebuia să intru fără pistol, fără cuţit. Eram singur. 
Mi-a fost teribil de frică, dar nu mi-au tremurat picioarele. Am 
intrat, m-am așezat la masă și gazda a ieșit. Omul meu nu era 
nicăieri. Mă gândeam de unde va ieşi să mă împuște. Sau să-mi 
înfigă cuțitul. Întârzia. Pe-o scară care ducea la pod văd o cen- 
tură cu un cuţit, care se legăna în cuier. Am înțeles că pe-acolo 
a urcat. Frica se amplifica: au început să-mi clănțăne măselele. 
Am început să înjur: bine, să mă omoare... dar de ce să mor? 
N-am mai fost atent la ce se întâmplă în cameră. În fața mea pe 
masă era un prosop. Nu m-am uitat la prosop: eu vedeam doar 
cuțitul în teacă, mișcându-se în cuier. Coboară omul şi mă sforțez 
să pot para momentul. Nu m-am gândit să-l omor eu pe el, fiindcă 
eu nu am fost format așa. Niciodată nu mi-am pus problema 
„decât să mă omoare el, mai bine-l omor eu“. Mămica era foarte 
credincioasă: „Bă, dacă omori pe cineva, îi iei în spate toate păca- 
tele!...* Mi s-a imprimat. 

Eu eram copilandru, căpitan sub treizeci de ani. El - om în 

toată firea. Mă salută, îi răspund și-l poftesc să ia loc. Se așază 
în fața mea, cu mâinile pe prosop. Sub prosop era pistolul lui și 
eu venisem prea devreme: îl luasem prin surprindere și de aceea 
a fugit în pod. Ca să-și protejeze familia, a colaborat cu noi. A 
mers până acolo încât a scos pulberea din cartușele celor din 
bandă, le-a băgat nisip și, când i-am capturat, inclusiv pe el, au 
încercat să tragă în noi. Ne-a salvat vieţile. Mai târziu, mi-a spus: 
Eu vă şi critic. Nu v-aţi luat nişte măsuri atunci. Sub ștaier, aveam 
ascuns pistolul. 

Plecasem în altă misiune. Costandache Paul, șeful meu, l-a 
băgat pe omul meu în lotul de criminali. l-au dat 17 ani de 
pușcărie. Am făcut un scandal la Piteşti, la șeful meu... Foc eram! 
Așa l-am salvat pe om de la închisoare. Eu tineam la colabora- 
torii mei ca la mine. 

Băieţii noștri vor face faţă și astăzi, oricât de greu ar fi pen- 
tru ei. Ne-am descurcat sub ruși, ne vom descurca şi sub ameri- 
cani. Ne vom apăra. Te lucrez, nu te supăra pe mine; mă lucrezi, 
nu mă supăr pe tine. 


Făcutul 


Ați făcut vreo greșeală pe care s-o regretati? 


Numai una? Nu-mi pare rău că am ales acest domeniu. Tata 
voia să mă dea la școală mai departe. „Trebuie să vând tot ca să 
te pot ţine la școală numai un an. Îţi lași fraţii să moară de 
foame?“ De aceea m-am dus la fabrica de cherestea. Tot dealul 
nostru era împărţit între şapte fraţi și doi venetici. Un străbunic a 
avut doi copii din flori: i-a împroprietărit şi pe ei. 

Pădurea Bușaga de pe deal era a lui Jenică Urdă. Eram copil 
şi m-am confruntat cu el. Stătea la București și avea obiceiuri feu- 
dale, la care a ţinut până la 23 august 1944. Făceau oamenii zile 
de clacă. Două săptămâni pe an trebuia să muncești la el pentru 
fiecare animal care păștea pe pământul lui. Făcea învoieli cu 
țăranii. La învoială, fiecare venea cu bani, cu miei, cu pui, cu 
ouă. Încă le spunea clăcași la ţărani. 

Eram muncitor la fabrică. Era imediat după 23 august. Am 
făcut un steag roşu dintr-o hârtie roşie. De la fabrică știam că 
ăștia de roşu luptă pentru oameni. Veniseră niște specialişti de la 
Moroeni-Dâmboviţa. Era una Stela şefă. Frumoasă... Eu obişnuiam 
să iau flanelele de la fete. Toate își vopseau flanelele în roșu. 

Parcă era un făcut. Pe timpul legionarilor le vopseau în verde. Le 
luam flanelele roşii și mă îmbrăcam cu ele. De drag. Şi mă ia la 
rost Stela: „Lasă fetele-n pace! Te-ai uitat în oglindă să vezi cum 
arăţi cu flanea roșie? Arăţi ca un comunist!“ Era prima dată când 
auzeam cuvântul. „Ce-i aia?“ „Tu n-ai auzit? Bine, uită ce ţi-am 
zis.“ 

M-a trimis tata la învoială cu boierul Jenică Urdă. Eram cu 
moş Niculae Pleşită. Am înfipt steagul roșu în față. Venea câte-o 
bătrână cu legăturica de ouă, cu puţinii bani pentru învoială. 
Stăteam la coadă să-i dăm boierului ce aveam. Pur și simplu mă 
revolta. „Boierule, cum să lucrez toată vara de pomană? Ce dau 
de mâncare la copii?“ Plângeau. „Boierule, cum de nu vă e frică 
de Dumnezeu?“ i-am zis. „Nu, micule, e un obicei, micule. N-am 
nevoie de ouăle lor. Dar așa-i obiceiul. Gata, nu mai primesc 
nimic.“ A redus zilele de clacă. „Lasă că vorbește vomicelul meu 
cu fiecare“. Şi a plecat boierul. Unchiul Niculae m-a pupat. S-au 
speriat țăranii. „Nu ne mai învoieşte boierul animalele...“ Ca să 
pot face concentrarea în locul lui tata, am dus cloșca cu ouă cu 
tot la un plutonier. Şi am făcut o lună de concentrare. Mișu lu’ 
Goangă avea pământ mai mult şi moară. Se plângea la slujnice 
că boieroaica se dă cu parfum și că preferă o femeie care să aibă 
miros natural. Şi le convingea... 

Împreună cu soţia la una dintre mesele oficiale, în 1976 

S-a făcut 
târziu. 
Generalul 

a plecat 

la vânătoare 
cu o puşcă 
unicat, oferita 
de losip Broz 
Tito; pe patul 
puştii 
semnătura în 
aur a 
preşedintelui 
iugoslav 

Cuprins 


Pacepa, Nașul Şacalului 

Caraman, spion al secolului 

Disidenţi și frustrati, racolaţi și inoculați 
România are dreptul să se apere 

„Eu am împușcat ursul lui Hruşciov“ 
Între hachițe 


„Cu acordul lui Gorbaciov, 
Leana vroia să-l răstoarne pe Ceaușescu“ 


„Ceauşescu a vrut să-și dea demisia de două ori“ 
. Venise sfârșitul 

. Intelectualii și Securitatea 

. Biserica și Securitatea 

. Avem noi ceva cu ziua de 23 august...“ 


. „Ceauşescu a fost îmbrobodit de masonerie 


prin Propaganda Due“ 


„ Regii și Securitatea 

. Eroi după război! 

„ Securitatea și societatea civilă 

„ Securitatea și mafia 

. Afacerea Carlos-$acalul - filiera românească 
. Informatori din convingere 

. Leana, Ionel și drumul spre zid 


. Dunărea, Dunărea - praful și pulberea... 

